
ÎNTÂLNIRI DE GRADUL 4 


Oameni răpiți de extratereștri 


Întâlniri de gradul III — în care sunt văzute făpturi 
umanoide (entităţi animate) la o distanţă mai mică de 
150 metri, în apropierea unui OZN. 

Întâlniri de gradul IV - în care martorul este răpit 
de către făpturile umanoide, dus la bordul unui OZN 
sau într-un loc necunoscut și suportă manipulări de tip: 
examen medical, intervenţii sexuale, îndoctrinare etc., 
fiind apoi readus pe Pământ o dată cu ștergerea 
amintirilor răpirii. e 

Întâlniri de gradul V - în care un om este răpit fără 
întoarcere... 


„trei creaturi plutesc spre ei fără să atingă 
pământul. Înalţi de circa un metru și jumătate, aveau o 
piele cenușie și zbârcită, capul pleșuv, înfățișare de 
roboţi. În loc de urechi și nas aveau un soi de 
excrescenţe ascuţite, mâinile se terminau cu clești ca de 
rac. Creaturile îi paralizează pe martori, doi îl iau pe 
Hickson de braţe, moment în care acesta simte cum își 
pierde greutatea, în timp ce al treilea se ocupă de Parker 
care, între timp, leșinase. Sunt duși, plutind, în navă. 
Aici, Hickson, singurul care, ulterior, a putut reconstitui, 
în mod coerent, întâmplările, povestește că un soi de 
ochi-robot de vreo 30 centimetri s-a deplasat în jurul 
său, examinându-l din toate unghiurile. Între timp, 
straniile creaturi au continuat să plutească împrejur, 
emițând un bâzâit ușor, întorcând subiecţii umani 
pentru a putea fi examinaţi mai bine. 

ÎNTÂLNIRI DE GRADUL IV 


Oameni răpiți de extratereștri 

1. SE NAŞTE O MITOLOGIE 


Mii de răpiri de oameni efectuate de OZN-uri, raportate din S.U.A. 
până in Rusia. Cum arată răpitorii. Ce declară că vor de la noi. Ce 
şanse acordă pământenilor. Martorii sunt supuşi anchetei poliție- 
neşti, regresiei hipnotice, detectorului de minciuni şi expertizei psi- 
hiatrice. 


Întâlniri de gradul IV 


Fenomenul OZN, care părea de acum ositicat în nişte tipare binecu- 
noscute marelui public, a suferit, în ultimii 10-15 ani, o schimbare de ima- 
gine care poate fi numită, fără exagerare, dramatică. Detalii care inainte 
păreau mai degrabă pitoreşti şi marginale s-au plasat în plin centrul 
atenţiei, dezvăluind că acest „joc“ de-a luminile pe cer şi de-a „omuleții 
verzi“ este mult mai serios decât credeam. 

Schimbarea viziunii s-a datorat unei serii de cărţi, unor seriale de tele- 
viziune, dar mai ales muncii depuse de mii de cercetători ai fenomenului; 
nu fanatici exaltaţi, ci medici, astroțizicieni, sociologi, unii dintre ei univer- 
sitari, sau ocupând funcţii de conducere în instituţii ştiinţifice de prestigiu. 

În ciuda unor volume recent apărute şi a săptămânalelor generoase cu 
acest subiect, cititorul român al anului 1995 are, incă, o imagine foarte 
trunchiată asupra acestor schimbări; de aceea mi-am propus să ofer în 
prezenta carte o sinteză care să-l ajute să înțeleagă intreaga amploare a 
provocării cu care suntem confruntaţi, aşa cum se reflectă ea în principa- 
lele lucrări dedicate domeniului în ultimii ani. Această carte nu se adre- 
sează unor exaltaţi sau unor amatori de senzaţional cu orice preţ, ci unor 
oameni normali, sceptici dar convinşi că mai există pe lume şi fenomene 
pe care învățătura insuşită în şcoală nu le poate explica. 

Dacă un om depune la poliţie un raport în care, sub prestare de 
jurământ, afirmă că într-o noapte a fost răpit de o navă extraterestră din 

automobilul său, ori că dormitorul i-a fost invadat de omuleţi stranii, suntem 
îndreptăţiţi (nu-i aşa?) să considerăm că respectivul a avut o halucinație şi 
il vom sfătui să se ducă la un medic. Dar ce ne facem atunci când mii de 
oameni, care nu s-au cunoscut niciodată şi care nu au citit nimic din lite- 
ratura consacrată subiectului, se apucă să scrie astfel de rapoarte? Atunci 
când vedem că oameni absolut obişnuiţi, infricoşaţi, care n-au crezut inainte 
in existenţa OZN-urilor, care nu simt nevoia de publicitate şi chiar o refuză, 
işi asumă tot ridicolul şi toate riscurile pentru cariera lor, depunând rapoarte 
la poliţie sau la alte instanţe, este greu să ignorăm pur şi simplu fenomenul. 
lar atunci când ne dăm seama că toate aceste rapoarte se aseamănă între 
ele până la cele mai mici detalii, trebuie să recunoaştem cel puţin faptul că 
se întâmplă ceva... 

Şi chiar dacă acest ceva ar putea să zdruncine armonia liniştitoare a 
imaginii pe care ne-am format-o, ani indelungaţi, despre lumea incon- 
jurătoare, s-ar putea să nu avem dreptul moral de a aplica politica 
struţului... 

lar rapoartele se pare că nu sunt decât vârful unui aisberg; ajunge să 
dăm, ca argument, un singur exemplu. Aşa cum ne informează Graham şi 
Mark Birdsall, într-un volum coordonat de Timothy Good — unul dintre cei 
mai avizaţi investigatori OZN — in 14 octombrie 1988 în SUA, Canada, 
Australia şi Noua Zeelandă s-a difuzat o emisiune televizată de două ore 
despre OZN-uri, cu legături la Washington D.C., Guif Breeze (Florida) şi 
Moscova. În timpul emisiunii şi după aceea s-a efectuat o anchetă prin 
telefon. Răspunsurile primite au întrecut orice aşteptări. 30.835 persoane 
au afirmat că au văzut OZN-uri la o distanţă mai mică de 150 metri (intâlni- 
re apropiată de gradul |), iar 2482 că, după o atare „vizită“, au rămas urme 
care, examinate ulterior, au putut constitui dovada fizică a observaţiei 
(întâlnire de gradul II). Mărturiile nu se opreau, insă, aici. 1477 persoane 
afirmau că au văzut nu numai OZN-ul, ci şi pe ocupanţii acestuia, stranii 
fiinţe nepământene (intâlnire de gradul III); în sfârşit, alţi 2969 au declarat 
că, după ce au văzut astfel de „entităţi“, acestea i-au forțat să intre in in- 
teriorul OZN-ului, unde au fost supuşi unui soi de examinare medicală sau 
altor manipulări de acelaşi tip (întâlnire de gradul IV)... 

Întâlnirile de gradul IV devin, mai ales de pe la mijlocul anilor şaptezeci, 
din ce in ce mai frecvente, plasându-se, treptat, in prim-planul întregului 
fenomen OZN. Între bizareriile raportate de martorii acestor răpiri apar, din 
ce in ce mai des, elemente cu caracter sexual, implanturi, cicatrice stranii 
ori insănătoşiri inexplicabile. În aproape toate cazurile semnalate, celor în 
cauză li se impune să uite totul, ceea ce se şi intâmplă, se pare, amintirile 
martorilor răzbătând doar treptat şi ceţos, in coşmaruri sau rememorări 

confuze, improspătate, eventual, prin controversata metodă a regresiei hip- 
notice. 

Între cercetătorii impătimiţi ai domeniului nu puţini au investigat perso- 
nal, in detaliu, câte o sută sau chiar mai multe întâlniri de acest fel. Unul 
dintre aceştia, Budd Hopkins, menţionează că intre subiecţii examinaţi de 
el erau trei doctori în ştiinţe, un psihoterapeut, doi ofițeri, un avocat, un 
director de firmă, un scriitor cunoscut etc. Cei in cauză au fost supuşi la 
numeroase teste, intre care detectorul de minciuni şi examinări efectuate 
de psihiatri, dovedindu-se că, cel puţin pentru ei, lucrurile istorisite par să 
se fi petrecut aievea. 

Asistăm, la acest sfârşit de mileniu, la naşterea unei adevărate noi 
mitologii, cu o lume de istorii şi miracole care de care mai stranii. Unora 
li s-au consacrat ani de cercetări şi volume succesive traduse in mai 
multe limbi. Pentru a intra în atmosfera lor, propun pentru început citi- 
torului o recapitulare, in rezumat, a celor mai tipice dintre aceste 
întâmplări. 


Cazul Pascagoula 


În septembrie 1973, o familie din Sydney (Carolina de Nord) vede o 
ființă stranie cu ochii roşii, incandescenţi, păr lung, nas coroiat, faţă ce: 
nuşie, urechi lungi şi ascuţite, şchiopătând şi făcând salturi de 20 de metri. 
Un disc jockey de la postul local de radio şi un grup de băieţi au văzut şi 
ei creatura, trăgând către ea şase focuri de pistol. Pe întâi octombrie trei 
bărbaţi au văzut o fiinţă uriaşă, mişcându-se ca un robot, nu departe de 
un obiect in formă de ou, ale cărui urme au fost cercetate ulterior. Peste 
trei zile la Simi Valley (California) un bărbat vede un obiect triunghiular 
plutind nemişcat, intr-un nor de ceaţă. Intr-o cabină din vârful obiectului se 
zărea o fiinţă umanoidă, intr-un costum argintiu. Când s-a văzut observat, 
cabina din vârf a inceput să se rotească tot mai repede, ceața a devenit 
mai deasă, după care obiectul, fără să se fi mişcat din loc, a dispărut in- 
stantaneu. In seara următoare pe o autostradă lângă El Centro (California) 
o mulțime de persoane, coborâte dintr-un autobuz şi din mai multe maşini, 
urmăreau un obiect mare, în formă de disc ş.a.m.d. Observațiile au conti- 
nuat in acelaşi mod toată luna. Astfel, in 11 octombrie in Tanner Williams 
(Alabama) un copil de trei ani povesteşte mamei sale că s-a jucat cu un 
monstru foarte drăguţ, cu pielea cenuşie, zbârcită şi urechi ascuţite, ceea 
ce, desigur, ar fi trecut neobservat dacă n-ar fi existat şi alte semnalări 
similare. Concomitent, OZN-uri în formă de disc, având o cabină compar- 
timentată in partea superioară, au fost semnalate in mai multe locuri din 
statul Indiana. 


DAN D. FARCAŞ 


Fig. 1 Reconstituirea uneia dintre ființele 
care au coborât din OZN-ul din Pascagoula 


ÎNTÂLNIRI DE GRADUL IV 9 


Dar cea mai spectaculoasă istorie s-a petrecut in 11 octombrie 1973 în 
Pascagoula, un orăşel in sud-estul statului Mississippi, pe malul Golfului 
Mexic. Charles Hickson (45 ani) şi Calvin Parker (19 ani), contramaistru, 
respectiv muncitor la şantierul naval local, pleacă la pescuit pe malul flu- 
viului Pascagoula. În jurul orei 19.00, coboară la 10 metri de ei un obiect 
oval cu diametrul cam de 30 de metri, din care ţâşnesc lumini albastre. 
Obiectul rămâne un timp plutind la vreo jumătate de metru de sol, după 
care se desface într-un mod pe care cei doi nu l-au putut explica prea bine 
şi ies trei, creaturi care plutesc spre ei fără să atingă pământul. Inalţi 
de circa un 1,50 metri înălţime, aveau o piele cenuşie şi zbârcită, 
capul pleşuv, infăţişare de roboţi. In loc de urechi şi nas aveau un 
soi de excrescenţe ascuţite, mâinile se terminau în clești ca de rac (vezi 
fig. 1). Creaturile îi paralizează pe martori; doi îl iau pe Hickson de braţe, 
moment in care acesta simte cum işi pierde greutatea, in timp ce al treilea se 
ocupă de Parker care, intre timp, leşinase, pradă unei crize de nervi. Sunt 
duşi, plutind, în navă. Aici Hickson, singurul care, ulterior, a putut reconstitui, 
in mod coerent, întâmplările, povesteşte că un soi de ochi-robot de vreo 30 
centimetri s-a deplasat în jurul său, examinându-l din toate unghiurile. Intre 
timp, straniile creaturi continuă să plutească imprejur, emițând un bâzâit uşor, 
intorcând subiecţii umani pentru a putea fi examinaţi mai bine. 

După circa 25-30 de minute Hickson şi Calvin sunt duşi inapoi in locul 
de unde au fost răpiți, după care cei trei intră in vehiculul care dispare, 
intr-un mod greu de înțeles, aproape instantaneu. 

Întorşi in oraş, Hickson şi Calvin povestesc cele intâmplate şerifului 
Fred Diamond şi detectivului Glen Ryder. Se efectuează o anchetă poliție- 
nească în toată regula. Un al treilea anchetator, fără ştirea martorilor, inre- 
gistrează totul pe bandă, inclusiv discuţiile când cei doi sunt lăsaţi singuri 
pentru un timp; nu pot fi, insă, făcuţi să se contrazică. La 14 octombrie 
sosesc Prof. Dr. James Harder de la Universitatea Berkeley (California) şi 
Prof. Dr. J. Allen Hynek de la Universitatea din Evanston (Illinois) care îi 
anchetează pe cei răpiți, ca şi pe poliţiştii care i-au interogat. Cele două 
victime ale răpirii sunt hipnotizate, fiecare separat, fără prezenţa celeilalte, 
şi sub hipnoză repovestesc intâmplarea. Deşi in această stare conştiinţa 
lor era parţial abolită, deşi nici unul dintre ei nu ştia ce spusese celălalt, 
mărturiile coincid in mod remarcabil. Rememorând evenimentele, retrăiesc 
teroarea prin care au trecut, ceea ce sub hipnoză nu s-ar fi putut simula. 

Pentru mai multă siguranţă, Hickson este supus şi testării cu detectorul 
de minciuni, în New Orleans. Detectivul Scott Glascow, foarte sceptic la 
inceput, a declarat, după două ore şi jumătate de anchetă, că nu există 
nici un indiciu că ar fi vorba de o farsă. 


Cazul Ilravis Walton 


Lângă localitatea Heber (comitatul Navajo, Arizona — S.U.A.), în seara 
zilei de 5 noiembrie 1975, şapte muncitori forestieri se întorceau intr-o ça- 
mionetă spre casele lor din Snowflake. Pe la ora 18.15, în timp ce treceau 
printr-o pădure, au zărit intr-un luminiş, la o depărtare circa 20 de metri, 
plutind la vreo cinci metri de sol, un obiect discoidal, având un mic dom 
in vârf; obiectul era auriu, luminos, aparent metalic, cu diametrul de 5-6 
metri şi grosimea de 3 metri. Şoferul opreşte camioneta, iar unul dintre 
muncitori, Travis Walton, de 22 ani, coboară şi simte o nevoie imperioasă 
să se apropie de straniul disc. Ceilalţi strigă, in acest timp, la el să se 
întoarcă. Era, deja, destul de aproape de OZN când acesta incepe, brusc, 
să vibreze, să scoată nişte sunete infricoşătoare şi, inainte ca Walton s-o 
poată rupe la fugă, o rază verde-albăştruie ţâşnită din burta maşinii îl iz- 
beşte peste faţă şi piept, făcându-l să-şi piardă cunoştinţa. 

Colegii din maşină îl văd aruncat la pământ şi, isterizaţi, pornesc ca- 
mioneta şi se indepărtează în viteză cale de vreun kilometru. Privind 
indărăt, pentru a vedea dacă nu sunt urmăriţi, zăresc OZN-ul ridicându-se 
şi indepărtându-se într-o altă direcţie. Cuprinşi de remuşcări, se intorc la 
locul incidentului să-şi caute tovarăşul; strigă după el — dar acesta nu mai 
era nicăieri. 

La ora 19.45 ajung in Snowflake intr-o stare jalnică. Alertează şeriful 
local, se intorc in pădure cu mai mulţi bărbaţi reluând căutările. Fără suc- 
ces. La miezul nopţii se duc cu toţii la mama lui Walton, povestindu-i in- 
credibila intâmplare. 

În zilele următoare căutarea este reluată cu circa cincizeci de oameni, 
unii călări, sau în automobile de teren, iar, în final, şi cu un elicopter. Nici 
un succes. Intre timp, poliţia ajunge la concluzia că cea mai plauzibilă ipo- 
teză este că cei in cauză s-au incăierat, l-au ucis pe Walton, l-au ingropat 
pe undeva, după care au inventat incredibila poveste. Drept urmare este 
adus un detector de minciuni şi incep interogatoriile. Fiecăruia i se pun 
patru întrebări: (1) l-ai rănit sau l-ai ucis pe Walton? (2) ştii că l-ar fi rănit 
sau ucis altcineva? (3) cunoşti că ar fi îngropat undeva? (4) continui să 
susţii că povestea cu OZN-urile este reală? In timp ce se primesc răspun- 
surile, se urmăresc atent reacţiile cu detectorul de minciuni. Cei şase au 
dat răspunsuri concordante; la cinci dintre ei depoziţiile sunt susţinute şi 
de detector. 

În seara zilei de 10 noiembrie Walton reapare, sunându-şi sora de la 
un telefon public din afara oraşului. Este confuz, înfricoşat, a slăbit între 

timp zece kilograme, dar nu arăta ca cineva care a rătăcit timp de cinci 
zile prin pădure. 

Supus interogatoriului, atât de către oficialități, cât şi de cercetători ai 
fenomenului OZN, povesteşte şi repovesteşte aceeaşi istorie. După izbitură 
şi-a pierdut cunoştinţa. Când şi-a revenit zăcea pe spate, cuprins de 
sfârşeală, pe un soi de masă. Simţea o arsură în piept, o durere groaznică 
de cap, un gust amar, metalic in gura uscată, iar vederea ii era inceţoşată. 
Nu se putea mişca. Auzea o târşâială uşoară în jur, dar nu putea să vadă 
de unde provine. „Probabil am fost rănit şi acum sunt la reanimare“, şi-a 
spus in momentul in care şi-a reamintit incidentul din pădure. Salopeta şi 
cămaşa ii erau suflecate, iar pieptul îi era incins cu un aparat aparent me- 
talic. In jur se mişcau trei umbre, cu măşti, bonete şi halate albe. Dintr-o 
dată vederea i se limpezi şi zări cu groază că este privit de o pereche de 
ochi căprui, imenşi, neomeneşti. 

Încearcă să lovească in dreapta şi stânga, dar e prea slab; abia dacă 
apucă să-l impingă puţin pe unul dintre ei. Când îl atinge are impresia că 
e o pernă de grăsime lipsită de muşchi. Se ridică in şezut cu un efort 
supraomenesc. Incearcă să coboare de pe masă, dar cade pe podea. Se 
sprijină; cei trei incearcă să-l inconjoare; el incepe să urle, să înjure şi să-i 
amenințe cu obiecte care îi vin la indemână. Intre timp apucă să-i vadă 
mai bine. Aveau înfăţişarea unor embrioni umani inalţi de vreun metru şi 
jumătate. Aveau picioare foarte scurte, două mâini cu câte cinci degete 
cilindrice şi moi. Purtau un soi de salopete fără cusături, de culoare brun-por- 
tocalie. Păreau extrem de fragili, cu oase subţiri şi musculatură slabă. Nu 
aveau păr de loc, iar pielea le era fină, aproape străvezie, de culoarea 
fildeşului. Capul le era disproporționat de mare, cu un craniu imens, ma- 
xilare mici, fine, buze aproape inexistente; o gură pe care n-a văzut-o des- 
chizându-se, de pildă pentru a rosti vreo vorbă, un nas fin cu nări minus- 
cule, urechi degenerate. Cei mai impresionanţi erau ochii. Cu un iris de 
doi-trei centimetri diametru, aminteau ca formă de ochiul pisicilor... 

La urletele isterice ale lui Walton cele trei arătări nu reacţionează decât 
printr-o privire aparent prietenoasă şi o postură prudentă. In clipa în care 
eroul nostru, adunându-şi toate puterile se ridică, în sfârşit, cu intenția să 
se repeadă la răpitorii săi, cei trei se intorc şi ies din incăpere prin singura 
uşă vizibilă. 

Walton, înțelegând că se află probabil in interiorul OZN-ului, s-a gândit 
că e momentul să incerce să scape. lese pe un coridor circular; nu mai 
vede pe nimeni. Ajunge, in interiorul coridorului, într-o cameră rotundă, cu 
diametrul de circa 5 metri, cu tavanul in formă de cupolă. Singura mobilă 
era, în mijloc, un fotoliu având pe braţe o mulţime de butoane multicolore. 
Pe măsură ce se apropie de fotoliu, bolta de deasupra se intunecă şi apar 

stele, nebuloase, corpuri cereşti, mult mai clar decât intr-o noapte senină 
la munte. incearcă unele butoane, fără un rezultat deosebit, apoi se sperie 
de eventualele consecinţe şi nu se mai atinge de ele. Cu cât se depărta 
mai mult de fotoliu cu atât podeaua şi tavanul se luminau, recăpătându-şi 
strălucirea iniţială. Nicăieri nu vedea, insă, vreun indiciu, o trapă, o încuie- 
toare, un semn care să-i sugereze cum anume ar putea scăpa de aici. 
Tocmai se gândea să mai incerce totuşi câteva dintre butoanele fotoliului 
din centru, când în cadrul uşii apăru un om. 

Era un bărbat inalt de circa 1,90 metri, cu o constituţie musculoasă, 
deosebit de armonioasă. Pe cap purta o cască străvezie ca un glob uşor 
turtit, iar restul corpului ii era acoperit de un combinezon de astronaut, 
albastru, mulat, cu aspect de catifea. Cizmele, tip mocasin, şi brâul erau 
negre. Avea, totuşi, ceva ciudat în înfăţişare; părul aspru, drept, de culoa- 
rea nisipului, ii acoperea urechile; ochii erau strălucitori, de culoare căprui-au- 
rie; pe faţa smeadă nu se vedea nici o urmă de barbă sau mustață. Nu 
purta nici o armă sau alt obiect. li facu un semn lui Walton să se apropie. 
Acesta ii adresă câteva întrebări, dar străinul nu răspunse şi nu părea să-l 
înțeleagă. 

De aici amintirile lui Walton devin cețoase, unele detalii fiind scoase la 
iveală, ulterior, cu ajutorul regresiei hipnotice. Această metodă, asupra 
căreia vom mai reveni, se bazează pe faptul că sub hipnoză oamenii işi 
pot reaminti, cu lux de amănunte, întâmplări care, în stare trează, par şter- 
se complet din memorie. Voința subiectului hipnotizat fiind in bună măsură 
abolită, in această situaţie el nici nu va putea minţi intenţionat. Regresia 
hipnotică este utilizată de mult timp atât pentru a descoperi traume psihice 
ascunse, in vederea vindecării unor nevroze, cât şi de poliţie, pentru a 
ajuta martorii să-şi reamintească unele detalii care pot ajuta la prinderea 
infractorilor. Metoda este bine să fie aplicată numai de specialişti, altminteri 
existând riscul alterării amintirilor sau, chiar, a apariţiei unor probleme de 
sănătate psihică. 

Străinul l-a luat pe Walton de braţ, făcându-l să înțeleagă că trebuie 
să-l urmeze. Intrară intr-o cămăruţă, uşa din spatele lor se inchise fără 
urmă, iar peste vreo două minute se deschise in faţă o altă uşă, până 
atunci invizibilă. Coboriră pe o rampă. Erau într-un soi de hangar uriaş. 
Obiectul pe care îl părăseau semăna cu OZN-ul văzut în pădure, dar parcă 
era mai mare. Se aflau în mijlocul hangarului, iar în jur mai erau două sau 
trei „farfurii zburătoare“ ceva mai mici. Se angajează pe un culoar; peste 
tot sunt uşi culisante care se deschid şi se inchid fără zgomot şi fără ca 
insoţitorul să atingă ceva. Apoi intră într-o cameră dreptunghiulară. 

Aici se mai aflau trei indivizi asemănători cu însoţitorul său, îmbrăcați 
ca şi acesta, doar fără cască. Erau doi bărbaţi, foarte bine făcuţi şi o fe- 


ÎNTÂLNIRI DE GRADUL IV 13 


meie având foarte bine subliniate caracteristicile sexului său. Semănau 
între ei de parcă ar fi fost fraţi. Walton încearcă din nou să pună întrebări, 
dar rezultatul este acelaşi — tăcere şi zâmbete prietenoase. 

În încăpere mai erau doar un scaun şi un soi de masă lungă de doi 
metri, acoperită cu o placă neagră, strălucitoare. Femeia şi unul dintre 
bărbaţi îl iau de braţe şi, in ciuda protestelor sale, il conduc pe Walton 
până la un colţ al mesei. Orice impotrivire ar fi fost de prisos. El ii roagă 
să-i explice măcar ce anume vor de la el, dar, în loc de răspuns, i se pune 
pe faţă o mască, asemănătoare măştilor de oxigen, iar el simte cum pu- 
terile il părăsesc şi totul în jur se întunecă. 

Următorul lucru de care işi aminteşte a fost că zăcea pe burtă, noaptea, 
pe marginea unei şosele in apropiere de Heber. Intorcând capul, a mai 
apucat să zărească, foarte aproape, un OZN cu diametrul de vreo 15 metri 
plutind deasupra carosabilului şi ţâşnind, apoi, vertical şi fără zgomot spre 
cer. 

Este supus şi el, chiar de două ori, testului cu detectorul de minciuni. 
Rezultatul este o dată pozitiv, o dată negativ. Nu trebuie uitat insă faptul 
că detectorul de minciuni măsoară, inainte de toate, starea emoţională a 
celui interogat; ori, povestind întâmplările infricoşătoare prin care a trecut, 
Walton le retrăieşte intens. 

Pentru a scoate la iveală mai multe detalii, Travis acceptă să fie supus 
regresiei hipnotice. În urma acesteia, aplicată de Dr. James Harder, pro- 
fesor la Universitatea din Berkeley California, Walton a fost in măsură să-şi 
reamintească o serie de alte detalii ale întâmplării, dar aceste detalii nu au 
putut umple lacuna in timp până la cele cinci zile şi şase ore cât a lipsit. 
El şi-a descris detaliat păţaniile in cartea The Walton Experience, apărută 
in 1978. Alţi autori au prezentat şi ei cazul, între care Bill Barry în cartea 
Ultimate Encounter (1977) sau D. Scott Rogo in UFO Abductions 
(1980). 

Dr. Rosenbaum, unul dintre cei trei psihiatri care l-au examinat pe Wal- 
ton, declara că are convingerea absolută că tânărul nu minte şi nu încearcă 
să facă vreo farsă. Lamont McConnell, utilizând un aparat de testare a 
personalităţii, spunea şi el că nu a descoperit vreo deviaţie care să indice 
o boală psihică. De altfel, vecinii l-au caracterizat pe Walton ca pe un ins 
serios, absolut de încredere, care a suferit atunci când a fost ridiculizat de 
cei care i-au pus afirmaţiile la indoială. 

Mai mulţi investigatori cunoscuţi şi serioşi ai fenomenului OZN, între 
care Jaques Vallée şi Timothy Good, ale căror cărţi s-au tipărit şi în 
România, au stat de vorbă cu Walton personal, separat, ajungând la con- 
cluzia că, poate cu excepţia unor amănunte, istoria trebuie acceptată ca 
reală... 


DAN D. FARCAŞ 


Cazul Charles Moody 


Charles L. Moody era subofițer al aviaţiei militare S.U.A., cu serviciul 
la baza Holloman de lângă Alamogordo (New Mexico). În 12 august 1975, 
a ieşit din schimb la ora 23.30. În aceeaşi după amiază citise un articol 
de ziar in care se anunţa că în noaptea următoare va fi o ploaie de me- 
teoriţi, vizibilă cel mai bine în jurul orei 1 noaptea. Fiind pasionat de astfel 
de fenomene, după ce se relaxează puţin la domiciliu, iese cu maşina până 
intr-o zonă puţin luminată, în apropierea unei cariere de piatră, să urmă- 
rească evenimentul. 

Fumând sprijinit de aripa maşinii, se uită la ceas; era ora 1.15 in zorii 
zilei de 13 august. Vede dintr-o dată un „meteorit“, mult mai mare decât ii 
fusese dat să vadă vreodată, coborând vertiginos, până la circa 300 de 
metri altitudine, unde incetineşte. Luminile sale s-au stins aproape complet 
şi Moody a putut observa în locul respectiv un obiect aparent metalic, în 
formă de disc, cu diametrul de vreo 15 metri. Cu toată experienţa sa în 
domeniul aparatelor de zbor, a trebuit să recunoască faptul că obiectul nu 
semăna cu nimic cunoscut. Cobora plutind incet, aplecându-se uneori pe 
o rână, apropiindu-se de cariera de piatră. Moody, ingrozit, aruncă ţigara 
şi sare la volanul maşinii gândindu-se s-o şteargă cât mai repede; dar mo- 
torul nu vrea să pornească; toată partea electrică era moartă, ca şi cum 
acumulatorul nici n-ar fi existat. Obiectul a ajuns, între timp, la vreo 20 de 
metri de el, iar sub el se zărea o lumină palidă intermitentă. Dintr-o dată 
se aude un sunet ascuţit şi, intr-o parte a discului, se deschide o fereastră 
pătrată, în care apar nişte siluete omeneşti. 

Sunetul incetează brusc, iar Moody se simte cuprins de un somn puternic... 

Apoi, aşa cum işi amintea, obiectul are un recul şi începe să se înalțe. 
Accelerează, arborând acelaşi joc de lumini cu care apăruse, după care 
dispare fulgerător. Moody incearcă din nou motorul automobilului, care por- 
neşte fără probleme. Goneşte până acasă. Când intră in bucătărie să bea 
o inghiţitură de apă, rămâne inmărmurit — ceasul arăta ora 3.00. Drumul 
nu putea dura mai mult de zece minute. Unde s-a pierdut circa o oră şi 
jumătate? 

Capul il durea ingrozitor şi ii era greață; simţea o durere puternică in 
şale. Roagă soţia să-l maseze cu o alifie; aceasta descoperă că soțul ei 
avea, in zona noadei, urma a trei impunsături dispuse în triunghi. In tot 
acest timp in mintea lui Moody se invârtesc două cuvinte obsedante: 
„Oriort şi „beetlejuice“; simte că este ceva important dar nu-şi poate explica 
de ce. 

A doua zi, pentru că greaţa şi durerea de cap nu slăbesc, se duce la 

spitalul bazei. Între timp i-au apărut pe piele pete purpurii şi avea dureri in 
şale de parcă ar fi fost bătut cu un ciomag. Nevrând să-şi pună cariera în 
pericol, nu spune medicilor nimic despre păţania sa; aceştia il examinează 
atent şi cad de acord că Moody a fost iradiat; sunt verificate condiţiile de 
la locul său de muncă; aici, insă, nu erau nici un fel de surse de radiaţii. 

Moody ajunge la concluzia că, probabil, s-a intâlnit cu unul dintre acele 
OZN-uri de care auzise, e drept, dar care, până atunci, nu-l interesaseră 
câtuşi de puţin. Caută in cartea de telefoane numărul uneia dintre asociații- 
le care se ocupă de studierea fenomenului şi, astfel, ia legătura cu Jim 
Lorenzen, de la APRO, filiala din Tucson (Arizona). Acesta se asociază cu 
un alt faimos investigator şi autor de cărţi, colonelul de aviaţie in rezervă 
Wendelle C. Stevens, şi amândoi il vizitează pe Moody în ziua de 2 sep- 
tembrie 1975. Vizitând impreună locul incidentului, Moody, un ins de peste 
1,80 metri, bine făcut, veteran al războiului din Vietnam, la care a participat 
ca militar activ, într-o unitate specială, manifestă o teroare greu de descris; 
devine palid, tremură, clănţăne din dinţi, respiră greu şi abia poate vorbi. 

Se incearcă o regresie prin autohipnoză, conform indicaţiilor date de 
un medic din zonă — Dr. Abraham Goldman din El Paso. Pe moment insă, 
singura informaţie obţinută este că, in timpul celor întâmplate la cariera de 
piatră, i s-a transmis că va uita totul, dar işi va reaminti după câtva timp, 
la momentul potrivit. 

În 13 noiembrie investigatorii primesc o scrisoare de la Moody, în care 
acesta anunţă că i-au revenit, spontan, în minte o mulţime de detalii, din 
care poate reconstitui evenimentele petrecute în lacuna de o oră şi jumăta- 
te din noaptea aceea. Urmează o nouă sesiune de investigaţii, condusă 
de Jim Lorenzen. 

În rezumat, Moody işi amintea că stătea, cu jumătate de şezut, pe scau- 
nul şoferului; uşa maşinii era deschisă, iar un picior i se sprijinea pe 
pământ; incerca disperat să pornească motorul. Brusc, totul a fost învăluit 
într-o lumină puternică; o amorţeală puternică îi cuprinse corpul. Din di- 
recţia navei se apropiau două sau trei făpturi de circa 1,50 metri, imbrăcate 
cu nişte salopete mulate, pe care nu se zărea nici un sistem de inchidere. 
Nu umblau, ci alunecau plutind la mică inălţime deasupra solului. Moody 
incearcă să se închidă in maşină, dar nu este in stare. 

Se vede apoi întins pe o masă, în interiorul navei. Era neputincios, de 
parcă ar fi fost beat mort. Una dintre micile făpturi părea să-l intrebe dacă 
mai e furios, dacă ar sări la bătaie în cazul în care i-ar da posibilitatea să 
se mişte. Este intors pe burtă; cel care părea să fie şeful plimbă o vergea 
de-a lungul spinării şi a picioarelor sale; ii spune că, deoarece s-a bătut 
inainte de a fi capturat şi adus pe navă, acum trebuie să-l examineze, 
pentru a-i repara vătămările căpătate cu această ocazie. 


Fig. 2 Schiţă a unui ocupant al OZN-ului, realizată de Chan Johnson 
după descrierea lui Charles Moody 

Făpturile aveau capul de peste două ori mai voluminos decât al oame- 
nilor; un cap complet chel, cu fruntea bombată, faţa inexpresivă ca o 
mască, nasul şi urechile minuscule, ochii rotunzi şi ceva mai mari decât ai 
noştri, o gură fără buze (vezi fig. 2). Vorbeau, dar gura nu li se deschidea 
în acest timp. | s-au adresat lui Moody cu „Charles“ şi păreau să-i citească 
gândurile, deoarece îi răspundeau înainte ca el să pronunţe cu glas tare 
ceea ce avea de spus. Şeful sau „bătrânul“ părea să i se adreseze lui 
Moody cu o superioritate tipic părintească, folosind expresii de genul „fiule“ 
sau „copilul meu“. 

| se arată nava care, dinăuntru, părea mult mai mare decât din afară. 
Între altele, işi amintea de o coloană care trecea prin tavan şi părea să fie 
axa navei discoidale. Coloana era înconjurată de trei vase de sticlă, în care 
se aflau nişte cristale uriaşe şi alte dispozitive ciudate. Vizitatorii ii spun lui 
Moody că acestea sunt sursele de energie pentru propulsia vehiculului. 
Mai vede şi o cutie neagră; intreabă ce este, dar i se răspunde să se lase 
păgubaş, deoarece nu ar fi niciodată in stare să înţeleagă. 

| se spune că aceasta este doar o mică navă de patrulare, nava prin- 
cipală aflându-se la vreo 10000 de kilometri de suprafaţa Pământului, prin- 
cipiul său de propulsie fiind cu totul altul decât al discurilor care coboară 
la sol. Ei vin de pe o planetă a sistemului Betelgeuse — alpha Orionis — 
(de aici acel obsedant „beetle juice“) şi sunt doar una dintre numeroasele 
specii ale unor civilizaţii avansate care colaborează pentru a studia Pămân- 
tul. Se tem de agresivitatea oamenilor. Armele noastre nucleare, ba chiar 
şi unele arme convenţionale ar fi capabile să le distrugă navele. Radarele 
pământene interferează cu sistemele lor de ghidare, dereglându-le, ceea ce 
a provocat, in trecut, şi accidente. Deci problema nu este dacă noi i-am 
accepta, ci dacă Ei ar fi dispuşi să ne accepte. Totuşi, treptat, poate în 
douăzeci de ani, vor intra într-o legătură mai strânsă cu noi, dar cu totul 
altfel decât ne imaginăm. l 

Vizitatorii îi lasă impresia lui Moody că nu aceasta este prima întâlnire 
dintre ei; pe de altă parte, la intrebarea dacă se vor mai vedea i se răspun- 
de — poate. În cele din urmă, intreabă de ce tocmai pe el l-au răpit; i se 
spune că va inţelege cu timpul. Apoi unul dintre vizitatori ii pune palmele 
pe tâmple şi ii porunceşte să uite totul, cu observaţia că işi va aminti la 
momentul potrivit. În clipa următoare se vede la volanul maşinii, urmărind 
decolarea discului. 


Peisajul rusesc 


Întâlnirile cu ocupanţii unor OZN-uri nu reprezintă, desigur, un fenomen 
tipic american, chiar dacă în America numărul de asociaţii dedicate studierii 

fenomenului, numărul de cazuri studiate cu o metodologie adecvată şi 
numărul de lucrări consacrate acestor cazuri, sunt incomparabil mai mari. 

Pentru a prezenta şi un alt mod de percepție, vom reproduce, în con- 
tinuare, câteva cazuri raportate din Rusia, care, chiar dacă nu par atât de 
spectaculoase, sunt in măsură să ne dea o imagine mai completă asupra 
amplorii fenomenului. 

Aşa cum scriu Vladimir Ajaja, directorul Comisiei pentru studiul feno- 
menelor paranormale a Societăţii de Radioelectronică şi Telecomunicaţii 
din Moscova şi E. Kruşelniţki, in cartea NLO Vokrug Nas (1992), bioloaga 
S. M. Gainulina lucra la Institutul de Biofizică din Puşcino, oraş aflat la 
100 de kilometri spre sud de Moscova. In noaptea de 2 spre 3 octombrie 
1977 nu putea dormi şi a ieşit pe balconul apartamentului, aflat la etajul 
nouă, cu perspectivă largă spre râul Oka. Vede apărând o sferă metalică 
incandescentă, care se opreşte plutind la circa 300-400 de metri de blocul 
ei. Din sferă se desprind 15-20 de bastoane care se împrăștie către diferite 
părți ale oraşului. Trei dintre ele veneau zburând spre blocul lor. Când s-au 
apropiat, martora işi dă seama că erau de fapt oameni zburători, îmbrăcați 
în haine militare. Feţele lor tinere erau rigide, lipsite de orice expresie. Unul 
dintre ei zboară spre balconul vecin; martora are pentru o clipă o spaimă 
ca nu cumva apariţia să provoace scandal şi-i face un semn. Zburătorul 
se opreşte şi coboară lângă ea. Zâmbeşte şi i se adresază în ruseşte in- 
vitând-o la o discuţie. 

Gainulina considerase totdeauna fenomenul OZN o aiureală şi nu fu- 
sese interesată niciodată de extratereştri. De data aceasta insă, işi dă sea- 
ma că este martoră la o întâlnire cu reprezentantul unei civilizaţii 
nepământene. 

Femeia invită ciudatul musafir în casă. Acesta ii spune că poate vcrbi 
limba în care se programează şi poate lua orice înfăţişare; întrucât venind 
incoace au văzut nişte soldaţi în post, au luat chipul lor, dar, apoi, şi-a dat 
seama că o altă înfăţişare ar fi fost mai potrivită, drept pentru care va lua 
figura unui intelectual agreabil, de 45 de ani, cu ochelari. Cu ajutorul unui 
mic aparat pe care il avea in mână era in stare să proiecteze în jur cele 
mai diferite peisaje, ca ilustrare pentru subiectele pe care le discutau. Se 
văd astfel, pe rând, ba in preistorie, ba pe o plantație de droguri într-o 
junglă, ba in mijlocul confruntărilor din Ulster etc. Rostul acestor demon- 
straţii, spune vizitatorul, este studierea reacţiilor interlocutoarei. 

Imaginile pe care le-au construit oamenii despre Universul în expansiu- 
ne sau în contracție — spune el — sunt simple modele la nivelul puterii 
noastre de înțelegere, dar care sunt incorecte. El a venit, de pildă, de atât 
de departe, incât nici nu se poate explica prin terminologia de care dispune 
ştiinţa pământeană. 

Fiind intrebat de ce nu iau legătura cu noi pe faţă, vizitatorul răspunde 
că Ei ne studiază de foarte multă vreme şi sunt pe deplin lămuriţi privitor 
la noi, dar este foarte greu să stabilească relaţii complete cu noi. li deru- 
tează pulverizarea noastră în ţărişoare care se războiesc intre ele. În tot 
Universul nu există o debandadă asemănătoare. Dar ce e mai rău, moşte- 
nirea intunecată, animalică, din noi este incă foarte puternică. Oamenii 
sunt, fără excepţie, nişte ființe nedesăvârşite, cu o gândire greoaie şi ine- 
ficientă. Deci, contactele pe faţă intre civilizațiile extraterestre şi noi sunt, 
deocamdată, excluse, din cauza agresivităţii oamenilor. In plus, ştiinţa 
pământeană, pentru comoditatea şi liniştea sa, foloseşte toate pretextele 
imaginabile pentru a impiedica recunoaşterea gesturilor de apropiere pe 
care civilizațiile extraterestre le-au făcut. Din toată murdăria în care zace, 
omenirea trebuie să găsească singură calea de ieşire. 

Întrebat care va fi soarta civilizaţiei pământene, vizitatorul răspunde, 
evaziv, că oricum, planeta nu o să dispară. Părea că soarta omenirii nu-i 
preocupa prea mult. Nu inţeleg sentimentele de iubire şi ură pe care le 
nutrim pentru semenii noştri şi consideră că suntem robii unei ţesături de 
iluzii cu care am fost indoctrinaţi de mici şi din care nu putem scăpa. Ei 
consideră, de pildă, că actul reproducerii trebuie să fie o datorie, nu rodul 
unei pasiuni. Dar ii place să constate că unii oameni pun la inimă proble- 
mele planetei şi ale omenirii în ansamblu. 

Moartea, aşa cum o înţelegem noi, este doar o reflectare a modului 
nostru de gândire nedesprins de animalic. Viaţa este veşnică, iar moartea 
nu este decât un proces in care noi dezbrăcăm o haină biologică, altfel 
spus, trecem dintr-o etapă biologică la următoarea. 

Discuţia fiind terminată, vizitatorul işi ia zborul de pe bacon, se trans- 
formă, din nou, intr-un baston, se întâlneşte cu celelalte, care vin din di- 
verse direcţii, intră in sfera luminoasă, care, apoi, se topeşte in văzduh. In 
cursul întregii discuţii, soţul şi fiica ei dormeau in camerele de alături, fără 
să fi auzit ceva. 

În zilele care au urmat, cazul a fost studiat şi discutat in detaliu de 
investigatori OZN. S-a remarcat, între altele, lipsa de logică a unora dintre 
gesturile şi afirmaţiile vizitatorului. De pildă, Ei spun că ne cunosc foarte 
bine, dar in acelaşi timp simt nevoia să facă anchete sociologice intre ne- 
specialişti, ocolind ceea ce ştiinţa pământeană le-ar putea pune la dispo- 
ziţie prin studii deja publicate. Sau gândirea noastră „greoaie şi ineficientă“ 
nu se poate ridica la nivelul raţionamentelor lor? Se pare că singura con- 
cluzie logică este că, in toate aceste intâlniri, Ei ne tratează ca pe nişte 
copii, nu le pasă prea mult de lipsa de logică a răspunsurilor pe care 
ni le dau, mai importantă fiind respectarea condiţiei de neamestec în 

evoluţia noastră. Este bine ca ideea să fie reţinută şi pentru alte istorii 
similare care vor urma în această carte. 


Ce poate spune un cititor sceptic la toate cele de mai sus? Se poate 
lesne presupune. Doar acelaşi cititor este confruntat cu o avalanşă de ştiri 
incredibile, majoritatea farse ori scorneli, publicate mai ales în săptămâna- 
lele de divertisment dornice să-şi rotunjească tirajul. Rog totuşi distinsul 
cititor să-şi amâne răspunsul şi să fie de acord să mai examinăm împreună 
şi un număr de alte cazuri din aceeaşi categorie, ia fel de notorii, deşi, 
probabil, mai şocante. 

2. OAMENI MARCAȚI 


OZN-uri cât un teren de fotbal blochează circulația pe autostrăzi la 
nord de New York. Oameni marcați şi urmăriți toată viața de ființe 
venite de pe un alt tărâm. Răpiri multiple. Familii țintă. Implanturi şi 
cicatrice misterioase. Vindecări inexplicabile. 


Cazurile din valea fluviului Hudson 


La inceputul anilor optzeci, pe lângă rapoartele izolate işi fac loc tot 
mai mult observaţiile de grup care semnalau apariţii repetate ale unor 
OZN-uri spectaculoase. Un exemplu ilustrativ este cel al observaţiilor din 
anii 1982-1987 de pe valea fluviului Hudson, imediat la nord de oraşul 
New York. Aceste observaţii au fost sintetizate de astronomul Dr. J. Allen 
Hynek, probabil cel mai prestigios nume in studiul OZN-urilor, impreună cu 
Philip J. Imbrogno şi Bob Pratt, în volumul Night Siege — The Hudson Val- 
ley UFO Sightings (1987). 


Fig. 3 Imaginea OZN-ului din 26 martie 1983 
de pe valea fluviului Hudson, după descrierile mai multor martori 

În cei cinci ani au fost adunate din această zonă, relativ mică, peste 
cinci mii de rapoarte; ele au fost reținute doar după ce au fost eliminate 
persoanele care nu prezentau toate garanţiile sau fenomenele descrise pu- 
teau fi explicate prin cauze cunoscute. Întrucât m-am mai oprit asupra lor, 
in detaliu, intr-o lucrare anterioară, menţionez aici doar câteva repere esen- 
țiale. In seara zilei de 17 martie 1983, un obiect în formă de V foarte de- 
schis sau de bumerang (vezi fig. 3), cu anvergura de circa 50 de metri, 
plin de lumini multicolore, a staționat timp de 15-20 de minute deasupra 
autostrăzii 1-84, la o inălţime apreciată la 10-20 de metri. Traficul s-a blo- 
cat, oamenii din automobile coborând să urmărească strania apariţie. Pes- 
te o săptămână acelaşi obiect, sau unul identic, a produs o busculadă pe 
şoseaua Taconic Parkway plutind fără zgomot, emițând din când in când 
un fascicul luminos către o maşină sau alta. Unii au afirmat că dimensiunile 
sale erau cele ale unui portavion, alţii că era un oraş zburător. OZN-ul 
avea proprietatea de a apare la orizont ca, apoi, aproape instantaneu, să 
fie deasupra ta, ori să stea nemişcat in aer chiar şi la ratale de vânt de 
50 de kilometri pe oră, ceea ce a exclus explicaţiile avansate in grabă: dirijabil, 
formaţie de avioane uşoare etc. De altfel, in ciuda unor cercetări asidue, nu 
s-a găsit nici un dirijabil în zonă şi de pe nici un aeroport nu decolaseră avioa- 
ne uşoare in timpul observaţiilor. Un premiu de 1000 de dolari, oferit celui 
care va demonstra originea pământeană a apariţiilor, a rămas neatins. 


Fig. 4 Tip de OZN triunghiular, semnalat in Belgia in perioada 
1989-1991, reconstituit după descrierea făcută de numeroşi martori 

În noaptea de 24 iulie 1984, un OZN, având forma unui cornet de 
ingheţată, mare „cât trei terenuri de fotbal“, impodobit cu opt lumini orbi- 
toare, a plutit aproape un sfert de oră deasupra complexului de reactoare 
nucleare de la Indian Point, pe malul fluviului Hudson, intr-un spaţiu total 
interzis zborurilor. intre timp s-au blocat sistemul de alarmă şi calculatoa- 
rele care controlau securitatea şi comunicațiile complexului. | 

Din octombrie 1985 in rapoarte a inceput să predomine un grup de 
şase lumini, formând un hexagon care se rotea ca un carusel de bâlci, 
sau, mai rar, o formă de cruce luminoasă (vezi fig. 4). Ele au fost înregis- 
trate pe numeroase fotografii şi filme video, autentificate prin cele mai so- 
fisticate procedee. 

Dar, pe valea fluviului Hudson s-au petrecut, in această perioadă, şi 
lucruri mai stranii, de pildă „lacune in timp“ acuzate de persoane sau de 
grupuri. Prin regresie hipnotică, acestea s-au dovedit răpiri, incluzând cla- 
sicele examinări, efectuate de indivizi inalţi de 1,60-1,65 metri, imbrăcaţi 
in salopete negre, având capete mari, gura doar o tăietură, indivizi care 
declarau că vin de pe o planetă indepărtată, intr-o misiune ştiinţifică 
paşnică, vizând examinarea oamenilor din zonă. 


Cazul Whitley Strieber 


Dintre cazurile care includ întâlniri de gradul IV din zona fluviului Hud- 
son, fără indoială, cel mai notoriu este cel al scriitorului Whitley Strieber, 
cunoscut autor al mai multor cărţi de succes. Cazul a fost descris, în de- 
taliu, în lucrările sale autobiografice (cu menţiunea expresă nonfiction) in- 
titulate: Communion: A True Story (1987) şi Transformation: The Break- 
through (1988), devenite best-sellers pe piaţa americană şi traduse in mai 
multe limbi. 

Povestea incepe in noaptea de 26 decembrie 1985 in casa de vacanţă 
a scriitorului, aflată intr-o zonă deluroasă a statului New York, unde acesta 
se retrăgea frecvent cu soția sa, Anne şi fiul lor Andrew, atunci în vârstă 
de şapte ani. In ciuda faptului că işi luase in ultimul timp (fără să ştie prea 
bine de ce) numeroase precauţii, montând sisteme de alarmă, încuietori 
etc., se trezeşte in miez de noapte cu sentimentul că in casă a pătruns 
cineva. Aude zgomote in camera de zi; merge până acolo pe intuneric fără 
să descopere, însă, nimic. Se intoarce în pat, dar nu apucă să se culce 
că zăreşte in uşă o figură care pare că-l spionează. Arătarea, inaltă de 
vreo 1-—1,10 metri, purta pe cap un soi de pălărie cu boruri largi. Ochii îi 
erau adânciţi in două orbite imense, intunecate, iar gura, cu colţurile into- 
arse in jos, se rotunjea uneori in formă de „o“. Pieptul părea acoperit de 
o platoşă formată din cercuri concentrice. Următorul detaliu de care scrii- 

torul şi-a putut aduce aminte, ulterior, a fost faptul că era paralizat, întins 
la orizontală, gol puşcă, iar cineva il transporta pe sus in afara casei. La 
început, ajung într-o adâncitură a solului din pădurea invecinată, unde îl 
examinează două arătări. Apoi se simte ridicat foarte sus, plutind deasupra 
copacilor, şi se trezeşte intr-o cămăruţă rotundă şi cu aspect murdar. 


Este întins pe un soi de banchetă. Simte o groază animalică pe care, 
însă, nefiind in stare să se mişte, nu şi-o poate exterioriza. Apucă, totuşi, 
să observe unele detalii in jur, intre care un soi de ochi mare de sticlă în 
tavan. Îşi pune problema dacă nu cumva este victima unei intoxicații cu 
un halucinogen, totul nefiind decât un vis delirant. La un moment dat işi dă 
seama că poate să clipească şi, chiar, să-şi mişte capul, dar nu mai mult. 

Fiinţele din jur scot dintr-o cutie un ac subţire cât un fir de păr şi ii spun 
că vor să i-l introducă în creier. Cuprins de teroare, incepe să ţipe. Una 
dintre arătări, despre care nu ştie nici el de ce, dar presupune că trebuie 
să fie femeie, il intreabă: „cum să facem să nu mai ţipi?“ la care Strieber 
se pomeneşte dând un răspuns al cărui absurd il surprinde chiar şi pe el 
— „lasă-mă să te miros“. Făptura acceptă punându-i palma în dreptul feţei. 
Era un miros neuman, ca de carton, dar mirosul a ceva viu şi, mai ales, 
un miros real, inconfundabil, de neconceput intr-o stare de vis. Apoi işi 
aminteşte, parcă, de o altă cameră (sau tot aceea, dar transformată?), în 
care era pregătit ca pentru a fi operat. işi mai aduce aminte că era incon- 
jurat de un alt tip de indivizi, care, la un moment dat, i-au introdus în rect 
un aparat urât, legat de tot felul de fire, apoi i-au făcut o incizie la un deget. 
In rest nimic, doar trezirea, dimineaţa următoare, în patul său. 

Recapitulând, ulterior, aceste intâmplări, işi va aminti că a văzut laolaltă 
patru tipuri de arătări: (1) cu infăţişare de roboţei, de felul celui văzut în 
dormitor, (2) indivizi scunzi, cu feţe late, de nuanţă cenuşiu-albăstruie, cu 
ochii adânciţi in orbite, nas cârn şi gura mare, întrucâtva umană, (3) cu o 
înfăţişare foarte puţin asemănătoare oamenilor, înalțimea de vreo 1,5 metri, 
alură fină, ochi negri, lunguieţi şi proeminenţi, cu o strălucire magnetică, 
nasul şi gura abia schiţate şi (4) nişte „bondoci“ cu capul asemănător tipului 
precedent, dar ceva mai scunzi şi cu ochii negri, rotunzi ca nişte nasturi. 
Cei din a doua categorie păreau a fi un soi de lucrători prezenţi peste tot, 
pe când celelalte tipuri apăreau numai in anumite locuri şi imprejurări. 

Când Strieber s-a trezit a doua zi dimineaţa în patul său, nu-şi amintea 
pe moment nimic, dar era frânt de oboseală. Toată ziua următoare a fost 
obsedat de imaginea unei bufniţe care i se pare că l-ar fi privit în noaptea 
precedentă prin fereastră. În zilele următoare s-a simţit rău. Nu reuşea să se 
concentreze asupra lucrului pe care-l avea şi a făcut, la un moment dat, şi o 
stare febrilă. Simţea dureri în diverse părţi ale corpului fără să le poată explica 
originea. Îl obseda prezenţa unor obiecte care, inainte, îl lăsau indiferent. 

Încet-incet, în săptămânile care urmează, îi revin în memorie detaliile 
„răpirii“; pe măsură ce- -şi aminteşte aceste detalii, Whitley este tot mai con- 
vins că e pe cale să-şi piardă minţile. Înainte nu fusese câtuşi de puţin 
interesat de OZN-uri, considerând că este un subiect la care savanții au 
dat, fără indoială, răspunsul cel mai adecvat. Acum află din ziare că, în 
jurul datei cu pricina, în regiunea în care işi avea casa de vacanţă, fuseseră 
semnalate obiecte zburătoare stranii. Una dintre observaţii a fost făcută 
chiar de vecinul său, fost aviator, impreună cu membrii familiei sale. După 
declaraţiile lor fusese ceva „enorm“, acoperit cu lumini, aparent dintr-o sin- 
gură bucată, care a staționat cincisprezece minute deasupra unei şosele 
aflată la vreo opt kilometri de casele lor. incepe să se documenteze asupra 
subiectului. Află de cercetările făcute in regiune de Philip Imbrogno de care 
aminteam mai sus. Află, în sfârşit, că au existat şi alţii care afirmă că au 
suferit răpiri similare. 

Se hotărăşte să se adreseze unei autorităţi in domeniu şi se opreşte 
asupra lui Budd Hopkins care, ca şi Whitley, locuia la New York, şi chiar 
foarte aproape de apartamentul său. Budd, după ce il ascultă, îl întreabă 
dacă nu-şi mai aminteşte să fi trecut cumva şi altă dată printr-o experienţă 
similară. Brusc, Strieber işi dă seama că şi in noaptea de 4 octombrie 
1985, in aceeaşi casă de vacanţă, s-au intâmplat o mulţime de lucruri stra- 
nii, care i-au ieşit, între timp, din minte; în plus, în noaptea aceea se aflau 
cu el şi alte persoane, care ar fi putut atesta veridicitatea amintirilor sale. 


În această primă noapte de week-end din octombrie fusese o ceaţă 
deasă. La casa de vacanţă, in afara celor trei din familia Strieber, mai 
veniseră şi doi vechi prieteni, amândoi scriitori publicaţi: Annie Gottlieb şi 
lacob Săndulescu, român emigrat la sfârşitul anilor patruzeci din U.R.S.S., 
unde fusese deportat la muncă în Donbas. După o cină uşoară la un re- 
staurant se instalează in casa de vacanţă şi se culcă destul de devreme. 


După două sau trei ore de somn, Whitley se trezeşte brusc şi vede cu 
groază, prin uşa deschisă a dormitorului, o lumină albastră, puternică, pro- 
iectată pe tavanul camerei de zi. in faţa acestei camere era o prispă aco- 
perită, dincolo de care urca o pantă. Lumina nu putea veni, deci, de la nici 
un fel de sursă obişnuită: far de automobil, felinar, lanternă etc.; în plus, 
era mult prea puternică şi se mişca... Strieber ajunge la strania concluzie 
că a luat foc coşul căminului şi poate, chiar, şi acoperişul, dar reacţia ur- 
mătoare este paradoxală — adoarme la loc. 

Se trezeşte peste câtva timp la o bubuitură puternică. Soţia lui, ca şi 
copilul care dormea in camera de alături, incep. să ţipe. Lumina învăluia, 
deja, toată casa. Strieber se scoală, decis să coboare in camera de zi, 
convins că din cauza indolenţei sale incendiul s-a întins. În timp ce este 
pe scară lumina se stinge, insă, brusc. Se întâlneşte cu Săndulescu, trezit 

şi el, il linişteşte spunându-i că nu s-a întâmplat nimic, îşi linişteşte apoi şi 
copilul şi, după ce se convinge că n-a fost nici un incendiu, se duce să se 
culce. A doua zi incidentul este aproape uitat; musafirii se plâng doar că 
au fost deranjaţi la un moment dat de o lumină. 

Peste o săptămână, Strieber incepe să fie, insă, obsedat de o imagine 
care ii răsare tot timpul în memorie — un obiect enorm, luminos, ca un uriaş 
cristal şlefuit, inalt, însă, de mai multe zeci de metri, plutind nemişcat dea- 
supra casei sale. Începe să fie din ce în ce mai convins că văzuse aievea 
această imagine in noaptea cu pricina. 

La sugestia lui Budd Hopkins, Strieber acceptă să se supună unor 
şedinţe de regresie hipnotică. Şedinţele au fost conduse de Donald F. 
Klein, doctor in medicină, director de cercetări la New York State Psychia- 
tric Institute, care avea la activ şi alte cazuri similare. S-a aflat că în noap- 
tea de 5 octombrie tainiţele, până atunci ferecate, ale memoriei sale inre- 
gistraseră vizita unei făpturi cu creştetul chel, ochii imenşi şi oblici, ca de 
pisică, având puterea de a induce imagini şi sunete in mintea martorului 
prin atingerea capului său cu o riglă cu vârf argintiu. 

În şedinţe ulterioare se obţin detalii suplimentare despre răpirea din 26 
decembrie. Revenind la presupusa introducere a acelui ac în creier, işi va 
reaminti că întreaga „operaţie“ s-a realizat printr-o simplă lovitură, un bang 
in ceafă şi atâta tot. Intrebând „cu ce drept imi faceţi aceasta?“ i se răspun- 
de „noi avem acest drept“, iar la intrebarea „de ce mie?“ i se răspunde 
„pentru că tu eşti cel ales“. 

Whitley o convinge pe soţia sa, Anne, că unele intâmplări ciudate din 
ultimul timp se datoresc faptului că „există o prezenţă ne-umană ameste- 
cată in viața noastră“ şi că, pentru a lămuri despre ce este vorba, ar trebui 
să se supună şi ea la regresie hipnotică. Pentru a exclude posibilitatea 
unei sugestii involuntare, se adresează altui psihiatru — Dr. Robert Naiman. 
In ciuda faptului că există episoade intinse de care nu-şi poate aduce amin- 
te în nici un fel, ies la iveală câteva elemente tulburătoare. Anne afirmă la 
un moment dat că Whitley dispare uneori noaptea din pat pentru un timp; 
ea era convinsă că merge să doarmă cu copilul sau că lucrează (Strieber 
în schimb nu-şi aduce aminte să se fi intâmplat aşa ceva). In noaptea de 
5 octombrie, când copilul a inceput să ţipe, Anne a auzit o voce feminină 
liniştindu-l; a crezut că este prietena ei Annie (care insă în noaptea aceea 
nu a ieşit din camera ei) şi s-a simţit un pic geloasă zicând că, iată, de 
copilul ei se ocupă altcineva. Întrebată de hipnotizator de ce nu a coborit 
ea să vadă ce-i cu copilul, Anne răspunde că era ca o interdicţie, aşa cum 
se intâmpla in copilărie, când mama ei ii spunea să stea pe loc, să nu 
plece din pat. 

Se rememorează şi o altă intâmplare, din 1982, când un omuleţ alb, 
inalt cam de un metru, i-a dat târcoale copilului lor în timpul nopţii, pocnin- 
du-l cu pumnul in stomac, speriindu-l ingrozitor. Informaţiile au fost confir- 
mate chiar de copil, care, rugat fiind să-şi povestească visele cele mai 
ciudate, descrie detalii ale unor aparente „răpiri“. Dacă ar fi să acceptăm 
ca adevărate aceste istorii, rezultă că există situaţii in care misterioasele 
entităţi exercită un control repetat nu doar asupra unor indivizi izolaţi, 
ci asupra unor întregi familii. În cazul lui Anne nu au reieşit elemente 
care să sugereze că ar fi fost răpită vreodată, dar au existat, aparent, su- 
ficiente dovezi că i s-a impus un anumit rol, fie şi numai acela de a accepta 
situaţia aşa cum era. 


interogarea celor doi prieteni care au dormit la ei in 5 octombrie con- 
firmă şi ea apariţia unor fenomene stranii: lumini, zgomote, voci. În urma 
tuturor acestor confruntări, Strieber incepe să spere că, poate, totuşi nu 
este nebun... 


De un mare ajutor ii este şi intâlnirea organizată de Budd Hopkins cu 
alte nouă persoane din New York, care avuseseră experienţe similare cu 
ale sale. Constată că nici una nu-şi aminteşte cu plăcere cele intâmplate 
şi nici nu ii vine la indemână să accepte cele trăite. Aproape toți manifestau 
o anxietate permanentă, cu efecte negative asupra randamentului lor pro- 
fesional. Cei mai mulţi au avut prima lor experienţă în jurul vârstei de 4-5 
ani. Unii au impresia că sunt urmăriţi permanent, că li se întâmplă lucruri 
stranii: apar lumini pe pereţi, li se aprinde sau li se stinge in mod spontan 
televizorul, lumina etc. Practic toți au recurs la regresia hipnotică. Dacă 
inainte de această răscolire a amintirilor cei mai mulţi au simţit o oarecare 
iubire sau loialitate faţă de imaginea ceţoasă a arătărilor implicate în 
întâmplările prin care au trecut, după revelarea tuturor detaliilor acest sen- 
timent s-a transformat, de regulă, intr-unui de furie sau, chiar, de revoltă. 
Una dintre ideile insolite emise in cursul acestei discuţii a fost că „umanoi- 
zii“ par mai degrabă nişte roboţi sau nişte vietăţi simple, trase la copiator, 
acţionând în cadrul unei discipline ierarhice de o extremă severitate, ca şi 
cum ar fi fost părţi ale unui singur individ colectiv. De asemenea, mai mulţi 
martori au avut impresia că arătările manifestau faţă de pământeni o teamă 
vecină cu panica. Această teamă s-ar datora, după Strieber, faptului că 
oamenii, spre deosebire de arătările în cauză, sunt imprevizibili, inde- 
pendenţi, nesupuşi decât in mică măsură ierarhiilor, păstrându-şi individua- 
litatea şi libertatea de decizie. Arătările par să nu priceapă nici traumele 
pe care le produce ingrădirea, fie şi parţială, a libertăţii celor răpiți. 

Din memoria sa stimulată de şedinţele de regresie hipnotică, ies la ive- 
ală mai târziu, spontan, şi alte amintiri ingropate, despre evenimente mult 
mai vechi. Fără a mai recurge la hipnoză, care, după răscolirea brutală a 

vechilor depozite, nu mai reprezenta un instrument demn de incredere, 
Whitley işi aduce aminte că primele episoade bizare din viaţa sa datează 
chiar din 1947, când avea doi ani, era in casa bunicilor din San Antonio 
(Texas) şi se pare că a fost răpit mai multe ore. Apoi din 1951 când, con- 
tractând o boală ciudată, a trebuit să lipsească mai mult timp de la şcoală. 
Atunci a inceput să frecventeze, cumva într-o viaţă paralelă, un „cerc de 
copii“, cu zece-—doisprezece membri, organizat de „vizitatori“ undeva pe un 
alt tărâm, parcă într-o incăpere subterană rotundă, loc unde s-a întors apoi 
frecvent in anii care au urmat. Un alt episod de răpire s-a consumat, se 
pare, când avea nouă ani. Un episod traumatizant, la care aparent au par- 
ticipat mai mulţi inşi din tipul „lucrători scunzi“, a avut loc în 1957, când 
Whitley avea 12 ani şi era în tren la Austin (Texas) ş.a.m.d. Ajunge la 
incomoda concluzie că intreaga sa viaţă fusese „marcat“ şi urmărit, mai 
mult sau mai puţin discret... 

Una dintre cele mai bizare amintiri, ieşite la lumină fără hipnoză, se 
leagă de vara anului 1968 când, într-o vacanţă de student, pleacă singur 
din Londra într-o excursie mai lungă prin Europa. O parte din excursie îi 
era imposibil să şi-o mai reamintească altfel decât fragmentar şi fără o 
inlănţuire logică. Se vede, astfel, primind parcă un bilet al companiei Egyp- 
tair, apoi zburând într-un avion bizar şi zgomotos în care membrii echipa- 
jului seamănă in mod straniu cu cei de „tipul 2“ din episodul din decembrie 
1986. | se face rău şi, ca remediu, o „stewardesă“ ii picură pe limbă trei 
picături dintr-un lichid foarte amar. 

Urmează o călătorie intr-un mare deşert; pe o stâncă, la marginea unei 
oaze, se înalţă o zidire atât de veche incât, parcă, se contopeşte cu roca. 
| se spune că este o universitate veche de un milion de ani. Whitley intrea- 
bă dacă e vorba de nişte ruine; i se răspunde că nu, doar că savanții de 
acolo nu sunt pricepuţi în întreţinerea clădirii. Nu i se permite să intre în 
universitate, deoarece doi indivizi cu ochi negri, imenşi, migdalaţi, spun că 
“încă nu e pregătit“ pentru asta. Este obligat să petreacă un timp alături, 
intr-o clădire de lut, într-o incăpere fără nici un mobilier. Urmează fragmen- 
te de amintiri la fel de bizare, luate parcă din lumea visurilor. Şirul acestor 
amintiri se termină curând, după ce i se oferă să muşte dintr-un fruct ingro- 
zitor de amar. 

Află abia mai târziu, cu surprindere, citind o carte a lui Jacques Valice, 
că, in vechile legende, călătoriile in Magonia, ţara zânelor, incepeau ade- 
sea picurând trei stropi dintr-un lichid fermecat, pe cap ori pe faţă. lar în 
multe tradiţii, printre care şi cea greacă, dacă cineva se intorcea din fara 
morţilor, inainte era pus să mănânce sau bea o substanţă amară care adu- 
cea uitarea... 

În 1986 şi inceputul lui 1987, după ce predase la tipar cartea Commu- 
nion, Strieber trece printr-o serie de alte experienţe bizare. Se pomeneşte 

într-o noapte dus de mâini de două făpturi mărunte în interiorul unei struc- 
turi, care i se pare că posedă, ea însăşi, conştiinţă; ajunge într-o cameră 
plină de făpturi aproape translucide, ca nişte cadavre, care il supun unui 
interogatoriu asupra cauzelor prăbuşirii Imperiului Britanic, luându-i, apoi, 
peste picior erudiţia. El işi explică întâmplarea ca pe o lecţie de exorcizare 
a ideilor despre imperiile galactice, dar şi a celor despre moarte. Are şi 
câteva experienţe de tip out-of-body, in care se vede ieşind din el însuși, 
trecând prin zidul casei şi plutind deasupra imprejurimilor şi, chiar, reuşind 
să apară pentru un moment în uşa unei persoane care il recunoaşte. Apar, 
in diverse situaţii, pisici cu înfăţişare ciudată care nu aveau ce căuta acolo, 
Se ivesc sub geamul său lupi, deşi această specie a dispărut din regiune 
de sute de ani etc. 

În 23 decembrie 1986, noaptea la ora trei, in timp ce restul familiei 
doarme atât de adânc incât nimeni nu poate fi trezit, o fiinţă cu aspect de 
insectă uriaşă apare în dormitorul său şi il conduce, intr-un mod neinţeles, 
undeva intr-o cameră în care îl aşteaptă patru persoane, cu înfăţişare mai 
mult sau mai puţin obişnuită, omenească. Strieber li se plânge de teroarea 
inumană pe care o simte ori de câte ori iese noaptea in grădina propriei 
case de vacanţă şi ii roagă să-l scape de ea; i se răspunde că este foarte 
greu; apoi i se aplică un soi de ştampilă pe gât, urma căreia o va regăsi 
a doua zi dimineaţa sub forma unei gâlme roşii. 

În ianuarie 1987, un prieten al lui Strieber, editorul Bruce Lee, impreună 
cu soția, erau intr-o librărie din Manhattan. La un moment dat văd intrând 
două persoane, aparent un bărbat şi o femeie, cam de 1,50 metri înălțime, 
incotoşmănaţi până la nerecunoaştere şi purtând ochelari negri cu lentile 
enorme. Perechea merge direct la etajera pe care era volumul Commu- 
nion, foarte proaspăt în librării şi, incă, insuficient mediatizat. Apropiindu-se 
de ei, Bruce îi aude făcând, cu umor şi deferenţă, diverse comentarii în 
timp ce citeau un exemplar, foarte rapid, aparent însă pagină cu pagină: 
„oh, dar asta a inţeles-o greşit!“ sau „nu a fost aşa!“ etc. Bruce se apropie 
mai mult şi, prezentându-se ca asociat al editorului cărţii, îi in-treabă dacă 
au de făcut vreo observaţie in legătură cu volumul. | se răspunde doar cu 
o privire, pe care cel in cauză a caracterizat-o drept cea a unui câine in 
momentul in care sare să te muşte. Nu-i rămâne decât să se îndepărteze 
cât mai repede. Era ceva în neregulă: ca fost corespondent pentru News- 
week şi Reader's Digest, Bruce era un obişnuit al Casei Albe, Capitoliului, 
Pentagonului sau Departamentului de Stat. Ştia foarte bine cum să abor- 
deze pe cineva; niciodată nu avusese parte de o asemenea reacţie. Pentru 
a nu fi acuzat că exagerează în scop publicitar, el consimte să fie testat cu 
intreaga poveste la detectorul de minciuni şi trece testul. Şi aceasta nu a fost 
singura istorie ciudată în legătură cu volumul menţionat. 

Bogăția intâmplărilor redate in cele două cărţi este, evident, imposibil 
de rezumat păstrând aerul de autentic şi de credibilitate pe care-l dau ne- 
număratele amănunte, întrebări, referiri menite să facă mai palpabile toate 
bizareriile descrise. Totuşi, cititorul sceptic ar putea păstra, incă, după ci- 
tirea lor, anumite rezerve. Probabil, cel mai sceptic dintre cercetătorii fe- 
nomenului OZN este Philip J. Klass, convins că se va dovedi, o dată şi o 
dată, că toate semnalările sunt doar fenomene naturale, incă insuficient 
cunoscute sau rodul unor activităţi omeneşti. După citirea cărţii Commu- 
nion, explicaţia lui a fost că nu se indoieşte că autorul este sincer în 
istorisirile sale, atâta doar că, probabil, nu este pe deplin sănătos, su- 
gerând că ar avea o epilepsie localizată în lobul temporal, boală care 
produce halucinaţii. Evident, el nu a fost singurul care a avansat astfel 
de ipoteze. 

Drept urmare, in Communion a fost reprodus certificatul medical prin 
care psihiatrul Dr. Donald F. Klein constată că Strieber nu suferă de nici 
un fel de boli psihice, ca de altfel şi certificatul de la detectorul de minciuni, 
cu evaluarea răspunsurilor date la un lung şir de intrebări; in Transforma- 
tion autorul aduce dovezi ale trecerii unui alt asemenea test, efectuat de 
Polygraph Security Services din Londra, la cererea şi pe spezele binecu- 
noscutei companii BBC. În plus, a fost testată casa de vacanţă pentru 
eventuale substanţe poluante, potenţial halucinogene, în apă, aer etc., 
răspunsul fiind negativ. 

La 6 decembrie 1986, Whitley a fost examinat la lobul temporal, pentru 
eventualitatea unei epilepsii, cu electroencefalograme incluzând folosirea 
electrozilor nazofaringieni şi a somnlui indus. Testul a fost repetat de mai 
multe ori, cu acelaşi răspuns negativ. La un alt spital, Whitley a fost supus 
unor examinări cu tomograful axial computerizat şi cu scanerul cu rezo- 
nanţă magnetică. Acesta din urmă este capabil să producă imagini deose- 
bit de fine. Toate rezultatele au fost normale, cu excepţia unor aşa-zise 
„obiecte strălucitoare necunoscute“, evidenţiate în substanţa albă din lobii 
frontali, bilateral, ca şi in regiunea temporo-parietală stângă. Astfel de pun- 
cte sunt semnalate uneori în creierul persoanelor normale, fiind atribuibile 
unor mici scleroze, traume, cicatrice cauzate de parazitoze etc. In cazul 
lui Strieber aceste explicaţii au fost, pe rând, excluse. Să fie oare în 
legătură cu aparentele intervenţii una din 26 decembrie 1985, realizată în 
spatele urechii drepte, cealaltă din martie 1986 la rădăcina nării stângi? 
Rezoluţia aparatelor actuale este insuficientă pentru ca să se poată 
răspunde ferm la o astfel de intrebare. 

Strieber a mai trecut şi o serie de teste psihologice, in principal de 
personalitate care au relevat, e drept, stres şi oboseală, dar altminteri nimic 
altceva decât ceea ce ştia şi el: o persoană integrată normal, cu inteligenţă 

peste medie şi abilităţi verbale foarte dezvoltate. Rămâne, in consecinţă, 
convins că îndărătul tuturor întâmplărilor, chiar dacă nu totul a fost perfect 
redat, se află totuşi un necunoscut autentic şi foarte important. 


Cazurile din Gulf Breeze 


Printre intâmplările care au modelat imaginea fenomenului OZN în min- 
tea americanilor anilor nouăzeci, şi chiar a unui public mult mai larg, au 
fost şi cele de la Gulf Breeze, un orăşel liniştit, cu case răspândite intr-un 
soi de parc imens, având 6000 de locuitori, in bună parte pensionari. 
Orăşelul, care după intâmplările reproduse mai jos, a devenit un fel de 
Mecca al pasionaţilor de OZN-uri, este situat in vestul statului Florida, 
S.U.A., la capătul unei lungi peninsule-grind in golful Pensacola, care se 
deschide in nordul Golfului Mexic. 

Încă de la inceputul anului 1987, au sosit rapoarte sporadice privind 
OZN-uri văzute în zonă. Adevărata istorie incepe, insă, în ziua de 11 no- 
iembrie 1987, când soţia unui ofiţer de marină pensionat vede plutind o 
alcătuire din care cobora o rază albastră. Ea a fost doar prima care a 
raportat strania apariţie; au urmat alţi şase care, in mod independent, au 
raportat şi ei, în scris, lucruri asemănătoare. Al patrulea dintre aceste ra- 
poarte era, insă, puţin mai altfel... 

Eroul întâmplării a fost Ed Walters, 41 de ani, proiectant şi antreprenor 
de construcții, un ins prosper şi foarte .prins de meseria lui, mai degrabă con- 
servator, până atunci câtuşi de puţin preocupat de OZN-uri, extratereştri sau 
de popularitate. In ziua cu pricina, pe inserat, in timp ce stătea singur în biroul 
amenajat în vila sa, zăreşte o lumină stranie strecurându-se printre crengile 
pinilor. leşind din casă, vede plutind, la câţiva zeci de metri deasupra solului, 
un vehicul cilindric (semănând cu o tobă), luminos, gri-albăstrui, mai bombat 
la mijloc, cu diametrul apreciat la zece metri (ulterior s-au avansat valori de 
circa 4-5 metri), cu un moţ luminos in vârf şi un cerc cu diametrul de apro- 
ximativ cinci metri la bază, in interiorul căreia pulsa o lumină puternică. Jur 
împrejurul straniului obiect, dispuse regulat, se zăreau lumini şi două rânduri 
de pete intunecate pătrate, posibil hublouri. Absolut nici un sunet nu insoțea 
infricoşătoarea apariție. 

Convins că nu va fi crezut, Ed intră in casă, ia aparatul său Polaroid, 
pe care-l folosea cu regularitate pe şantierele de construcţii, face patru 
fotografii, după care reincarcă aparatul şi mai apucă să facă o fotografie. 
Brusc, o rază albastră ţâşneşte din vehicul izbindu-l şi ţintuindu-l locului. 
Nu se poate nici mişca, nici respira; aude în minte tot soiul de voci; una 
pare să-i spună „nu vrem să-ţi facem nici un rău“, alta incearcă să-l cal- 
meze. Intre timp constată că raza albastră l-a „prins“ cumva, incercând să-l 

ridice de la pământ. Ajunge la un moment dat să plutească la o înălțime 
de peste un metru. Simte că se sufocă. In jur nu era nici un martor. Alte 
voci, amalgamate peste halucinaţii vizuale, între care o carte cu imagini de 
câini, se suprapun zbaterilor şi ţipetelor sale să fie lăsat in pace. Dintr-o 
dată strânsoarea slăbeşte şi Ed cade la pământ, in genunchi. Până să se 
ridice OZN-ul dispăruse. Cele cinci fotografii erau insă acolo, developate, 
imprăştiate pe sol, semn că n-a avut doar simple vedenii. 

Peste puţin timp se intoarce din oraş Frances, soția lui; examinează 
impreună imaginile, care deşi nu arătau toate detaliile pe care le văzuse 
Ed cu ochiul liber, erau destul de bune. Cad amândoi de acord că e mai 
bine să nu la arate şi altora, nici măcar celor doi copii ai lor, care la ora 
aceea nu se intorseseră, incă, de la şcoală. Ed este convins că dacă ar 
proceda altfel, va fi considerat pe viitor „constructorul acela nebun care a 
văzut OZN-uri“, ceea ce i-ar prejudicia atât afacerile, cât şi reputaţia foarte 
bună pe care o avea în comunitatea locală. În plus, copiii lor ar avea precis 
de suferit din partea colegilor care, de regulă, nu omit să sancţioneze cu 
mici răutăţi astfel de istorii. Mai târziu, insă, incep să-şi pună şi alt soi de 
intrebări — nu cumva strania apariţie poate reprezenta un pericol în viitor? 
Nu cumva ar trebui preveniţi părinţii, copiii, deci nu cumva ar fi mai bine 
să-şi alerteze într-un fel „concetăţenii? După mai multe deliberări, se 
hotărăsc ca Ed să meargă la Duane Cook, editorul săptămânalului local 
Sentinel, Îi va spune acestuia că are cunoştinţă despre o istorie intâmplată 
unui prieten al său, numit convenţional „domnul X“, care, vrând să-şi 
păstreze anonimatul, i-a încredințat fotografiile şi istorisirea pățaniei. Edi- 
torul acceptă publicarea, iar reacția cititorilor este de la inceput pozitivă. 

În ziua de 20 noiembrie după amiază Ed „aude“ brusc, cu urechile 
minții, un zumzet din ce in ce mai puternic, venind parcă dindărătul 
jumătăţii drepte a frunţii. Îşi pune problema dacă nu cumva e bolnav; din- 
tr-o dată zumzetul incetează şi este inlocuit printr-o conversaţie 
îndepărtată, intr-o limbă de neinţeles, parcă africană. Încearcă să răspundă 
cumva „intruşilor“, injurându-i, dându-le de inţeles că ştie că sunt aceiaşi 
cu cei ce l-au bruscat cu nouă zile în urmă. Chiar ia aparatul de fotografiat 
şi iese in grădină, aşteptând. La un moment dat apare, intr-adevăr, o lu- 
miniţă, care creşte vertiginos. Ridică aparatul şi aude, dintr-o dată, în min- 
te, în engleză, o.voce spunând „nu fă asta“, apoi o altă voce „te rog nu...“ 
şi o a treia, în spaniolă, „los fotos son prohibido“. Din nou primele voci îl 
invită să avanseze, să nu-i fie teamă deoarece vor să-i facă „doar câteva 
teste“, care nu-i vor face nici un rău. Walters reuşeşte, in timpul „conver- 
saţiei“, să facă patru clişee. În acelaşi timp are şi o seamă de vedenii 
induse mental, işi zice el, in scop experimental. La un moment dat se în- 
treabă iritat cu ce drept este tratat astfel; răspunsul vine imediat — noi avem 

dreptul să facem asta. După a patra fotografie obiectul se apropie brusc, 
apoi ţâşneşte în sus, dispărând în câteva clipe. Ultimul mesaj pe care Ed 
il recepționează este „vom reveni...“. 

În noaptea de 2 decembrie 1987, este trezit din somn de voci pe care 
le aude în minte, în limba spaniolă. Walters a petrecut mai mulţi ani în ţări 
din America Centrală şi se descurca binişor in această limbă. Eroul nostru 
ințelege că OZN-ul cu pricina este din nou pe aproape; in prima clipă se 
gândeşte să sune poliţia locală, unde cunoştea bine câţiva ofiţeri, renunță 
însă din teamă de ridicol. la în mâna stângă pistolul, incărcat, iar în dreapta 
aparatul de fotografiat; iese în grădină să scruteze cerul. În scurt timp aude 
un zumzet puternic îndărătul frunţii şi vede, intr-adevăr, OZN-ul cunoscut 
coborind până foarte aproape de sol, in fundul grădinii. Ascunzându-se 
după nişte paravane, Ed incearcă să se apropie de obiect făcând şi o fo- 
tografie. Soţia lui, trezită intre timp din somn, asistă la scenă, văzând şi 
ea, pentru prima dată, straniul obiect. Peste puţin timp OZN-ul dispare, iar 
cei doi incearcă să-şi reinnoade somnul întrerupt. La ora 3.30 Walters se 
trezeşte din nou la lătratul câinelui. Din dormitor, o uşă, aproape complet 
din sticlă, dădea direct spre o verandă deschisă către grădină. De partea 
cealaltă a acestei uşi Ed zăreşte un omuleţ inalt cam de 1,20 metri, 
imbrăcat cu un soi de armură, sau, mai degrabă, în nişte cutii dreptunghiu- 
lare, gri inchis, care nu-i ascundeau, insă, ochii negri, imenşi, ca de 
lăcustă, scrutători şi cu o expresie aproape tristă. Arătarea ţinea in mână 
o baghetă argintie, ca o rază de energie solidificată. Distanţa era de cel 
mult 4-5 metri. Walters, sub privirile ingrozite ale soției, se repede să cap- 
tureze creatura. Nu face insă nici doi paşi pe verandă şi este izbit de „raza 
albastră“ venită de la OZN-ul care se află deasupra. Rămâne țintuit locului, 
incapabil să mai facă vreo mişcare. Omuleţul se indepărtează fără grabă. 
Ed scapă din strânsoare, fiind tras inapoi in casă de soţie. Are, incă, tăria 
să meargă după aparatul de fotografiat şi să facă un nou clişeu cu OZN-ul. 
Răscolesc apoi îngroziţi toată casa, ca nu cumva să mai fi rămas pe un- 
deva vreun intrus. Intre timp OZN-ul dispare. A doua zi dimineaţa au sur- 
priza să audă, la postul local de televiziune, că mai mulţi localnici au zărit 
un OZN in cartierul lor. De altfel obiectul fusese semnalat şi de alţii in 
ultimele săptămâni. 

Cazul, devenind tot mai intens mediatizat, intră in sfera de interes a 
asociaţiei MUFON (Mutual UFO Network), dedicată cercetării fenomenului 
OZN, care trimit discret un investigator la Gulf Breeze. Acesta, pe nume 
Robert E. Reid, identifică locurile de unde au fost făcute fotografiile date 
publicităţii şi incepe să suspecteze că „domnul X“ este una şi aceeaşi per- 
soană cu Ed Walters. Desigur, prima ipoteză a fost că, probabil, totul e o 
farsă, o contrafacere bine realizată de către cineva avid de publicitate. Pe 
măsură, însă, ce investigatorul stă de vorbă cu mai mulţi martori şi se fa- 

miliarizează cu detaliile fotografiilor, pe care le văzuse până atunci, doar, 
in reproduceri de o calitate mediocră, el este obligat să inlăture, pe rând, 
variantele avansate de sceptici: machete atârnate sau fotografiate prin 
dublă expunere, baloane, obiecte aruncate in aer şi fotografiate în peisaj, 
ca şi o ipoteză care viza globul din vârful unui turn de apă. Nu peste mult 
timp Ed va trebui să recunoască faptul că el este „domnul X“. 

În 5 decembrie OZN-ul reapare. Are loc o „conversaţie“ mintală. Vocea 
ii spune intre altele: „Nu te opune... stai acolo unde eşti... eşti în pericol... 
Zehaas, noi nu dorim să-ţi facem nici un rău“ sau „Zehaas, noi suntem aici 
pentru tine...“. Walters ajunge la concluzia că acest „Zehaas“ trebuie să fie 
o poreclă pe care vizitatorii s-au hotărit să i-o dea. Ulterior s-a speculat că 
numele ar putea fi o formă coruptă a unui cuvânt spaniol semniticând 
„sprâncene;, vizitatorii fiind impresionați de acest detaliu anatomic pe care 
ei nu-l posedau. 

In 17 decembrie urmează o nouă apariţie, soldată cu noi fotografii. Pen- 
tru scurt timp Ed rămâne singur cu OZN-ul; el va constata ulterior o „lacună 
in timp" de circa cinci minute, in care nu-şi aduce aminte ce s-a întâmplat. 
A fost oare răpit sau examinat fără să ştie? In aceeaşi zi obiectul plutise 
şi deasupra curţii şcolii de alături, lăsând să cadă un lichid murdar. Spe- 
cialiştii de la Pioneer Laboratory Inc. din Pensacola au afirmat că a fost 
doar apă de mare amestecată cu alge, dar in cercul cu diametrul de 4,5 
metri acoperit de acest lichid iarba s-a uscat şi nu a crescut la loc nici 
primăvara. 

In seara de 23 decembrie 1987, Ed Walters reuşeşte să fotografieze o 
formaţie de trei OZN-uri identice, aşezate pe cer în triunghi, de acelaşi tip 
cu cele din vizitele precedente. In aceeaşi zi gazeta locală primeşte, de la 
un alt cetăţean, nouă fotografii reprezentând aceleaşi trei OZN-uri, văzute 
insă dintr-un alt loc, aflat la câteva sute de metri de casa lui Walters. Peste 
patru zile alţi localnici depun mărturie că au zărit OZN-ul chiar deasupra 
casei lui Walters. 

In seara de 28 decembrie, cei doi soţi Walters văd, din nou, OZN-ul, 
dar nu reuşesc să-l fotografieze; câtva timp mai târziu, insă, obiectul rea- 
pare şi, de data aceasta, Ed reuşeşte să-l filmeze pe o casetă video, timp 
de un minut şi 38 de secunde (cu treizeci de imagini pe secundă), de la 
o distanţă de circa 100 de metri. La un moment dat, se vede clar cum 
OZN-ul trece prin spatele unei tufe, apoi pe după ramurile unui pin aflat la 
circa 30 de metri. Examinarea ulterioară, cadru cu cadru, a benzii, a evi- 
denţiat un soi de energie pulsatilă, rotindu-se ìn jurul muchiei de jos a ve- 
hiculului, fenomen care nu fusese observat cu ochiul liber. Aceleaşi cadre, 
analizate cu o aparatură foarte sofisticată, au întărit convingerea specia- 
liştilor că nu poate fi vorba de o machetă suspendată sau de vreun alt truc 
asemănător. 

La 12 ianuarie 1988, la apusul soarelui, Ed mergea să verifice o insta- 
laţie electrică necesară pentru a doua zi, la unul dintre şantierele pe care 
le coordona. Abia intrase pe o şosea laterală când, dintr-o dată, o lumină 
puternică il orbeşte şi îi amorţeşte puternic mâinile. Peste câteva secunde 
vede OZN-ul, venind deasupra lui, din spate, şi aşezându-se la circa 200 
de metri de el, plutind la un stat de om deasupra asfaltului, ocupând, prin 
gabaritul său, toată lăţimea carosabilului. incearcă să întoarcă, dar mâinile 
nu il ascultă. Frânează la circa 70 de metri de obiect. Cu chiu cu vai 
reuşeşte să facă o fotografie spectaculoasă, mult reprodusă ulterior, in ca- 
re, aparent, lumina emanată din baza straniului vehicul se reflectă în asfal- 
tul drumului. Când să facă incă o fotografie constată că OZN-ul vine incet 
către el. Încearcă să se ascundă sub camionetă. Aude in cap o voce — 
„Eşti in pericol... nu vrem să-ţi facem nici un rău... ieşi de acolo...“. Dintr-o 
dată, o rază albastră țâşneşte spre sol, depunând, lângă OZN, o creatură, 
asemănătoare celei văzute, noaptea, pe veranda casei, cu o vergea argin- 
tie in mână. Apoi, raza ţâşneşte de incă patru ori, depunând de fiecare 
dată câte o creatură identică. Grupul porneşte spre Ed, agitând în sus şi 
in jos baghetele. Omul nostru, cuprins de teroare, se caţără indărăt în ca- 
mionetă şi, in momentul în care straniul grup parcursese deja jumătate din 
drumul care ii despărțea, reuşeşte să demareze in marşarier. Nu se 
opreşte decât la intersecţia cu şoseaua principală, pe care se desfăşura 
un trafic intens. Pentru ca scenariul OZN-istic să fie complet, peste câteva 
zile apar şi doi „agenţi federali“ care cer să le dea fotografiile cu OZN-uri. 
Ed minte că nu le mai are, pretextând că tocmai le-a dat unei gazete spre 
publicare. 

În 16 ianuarie, cei doi soţi văd un OZN de o formă cu totul diferită. Între 
timp fotografiile, in general foarte intunecate, sunt examinate de specialişti şi 
refotografiate sub o lumină de 500 de waţi, pentru a scoate la iveală detalii 
invizibile pe original. La acest inceput de an vânătoarea foto a OZN-urilor este 
pe cale să devină la Gulf Breeze un sport la modă. E drept, nu sunt mulţi 
norocoşi, dar numărul lor creşte. 

Walters organizează un mic grup de prieteni şi oficiali MUFON, care- 
stabilesc să se alerteze reciproc in cazul unor apariţii ciudate. Ed este 
avantajat deoarece apropierea OZN-urilor ii este „anunţată“ prin acel zum- 
zet caracteristic pe care-l simte indărătul frunţii. In seara de 24 ianuarie, 
acest semn il face să-l sune pe editorul Duane Cook, căruia ii propune să 
iasă impreună într-un loc mai ferit, dat fiind că au constatat că OZN-urile 
se arată doar anumitor persoane şi niciodată unui grup mai mare. les cu 
camioneta într-o pădurice apropiată; vremea era ceţoasă şi ploioasă. La 
un moment dat, Walters incepe din nou să audă voci. Cineva i se adrese- 
ază repetat, spunându-i între altele „vei şti in somn“. Ed avea asupra sa 
polaroidul, iar prietenul său o cameră video cu care incepe să filmeze stări- 

le prin care trece Ed. Acesta pare să fie supus unei adevărate torturi — are 
crampe la stomac, apoi o durere groaznică în cap, piept, braţe. Caznele 
sale le interpretează ca pe o „pedeapsă“ pentru vina de a fi luat cu el o 
persoană „neautorizată“. La un moment dat, când editorul se îndepărtează, 
OZN-ul apare din ceaţă, doar pentru câteva secunde, dar numai Ed apucă 
să-l fotografieze, filmului video nerămânându-i decât să urmărească, în mi- 
nutul care urmează, developarea fotografiei polaroid, pe care apare intr-a- 
devăr, detaliu după detaliu, obiectul misterios. 

În seara de 26 ianuarie, in timp ce Ed făcea duş, iar restul familiei se 
pregătea de culcare, „obiectul“ apare din nou. Ed este alertat de soție şi 
iese in curte invelit doar intr-un prosop. Frances il fotografiază astfel, cu 
OZN-ul în planul indepărtat. Ed injură, trimițând vizitatorii la dracu’. Aude 
in minte de repetate ori: „Zehaas... vei şti in somn... am venit aici pentru 
tine...“. 

În seara de 7 februarie, este chemat din nou din casă, de astă dată de 
fiica lui. Ed îşi ia polaroidul şi apucă să-şi vadă soţia fugind din curte să 
se pună la adăpost in casă de groaza OZN-ului. Când pune piciorul pe 
ultima treaptă, un fascicul oblic de lumină albastră izbeşte betonul lingă 
piciorul ei, dar n-o atinge. Intâmplător, Ed declanşase in aceeaşi clipă apa- 
ratul, astfel incât şi această scenă a rămas inregistrată. Urmează o panică 
de nedescris la gândul că toate ferestrele sunt deschise, ori dacă raza 
acţiona oblic ea putea intra în orice incăpere, deci putea teoretic să atingă 
pe oricine din casă sau să „planteze“ unde dorea omuleţi cu baghete ar- 
gintii. 

În ziua următoare soseşte în oraş Budd Hopkins, cunoscutul investiga- 
tor al fenomenului OZN şi autor al unor cărţi dedicate întâlnirilor de gradul 
IV. Prima lui observaţie este că o atare urmărire asiduă a cuiva de către 
OZN-uri, deşi nu foarte frecventă, este cunoscută în destul de multe cazuri. 
De regulă insă ea se insoţeşte şi de „răpiri“ multiple, de durată mai scurtă 
sau mai lungă, eşalonate de-a lungul mai multor ani. În majoritatea cazu- 
rilor aceste „răpiri“ sunt şterse din memoria celui in cauză. Analizând 
întâlnirile din ultimele trei luni, se opresc asupra celei din 17 decembrie, in 
care exista o scurtă perioadă in care Ed nu-şi aducea aminte ce s-a 
intâmplat. 


Continuind discuţiile, mult mai importantă pare insă revelaţia faptului că 
s-ar putea ca aceste intâlniri să nu fi fost primele din viaţa sa. işi aduce 
acum aminte că în trecut a mai trăit cel puţin trei întâmplări stranii, cărora 
căutase până acum să nu le dea prea mare importanţă, dar care deveneau 
dintr-o dată relevante... 7 

Prima intâmplare s-a petrecut pe când avea 17 ani. O după-amiază intrea- 
gă in care umblase cu bicicleta, trimis de mama lui după cumpărături, a fost 


ÎNTÂLNIRI DE GRADUL |V 


urmărit insistent de un imens câine negru, pe care nu-l mai văzuse nici 
înainte, nici după aceea. In noaptea care a urmat, în timp ce dormea în 
aceeaşi cameră cu fratele său, simte că-i sare ceva în pat. In primul mo- 
ment crede că e pisica, dar işi aduce aminte imediat că, atunci când s-au 
culcat, pisica fusese dusă afară din casă iar uşile şi ferestrele fuseseră 
bine inchise. Gândul acesta il trezeşte de-a binelea. La inceput i se pare 
că vede nişte umbre strecurându-se prin intuneric, apoi brusc apare, la o 
palmă de faţa sa, un cap chel cu ochii infundaţi în nişte orbite negre imen- 
se, fără gene sau sprâncene. Terorizat, ţipă, işi acoperă faţa cu perna, 
aprinzând concomitent lumina de pe noptieră. Camera era goală. Fratele, 
trezit din somn, bombăne că a simţit şi el că-i umblă ceva prin pat, dar 
şi-a zis, la fel, că a fost pisica. Pe podeaua dormitorului şi a holului alăturat 
zăresc numeroase urme ude de paşi, provenind negreşit de la cineva sau 
ceva care intrase prin curte, unde toată noaptea mersese o stropitoare. 
Ulterior, ori de câte ori şi-a rememorat intâmplarea, Ed obişnuise să-şi 
spună că probabil totul fusese doar un vis cu coşmaruri. 

A doua intâmplare s-a petrecut când avea 25 de ani. Fiind căsătorit 
doar de doi ani, lucra din greu pentru a-şi inzestra proaspătul său cămin. 
După o şedinţă de lucru privind un proiect, terminată la ora 23 noaptea, 
pleacă spre casă cu maşina. Drumul dura circa o jumătate de oră. Străzile 
erau pustii; la un moment dat constată cu groază că în oglinzile retrovi- 
zoare nu se vede nimic decât bezna. Pe măsură ce depăşea un felinar 
acesta parcă dispărea in neant indărătul său, ca şi cum maşina lui ar fi 
târât în spate o imensă perdea neagră. Speriat, vrea să accelereze, dar 
maşina nu reacţionează, tinzând să se oprească. Descoperă că schimbăto- 
rul de viteze era in punctul mort... Nu-şi poate explica in ce mod s-a 
intâmplat una ca asta... Işi spune că este probabil peste măsură de obosit. 
Trage maşina pe dreapta şi coboară să-şi revină puţin. Acum strada pare 
normală, cu lumini şi inainte şi inapoi. Doar de undeva, mai de departe, 
venea o lumină, ca un far de motocicletă. Numai că pe măsură ce lumina 
aceasta se apropia, ea se inălţa tot mai mult de la sol... Ed, îngrozit, sare 
la volan şi demarează. In retrovizoare din nou nu se vede nimic. Este cât 
pe-aci să piardă controlul maşinii; frânează, opreşte, coboară din nou din 
maşină şi priveşte indărăt. Vede iar lumina ca de motocicletă apropiindu-se 
din depărtare. Porneşte din nou, accelerând, in dorinţa de a scăpa de acest 
coşmar, dar în câteva secunde lumina il ajunge, devine imensă, inundând 
tot interiorul automobilului... 

Ed işi revine abia şase ore mai târziu, şezând la volanul maşinii sale 
trasă la marginea şoselei, fără să-şi poată aduce aminte ce s-a întâmplat 
intre timp. Ulterior işi va spune că totul a fost doar o halucinație datorată 
Surmenajului. 


DAN D. FARCAŞ 


A treia intâmplare, s-a petrecut la vârsta de 33 de ani, când se afla 
intr-un concediu, lângă oraşul Corpus Christi (Texas) din zona barierei de 
corali din Golful Mexic. Ed ieşise in larg singur, într-o canoe, cu intenţia 
de a pescui ceva. Era exact miezul zilei când botul bărcii s-a lovit de ceva 
metalic; o mulţime de bule de aer urcară spre suprafaţa apei, emanând un 
pronunţat miros de clor. incercă să le evite, dar părea că bulele se ţin după 
ei... Dintr-o dată, observă sub apă, la o adâncime de circa zece metri, o 
lumină verzuie care creştea tot mai mult... 

Peste un răstimp, care nu i se păruse mai lung de câteva secunde, se 
pomeneşte intins pe fundul bărcii care plutea nemişcată. Se uită la ceas 
— era ora cinci după amiaza şi se găsea la mai multe mile de locul unde 
avusese ciudata întâlnire. Mai târziu şi-a explicat întâmplarea zicând că 
avusese, poate, o insolaţie... 

În urma unor suspiciuni legate de faptul că şi fotografiile polaroid’ ar 
putea fi trucate, cei de la MUFON il sfătuiesc pe Ed să-şi schimbe aparatul 
cu un polaroid mai sofisticat, aducându-i şi un aparat special, stereoscopic, 
cu patru obiective, care, când este declanşat, impresionează simultan pa- 
tru cadre de film, ceea ce permite, intre altele, determinarea exactă a dis- 
tanţei şi dimensiunilor obiectului fotografiat. Se iau şi precauţii suplimenta- 
re, verificând filmul şi clişeele polaroid să nu fi fost expuse anterior, sigilând 
aparatele de fotografiat indată ce a fost introdus filmul in ele. 


La 26 februarie Ed reuşeşte să fotografieze cu aparatul stereoscopic 
un OZN cu totul deosebit de cele anterioare, lung de numai un metru. 
Investigatorii au considerat că a fost vorba de o „sondă“ destinată unor 
explorări în regim automat. 


La insistenţele specialiştilor MUFON, Ed Walters acceptă să se supună 
unei examinări cu detectorul de minciuni, la un laborator specializat, care, 
însă, nu mai avusese până atunci de-a face cu probleme legate de feno- 
menul OZN. La prima intrevedere, in 18 februarie, Ed, aşezat pe ceva ce 
semăna cu un scaun electric, a povestit timp de două-trei ore toate cele 
prin care a trecut, răspunzând la nenumărate intrebări, la multe dintre ele 
in mod repetat. Peste câteva zile, in care investigatorul a făcut şi investi- 
gaţii complementare, a avut loc o nouă discuţie de vreo trei ore. Abia după 
aceasta a fost fixată, peste alte câteva zile, data adevăratei examinări. 
Aceasta se desfăşoară după o procedură foarte riguroasă şi durează din 
nou trei ore. Harvey McLaughin, care a condus examinarea, a consemnat, 
intr-un proces verbal foarte oficial, faptul că „in urma examinării nu s-au 
constatat reacţii fiziologice de natură să decepţioneze“ privitor la adevărul 
celor expuse, şi că „dl. Walters crede cu certitudine in faptul că fotografiile 
şi observaţiile descrise sunt adevărate şi corespunzătoare realităţii“. Teste 
complementare ulterioare au arătat că Ed era sănătos psihic, în particular 

că nu era un mincinos patologic, deci nu era o persoană care ar putea 
spune neadevăruri cu atâta naturaleţe, încât nici detectorul de minciuni să 
nu le poată evidenția. 

În 17 şi 20 martie, după o „pândă“ colectivă, Ed mai face, în prezenţa 
unor martori, nişte fotografii cu un alt aparat, mai sofisticat, dublu şi cu un 
efect stereoscopic crescut. 

La 1 mai 1988, la ora 1.00 după miezul nopţii, de astă dată complet 
singur, după o lungă veghe lângă ţărmul mării, vede din nou OZN-ul de- 
venit de acum familiar, însoțit de micuța „sondă“. Le strigă, plin de năduf, 
ca vrea să se termine odată această hărţuială, că vrea să dispară din viaţa 
lui... Apucă să declanşeze o dată aparatul dublu, dar când să repete ope- 
raţia zăreşte dintr-o dată OZN-ul la vreo zece metri deasupra sa, după 
care o imensă lumină albă îi inundă creierul... | 

În clipa următoare (sau cel puţin aşa i s-a părut) se ridica de pe nisipul 
plajei, cu o durere ingrozitoare de cap, buimac, clătinându-se. Mâinile sale 
răspândeau o duhoare insuportabilă. Se uită la ceas — era ora 2.25 — tre- 
cuseră o oră şi un sfert fără să-şi poată aminti ceva. Ajuns acasă desco- 
peră că are un cucui pe creştet şi o umiflătură dureroasă sub ceafă. În 
oglindă mai constată că s-a ales şi cu o vânătaie mare la rădăcina nasului 
şi două semne roşii pe tâmple, inconjurate de vânătăi urâte... 

După aceasta, şirul observaţiilor se opreşte pentru un timp. Cele de 
mai sus, impreună cu fotografiile, au constituit substanţa cărţii de mare 
succes scrisă de soţii Walters — The Gulf Breeze Sightings (1989). 

După publicarea cărţii, Ed s-a supus unor regresii hipnotice conduse 
de psihologul dr. Dan Overlade. S-a relevat că cei ce l-au răpit erau aceiaşi 
care îl mai răpiseră şi in alte rânduri înainte. Îşi amintea sub hipnoză de o 
incăpere goală, luminată, de un alb orbitor; o rază albastră, coborând din 
tavan, l-a ridicat şi l-a întins pe o banchetă. Apoi, omuleţii i-au examinat, 
cu un aparat sofisticat, memoria afectivă şi emoţională, examinări pe care 
le făcuseră şi cu prilejul precedentelor răpiri. 

Fotografiile făcute de către Ed Walters şi alte persoane din Gulf Breeze, 
în perioada noiembrie 1987 — mai 1988, au fost examinate de numeroşi 
specialişti. Intre aceştia a fost şi Bruce S. Maccabee, doctor in fizică, cer- 
cetător angajat pentru probleme de optică, timp de 16 ani, în diverse pro- 
iecte ale guvernului american, între altele şi la „Iniţiativa pentru Apărare 
Strategică“. El făcuse şi numeroase lucrări ştiinţifice privind credibilitatea 
unor fotografii de OZN-uri, utilizând ultimele tehnici, inclusiv cele asistate 
de calculator. Maccabee evidenţiază, pe această cale, că în unele imagini 
luate de Walters OZN-ul este cu adevărat indărătul unor crengi, deci nu 
se poate pune problema unor imagini suprapuse; măsoară experimental 
că lumina proiectată pe şosea intr-una dintre fotografii este de o mie de 

ori mai puternică decât cea pe care ar putea-o da cel mai puternic proiector 
uzual etc. Maccabee şi-a dat seama că o eventuală farsă ar fi necesitat 
un laborator foto foarte bine pus la punct, inexistent în oraş, ca şi colabo- 
rarea intregii comunităţi a aşezării, ceea ce era practic imposibil. In zona 
Gulf Breeze, in perioada amintită, fuseseră raportate peste o sută de ob- 
servaţii asupra OZN-urilor cu pricina, inclusiv în zile în care Ed nu avusese 
nici un fel de semne de la vizitatorii nepoftiţi. Printre martori s-au numărat 
mai multe notabilităţi ale orăşelului. 

W. H. Andrus, directorul internaţional al MUFON, aprecia, pe baza ur- 
melor cu care a rămas după ultima întâlnire, că lui Ed Walters i s-a făcut 
un implant, care a fost extras cu ocazia răpirii din 1 mai 1988. 

D. M. Ware, directorul MUFON pentru statul Florida, menţiona că, în 
perioada şi zona menţionate, au fost depuse cel puţin 68 rapoarte indicând 
obiecte care n-au putut fi identificate, implicând 135 martori, dintre care 
patru au zărit ființe, şase raza albastră, iar nouă au suportat perioade de 
„lacună in timp“ sugerând răpiri. Numărul total de fotografii a fost de 60, 
dintre care 39 făcute de Ed Walters. 


Încă după publicarea primelor fotografii au existat semne ale interesului 
manifestat in acest sens de marina militară şi de NASA, care au adus în 
zonă radare şi nave speciale de cercetare. E adevărat, la vreo 30 de ki- 
lometri exista o mare bază a aviaţiei militare. În conferințe de presă oficialii 
acestora au dezminţit, insă, categoric zvonurile ìn legătură cu eventuale 
experienţe cu tipuri noi de aparate de zbor. Nu o dată martorii au raportat 
că OZN-urile erau urmărite de elicoptere sau avioane de vânătoare. Dat 
fiind că locuitorii oraşului erau in bună măsură ofiţeri pensionaţi, era greu 
de crezut că ei s-ar fi putut înşela. Unele informaţii aduse, însă, de Jacques 
Vallée în Revelations (1991) ridică problema unei implicări mai subtile a 
armatei americane in evenimentele din Gulf Breeze. 

La inceputul lui iunie 1990 a venit o ştire bombă — după ce Ed Walters 
s-a mutat, noul proprietar al fostei sale case, căutând ceva printre lucrurile 
abandonate in pod, a găsit un model al OZN-ului. Cu diametrul de 23 cen- 
timetri şi înălțimea de 15, s-a zis că acest model ar fi servit la fabricarea 
binecunoscutelor fotografii, deci ar constitui dovada că totul a fost doar o 
inscenare. Desigur, era foarte greu de dovedit că modelul nu a fost pus in 
pod după decembrie 1988, când familia Walters se mutase intr-o casă 
nouă. În plus, dacă ar fi existat o fraudă, Ed ar fi fost suficient de prudent 
să nu abandoneze la voia intâmplării dovada ei. Dar cel mai bun argument 
a fost faptul că, oricât s-au străduit partizanii acestei versiuni, ei n-au reuşit 
să realizeze cu ajutorul machetei vreo fotografie convingătoare, in genul 
celor deja existente. 

Adevărata surpriză a constituit-o, insă, revenirea OZN-urilor în ianuarie 

1991. În prima jumătate a anului au fost culese 70 de rapoarte care nu 
puteau fi calificate decât ca obiecte neidentificate. Nu semănau cu cele din 
1987-1988, având forme diversificate: disc, cilindru, ţigară. O statistică şi 
măsurători bazate pe triangulaţii au arătat că diametrele obiectelor se si- 
tuau între 5 şi 10 metri, inălțimea medie de zbor intre 500 şi 3000 de metri, 
distanţa de observare fiind, de regulă, de câţiva kilometri. Printre primii 
care le-au văzut şi le-au fotografiat au fost din nou soţii Walters. Obser- 
vaţiile au continuat şi anii următori, fapt care a atras numeroşi turişti. Deşi 
ele nu au mai fost însoțite de episoade spectaculoase: aterizări, răpiri, apa- 
riţiile lor, ca şi numeroasele fotografii şi benzi video, inclusiv multe realizate 
de reporteri ai celor mai importante companii de televiziune americane şi 
sud-est asiatice, trimişi special in zonă, stau dovadă, in continuare, pere- 
nităţii unui fenomen enigmatic. 

Ed şi Frances Walters au recapitulat intr-o nouă carte: UFO Abductions 
in Gulf Breeze (1994), întâmplările de după 1 mai 1988. Prin regresiile 
hipnotice ulterioare, efectuate de acelaşi Dr. Dan Overlade a rezultat că 
Ed fusese răpit de mai multe ori inainte. intre altele, in cele trei întâmplări 
menţionate, cele de la 17, 25 şi 33 de ani, a trecut, aparent la bordul unui 
OZN, prin examinări medicale, manipulări de natură sexuală şi i s-au făcut 
implanturi. Cu această ocazie s-a intâlnit cu tot soiul de fiinţe stranii şi 
infricoşătoare, intre care cu nişte șopârle agresive, lungi de peste trei metri. 


Cazul doctorului X 


Un alt caz foarte bine cunoscut celor ce frecventează literatura OZN-istică 
este cel al doctorului X. Născut în Franţa in 1930, el a devenit un specialist 
reputat in domeniul biologiei, motiv pentru care nu a dorit ca numele său 
să fie făcut public în legătură cu cele întâmplate. In paralel, şi-a cultivat şi 
un talent muzical remarcabil. l 

La 18 mai 1958 a fost rănit de explozia unei mine in Algeria, unde 
servea in armata franceză. A rămas cu o invaliditate pe partea dreaptă a 
corpului, având dureri mari dacă era obligat să stea mai mult timp în pi- 
cioare. A fost la un pas de a renunţa şi la cântatul la pian, datorită durerilor 
in mâna dreaptă. Cu trei zile inainte de incidentul care urmează, in timp 
ce tăia lemne, s-a mai şi rănit, rău de tot, la picior, locul rămânând inflamat. 

În noaptea de 1 spre 2 noiembrie 1968, a fost trezit din somn de copilul 
său de 14 luni, care plângea. S-a dus in camera copilului şi l-a văzut stând 
în picioare, in pătuţul său, arătând cu mânuţa spre fereastră. In spatele 
jaluzelelor coborâte se zărea o lumină neobişnuit de puternică. Dr. X a 
liniştit copilul după care, deoarece lumina persista, s-a dus să deschidă 
jaluzelele să vadă despre ce este vorba. De la fereastră se deschidea o 

panoramă largă asupra regiunii. Dr. X vede, la câteva sute de metri de 
casă, două obiecte discoidale (calcule ulterioare au estimat diametrul la 65 
metri, iar înălțimea la circa 15 metri). Partea de sus părea alb argintie, iar 
cea de jos roşie şi se vedeau, de asemenea, şi nişte antene. Ambele 
obiecte emiteau străfulgerări de lumină, cu ritmul de una pe secundă. Doc- 
torul iese pe balcon să vadă mai bine fenomenul şi are prilejul să observe 
cele două discuri apropiindu-se şi... contopindu-se într-un singur disc. Era 
ora 4.00 dimineaţa. Noul obiect baleiază cu o rază peisajul şi il atinge şi 
pe doctorul X. După aceasta se aude o bubuitură, apoi obiectul dispare 
lăsând in urmă o rază subţire, verticală, urcând spre cer. Intregul episod 
a durat zece minute. 

Dr. X intră în casă agitat, işi trezeşte soţia, ii povesteşte cele intâmplate, 
după care se culcă şi doarme până la ora 14.00, foarte agitat, vorbind tot 
timpul în somn. Când se trezeşte, constată că s-a vindecat de sechelele 
exploziei din Algeria şi i-au dispărut, de asemenea, şi urmele rănirii cu 
toporul. In schimb pe abdomen, in jurul ombilicului, îi apăruse o zonă triun- 
ghiulară roşie cu latura de circa 15 centimetri. Acelaşi triunghi a apărut şi 
pe abdomenul copilului. După câteva zile semnele au dispărut, reapărând 
şi dispărând apoi, periodic, de mai multe ori in decursul anilor. 

Dr. X a avut, insă, mai târziu, şi o altă vindecare spectaculoasă. După 
o fractură deschisă, ingrijită de unul dintre colegi, fractura pur şi simplu se 
sudează la loc intr-un timp incredibil de scurt şi fără nici o urmă. Situaţia 
l-a stânjenit atât de mult, incât a plecat din localitate să nu fie văzut şi să 
nu i se pună întrebări, la care n-ar fi ştiut ce să răspundă. 

Dar întâlnirea a avut şi alte efecte. În 1969, în timp ce-şi petrecea con- 
cediul in sudul Franţei, aude un fluierat şi simte un imbold să se intoarcă 
in camera de hotel. Când soseşte, directorul ii spune că e căutat la telefon. 
Un necunoscut il anunţă că se vor intâlni in curând „pentru a discuta ceea 
ce ai văzut“. Mai târziu, la el acasă aude din nou un fluierat şi oarecum 
„ghidat“ merge cu maşina intr-un loc in care se întâlneşte cu un individ 
inalt, cu păr castaniu şi ochi albaştri, care este perfect pus la punct cu 
toate incidentele din jurul său (inclusiv cu unele pe care nu le-am mai amin- 
tit aici). Ulterior, individul îl invită pe Dr. X să se iniţieze în fenomene pa- 
ranormale, apare cu un umanoid inalt de un metru, cu o piele mumificată 
etc. In acelaşi context s-au mai petrecut şi alte intâmplări, unele chiar mult 
mai stranii. 

Cazul lui a fost anchetat, în detaliu, de Aime Michel şi Jacques Vallée, 
cercetători sceptici şi meticuloşi, care au efectuat toate verițicările pentru 
a putea susţine autenticitatea celor intâmplate. Intre altele, Jacques Vallée 
reproduce in cartea sa Confrontations (tradusă şi in româneşte sub numele 
Confruntări), fotografii ale triunghiului apărut pe abdomenul Dr. X în 1984, 

împreună cu fotografii ale unor termograme ale semnului, reluate peste 
două săptămâni, când pielea revenise la normal. Cartea citată mai 
conţine şi multe alte bizarerii, inclusiv alte vindecări legate de raze ţâşnite 
din OZN-uri. 

3. EXPERIMENTE GENETICE 


Contacte sexuale intre pământeni şi creaturi venite din Cosmos. Re- 
coltare de ovule şi spermă pentru experimente genetice şi însă- 
mânţare artificială. Copii extratereştri din mame pământene. Extra- 
tereştri crescuţi in containere, pentru că nu se pot naşte pe cale 
naturală. Nevoia de afecţiune. Fiinţe din lumină. Vizite la „Cel Unic“. 


Cazul Antonio Villas Boas 


În octombrie 1957, în mai multe seri, Antonio Villas Boas, fermier în 
vârstă de 23 de ani din apropierea oraşului Sao Francisco de Sales (statul 
Minas Gerais, Brazilia), a zărit lumini misterioase pe câmp. La 15 octom- 
brie 1957 la ora 1.00 după miezul nopții, Antonio ara cu tractorul, care, în 
acel sezon, era folosit zi şi noapte. Vede, din nou, o stea roşie care se 
măreşte rapid, devenind un obiect in formă de ou, lat de 7 metri şi lung 
de 10, care se opreşte la vreo 50 de metri deasupra capului său, inecând 
totul într-o lumină ca ziua, ca apoi să aterizeze alături, pe trei picioare de 
doi metri fiecare; Antonio incearcă s-o şteargă folosindu-se de tractor, dar, 
după câţiva metri, motorul se opreşte şi luminile farurilor se sting. Incearcă 
să demareze din nou, dar fără succes. Sare din tractor şi o ia la fugă. 
Cineva il apucă de mână. li dă un pumn şi se eliberează pe moment, dar 
alți trei ìl inconjoară şi, prinzându-l de mâini şi de picioare, il imobilizează. 
La urletele şi injurăturile sale, cei patru reacţionează doar cu o nedisimu- 
lată curiozitate. II urcă, nu fără probleme, pe o scară flexibilă îngustă care 
coborise din uşa căscată in „ou“. Se pomeneşte intr-o cameră iluminată 
orbitor; uşa se inchide atât de perfect incât se contopeşte cu pereţii. Aici 
sunt în total cinci indivizi, cam de 1,50 metri înălțime, imbrăcaţi in salopete 
mulate pe corp şi cu căşti foarte inalte pe cap, îndărătul cărora erau vizibili 
doar ochii. Indivizii se înțelegeau între ei printr-un soi de lătrături şi mârâitu- 
ri. Este trecut într-o a doua incăpere, aflată probabil in centrul navei, fapt 
sugerat şi de o coloană care traversa centrul ei. Cei cinci se sfătuiesc intre 
ei, apoi, in ciuda protestelor sale, il dezbracă şi il ung cu un lichid vâscos, 

incolor, care se usucă rapid. După acest tratament, este indrumat spre o 
a treia incăpere, mai mică. Aici i se iau prize de sânge din două puncte 
din bărbie. Este lăsat singur circa o jumătate de oră. La un moment dat 
in incintă se strecoara, printr-un soi de site, un fum gros, uleios, făcându-l 
pe Antonio să respire tot mai greu şi ingreţoşându-l. In cele din urmă sto- 
macul său nu mai rezistă şi este nevoit să vomite într-un colţ. 

După un alt răstimp, în uşă apare o femeie. Complet goală, înaltă de 
numai 1,35 metri, altminteri foarte bine proporţionată, avea o faţă triunghiu- 
lară, plăcută la vedere, deşi niţel stranie, buze subţiri, ochi albaştri foarte 
migdalaţi, păr platinat, pielea albă, uşor pistruiată. Părul pubian şi cel de 
sub braţ erau roşii. Ea se apropie de Antonio, îmbrăţişându-l şi mângâin- 
du-l. După o ezitare, el răspunde avansurilor, consumându-se între ei un 
act sexual cât se poate de normal. li putea reproşa cel mult grohăiturile ei 
şi faptul că nu ştia să sărute. Ulterior, incercând să se explice, fermierul 
brazilian işi pune problema dacă nu cumva lichidul cu care a fost uns sau 
poate fumul inhalat i-au produs o stare anormală de excitație. 

Îndată după ce s-au separat, uşa s-a deschis şi micuța femeie a fost 
chemată la ordin de către stăpânii navei. Inainte de a se despări, ea işi 
arătă cu mâna abdomenul, apoi spre Antonio şi insfârşit spre cer. Fermie- 
rului i se inapoiază veşmintele. Este lăsat un timp să examineze interiorul 
navei, apoi este invitat să iasă. 

Era ora 5.30. Stătuse in navă patru ore şi un sfert. Asistă la decolare. 
La inceput se retrage scara, uşa se inchide fără a lăsa vreo urmă, apoi 
brâul circular incepe să se invârtească din ce în ce mai repede. Aparatul 
se inalță incet, picioarele se retrag, tot fără a lăsa in urma lor altceva decât 
o suprafaţă de o netezime perfectă. Când nava ajunge la circa 40 de metri 
altitudine se opreşte câteva secunde, după care luminozitatea ei se ampli- 
fică, brâul incepe să se rotească cu o viteză inspăimântătoare, schimbân- 
du-şi culoarea până la un roşu intens, după care se înclină pe o parte şi, 
ţâşnind ca o ghiulea, dispare in câteva secunde. 

Antonio incearcă să pornească tractorul, dar nu reuşeşte. Constată că 
una dintre legăturile de la baterie era desfăcută, deşi o prinsese bine chiar 
el şi o verificase de curând. Probabil, işi zise, era o precauţie în plus a 
străinilor ca el să nu poată fugi. 

Timp de circa o lună după incident Antonio acuză dureri de cap, iritaţii 
ale ochilor şi lăcrimare, somnolenţă şi apariția unor pete pe corp. Nu a 
avut curaj, totuşi, să povestească intâmplarea decât mamei. Mult mai târziu 
se decide să-i scrie lui Joao Martins, care publicase articole despre OZN-uri. 
Acesta, impreună cu Dr. Olavo Fontes de la Şcoala Naţională de Medicină 
din Rio de Janeiro, reprezentantul pentru Brazilia al asociaţiei APRO (de- 
dicată studierii OZN-urilor), reuşesc la 22 februarie 1958 să-l interogheze 

pe Antonio. Oricât s-au străduit n-au reuşit nicicum să-l abată pe tânăr din 
făgaşul povestirii sale, să-l prindă cu vreo inadvertenţă ori vreo ezitare. 
Menţionăm că in acest caz nu a fost aplicată metoda regresiei hipnotice. 
Fontes aprecia că simptomele lui Antonio erau cele ale bolii de iradiere. 
El adăugă faptul că existau şi numeroase alte evidențe medicale dovedind 
că cele povestite de Antonio sunt adevărate. Examenele clinice şi testele 
psihiatrice l-au găsit perfect normal, cu o inteligenţă uşor peste medie. În 
orice caz istoria nu se încadra de loc in clasicele fantazări, cu coloratură 
sexuală, ale unui macho din pampa braziliană şi, în ciuda faptului că An- 
tonio nu frecventa de loc literatura consacrată subiectului, prea multe de- 
talii, greu de inventat, coincideau cu cele raportate de alţi martori ai unor 
intâlniri asemănătoare. 

Cei doi i-au spus lui Antonio că povestea este atât de incredibilă, incât 
n-o vor putea publica nici măcar în revistele deschise articolelor despre 
OZN-uri. Văzând dezamăgirea pe faţa interlocutorului lor, ii sugerează să 
incerce la un ziar sau la un săptămânal popular, ceea ce Antonio a refuzat 
vehement. Mai târziu O. Fontes va publica o carte asupra acestui caz, 
urmată de altele. Din perspectiva actuală, având în vedere nenumăra- 
tele cazuri similare, raportate in cea mai mare parte de persoane care 
n-au auzit de acest caz clasic, percepţia noastră incepe treptat să se 
schimbe. 


Cazul Betty şi Barney Hili 


În noaptea de 19 septembrie 1961 negrul Barney Hill şi soţia sa albă 
Betty se intorceau cu maşina dintr-o vacanţă petrecută in Canada, către 
locuinţa lor din Portsmouth (New Hampshire — S.U.A.). La ora 22.00 
părăsesc un restaurant, in ideea de a ajunge acasă pe la 2.30 sau 3.00. 
Drumul ducea peste lanţul White Mountains. Nu peste mult timp zăresc o 
luminiţă stranie la orizont. La inceput, Barney spune că trebuie să fie un 
satelit, apoi, văzând schimbările sale inexplicabile de direcţie şi luminozi- 
tate, işi zic că poate e un avion. Obiectul pare să-i urmărească. De mai 
multe ori, intrigaţi, trag pe dreapta maşina, încercând să vadă mai mult cu 
ajutorul unui binoclu. Obiectul se apropie din ce in ce mai mult. Încep să 
zărească anumite detalii, între altele un brâu de puncte luminoase 
aprinzându-se pe rând. Câinele, care era cu ei, incepe să se agite şi să 
scheaune. Barney continuă să conducă foarte incet, privind obiectul care îi 
urmărea plutind deasupra arăturii, paralel cu şoseaua. La una dintre opriri, 
obiectul se apropie ia nici 30 de metri. Era imens. Brâul luminos se dove- 
deşte a fi compus, de fapt, din două şiruri de ferestre. Barney, care până 
atunci repetase intr-una „nu pot să cred, nu pot să cred, e ridicol“, acum 
descoperă cu groază, cu ajutorul binoclului, că îndărătul geamurilor se văd 

nişte siluete omeneşti. Indivizii păreau îmbrăcați în uniforme militare şi pri- 
veau către ei. La un moment dat, aparent la o comandă, toţi se întorc spre 
nişte panouri, in afară de unul, care părea să fie comandantul. Din laturile 
uriaşului obiect zburător apar un soi de aripi cu luciri roşii. Barney ţipă 
dintr-o dată „vin să pună mâna pe noi!“. Amândoi o rup la fugă inapoi spre 
maşină şi demarează. Obiectul dispare pentru moment; dar cei doi au, 
indată, sentimentul că s-ar putea să fie chiar deasupra automobilului. 

La un moment dat aud un sunet ca dintr-un diapazon, un soi de „bip-bip“, 
după care simt amândoi că îi cuprinde un somn cumplit... 

Îşi revin peste două ore, după un „bip-bip“ similar, tot cu Barney la 
volanul maşinii, dar cu aproape 60 de mile mai la sud. Nici unul dintre ei 
nu-şi aducea aminte ce s-a intâmplat între timp. Când au ajuns, în sfârşit, 
acasă, in Portsmouth, mijeau deja zorile. Amândurora li se opriseră cea- 
surile de la braţ. Ceasul din casă arăta ora cinci. 

Peste câteva zile se decid să depună un raport la Comitetul Naţional 
pentru Investigarea Fenomenelor Aeriene (NICAP) din Washington D.C. 
La zece zile după incident Barney incepe să aibă un coşmar, care revine 
apoi noapte de noapte. Visează că umanoizi imbrăcaţi in uniforme aparent 
militare barează drumul maşinii lor. Şeful grupului incearcă să-i liniştească, 
spunându-le să nu se teamă întrucât nu li se va intâmpla nimic rău. După 
aceasta, amândoi sunt conduşi la navă, fiind supuşi la examene de tip 
medical... 

În lunile care urmează starea sănătăţii amândurora se înrăutățește. Bar- 
ney suferă de anxietate extremă, insomnie, coşmaruri. La un moment dat 
se imbolnăveşte de ulcer. Drept urmare se hotărăşte să se adreseze dr. 
Benjamin Simon, cunoscut neuropsihiatru din Boston. Suspectând că la 
izvorul acestei stări se află o traumă psihică refulată, de care subiectul 
nu-şi mai aduce aminte, dr. Simon propune efectuarea unor şedinţe de 
regresie hipnotică, la inceput cu Barney apoi şi cu Betty. 

Dr. Simon punea întrebări cât mai neutre subiectului hipnotizat. O intre- 
bare stângaci formulată ar putea influenţa răspunsul, ar putea sugera lu- 
cruri sau întâmplări inexistente. Din acelaşi motiv dialogul a fost inregistrat 
pe bandă magnetică, iar conţinutul benzilor a rămas tot timpul confidenţial 
chiar şi pentru cel examinat. Subiectul, de regulă după trezire, nu-şi mai 
aminteşte cele povestite sub hipnoză. Singur medicul a fost în măsură să 
compare, de pildă, versiunile povestite de cei doi, pentru a vedea cât de 
mult coincid şi in ce măsură sunt divergente. Abia la terminarea tuturor 
investigaţiilor aceste benzi au putut fi ascultate de către cei examinaţi. 

Rememorând sub hipnoză cele intâmplate in noaptea cu pricina, Bar- 
ney remarcă faptul că obiectul văzut se mişca foarte repede, în sus şi in 
jos, depărtându-se şi apropiindu-se, schimbându-şi atât de brusc direcţia 

sau sensul mişcării, cum nici un vehicul cunoscut nu ar fi în stare, ca şi 
când ar fi fost o minge care se intoarce după ce s-a lovit de un perete. 

Treptat, şedinţă după şedinţă, timp de şase luni, declaraţiile incep să 
se lege. Se relevă o mulţime de detalii concordante la amândoi, detalii de 
care nici unul nu-şi aduce aminte in stare trează. In bună măsură cei doi 
repovestesc istoria din coşmarul lui Betty, adăugând insă numeroase pre- 
cizări. Au urmat apoi şi alte şedinţe cu alţi medici şi ozenologi. 

Rearanjând fragmentele într-o ordine cronologică, cei doi işi aminteau, 
în rezumat, următoarele: 

Barney virează in mod neaşteptat, angajându- se pe un drumeag lateral 
prin pădure, de parcă ar fi răspuns unui ordin neauzit. După câţiva kilo- 
metri, văd, într-o lumină roşie, că drumul este blocat de şase arătări cu 
infăţişare omenească. Barney frânează; in clipa următoare arătările se pun 
in mişcare spre ei; concomitent, ca la comandă, motorul se opreşte şi lu- 
minile farurilor se sting. Barney incearcă să pornească din nou, dar în za- 
dar. Trei făpturi vin la Barney şi, prinzându-l de braţ, il obligă să iasă din 
maşină; ceilalţi trei procedează la fel cu soţia lui. Betty are timp să observe 
că Barney era mai inalt decât însoțitorii săi. 

Sunt conduşi la nava care staţiona in apropiere, într-un luminiş. Nava 
semăna cu o uriaşă pălărie turtită, cu patru ferestre mari, toate în faţă, şi 
o mulţime de alte faruri şi luminiţe imprejur. Borul „pălăriei“, nu mai lat de 
jumătate de metru, părea uneori că se invârteşte independent. Intră în navă 
pe o uşă la care urca o rampă. Ajung într-o incăpere cu aspect de sală 
de operaţie intr-un spital, inundată de o lumină albăstruie care părea să 
vină de pretutindeni. Totul, chiar şi podeaua, tavanul sau pereţii, părea 
făcut dintr-un material incolor, oarecum argintiu, care părea metalic, deşi 
la atingere amintea de masele plastice. În pereţi se vedeau mai multe nişe, 
ca şi o aparatură bogată. Într-un colţ era un scaun, iar în mijloc un soi de 
masă de consultaţie. Barney a fost condus într-o altă incăpere. 

Făpturile păreau să fie de două tipuri diferite. Ambele tipuri aveau o 
piele iucioasă, de un gri-albăstrui palid, metalizat, complet lipsită de păr, 
o infăţişare mongoloidă, ochi mari, ca de pisică, plasați oarecum lateral, in 
aşa fel incât să poată asigura o vedere pe un unghi mai mare decât la 
oameni. Gura era o simplă tăietură orizontală, lipsită de buze. Unii, între 
care era şi cel ce părea a fi şeful, erau înalţi de circa 1,50 metri şi aveau 
nasul lung. Ceilalţi, care păreau că fac activităţi subalterne, erau cam de 
1,20 metri şi in loc de nas avea doar o mică excrescenţă. Cele două tipuri 
se deosebeau şi prin imbrăcăminte, in ambele cazuri de culoare inchisă. 

Barney işi amintea, in cele din urmă, că, după un prim acces de furie, 
neexteriorizat însă, a fost dezbrăcat şi intins pe o masă. Simţea o 
amorţeală în tot corpul, dar avea certitudinea că nu va fi nici operat nici 

vătămat în vreun fel. Simte că i se pune în poală un vas rece, dar continuă 
să rămână perfect relaxat. Când totul se termină, este ajutat să coboare 
de pe masă şi este condus la maşină. O zăreşte şi pe Betty venind. OZN-ul 
işi ia zborul. Sunt fericiţi că au scăpat; pornesc maşina fără probleme. 
Ajunşi acasă, Barney are un sentiment :nexplicabil că-i murdar, că ar trebui 
să se examineze la un medic, dar nu este în stare să înțeleagă de ce. 

Betty işi aduce aminte că arătările au aşezat-o pe scaun, apoi au ex- 
piorat-o cu ajutorul unor aparate ciudate, ii recoltează probe de păr, unghii, 
descuamări ale pielii; i se imobilizează capul ca la stomatolog, i se exami- 
nează ochii cu un instrument luminos, apoi gura, dinţii, urechile. Este 
descălţată, i se pipăie atent picioarele, mâinile. Răpitorii discută intr-o limbă 
necunoscută, dar șeful i se adresează iui Betty în englezeşte (interesant, 
Barney vorbeşte doar de comunicare teiepatică). li spune că doreşte să-i 
facă nişte teste, ceva legat de sistemul nervos. Se gândeşie că oamenii 
nu obişnuiesc să se poarte astfel cu semenii lor, dar nu e in stare să se 
opună. Este ajutată să se dezbrace; este culcată, goală, pe masa din mij- 
locul iricăperii. Observă că e inconjurată de o mulţime de ace mari, care 
se prelungesc, la capătul celălalt, prin conductori care duc undeva. Este 
atinsă {cel puţin ea simte doar o atingere) in diverse puncte cu acests ace, 
pe cap, pe gât, pe spate, pe intregul corp. La un moment dat, un ac mai 
lung decât oricare pe care l-a văzut vreodată, ii este înfipt in ombilic. Ea 
incepe să ţipe că o doare. | se explică taptul că e un simplu test de sarcină; 
i se spune să se liniştească, să nu-i fie teamă deoarece nu va simți nici 
o durere şi, după ce șeful ii pune paima peste ochi, într-adevăr, aşa se şi 
întimplă. 

La ora actuală, prin comparaţie cu alte multe istorii similare, analiştii 
sunt unanimi in a considera că lui Barney, cu ocazia răpirii, i s-a recoltat 
spermă cu ajutorul unui aparat special conceput, iar Betty-ei Hill i s-a pre- 
levat un ovul prin ombilic, ambele intervenţii având drept obiectiv expe- 
riențe genetice, producerea unor „copii în eprubetă“. 

O dată examinarea terminată, Betty, vădit uşurată, observă că, dacă 
va povesti, vreodată, ce i s-a intâmplat, că există o astfel de navă, astfel 
de făpturi, nimeni nu o va crede. Şeful se amuză şi o intreabă dacă şi-ar 
dori o dovadă. Ea, privind in jur, vede atunci o carte şi, cu acceptul lui, o 
răsfoieşte. Sunt şiruri de semne bizare, colţuroase, de diverse mărimi, 
aşezate pe rânduri verticale, ca în scrierea japoneză. Întreabă dacă ar pu- 
tea lua cartea. Şeful incuviințează pe moment, observând, doar, că e puţin 
probabil că va înţelege vreodată ceva. Apoi, ea intreabă de unde vine na- 
va, deoarece e clar că nu sunt pământeni. Şeful deschide ceva pe un pe- 
rete şi scoate de acolo un soi de hartă stelară: cercuri. unele mai mari, 
altele mai mici, altele doar cit vârful de ac, unite prin linii mai groase, mai 

subțiri, unele curbe sau întrerupte. Întrebând ce reprezintă, i se răspunde 
că sunt lumi din Univers, unite prin linii comerciale, expediţii. in ioc de orice 
alte lămuriri şeful adaugă, râzând, că mai multe detalii tot nu i-ar folosi la 
mare lucru. 

Apare Barney; Betty dă să-l urmeze, dar i se atrage atenţia că va trebui 
să lase cartea aici. Nu are voie să-şi amintească ce s-a întâmplat şi, cu 
atât mai mult, nu are voie să ia dovezi; la fel i s-a poruncit şi lui Barney, 
aşa că nici el nu-şi va aminti; sau, dacă işi va aminti, o va face distorsionat; 
până la urmă - zicea şeful — vă veți zăpăci atât de mult in aceste amintiri 
că nu vei şti ce să mai faceți cu ele... 

Mintea omenească are insă mecanisme ciudate şi, incă, prea puţin 
inţelese. Se pare că toate faptele care au atins suprafaţa conştiinţei noas- 
tre rămân inscrise undeva în străfundurile memoriei pentru totdeauna şi, 
cu mijloace adecvate, pot fi chiar scoase, uneori, la iveală, chiar dacă, la 
prima vedere, par pierdute iremediabil. Regresia hipnotică este tocmai una 
dintre aceste metode. Drept urmare, in şedinţele succesive la care a fost 
supusă, Betty a fost sugestionată să retrăiască momentele in care avea 
acea carte in mână, incercând să reproducă caractere din scrierea cu pri- 
cina; de asemenea, i s-a sugerat să-şi reamintească harta stelară pe care 
o văzuse. Desenele rezultate, au fost intens reproduse şi discutate în pe- 
rioada care a urmat, au dat naştere la tot soiul de speculaţii. Intre altele, 
Marjorie Fish, profesoară de liceu şi astronom amator din Oak Harbour 
(Ohio), după şase ani de eforturi, a reuşit să construiască un model tridi- 
mensional al poziţiei stelelor din vecinătatea Soarelui, până la distanţa de 
55 ani-lumină, evidențiind dintre acestea 46 de stele in preajma cărora 
există condiţii pentru dezvoltarea vieţii. Cu ajutorul acestui model, ea iden- 
tifică desenul făcut de Betty cu o constelație aşa cum s-ar vedea din zona 
stelei Zeta Reticuli, situată la 37 ani-lumină de Pământ (vezi fig. 5). Astăzi 
reticulienii, ca o rasă de fiinţe presupuse a veni din zona menţionată şi 
având trăsăturile relevate de soţii Hill, au devenit o noţiune larg răspândită 
printre pasionaţii fenomenului OZN. 

Cazul Betty şi Barney Hill a fost intens mediatizat. John Fuller a scris 
despre el cartea The Interrupted Journey (1966), luată imediat in derâdere 
datorită conţinutului său, deşi unele detalii, cum ar fi recoltarea de spermă, 
nu au fost incluse in text, fiind considerate prea şocante. Numeroase alte 
lucrări au reluat insă istoria. Oricum, nimeni n-a reuşit să aducă nici o dovadă 
care să pună la indoială sinceritatea sau sănătatea mintală a soților Hill. 

Întâmplări similare acelora prin care se pare că a trecut Barney Hill, cu 
recoltare de spermă ş.a.m.d., au raportat şi alţii, de pildă Filiberto Carde- 
nas din Hialeah (Florida) în 1979, ori Steven Kilburn, unul dintre primele 
cazuri examinate, cu ani în urmă, de Budd Hopkins. 

Fig. 5 Dispunerea stelelor văzută de Betty Hill, la bordul OZN-ului 
care a răpit-o impreună cu soţul ei. Imaginea are in prim plan 
sistemul Zeta Reticuli, iar in dreapta sus Sistemul Solar (Sun). 


Un alt caz examinat pe larg de Budd Hopkins şi redat in cartea sa 
Intruders este cel al unui mecanic de mină din Wisconsin, numit Ed Duvall 
(n. 1934), care i-a scris lui Budd despre o intâmplare dintr-o primăvară 
intre 1961 şi 1963, intâmplare in care exista o lacună inexplicabilă in timp, 
de trei ore. Explorând incidentul, se descoperă un caz foarte asemănător 
cu cel al lui Villas Boas. Mecanicul lucra in schimb de noapte. După câteva 
ore, terminându-şi lucrările de rutină şi neavând pe moment alte solicitări, 
se retrage cu maşina de intervenţie intr-o parcare lăturalnică şi incepe să 
moţăie, aşa cum făcuse de multe ori in ultimii ani. De data aceasta, se 
trezeşte peste puţin timp complet paralizat. Işi putea mişca doar ochii. Sub 
hipnoză işi va reaminti că a văzut în preajmă o lumină extraordinar de 
puternică, după care a fost pur şi simplu ridicat din maşină, plutind prin 
aer spre acea lumină. Vede o uşă deschizându-se şi trece prin ea. Apoi, 
două creaturi suple şi cam de 1,35 metri, cu capete rotunde, îi intind pe o 

masă. Este dezbrăcat şi examinat absolut peste tot, după care apare o 
creatură de sex feminin, care nu semăna cu răpitorii săi, fiind ceva mai 
inaltă, cu o aparenţă mai omenească, capul mare, o față ciudată, dar nu 
urâtă. Avea sâni frumoşi, dar pe un piept foarte ingust. Era total lipsită de 
păr. Ed povesteşte, jenându-se extrem de tare, răspunzând mai mult sau 
mai puţin cooperant la intrebăriie lui Budd, că aşa cum stătea intins pe 
spate, a fost adus în stare de erecţie printr-un procedeu pe care nu l-a 
putut explica, după care femela „l-a călărit“ până ce el a ejaculat, plecând 
apoi complet indiferentă. Cei doi „asistenţi“ mai recoltează un rest de 
spermă, pe care se duc să-l examineze. Răpitorii se vor intoarce aparent 
foarte supăraţi. Era şi normal, deoarece Ed s-a supus, cu câţiva ani inainte, 
la o vasectomie, era deci complet steril... Investigaţii ulterioare au scos la 
iveală că, la sfârşitul anilor cincizeci, inaintea acestei operaţii, Ed mai su- 
ferise răpiri cu recoltare de spermă, răpitorii săi folosind atunci un dispozitiv 
mecanic extrem de dureros. 

Continuând investigaţiile se descoperă că prima răpire a lui Ed avusese 
loc in 1939, când avea cinci ani. În plină zi, se pomeneşte luat din curtea 
din spatele casei, de nişte arătări mici, urâte, groaznice, şi dus intr-un de- 
siş. Sub hipnoză, Ed retrăieşte emoţional tot ce povesteşte, de parcă ar fi 
acolo, plângând, țipând după mama lui. Recunoaşte că cel ce l-a răpit este 
acelaşi individ pe care-l cunoaşte şi din alte incidente similare. Agresorii îl 
dezbracă, il examinează, ii bagă ceva in nas; simte că îl doare. Apoi işi 
mai aduce aminte că s-a rănit la glezna stângă, în spate (spre surprinderea 
lui, se va descoperi că, după atâţia ani, cicatricea mai este incă vizibilă, 
ca un fir perfect drept, lung de circa cinci centimetri). Revenit acasă, îi va 
povesti mamei cele intâmplate, despre rana de la gleznă afirmând că e de 
la sârma ghimpată; mama lui îl linişteste, spunându-i că probabil a visat, 
cât despre sârma ghimpată, ii va spune tatei s-o inlăture din drum... Şi alţi 
martori au relatat istorii atât de asemănătoare cu aceasta incât par trase 
la copiator, toate petrecute cam la aceeaşi vârstă. 


De regulă, cei in cauză se adresează, din proprie iniţiativă, unor autori 
de cărţi care se preocupă de intâmplări similare cu cele ale lor şi care, 
prin explicaţiile date, le inspiră incredere. Cei ce procedează astfel sunt 
arareori farsori, ci mai degrabă persoane disperate, care simt adesea că 
sunt pe punctul de a-şi pierde minţile, trăind cu sentimente apăsătoare, 
penibile, uneori de teamă, asociate unor amintiri fragmentare, neplăcute, 
infricoşătoare. Ei doresc din tot sufletul să găsească pe cineva care să le 
dea, sub pavăza păstrării confidenţialităţii, ca la un consult medical ori la 
o spovedanie, o explicaţie pentru toate cele prin care au trecut. 


Un astfel de caz este atât cel de mai sus, cât şi cel al unui muncitor 
dintr-o fabrică de lângă Cleveland (Ohio), numit Dan Seidin, analizat de 

Budd Hopkins in acelaşi volum I/ntruders. Întâmplarea care a declanşat to- 
tul s-a petrecut, aparent, în vara anului 1969, intr-o zonă rurală, in apro- 
piere de Cleveland. Dan, impreună cu prietenul său Jeff, amândoi de 17 
ani, au făcut o mică excursie de după-amiază cu patru fete de vârsta lor, 
însoţite şi de „doamna Warren“ — mama a două dintre ele. Când se intor- 
ceau spre casă se lăsase deja întunericul. Văd dintr-o dată o lumină 
imensă deasupra unui luminiş, la nivelul coroanei copacilor. Doamna 
Warren, interogată şi ea de Budd Hopkins, va vorbi ulterior de un diamant 
strălucitor de mărimea unei mingi de baseball, care a rămas tot timpul ne- 
“mişcată i in aer. În acest punct memoria tuturor martorilor pare să se estom- 
peze... 

Una dintre fete o luase puţin inainte. Ajunsă acasă şi văzând că ceilalţi 
nu mai veneau, ea va da alarma. Când, într-un târziu, vor sosi şi ceilalţi, 
işi vor da cu toţii seama că exista o /acună in timp, în care excursioniştii 
nu ştiau ce se întâmplase. 

În mod conştient, ca şi sub hipnoză, Dan, care sosise ultimul în luminiş, 
işi va aminti că cei din faţă priveau incremeniţi spre lumină, apoi el însuși 
s-a simţit paralizat, după care au apărut câteva figuri mici, cu pielea albă 
şi o înfăţişare inspăimântătoare. Indată se văd cu toţii într-o incintă; Dan 
este separat de ceilalţi şi dus într-o cameră largă, rotundă, puternic lumi- 
nată. Işi dă seama că e dezbrăcat, după care este urcat pe o masă din 
metal care se pliază puţin sub el. Din tavan atârnă nişte instrumente stranii. 
| se face dintr-o dată frică; întreabă ce vor să facă cu el; nu i se răspunde. 
Când incepe să se neliniştească şi mai tare i se spune să stea calm. Este 
pipăit de nişte degete fine, reci, ca de reptilă. Peste zona genitală i se 
pune un soi de con care vibrează; parcă are o erecţie. | se pune ceva şi 
peste cap. Simte apoi nişte şocuri electrice. Ințelege că i s-a luat o probă 
de spermă. Poate şocul era menit să declanşeze nişte conexiuni nervoase. 

După intâmpiarea din pădure, Dan işi va da seama că mai avusese 
inainte cel puţin incă două experienţe traumatizante asemănătoare. Cât de 
mult au afectat acestea viaţa lui vom înţelege din faptul că, după ce se va 
insura şi, la douăzeci şi şapte de ani, va avea primul copil, o fetiţă, se va 
Supune voluntar operaţiei de vasectomie. 

Ulterior, va avea un vis, in care se făcea că se trezeşte in patul său, 
inconjurat de trei arătări îmbrăcate în negru, cu capul mare şi ochii intune- 
Caţi ca iadul, după care apare imaginea unei femei cu ochii la fel, care o 
fac să arate rea. O femeie ciudată, interesantă, provocatoare, deşi... lipsită 
de dinţi. Şi arată mult mai real decât ar putea fi un vis... Urmează o scenă 
asemănătoare cu cea deja descrisă. total independent, în cazul Ed Duvall. 
Şi aceeaşi dezamăgire a vizitatorilor, cauzată de vasectomie... 


Acestea nu au fost singurele cazuri de acest tip examinate de Budd 

Hopkins. Între altele, în /ntruders, el mai aminteşte de cazul unui ofițer de 
poliţie din New York, numit „DI. M. R.“, care avea impresia că trecuse 
printr-o experienţă similară pe când avea douăzeci şi ceva de ani, fiind 
insurat. Povestea că „Au pus lucrul acela peste mine... Era ca o femeie, 
dar nu era o femeie... Era cenuşie şi avea o faţă că nu mă puteam uita 
la ea... A fost ceva oribil. Trebuie că a fost un vis“... „Nu-i aşa, Budd, că 
n-a fost decât un vis? Putea fi oare altceva?“ Şi în timp ce spunea aceasta 
avea lacrimi în ochi. 


Cazurile de la Copley Woods 


Între cele peste o sută de cazuri de răpiri investigate de Budd Hopkins, 
merită un loc aparte cele dintr-o familie relativ instărită, locuind in apropiere 
de Indianapolis (Indiana, S.U.A.). In dorinţa de a le păstra - la cererea 
subiecţilor — anonimatul, pentru familie s-a acceptat utilizarea numelui Davis, 
iar pentru localitate Copley Woods. Toate celelalte nume şi date sunt au- 
tentice. Observațiile au fost sintetizate de Budd Hopkins ìn cartea deja 
amintită — Intruders: The Incredible Visitations at Copley Woods (1987) şi 
le rezumăm mai jos, rearanjate in ordine cronologică. 

Personajul principal al întâmplărilor este Kathie Davis, născută în 1959. 
Se mărită in 1978, la scurt timp după absolvirea liceului. În iulie 1979 i se 
naşte băiatul Robbie, iar in septembrie 1980 Tommy. În 1981 divorţează 
şi se intoarce la părinţi; in 1986, după terminarea unei şcoli tehnice, se 
angajează şi se mută într-un apartament. 

O primă experienţă este posibil să fi avut loc la vârsta de 2 sau 3 ani, 
perioadă din care are amintirea ceţoasă a terorii şi dorinţei de a se ascun- 
de, impreună cu mama ei, de ceva care era afară pe cer. Nefiind explorată, 
intâmplarea rămâne incertă. 

Primul incident pe care şi-l reaminteşte mai clar, s-a petrecut în iarna 
anului 1966. impreună cu sora ei Laura, cu 12 ani mai mare decât ea, se 
află intr-o vizită la nişte prieteni de familie, in zona Detroit. Kathie iese în 
curte să se joace. La un moment dat, vede o lumină puternică, aude o 
bubuitură şi nu mai ştie unde este. Vrând să se intoarcă în casă, nimereşte 
in altă parte, la o familie stranie, în care un „băieţaş“ o invită în camera lui 
de joacă, o incăpere rotundă, fără ferestre, aici îi spune că vrea să-i facă 
o mică farsă, după care o maşinărie ii face brusc o tăietură in picior, mai 
jos de genunchi. După aceasta „băiețaşul“ se transformă într-o arătare 
scundă, cu capul mare, pielea cenuşie. Trece un interval in care nu mai 
ştie ce s-a intâmplat, apoi este condusă afară din casă şi o vede pe Laura, 
care plecase în căutarea ei. Se intorc in casa prietenilor. După această 
păţanie a rămas cu o cicatrice, o adâncitură rotundă, cu diametrul de circa 

un centimetru şi adâncimea de câţiva milimetri. Pentru a clarifica unele 
detalii a fost supusă de două ori regresiei hipnotice de către Dr. Aphrodite 
Clamar. 

În week-end-ul alăturat sărbătorii de 4 iulie 1975, Kathie s-a aflat într-o 
cabană retrasă in parcul natural Rough River din Kentucky, impreună 
cu prietena ei Nan, plus părinţii, fratele şi prietenul acesteia. Seara, toţi 
intră in casă, Kathie rămâne să se joace cu radiotelefonul maşinii cu 
care veniseră. Intră in legătură cu o persoană care, la un moment dat, 
îi spune „venim să vă vizităm“. Fără ca ea să fi dat vreo lămurire pe unde 
s-o ia, deşi se aflau intr-un loc destul de greu de găsit, după un timp vede 
intr-adevăr o maşină de teren stranie, urcând pe drumul plin de gropi 
fără a se clătina câtuşi de puţin, ca şi cum ar pluti. Coboară trei băieţi, 
un tip blond care seamănă cu Kathie, de parcă ar fi fraţi gemeni şi alţi 
doi. Era deja târziu, in mod normal ar fi trebuit ca ceilalți să se fi culcat, 
totuşi cei trei vor s-o vadă şi pe Nan, drept pentru care merg la cabană. 
Aici, toți şedeau in scaune, inţepeniţi ca nişte statui, fără să scoată o 
vorbă, fără să aibă nici, măcar, televizorul aprins. Când blondul salută 
se insufleţesc pe rând, de parcă şi-ar fi revenit dintr-o hipnoză. Urmează 
o conversaţie banală despre muzică, excursii etc. Se dau drept membrii 
unei formaţii de rock, dar, spre deosebire de membrii unei astfel de for- 
maţii, nu-şi dau numele şi nu se laudă cu performanţele lor. Mai mutt, 
vorbeşte doar blondul, ceilalți doi n-au scos nici o vorbă toată seara, 
stând ţepeni şi rezervaţi, deşi toţi ceilalţi s-au distrat in continuare destul 
de bine mai multe ore. Blondul o priveşte insistent pe Kathie, pe care 
Întâlnirea va continua s-o obsedeze un timp după aceea. In ziua 
următoare merg să vadă locul unde cei trei vizitatori spuseseră că au 
campat; dar acolo nu era nimeni; de altfel, nu era nici loc de campare. 

Intr-o noapte târzie din decembrie 1977, Kathie şi prietenele ei Dorothy 
şi Roberta străbat cu maşina o zonă rurală de lângă Indianapolis. Văd 
pulsând o lumină stranie, care se apropie şi trece de câteva ori deasupra 
lor. Ulterior constată „ce repede a trecut timpul“ întrucât, după un drum 
care, in mod obişnuit, dura zece minute, ajung in oraş pe la patru şi jumăta- 
te dimineaţa. Regresia hipnotică scoate la iveală că dintre cele trei ocu- 
pante Kathie, apoi Dorothy au fost răpite şi examinate pe rând, in timp ce 
Roberta, care stătea pe scaunul din spate, a rămas in maşină, intr-o stare 
de „animaţie suspendată“. 

Kathie işi aminteşte că deasupra lor s-a lăsat un obiect intunecat, 
imens, poate un nor negru, apoi a urmat o străfulgerare de lumină în in- 
teriorul maşinii. După aceasta este trasă în sus de o forță necunoscută, 
aşa cum un magnet atrage o bucată de fier. Apoi simte că stă culcată, că 
i se introduce ceva in uter; descrierea este retrăită sub hipnoză cu gemete, 
țipete, suspine, descriind detaliile durerii şi ale celorlalte senzaţii neplăcute 
incercate. Simte, în sfârşit, o arsură şi işi dă seama că nu se poate mişca. 

În tot acest timp ea declară că a stat cu ochii închişi. După toate apa- 
renţele această afirmaţie ascundea un blocaj psihic; pentru a-l depăşi, hip- 
notizatorul utilizează un truc. li sugerează că, de fapt, ea nu vede ce-i în 
jur deoarece o impiedică o perdea; dar o să meargă până la această per- 
dea şi, după ce va auzi numărându-se „unu, doi, trei“, va trage perdeaua 
la o parte şi va zări ce este dincolo. Să se uite liniştit, deoarece n-o 
urmăreşte nimeni. Kathie descrie o incăpere luminată indirect, apoi o ba- 
lustradă, se vede pe ea insăşi, intinsă, este conştientă că există şi o altă 
prezenţă acolo, dar nu o poate vedea, necum să o descrie. 


Apoi este, din nou, in masină, are spatele inţepenit. Vrea să coboare, 
dar nu-şi poate mişca nici mâinile, nici picoarele; vede cu coada ochiului 
că Dorothy nu este alături, dar nu poate intoarce capul să verifice dacă 
Roberta este sau nu. 

Peste puţin timp de la acest incident, /a inceputul anului 1978, Kathie 
constată că este însărcinată. Era la inceputul relaţiilor ei cu viitorul soţ cu 
care stabilise, in principiu, să se căsătorească la sfârşitul primăverii. In 
noua situaţie ei devansează data căsătoriei pentru aprilie. Sarcina progre- 
sează normal, sub supraveghere medicală, spre fericirea viitoarei mame şi 
a intregii familii; testele sanguine şi de urină sunt certe în acest sens. Nu- 
mai că, într-o zi din martie, Kathie se pomeneşte că i-a revenii ciclul men- 
strual. Medicul este consternat, constatând că sarcina a dispărut pur şi 
simpiu, deşi nu există nici un semn al unui avort natural sau vreo altă 
explicaţie la indemână. Intâmplarea o afectează mult pe Katie; căsătoria 
va avea loc, totuşi, in aprilie, iar in 1979 şi 1980 se vor naşte Robbie şi 
Tommy. 

La inceput, investigatorii sunt convinşi că nefericitul incident nu avea 
nici o legătură cu OZN-urile. Spre surpriza lor, regresia hipnotică scoate 
la iveală una după alta intâmplări care parcă ea le uitase la ordin. Reme- 
morează, la inceput, o anumită seară din acel martie, discuţiile avute, filmul 
văzut la televizor. Avusese după aceasta impresia că se află cineva in 
preajmă; a simţit atingeri, i s-a transmis un sentiment de siguranţă, de grijă, 
in ciuda unor manipulări care parcă nu se mai terminau. Se simte apoi 
„deschisă ca o floare... toate părţile feminine... dar nu-mi face nici un 
rău...“. După un timp are, insă, impresia că ceva nu e în ordine şi simte o 
durere puternică in şale. Retrăind toate momentele intâmplării Kathie, 
aflată sub hipnoză, incepe să se zbată, să ţipe şi să plângă. Este indem- 
nată să se liniştească şi e rugată să descrie mai exact ce s-a mai 
întâmplat. Reiese, in cele din urmă, că, in cursul manipulărilor, i s-a extras 
fătul din uter. Ea „a înțeles acest lucru incă acolo, in acea incintă stranie. 
A intrebat — de ce? cu ce drept? | s-a răspuns doar cu o privire ironică şi 
uşor surprinsă, ca şi cum Întrebarea i-ar fi mirat pe răpitori. 

În primăvara sau vara iui 1979, Kathie, însărcinată cu Robbie, trăia cu 

soțul ei intr-un mic apartament de mansardă din Indianapolis. Într-o noapte 
ea are un „vis“ atât de real şi de obsedant încât va simţi nevoia să se 
adreseze investigatorilor OZN. Din acest „vis“ la inceput nu-şi aduce amin- 
te decât de două figuri stând foarte aproape de patul ei. Erau scunzi, cu 
ochii imenşi, apoşi, de un negru desăvârşit. li tot arătau o cutie, in timp ce 
ei ii era o groază de moarte. Au lăsat-o să examineze cutia, cerându-i apoi 
să o inapoieze. „Când va veni vremea o s-o vezi din nou, ţi-o vei reaminti 
şi vei şti atunci cum s-o foloseşti“ — i-au spus. 

După ce investigația elimină posibilitatea unor „contaminări“ cu alte isto- 
rii (ca de pildă imagini din filmul „Întâlnire de gradul III“, difuzat în aceeaşi 
perioadă), incep şedinţele de regresie hipnotică. Se descoperă că episodul 
de care ea işi amintea in mod conştient (deşi ceţos), era faza finală a unei 
răpiri, care ii va reveni in memorie treptat, detaliu după detaliu. S-a trezit 
in noaptea aceea, a mers in bucătărie, oprindu-se in faţa chiuvetei 
aşteptând, parcă, ceva. După un timp are impresia că pluteşte; are ochii 
inchişi; apoi e întinsă, pipăită, examinată. Îi sunt introduse adânc în nări două 
sonde subțiri; parcă rup ceva şi ii intră in sinusuri. Simte in gât un gust metalic; 
poate de sânge. Când deschide ochii, se vede pe o masă; alături era mica 
făptură cu pielea cenuşie, privind-o cu ochii imenşi, negri. Nu a avut loc nici 
o altă comunicare, in afara sentimentului că nu trebuie să se teamă. Episodul 
cu cutia s-a petrecut după aducerea ei inapoi în apartament. În tot acest timp 
soțul ei dormise atât de adânc, incât părea imposibil de trezit. 

Descrierile cu ace subţiri introduse pină la rădăcina nasului sunt fami- 
liare in contextul răpirilor efectuate de OZN-uri, unii văzând ia capătul aces- 
tora o biluță, ca o alică cu diametrul de doi-trei milimetri. Aceste implanturi 
sunt, aparent, introduse in imediata vecinătate a creieruiui şi sunt extrase 
după câţiva ani in cursul unei răpiri ulterioare. Dimensiunile acestor obiec- 
te, le plasează la limita de rezoluţie a scannerelor uzuale, deci prezenţa 
sau absenţa lor nu poate fi probată, fără nici un dubiu, de aparatura medi- 
cală disponibilă. 

În 1980, în timp ce Kathie era insărcinată cu Tommy — cel de al doilea 
băiat al ei, a primit numeroase telefoane stranii de la un necunoscut. Era 
o voce care gemea innăbuşit silabe fără şir şi de neinţeles, pe fondul unor 
zgomote ca de uzină. La inceput Kathie este convinsă că cineva ii joacă 
o farsă; încearcă să intrebe, să facă remarci glumeţe, dar şirul mormăielilor 
nu se intrerupe nici o clipă, de parcă intervenţiile ei nici nu ar fi fost auzite. 

- Chemările s-au repetat cu o regularitate de ceasornic in fiecare miercuri 
“după masă, în juru! orei trei. De regulă Kathie asculta, fascinată până la 
un punct, câteva minute, după care inchidea receptorul. La un moment dat 
S-a gândit să reclame incidentul la poliţie sau la compania de telefoane 
dar, vocea părându-i-se totuşi lipsită de ameninţare, renunță. Se hotărăşte 

să schimbe numărul de telefon şi să-l declare neinformabil. Compania de 
telefoane o sună intr-o luni, anunţând-o că schimbarea s-a efectuat şi 
dându-i noul număr. Nu trec decât câteva minute şi este sunată de miste- 
rioasa voce, care de data aceasta părea furioasă, ca o subliniere a faptului 
că gestul ei a fost considerat neprietenos, dar, oricum, inutil. A fost singura 
ocazie când a sunat într-o altă zi decât miercuri. După aceasta apelurile 
au continuat netulburate, acoperind de fapt tot cursul celor nouă luni de 
sarcină, şi au încetat brusc la o săptămână după naşterea lui Tommy. Vo- 
cea guturală părea uneori tristă, alteori nervoasă, de obicei insă era neutră 
emoţional. Mesajele au fost auzite şi de mama Kathie-i şi de o prietenă, 
care au dat descrieri concordante. 

Nu s-au făcut in acest caz alte investigaţii. Ceea ce se ştie este că la 
trei ani Tommy nu incepuse incă să vorbească; mama lui, îngrijorată, l-a 
dus să fie examinat cu toată tehnica medicală la indemână. Elecroencefa- 
logramele şi celelalte teste nu au relevat nimic anormal; copilul era bine 
dezvoltat intelectual, cu excepţia întârzierii in vorbire. Ceea ce era, insă, 
cel mai straniu, în loc să vorbească, el scotea exact acel gen de gemete 
şi mormăituri pe care mama lui le auzise prin telefon... 

În 1983 Kathie, divorțată intre timp, trăia cu copiii in casa părinţilor ei 
din Copley Woods. În seara de 30 iunie 1983 ea şi mama ei văd, prin 
geamul bucătăriei, că, in garaj şi in casa instalaţiei de pompare a apei de 
lângă piscină, se aprinde şi se stinge o lumină puternică, albă, ca de la o 
sursă fluorescentă (deşi acolo erau instalate becuri incandescente cu o 
lumină gălbuie), iar uşile garajului, totdeauna încuiate, sunt acum ba des- 
chise, ba inchise. La un moment dat, dinspre rezervorul de apă urcă un 
glob luminos străveziu de vreo 60 centimetri diametru spre platforma de 
hrănire a păsărilor. Când lumina dispare, deoarece tatăl lipsea de acasă, 
Kathie iese inarmată cu o puşcă să vadă cine poate fi; vede câinele lor, 
altminteri foarte activ şi rău, ascuns înfricoşat sub un automobil. Nedesco- 
perind nimic, se intoarce zicând mamei că totul pare în ordine şi că ea se 
duce până la o prietenă, în vecini, s-o invite, impreună cu fiica ei de 11 
ani, să inoate în piscină „la clar de lună“ deoarece căldura era innăbuşitoa- 
re (în ziua aceea fuseseră 30 de grade), după care pleacă. Reconstituin- 
du-se ulterior, minut cu minut, cele petrecute, se descoperă că ea trebuia 
să fi sosit la prietena ei pe la 21.45 sau 22.00; in realitate ea soseşte abia 
la ora 23.00. Îşi pun costumele de baie şi se intorc impreună la piscina 
familiei Davis; aici se întâlnesc in uşă cu tatăl Kathie.-i, care venea din 
schimbul de după amiază totdeauna la ora 23.30. 

Fiica prietenei, mergând desculţă prin iarbă, calcă dintr-o dată intr-un 
loc unde iarba dispăruse şi simte o căldură şi o amorţeală în picioare. Pes- 
te puţin timp simte ameţeală şi greață. A doua zi vor vedea că in acel loc 

iarba este arsă în interiorul unui cerc cu diametrul de vreo 2,50 metri. Din 
cauza deshidratării, in iarna care va urma, zăpada din acest cerc se va 
topi inainte de cea din zonele din jur, chiar vara următoare iarba va fi abun- 
dentă în jur, dar va lipsi complet in interiorul cercului. Totuşi, nimeni nu 
văzuse aterizând ceva in locul respectiv. Examinând atent locul, Kathie va 
mai descoperi, la vreo jumătate de metru de o parte şi de alta a cercului, 
două găuri groase de un deget şi adânci de vreo 7-8 centimetri. In zona 
înconjurătoare, ca şi în jurul platformei pentru hrănirea păsărilor, plantele 
se vor usca sau vor da fructe necomestibile. Păsările vor ocoli platforma 
unde, inainte, veneau stoluri intregi. 

În timp ce inotau toate trei, dintr-o dată li se face foarte frig, deşi tem- 
peratura de afară era incă ridicată. Kathie, deşi nu işi scufundase faţa in 
apă, işi simte ochii iritaţi şi începe să vadă ca prin ceaţă. Intrucât senzaţia 
va persista, Kathie se va adresa peste două zile unui oftalmolog, care va 
diagnostica „un soi de conjunctivită“ la ambii ochi. Intrucât toate trei au o uşoară 
senzaţie de greață, decid să mănânce ceva Merg la un bufet non-stop, dar 
greaţa li se accentuează într-atât incât nu mai pot mânca nimic. In zilele 
următoare Kathie va acuza şi o cădere abundentă a părului 

Vecinii dinspre nord de casa Davis au văzut în aceeaşi seară, pe la 
ora 22.45, o lumină puternică, au auzit o vibraţie surdă, lumina a inceput 
să clipească, televizorului i-a dispărut imaginea, ecranul devenind complet 
roşu, iar casa a fost scuturată ca de cutremur, candelabrul începând să se 
legene. Prima dată s-au gândit că, undeva aproape, a căzut un trăznet, 
apoi că poate a fost un cutremur sau poate o maşină s-a ciocnit cu stâlpul 
liniei electrice. Însă, nimic din toate acestea nu se petrecuse. 


Budd Hopkins bănuieşte, evident, că, in perioada dintre 21.45 şi 22.45, 
de care Kathie nu poate da socoteală, ea a fost răpită de un OZN, care 
a şi dat naştere la toate fenomenele semnalate. In acest timp, toate per- 
soanele din preajmă, in primul rând mama Kathie-i şi cei doi copii ai ei, ar 
fi fost într-o stare de animaţie suspendată, aşa cum s-a întâmplat în nu- 
meroase cazuri similare. Această stare putea explica de ce in casa Davies 
nimeni n-a semnalat fenomenele acuzate de vecini. 

La inceputul anului 1984, autorul şi Kathie se hotărăsc să exploreze 
ora „pierdută“ folosind regresia hipnotică. In ocaziile precedente, Kathie se 
dovedise un mediu foarte bun, cooperant, uşor de hipnotizat. Acum, îndată 
ce incepe să-şi reamintească amănuntele acelei seri, incepe să tremure, 
rugând să fie scoasă imediat de sub hipnoză. Trezită, spune că a simţit 
că va muri îndată ce-şi va mai reaminti ceva în plus... Aşa cum se întâmplă 
insă de multe ori, regresia hipnotică, deşi neconcludentă, a deschis nişte 
portiţe ale memoriei, iar Kathie incepe să-şi reamintească alte şi alte ima- 
gini ale acelei seri. Se vede dintr-o dată, deosebit de clar, stând in uşa 

garajului, privind in mijlocul curţii un obiect in formă de ou, aflat pe patru 
picioare articulate. A putut desena obiectul, care s-a dovedit foarte asemă- 
nător cu cele din alte rapoarte de care la momentul respectiv nici Hoppkins, 
şi cu atât mai puţin Kathie, n-aveau cunoştinţă. Poziţia obiectului coincidea 
cu cercul in care iarba era arsă. Ea şi-a mai reamintit, apoi, că globul de 
lumină, de circa 60 centimetri diametru, i se plimba in sus şi în jos pe corp, 
in timp ce ea stătea paralizată, incapabilă să reacționeze in vreun fel. 
După un timp, se mai efectuează o regresie hipnotică. les la lumină 
alte nenumărate detalii; între altele că, in timp ce expiora curtea cu puşca 
in mână, globul de lumină o imobilizează. apoi ceva, ca un creion, o lo- 
veşte infigându-i-se in ureche; simte o durere puternică, dar nu se poate 
mişca în nici un fel; zăreşte la un moment dat, in preajma obiectului în 
formă de ou, şase siluete, ca nişte obuze, cu mişcări de roboţi; işi aude 
numele şi este orbită de o lumină, astfel incât nu mai poate vedea nimic. 


Budd Hopkins ajunge la concluzia că globul sau globurile de lumină 
trebuie să fi fost nişte dispozitive de explorare ale OZN-ului, deseori sem- 
nalate, dar natura cărora suntem departe de a o înțelege. Lovitura în ure- 
che putea fi o sondă, asemănătoare celei semnaială anterior că i-a fost 
introdusă in nară. Interesant, nu a reieşit din hipnoză „clasica“ examinare 
in interiorul OZN-ului, ceea nu inseamnă in mod necesar că o astfel de 
„răpire“ n-a avut loc, totuşi. 

Următorul incident s-a petrecut in 3 octombrie 1983. Budd Hopkins ii 
dăduse Kathie-i, cu câtva timp inainte, telefonul unei new-yorkeze, numită 
convenţional Sue. Aceasta, de o vârstă apropiată, trecuse prin intâmplări 
similare, fiind răpită prima dată când avea cinci ani. Cele două femei iși 
impărtăşesc prin telefon experienţele traumatizante, caută să discute des- 
pre ele, să le înţeleagă mai bine, ajungând, astfel, să se imprietenească. 
Pentru 13 octombrie Kathie avea, deja, rezervat un bilet de autobuz, cu 
care să ajungă în ziua următoare la New York, s-o întâlnească pe ea şi 
pe Budd. In zorii zilei de 3 octombrie, pe la ora 2.00, Sue este trezită de 
un telefon de la Kathie, care era ingrozită. La început spune doar că, în 
timp ce era în pat, s-a auzit chemată pe nume; înspăimântată, a coborât 
la mama ei, după care a fost urmărită prin casă de un glob luminos. A 
doua zi dimineaţa şi ea şi mama ei se plâng de oboseală şi dureri în tot corpul, 
iar in pat, pe cearşaf, găsesc câteva picături de sânge, in dreptul cefei. 

Sosită peste câteva zile, conform programării, la New York, Kathie este 
examinată prin hipnoză şi privitor la acest incident. Reiese, în cele din 
urmă, o dublă răpire. 

Seara, la ora 23.45, Kathie simţise că i-e formidabil de sete; a căutat 
prin casă băutura ei obişnuită — Pepsi dietetic; constatând că nu mai este, 
pleacă cu maşina să cumpere, deşi se intorsese, nu de mult, de la târguieli. 

Are de la bun început mici probleme; observă apoi o lumină ciudată ur- 
mărind-o de la distanţă, de-a lungul străzilor pustii. La un moment dat, se 
opreşte să o privească rnai bine; o clipă are impresia că e un balon cu 
reclame, dar işi dă seama că obiectul nu poartă nici o inscripţie, e prea 
jos şi se mişcă altfel decât un balon. Dintr-o dată, se vede in fața maga- 
zinuiui, vede lumina prin vitrinele mari, şi o siluetă care, insă, nu este vân- 
zătorul... 

„L-am văzut privindu-mă. Îl cunosc. Nu mi-e frică de el, dar am fost 
şocată să-l văd. Nu mă aşteptam să-l văd... şi el imi zâmbeşte. Cu alte 
cuvinte nu vrea să-mi facă nici un rău“... lar in clipa următoare figura scun- 
dă e lângă ea, ca şi când a trecut, pur şi simplu, prin vitrină... 

Orice incercare de a continua explorarea întâmplării este inutilă. Kathie 
nu-şi mai aminteşte nimic... e inspăimântată... şi nu vrea să-şi reaminteas- 
că nimic... Mai târziu va reieşi faptul că ceea ce luase ea drept magazin 
era cu totul altceva, iar cel pe care l-a întâlnit era un omuleţ cu pielea 
cenuşie, o gură aproape inexistentă, imobilă, care-i zâmbeşte doar din 
ochi. Ulterior işi va mai reaminti că a schimbat câteva cuvinte cu arătarea, 
spunându-i că urmează să plece la New York. Interlocutorul o aprobase 
condescendent. 

Se intoarce acasă, iar tatăl ei este mirat, deoarece a trecut aproape o 
oră, deşi magazinul era doar la zece minute. Cel puţin treizeci de minute 
nu puteau fi justificate... Şi nu a cumpărat nimic şi nici nu-i mai era sete... 
Se uită apoi un pic la televizor stând în pat; de fapt, mai mult ascultă, 
deoarece, fiind obosită, stătea cu ochii inchişi. Incepe să o doară tot mai 
tare capul, o durere pulsatilă, undeva adânc, la rădăcina nasului. Aude în 
cap un zumzet, un ţârâit ca al unei linii de inaltă tensiune. Apoi, aude foarte 
clar o voce străină, chemând-o pe nume. O cuprinde groaza; simte că nu 
e capabilă să mai privească pe fereastră, ori să rămână singură în dormi- 
tor. Coboară şi o sună la telefon pe Sue. Apoi, o trezeşte pe mama ei, 
spunând că are palpitaţii. E sfătuită să-şi ia medicamentul uzual. Decide 
să meargă in camera copiilor, când vede fulgerând in antreu o lumină, ca 
un glob luminos. Şi mama ei va spune că a văzut un fulger. Kathie intră 
in camera copiilor, îl ia in braţe pe Tommy, care doarme adânc şi îl duce 
În dormitorul ei, pentru a nu fi singură. Pune o muzică şi încearcă să adoar- 
mă. Se relaxează cu ochii închişi. Dintr-o dată simte o lovitură sub braț, 
apoi e inghiontită repetat in coaste, sub sâni, în coşul pieptului, apoi pe 
obraz şi între sprâncene. Nu poate vedea cine este, deoarece nu poate 
deschide ochii. Dar nu mai aude nici un fel de muzică. Are impresia că nu 
mai are pe ea nici cămaşa de noapte. O ating nişte degete foarte reci. 
Apoi ii curge ceva din fundul nasului pe gât; simte ceva ca o zgardă 
strângând-o, rănind-o pe ceafă. 

Dintr-o dată, vede aceeaşi arătare care-i zâmbeşte din ochi, incurajator; 
în spatele lui este ceva ca un perete alb. Nu era in dormitorul ei. Proxima 
imagine pe care şi-o reaminteşte este ea insăşi, stând afară, pe intuneric, 
in curtea din spatele casei, imbrăcată in cămaşă de noapte. După aceasta 
urcă in dormitor, unde il găseşte pe Tommy dormind. Se culcă şi adoarme 
şi ea imediat. Dimineaţa va găsi picături de sânge pe cearşaf in dreptul 
cefei. 

Exceptând agresarea dublă din această noapte, intâlnită mai rar, restul 
părea iniţial clasica „vizită nocturnă în dormitor“, atât de bine cunoscută 
investigatorilor domeniului. Surpriza avea să vină peste câteva luni, când 
alte amintiri, regăsite, ale acestei nopţi se vor vădi unele dintre cele mai 
stranii ale intregii istorii a răpirilor făcute de OZN-uri. 

Peste câteva luni, in timp ce Hopkins venise la Indianapolis pentru a 
mai investiga detalii ale intâmplărilor de la Copley Woods, in mijlocul unei 
discuţii purtată in maşină, referitor la cei doi băieţi ai ei, Kathie se uită 
dintr-o dată lung la interlocutorul ei, spunând — „Budd, ştii, eu mai am şi 
o fată... nu ştiu unde este... n-am născut-o niciodată, dar este fata mea“. 
Rugată să fie mai explicită ea adaugă „Cred chiar că am văzut-o... ştiu 
cum arată... Şi mai ştiu ceva — o voi mai vedea. Sunt sigură de asta“. 

În ianuarie 1985, cu ocazia unei vizite a Kathie-i la New York, fără să 
mai fie supusă unei regresii hipnotice, ea va relua firul intrerupt al acelei 
nopţi din clipa in care văzuse arătarea cenuşie proiectată pe fundalul alb. 


Fusese ca un vis, dar era prea clar totul pentru a fi doar un vis... Se 
terminase ceea ce ar putea fi numită examinare... Se afla intr-o incăpere 
largă, albă unde erau multe arătări cenuşii, intre care şi cea pe care Kathie 
o cunoştea de mult. Toţi se purtau foarte tandru şi atent cu ea. Atunci a 
intrat în cameră o fetiţă, insoţită de doi „cenușii“. Putea avea în jur de patru 
ani. Nu arăta nici ca un copil obişnuit, dar nici ca „ei“. Era palidă, dar avea 
buzele trandafirii, ochi mari albaştri, fără gene sau sprâncene, un nas micuţ 
dar perfect, părul alb, ca dintr-un bumbac foarte fin, cădea până pe umeri 
in smocuri neingrijite, intre care se vedea scalpul. Capul ii era ceva mai 
mare decât normal, in special fruntea şi ceafa. Era totuşi foarte drăguță. 
Purta un fel de rochiţă dintr-un material alb, lucios, mătăsos; semăna cu 
o zână, sau poate cu un inger... 

Cităm fragmente din inregistrarea pe bandă magnetică, făcută Kathie-i 
cu această ocazie — „Stăteau cu toţii şi se uitau la mine... Şi eu mă uitam 
la ea... Pur şi simplu era atât de drăguță şi voiam s-o iau în braţe. Şi am 
inceput să plâng... Dintre toate aceste intâmplări şocante este singurul lu- 
cru care mă atinge emoţional... Ea era aproape infricoşată de mine... Ca 
şi cum ar fi fost curioasă, dar se temea niţel... lar eu plângeam, plângeam 
de-adevăratelea. Şi plângeam şi când m-am trezit, şi plângeam când am 

sunat-o pe Sue, şi plângeam când i-am povestit lui Budd. Îmi vine să plâng 
şi acum când mă gândesc... Nu ţin minte dacă ei mi-au spus, atunci, ceva. 
Ştiu doar că erau fericiți că eram acolo şi era un sentiment plăcut... Parcă 
mi-a spus cineva că ar trebui să fiu mândră... Aproape că se simțeau jenaţi 
că mă vedeau atât de emoţionată din cauza copilului... deoarece era ne- 
cesar să ne despartă. Dar ştiu că o voi mai vedea. Mi-au spus ei asta... 

Dornică să mai retrăiască emoția acestei intâlniri, Kathie cere să fie 
examinată şi sub hipnoză. Îşi va reaminti astfel că arătarea cenuşie, cea 
binecunoscută pe care a mai întâlnit-o şi în trecut, i-a spus că fetiţa nu va 
putea veni cu ea deoarece ar muri... Kathie n-ar fi in stare s-o hrănească 
in mod corespunzător... Va trebui ca tatăl ei să aibă grijă de ea... Trebuie 
să se despartă. N-a apucat s-o atingă măcar. Pleacă toţi, în afară de Kathie 
şi insoţitorul ei. | se spune că trebuie să plece şi ea; dacă ar sta mai mult 
į s-ar face rău. 

Este urcată pe o platformă rotundă; toată încăperea incepe să pâlpâie, 
ca o flacără bătută de vânt; simte o căldură puternică, o durere în coşul 
pieptului, după care se vede pe iarbă, in fundul curţii, lângă piscină. 
Zăreşte, parcă OZN-ul, îndepărtându-se. Vrea să intre in casă, dar ușa 
este incuiată. O strigă pe mama ei care, ca o somnambulă controlată de la 
distanţă, coboară şi ii deschide. Nici una nu scoate nici o vorbă, doar urcă 
pe scări, fiecare spre dormitorul ei, ca şi cum totul ar fi fost foarte firesc. 

Revenită de sub hipnoză, cu o sugestie posthipnotică pozitivă şi amin- 
tindu-şi cele rememorate, Kathie işi recapitulează revelaţiile uşor conster- 
nată. Insistă că individul acela cenuşiu, văzut de atâtea ori inainte, n-avea 
cum să fie tatăl copilului. Putea dona poate nişte celule, dar de vreo ex- 
perienţă sexuală nu putea fi vorba in nici un fel... il găsea dezgustător într-o 
astfel de postură... Dar poate a fost vorba de o insămânţare artificială, el 
fiind donator... Poate Ei aveau dreptul să procedeze astfel — se pomeneşte 
spunând la un moment dat... 

Mai mult, la despărțire individul o ţinea de mână, iar ea simţea o imensă 
tristeţe, o părere de rău, o fericire dureroasă, dar şi un sentiment acut de 
vinovăţie... Acum işi pune intrebarea dacă, nu cumva, aceste simțăminte 
erau de fapt ale lui, transmise ei in chip de rămas bun. Ea nu avea de ce 
să se simtă vinovată, el in schimb... 

Cât despre fetiţă, ea inţelesese că se va întâlni cu mama ei şi a fost 
şocată de înfăţişarea atât de diferită a Kathie-i, infricoşată de ideea că este 
parte din această fiinţă. 

Acceptând toată această stranie întâmplare, ca şi celelalte rezumate 
mai.sus, avem aparent explicaţia sarcinii Kathie-i, atât de brusc terminată 
in martie 1978. În răpirea amintită din decembrie 1977, ea ar fi fost 
însămânţată artificial, iar in răpirea din martie 1978 fătul i-a fost extras şi, 

într-un mod de Ei ştiut, dus la termen de către ocupanţii OZN-ului, după 
care copilul „s-a născut“ prin august-septembrie 1978. La intâlnirea din 
octombrie 1983 putea să aibă, deci, cinci ani, deşi era mai scundă decât 
Tommy, care, atunci, avea patru ani. 

Dar, şirul evenimentelor de la Copley Woods nu s-a incheiat aici. La 
26 noiembrie 1983, in casa Davis intră o arătare cu capul mare şi fără 
gură, care se mişcă inainte şi inapoi, in timp ce il paralizează pe Robbie, 
Băiatul va reţine, insă, figura intrusului. Acesta se pare că plasează în na- 
sul lui Tommy un implant. Copilul va fi găsit, a doua zi dimineaţa, cu o 
severă hemoragie nazală. Dus la medic şi examinat, i se va descoperi o 
mică perforaţie în interior, la rădăcina uneia dintre nări. Se va spune că, 
probabil, rana şi-a făcut-o singur, băgându-şi un creion sau alt obiect lung 
şi ascuţit in nas. Între cazurile examinate în aceeaşi carte, scrisă de Budd 
Hopkins, se citează mai multe întâmplări similare, cu vizite nocturne ale 
unor arătări, in camera unor copii având in jur de cinci ani, vizite urmate 
de hemoragii nazale sau lăsându-le cicatrice inexplicabile. 

Kathie însăşi, iniţial, nu- -şi aduce aminte din restul acestei nopți decêt 
că a avut un somn scurt şi fără vise. În după amiaza următoare, insă, 
intinzându-se, cu ochii la televizor şi cu gândul că va recupera poate ceva 
din somnul pierdut, are brusc revelaţia acută a faptului că in noaptea pre- 
cedentă a visat că este intinsă pe o masă sau banchetă; era ca şi când 
s-ar fi trezit din somn, iar când a deschis ochii a văzut acelaşi individ cu 
ochii mari, care îi examina, cu gesturi tandre, abdomenul cu mâinile. A 
intrebat-o cum se simte, ea i-a răspuns că e obosită şi incordată. El o 
linişteşte că totul e in ordine, iar ea readoarme cu un sentiment de bine. 
Budd va avansa două explicaţii posibile: sau întâmplarea cu Robbie a de- 
clanşat in ea, pur şi simplu, un vis cu o răpire OZN sau a avut loc, cu 
adevărat, o dublă răpire, atât a lui Tommy, cât şi a Kathie-i, în timp ce 
Robbie era in „animaţie suspendată“. 

Peste un timp, Robbie va povesti că l-a visat pe „E.T.“, cel pe care-l 
văzuse recent în filmul lui Spielberg. Suspectând că şi povestea cealaltă 
se referă la ceva asemănător, i se sugerează că el l-a mai visat pe E.T. 
şi intr-o altă noapte. Robbie protestează, spune că atunci fusese de-ade- 
văratelea, nu un vis, şi, pentru a se face ințeles mai bine, desenează (cât 
se pricepe) atât pe E.T., care aduce cu personajul din film, cât şi pe omu- 
leţul văzut in noaptea aceea, insistând că acesta din urmă fusese real şi 
avea o altă infăţişare, indicând chiar locul unde acesta apăruse prin perete. 


Într-o noapte din februarie 1986, nu mult după ora culcării, Robbie se 
trezeşte şi vine in camera mamei spunând că a văzut „un păianjen mare“ 
(descris mai târziu ca un soi de glob luminos roşu cu raze în jur) alergând 
pe perete. Kathie işi linişteşte copilul, il culcă in patul ei şi il convinge că 

a visat. Ea urmăreşte in continuare, întinsă alături, un film la televizor. În 
P cadrul uşii deschise, aflată chiar lângă televizor, zăreşte dintr-c dată o fi- 
gură cu pielea cenuşie. Nu mai era vorba de stări de vis, de luminiţe văzute 
din colţul ochiului; intrusul era acolo, aşa cum il ştia, scund, cu capul mare, 
parcă fără să poarte nici o imbrăcăminte. leşise din camera copiilor, unde 
i rămăsese doar Tommy, şi a trecut mai departe, de parcă n-ar fi fost nimeni 
+ In jur. Kathie sare din pat, să se ia după el. Nu mai zăreşte, insă, decât 
o fulgerare de lumină prin geam. 
| A doua zi, după o discuţie telefonică avută cu Budd, Kathie îl descoase 
4 N tpe Tommy dacă işi aduce aminte că ar fi avut un vis mai deosebit roaptea 
+ precedentă. Tommy, care incă nu şi- a recuperat intârzierea în vorbire şi 
“1 se exprimă cu dificultate, spune că l-a visat pe „bogye man“, spiriduşul 
„care Îi ia noaptea pe copiii neascultători (despre acest personaj vorbesc şi 
x alţi copii, în contexte in care există suspiciunea unei răpiri). Sfătuită de 
Budd, Kathie face o schiţă simplă a „omului cenuşiu“ văzut de ea, alături 
i de alte trei schiţe de făpturi care ar putea fi luate drept spiriduşi. Arată 
"separat ambilor copii schiţele, rugându-i să-l aleagă pe cel cu care semăna 
“mai mult omul din vis. Amândoi indică, fără ezitare, „omu! cenușiu“. 


În mai 1986, are loc o nouă şedinţă de regresie hipnotică. Kathie visase, 

„cu puţin timp în urmă, că a fost dusă la un alt „ceremonial de prezentare“, 

„În care şi-a revăzut fetița, acum ceva mai mare, iar lângă ea un prunc... 

„Şi i s-a spus că aceşti copii, presupuşi ai ei, sunt doar doi din nouă. Cu 

alte cuvinte, din 1978 i s-ar fi recoltat nouă ovule, care, fertilizate cu suc- 

ces, ar fi fost duse la termen. işi mai amintea, din vis, că i s-a spus că 
este dreptul ei să dea nume acestor copii... ceea ce ea şi face... 


Rememorând visul, Kathie retrăieşte detaliile cu o puternică implicare 
emoţională. Poate lua in braţe pruncul, căruia, la invitaţia ce i s-a adresat, 
„li pune numele de Andrew. Ea presupune că a fost chemată deoarece 
` atingerea omenească, modul omenesc în care o mamă îşi mângâie copilul 
era ceva absolut necesar dezvoltării acestuia, ceva ce Ei nu-i puteau da. 
Kathie descrie copilaşul ca având o infăţişare de bătrân, cu ochii negri-pur- 
Purii şi o privire extraordinar de inţeleaptă; era ca şi cum ar fi înțeles sem- 

N „ nificația atingerii ei. Este prezentă şi fetița cu care se mai întâlnise, şi căre- 
“iai-a pus numele de Emily. Acum arăta mai domnişoară, cu părul blond-alb 

$ mult mai bogat şi mai îngrijit; părea că nu se mai teme, fiind mai degrabă 
+ foarte curioasă s-o privească, s-o atingă. Pentru un minut, Kathie trece 
i, Printr-o stare ciudată, în care parcă se disociază de corp, in care doar 
$. există, deşi nu mai are nici braţe, nici corp, nici picioare. Budd presupune 
„Că i s-ar fi dat, în acest timp, posibilitatea fetiţei, ca într-o şcoală, de a simţi 
pe dinăuntru simţămintele pe care le incearcă mama ei ținându-şi copilul 
„în braţe. Când Kathie redevine ea insăşi, acelaşi personaj cenușiu, cunos- 

cut din descrierile anterioare, îi mai spune că totul e în ordine, că o să-şi 
mai revadă copiii, dar că acurh trebuie să se despartă, altminteri i se va 
face rău. Este culcată, adormită, şi se trezeşte, apoi, in patul ei. 

În septembrie 1986, intr-o seară târzie, Kathie se intorcea acasă cu 
maşina, impreună cu Robbie şi Tommy. Văd un obiect luminos, oval, plu- 
tind deasupra coroanei copacilor. Ajung acasă cu mai mult de o oră întâr- 
ziere faţă de cum ar fi fost de aşteptat, fără să înțeleagă unde s-a pierdut 
acest timp. Peste câteva ore, Robbie vine în dormitorul mamei cu o he- 
moragie nazală abundentă, prima ìn viaţa lui. Incidentul nu a mai fost ex- 
plorat. Neexplorate au rămas şi circa zece alte situaţii suspecte de a fi fost 
răpiri, inclusiv sarcini false, situate între 1984 şi 1986. 


O serie de răpiri pare să fi suferit, incă de la vârsta de doi-trei ani, şi 
Laura, sora Kathie-i. De pildă, intr-o sâmbătă după amiază, in 1965, mer- 
gând cu maşina, ea a simţit un imbold inexplicabil să intre într-o parcare 
pustie, în spatele unei biserici; firul memoriei i se reinnoadă abia peste 
circa două ore când, in acelaşi parcaj, de acum aflat sub umbra nopții, 
zăreşte un OZN decolând. In două sesiuni hipnotice, ulterioare, se vede 
ridicată din parcare, aparent cu maşină cu tot, urmează clasica scenă de 
examinare de către omulgţii cenușii, după care amintirile ei se intrerup. 
Istorii stranii, similare se leagă şi de fiul Laurei, pe nume Stevie (n. 1976), 
ca şi de soţul ei, Johnny. 

Istoriile de mai sus ar putea fi lesne socotite însăilări de amintiri vagi 
ale unor persoane cu o anumită labilitate psihică. Kathie, ca şi alte cazuri 
dintre care vom aminti unele mai jos, a fost supusă, tocmai din acest motiv, 
unor sofisticate teste psihologice; rezultatele au arătat că nu era vorba de 
persoane schizoide, paranoide sau imature emoţional; cel mult, putea fi 
vorba de un nivel scăzut al autoaprecierii şi de unele stângăcii. In plus, 
fenomenul Kathie Davis nu este de loc singular. Numai intre cazurile inves- 
tigate de Budd Hopkins şi descrise in cartea /ntruders, două capitole sunt 
consacrate altor cazuri (pe care nu le mai descriem aici in toate detaliile) 
ale persoanelor numite: Andrea, Susan Williams, Pam, Lisa etc., care au 
trecut prin experienţe asemănătoare şi işi aminteau, ca prin vis, că le-au 
fost arătaţi copilaşi care, după câte au fost făcute să inţeleagă, erau ai 
lor... Descrierile coincid extraordinar în detalii, deşi femeile nu se cunoş- 
teau şi nu auziseră una de intâmplările celorialte. 

De pildă, Susan Williams, psihoterapeută, născută in 1933, avea nişte 
vise repetate (pe care le nota cu profesionalism) despre ceea ce ea numea 
bebeluşi inţelepţi. Aceştia erau foarte mărunți, uneori nu mai mari de 30 de 
centimetri, culcați în mici containere metalice. Şi aceşti bebeluşi vorbeau... 
Sub hipnoză, ea va descrie o imagine puţin diferită: „bebeluşii“ aveau o 
piele cenuşie, bătrânicioasă, faţa lipsită de orice expresie, constituţia fra- 

” gilă. Era dificil de crezut că ar fi putut vorbi... Şi ea, ca şi celelalte persoane 

W- amintite mai sus, a reprodus clasicul scenariu de răpire, cu un un soi de 

Îi masă de operaţie în interiorul unei incăperi rotunde, cu o examinare mai 
' mult sau mai puţin traumatizantă făcută de nişte aparate ş.a.m.d. Investi- 

“4 gaţiile au scos la iveală că, aparent, prima ei intâlnire cu răpitorii avusese 
loc în 1938. 

Persoana numită pe scurt Andrea a rămas insărcinată la treisprezece 
ani, după ce „visase“ că a suportat o insămânţare artificială. O arătare 
„stranie, cenuşie şi cu ochii mari, a introdus în ea un instrument având for- 
ma unui tub subțire. Fătul a fost avortat, dar medicul care a efectuat ope- 
raţia a observat, nu fără surprindere, că himenul fetei era intact. In cazul 
X. Pam, într-o situaţie similară, dar după o posibilă răpire, medicul solicitat 

- să efectueze avortul n-a mai găsit nici o urmă de ţesut fetal... 

La ora actuală, investigatorii OZN dispun de liste lungi, bine documentate, 
inclusiv medical, cu astfel de incidente, care par să se supună unor scenarii 
repetitive bine puse la punct. Există, deja, şi un nume — sindromul copilului 
* pierdut (missing baby syndrome). Am fi, poate, tentaţi să ne gândim la 
„o nouă formă de psihoză afectând persoanele care au suferit avorturi. 
- Numeroasele teste psihologice (Minnesota, Rorschach, Wechsler etc.) 
„. efectuate inclusiv de către specialişti total neimplicaţi, până atunci, in 

* studiul fenomenului OZN, cum a fost Dr. Elizabeth Slater din New York, 
“i: n-au pus, însă, in evidenţă nimic cu adevărat anormal. C. G. Jung ar fi 
vorbit in acest caz, desigur, de o manifestare inedită a inconştientului 
„colectiv. Oricum am lua-o, se pare că numărul raportărilor similare e în 
SN creştere. Vom mai rezuma, ca argument, incă un caz din aceeaşi carte. 


! În seara zilei de 20 august 1985, o psihoterapeută new-yorkeză, nu- 
= mită Lucille Forman, era in apartamentul ei de vacanță, din stațiunea 
„1 Provincetown (Massachusetts). Urmărea un film de pe videocasetă. Pisica 
„ miaună ingrozitor, ceea ce nu-i stătea in obicei. A doua zi dimineaţa, îşi 
„va mai aminti, doar, că simţise o prezenţă în preajma ei, dar, intr-un mod 
-+ neobişnuit, nu şi-a ridicat ochii de pe ecranul televizorului, spunându-şi 
:: neincetat „nu te uita, stai locului...“. Tot a doua zi dimineaţa descoperă că, 
` Ìn noaptea aceea, fusese singura persoană din clădire şi că intreaga zonă 
fusese afectată de o pană de curent; pisica era, incă, neliniştită, iar ea 
* însăşi simte o nevoie imperioasă să părăsească această casă, să iasă la 
Soare... 
Deşi toate acestea, aparent, nu constituiau mare lucru, se adresează 
lui Budd Hopkins, convinsă că, totuşi, se intâmplase ceva mai mult decât 
“linea ea minte. Primele discuţii scot la iveală amintirea, din fragedă co- 
'Pilărie, a unor vizitatori mici, cu ochi imenşi, care au bântuit-o in dormitorul 
ei. In plus, din vara anului trecut, avea o cicatrice rotundă, stranie şi inex- 
plicabilă, in regiunea ovarului ei drept. 

Trecându-se la regresia hipnotică, Luciile se vede stând, in noaptea 
aceea, în faţa televizorului. La un moment dat, ridică ochii şi vede în faţa 
ei, pe terasă, câteva arătări cenuşii, cu capul mare. | se transmite telepatic 
porunca să iasă afară, altminteri vor intra ei in apartament s-o scoată cu 
forța. Filmul de la televizor se intrerupe, iar ea vede pe ecran una dintre 
acele figuri groaznice, privind-o furios şi poruncindu-i să se uite la ea. 
Luciile, la inceput, işi coboară ochii spre duşumea, dar apoi, dându-se bă- 
tută, iese pe terasă. Următorul lucru pe care-l simte este că pluteşte dea- 
supra potecii, incadrată intre patru arătări, spre fundul grădinii, unde se 
aşezase un OZN. Intră in el însoțită de figura văzută pe ecranul TV. Aşe- 
zată pe familiara masă de examinare, simte, la un moment dat, o durere 
ascuţită in regiunea unde se intâmplă să aibă dureri in timpul menstruației. 
Şi ea este confruntată cu un copil hibrid de sex feminin, faţă de care se 
manifestă cu afecţiune. Nu apare, insă, nici un moment vreo aluzie că ar 
putea fi o înrudire intre ei. Inutil de reamintit că Budd luase toate precauţiile 
ca Lucille să nu ştie absolut nimic despre cele povestite de celelalte per- 
soane, pe care el le examinase in acest sens. 

Aparent, Lucille are şi o „discuţie filosofică“ cu răpitorii ei, care-i spun 
că aparţin unei societăţi cu milioane de ani mai bătrână decât a noastră, 
dar care e pe moarte, dintr-un motiv necunoscut: copiii se nasc, trăiesc 
până la o anumită vârstă, după care mor. ! se arată imagini ale unor copii 
fluturându-şi braţele disperaţi şi murind în chinuri. Lucille povesteşte, atunci, 
că şi pe Pământ există animale care pot muri, pur şi simplu, din lipsă de 
afecţiune. Există pui care, dacă nu sunt linşi ori, măcar, atinşi de mama 
lor ori de alte ființe care le poartă de grijă, mor in câteva zile, chiar dacă 
au hrană suficientă. Poate ceea ce lipseşte acestei societăţi superinteli- 
gente, supertehnologice, este afecțiunea Chiar dacă i se pare ridicol, a- 
junsă acasă, in New York, după şedinţa de hipnoză în care i s-au revelat 
aceste amintiri, va plasa pe pervazul ferestrei, cu faţa în afară, o carte care 
trata despre rolul afecțiunii în creşterea puilor, ca pentru a atrage atenţia 
straniilor vizitatori asupra ei. 


Cazul Betty Andreasson Luca 


Poate, cazul cel mal amănunţit explorat dintre cele privind răpirile cu 
scop reproductiv in contextul fenomenului OZN este cazul Betty Andreasson 
Luca. investigat, incepând din 1977, de către Raymond E. Fowler, acesta 
ii consacră trei cărţi, devenite de referinţă, intitulate: The Andreasson Affair 
(1979), The Andreasson Affair — Phase Two (1982) şi The Watchers: The 
Secret Design Behind UFO Abduction (1990), aceasta din urmă cu o pre- 
faţă scrisă de cunoştinţa noastră de mai sus, Whitley Strieber. 

Născută in 1937, din imigranţi finlandezi, Betty Aho, după numele de 
'. fată, se va mărita de timpuriu cu James Andreasson, vecinul său de stradă 
“ dintr-un orăşel din Massachusetts. Prima ei experiență OZN, pe care şi-o 
amintea conştient, s-a petrecut în seara zilei de 25 ianuarie 1967. Betty 
era in bucătărie, iar părinţii, ca şi cei şapte copii ai ei, având între 3 şi 11 
"ani, se uitau, in camera de zi, la televizor. Soţul ei era atunci în spital, 
refăcându-se după un accident de automobil. In jurul orei 18.35, luminile 
„din casă au inceput să pâlpâie puternic, sfârşind prin a se stinge. Pe gea- 
` mul care dădea spre un câmp larg pătrunde o lumină roşie-portocalie care 
pulsează. Betty roagă pe mama ei, ca şi pe copii, să rămână în camera 
` de zi, iar tatăl ei merge la fereastră să vadă ce se întâmplă. El va declara 
“ulterior, în scris, că a văzut patru arătări înalte de 1,10 la 1,30 metri, cu 
pielea cenuşie, capete mari având forma de pară intoarsă, care veneau 
: spre ei, sărind ca nişte lăcuste. Când il zăresc, arătările se opresc. Tatăl 
“simte un soi de ameţeală, după care nu-şi va mai aminti nimic. Betty, in 
schimb, va vedea arătările intrând in casă, trecând prin uşa de lemn, ca 
şi când n-ar fi fost acolo. Erau identice, cu excepţia celui care părea șef 
şi care era ceva mai inalt. Ochii mari, ca de pisică, contrastau cu lipsa 
„nasului, inlocuit cu două găuri in locul nărilor şi cu gura care semăna cu 
o cicatrice orizontală. Purtau un soi de uniforme lucioase, albastru inchis, 
mulate pe corp, cu o emblemă pe braţul stâng, infăţişând o pasăre cu 
aripile desfăcute. 
Cam atât işi aminteau conştient. Betty, foarte religioasă, este convinsă 
“tot mai mult, pe măsura trecerii timpului, că a asistat la vizita unor ingeri; 
„sa işi va instrui membrii familiei să nu povestească nimănui intâmplarea. 
„Abia in 1975, citind în ziar o invitaţie făcută de Dr. J. Allen Hynek, adresată 
„celor care au văzut OZN-uri, se hotărăşte să-şi descrie păţania. Peste un 
timp, o echipă de specialişti va incepe investigaţiile, incluzând regresii hip- 
notice asupra ei şi a celei mai mari dintre fetele sale, pe nume Becky... 
Cu conştiinţa faptului că, în felul acesta, riscăm o anumită pierdere in 
credibilitatea şi dramatismul întâmplărilor, nu vom relua, totuşi, incâlcitul 
labirint al regresiilor, desfăşurate intre 1977 şi 1988, al dialogurilor inregis- 
„trate pe bandă, revenind repetat asupra aceleiaşi răpiri, scoțând la iveală, 
treptat, noi şi noi aspecte ale ei, regresii intrerupte uneori ani de zile, ca, 
“după aceea, un eveniment fericit să permită deblocarea şi continuarea lor. 
Vom incerca să schiţăm, doar, imaginea finală, succesiunea cronologică a 
:evenimentelor OZN, care au ieşit la iveală ca urmare a acestor investigaţii, 
“aşa cum apar ele in cea de a treia carte dintre cele citate mai sus. 
Nu a fost vorba de o simplă întâlnire, ci de un lanţ de cel puţin şapte- 
„Sprezece, posibil insă mai multe. Prima regăsită s-a petrecut în 1944, când 
avea, deci, şapte ani. Era singură, aştepta o prietenă să se joace 

impreună, când o bilă luminoasă, cam cât o alună, incepe să bâzâie in 
jurul capului ei. La un moment dat, o loveşte la rădăcina nasului, intre ochi. 
Atingerea este rece, dar atât de energică incât o face să cadă pe spate şi 
să simtă o puternică somnolenţă. Aude nişte voci în jur, care-i vorbesc. 
intre altele ii spun că a făcut progrese frumoase, că o să pregătească şi 
ei tot ce trebuie şi că o să mai revină când va sosi timpul; iar peste vreo 
cinci ani o vor lua să-l vadă pe Cel Unic... O încredinţează, apoi, că va 
uita această întâmplare pentru mult timp. 

Următoarea întâlnire are loc în 1949. Familia se mutase, între timp, într-un 
„oraş vecin. Betty era în pădure să verifice o cursă pe care o pusese. Dintr-o 
dată vede un ins micuţ, ciudat îmbrăcat, având pe piept o mulţime de bu- 
toane şi orificii. Speriată, Betty se dă câţiva paşi indărăt şi incepe să arun- 
ce cu pietre către arătare. Pietrele se lovesc insă la jumătatea drumului 
de ceva invizibil şi cad la pământ, fără să-şi atingă ţinta. Piticul apasă pe 
unul dintre butoanele de pe piept şi dintr-un orificiu ţâşneşte o bilă lumi- 
noasă care vine la Betty şi i se aşează pe frunte. Din nou devine somno- 
lentă şi cade incet pe spate; din nou aude voci; cineva o examinează, apoi 
spune „incă un an“. | se mai spune că o pregătesc pentru a fi de ajutor 
semenilor ei în viitor. 

În 1950 Betty are treisprezece ani. Într-o dimineaţă, foarte devreme, 
trezindu-se in timp ce toţi ceilalţi din casă mai dormeau, se hotărăşte să 
meargă până la iazul din apropiere. Zăreşte luna plină deasupra colinei 
apropiate; işi dă seama, apoi, că nu poate fi luna plină, deoarece obiectul 
luminos se pune in mişcare, se măreşte şi vine spre ea. Vrea s-o ia la 
fugă, dar simte că nu se mai poate mişca. Se vede, apoi, într-o încăpere 
albă şi se simte foarte relaxată. Se apropie, parcă alunecând, trei omuleţi. 
În timp ce Betty retrăieşte, sub hipnoză, întâmplarea stările ei se schimbă 
brusc, de mai multe ori, de la groază şi agitaţie la o perfectă relaxare, ca 
şi cum s-ar fi exercitat asupra ei un soi de control mintal pentru a o linişti 
şi stăpâni. Urmează un lung şir de intâmplări, care de care mai bizare şi 
mai incredibile, dintre care spicuim doar câteva. Cei trei o aşează într-un 
fotoliu special, după care, aparent, suferă o acceleraţie formidabilă. Apoi 
vehiculul în care era se scufundă intr-o apă adâncă, iar pe fundul acesteia 
ajunge intr-un complex subteran. Între altele, aici vizitează un muzeu al 
timpului, consacrat evoluţiei omului. Exponatele sunt făcute, parcă, din 
gheaţă, oamenii îmbrăcați conform epocii etc. Totul este păstrat in cutii 
mari, transparente, in care există şi alte obiecte sau elemente tipice de 
peisaj. Betty atinge la un moment dat un fluture care se colorează, învie 
pentru un moment, apoi reincremeneşte şi se transformă intr-un model 
inert. 

Aparate ciudate explorează sistemul reproductiv al Betty-ei. | se arată 
cum poate fi creată viaţa din materia moartă, ca să ştie să spună oamenilor 

: ta momentul potrivit. Apoi, i se spune că a sosit pentru ea vremea să mear- 
-gă acasă, ca să-l vadă pe Cel Unic... Ajunge la un zid de sticlă, în care 
“întâlneşte Marea Poartă, tot de sticlă, apoi altă şi altă poartă, ducând spre 
„un tărâm al luminii. Inainte de ultima poartă se vede dedublându-se, ieşind 
din ea insăşi, părăsindu-şi corpul, care rămâne nemişcat precum statuile 
din muzeu, în timp ce ea continuă să plutească in chip de imagine eterică 
„a propriei fiinţe. Intâlnirea cu Cel Unic o retrăieşte în timpul regresiei hip- 
„notice, cu întreaga ei fiinţă, ca o stare de extremă beatitudine, pe care nu 
"e însă capabilă s-o descrie in cuvinte. Spune doar: „Este... cuvintele nu 
sunt în stare să explice. Este minunat. Este pentru toţi... Inţeleg acum că 
"toate sunt una. Toate se potrivesc între ele atât de bine...e de nedescris. 
* Pur şi simplu nu sunt in stare să vă spun“. Intrebată dacă i s-a impus 
cumva să păstreze tăcerea, ea răspunde doar atât: „Este de parcă şi dacă 
aş putea să spun, tot n-aş putea să spun. Nu pot: Imi pare rău“. 
În timpul aceleiaşi răpiri are loc şi o operaţie traumatizantă. În impre- 
: jurări similare din alte rapoarte, este inconjurată de făpturi in veşminte ar- 
gintii, i se pune mâna pe frunte, după care Betty, isterizată, povesteşte cu 
-multă greutate că, pur şi simplu, i s-a scos un ochi. Apoi, făpturile au luat 
‘un ac subţire şi foarte lung, de lumină, cu un obiect minuscul, ca de sticlă, 
“la capătul lui, şi i-au introdus acul in gaura ochiului. Are impresia că acul 
i-a ajuns până în regiunea cefei. Vede peste tot culori strălucitoare. După 
ce i se extrage acul de lumină şi asistă la alte manevre, cu ace parcă de 
oţel, i se pune ochiul la loc (înlocuit?). Este supusă, în continuare, la nu- 
„meroase alte teste şi, in cele din urmă, depusă în preajma iazului de lângă 
care fusese răpită. 
La 18 ani trăieşte un incident, pare-se minor şi neexplorat in detaliu, în 
'care o voce stranie o cheamă pe nume, in timp ce era intr-o rulotă. 
Următoarea întâlnire are loc in 1961, când avea 24 de ani. Fetiţa ei — 
: Becky — era la şcoală, soțul, Jim Andreasson, la lucru, iar ea trebăluia prin 
casă. Aude, dintr-o dată, un sunet straniu şi simte nevoia imperioasă să 
meargă să vadă ce se intâmplă. Din acest moment pare-se că nu mai este 
stăpână pe propria voință. Se vede urcând stâncăria şi desişul de pini de 
lângă casă, afundându-se în pădure. La un moment, dat vede o ființă stra- 
nie, infricoşătoare şi simte că nu se mai poate mişca. Este liniştita că nu 
i se va intâmpla nimic rău. Ceea ce urmează nu este străin de profundele 
convingeri creştine ale Betty-ei. Sub hipnoză, ea işi va reaminti: „Mi-a spus 
că eu am fost vegheată de la inceputul vieţii mele. Voi creşte firesc, iar 
“credinţa mea in Lumină va aduce pe mulţi către Lumină şi Mântuire, de- 
oarece mulţi vor înțelege şi vor vedea“. Strania făptură o previne pe Betty 
că există şi străini veniţi pe Pământ, care nu au gânduri prietenoase faţă 
rde pământeni, ingeri răi, geloşi pe iubirea care caracterizează omenirea. 

Îi mai spune o mulţime de lucruri care ii depăşesc înţelegerea, adăugând 
că le va înţelege când va sosi vremea. Acum, insă, va uita pentru un timp. 
După aceasta este trimisă acasă. 

Peste şase ani, la 25 ianuarie 1967, va avea loc întâlnirea pe care am 
descris-o la începutul capitolului consacrat Betty-ei Andreasson Luca. Sub 
hipnoză ea va relata că, atunci, avusese loc o clasică răpire „in stadiu 
adulf', cu scop de insămânţare artificială, pentru a folosi termenii tehnici 
care incep să se încetățenească între investigatorii domeniului. În timp ce 
unul dintre vizitatori rămâne să supravagheze familia, transpusă intr-o stare 
de animaţie suspendată, Betty este condusă la un vehicul oval care deco- 
lează şi ajunge intr-un alt vehicul spaţial, mult mai mare. Traversează un 
coridor lung şi întunecat, după care este intinsă pe o masă. | se introduce 
în pântece, prin ombilic, un ac lung şi flexibil; parcă pentru a căuta ceva. 
| se spune că ii fac măsurători pentru procreaţie. Indivizii vorbesc intre ei 
despre nişte părţi care lipsesc. Într-adevăr, Betty (care avea deja şapte 
copii) s-a supus unei histerectomii cu câtva timp in urmă, fiind suspectă 
de cancer de col uterin. Cu aceeaşi ocazie, i se introduce un ac lung şi în 
nas şi, aparent, i se extrage un obiect mic cât o alică, avind nişte terminaţii 
fine, ca de sârmă. Era, poate, obiectul care-i fusese implantat atunci când 
i s-a scos ochiul, poate un altul... 

Este dusă, apoi, după diverse peripeții, intr-un tărâm straniu unde zboa- 
ră, între insoţitorii ei, peste un peisaj cu ape, vegetaţie şi siluete ale unor 
construcţii in formă de cupole, ca şi peste o piramidă care avea un cap ca 
de faraon egiptean în vârful ei. După aceasta asistă, intr-o structură apa- 
rent din cristal, la o prezentare, parcă holografică, a morţii şi renașterii 
păsării Phoenix. 

Urmează o altă scenă, in care un cor de voci, la unison, îi spun că 
trebuie să ințeleagă ce i s-a arătat deoarece a fost aleasă ca mesager... 
Inainte de despărțire, mai marele răpitorilor ei, căruia îi ştie şi numele — 
Quazgaa -— ii spune că ei iubesc rasa umană şi vor să o ajute. Omenirea 
ar trebui să accepte acest ajutor, altminteri va fi pierdută. Nu vor să facă 
rău nimănui... dar este mai bine să piară unii decât toți...(!1?) Ei au ne- 
numărate tehnologii pe care omul nu le va descoperi curând, deşi i-ar fi la 
indemână, deoarece acestea nu pot fi descoperite decât pe calea spiritului, 
ori omul nu va explora această deschidere a cunoaşterii. Mai spun că i-au 
zăvorât în minte anumite taine şi că sunt mulţi pe Pământ cei cărora le-au 
plantat in minte alte şi alte taine. Dar nici ea, nici ceilalţi nu şi le vor rea- 
minti decât atunci când va fi sosit vremea. Oricum, semenii ei n-ar crede-o 
acum; iar ea va uita totul pentru un timp. După aceasta este dusă, cu o 
navă, îndărăt în lumea ei. 

În 1970, Betty, impreună cu soţul şi copii, se mută într-o altă casă, 

! aflată la câteva mile de cea in care s-au petrecut întâmplările relatate mai 
+ înainte. În această casă, in 1973, Betty va trăi, probabil, cea mai fantastică 
dintre istoriile revelate de investigaţiile lui Raymond Fowler, istorie contu- 
“rată treptat, în nu mai puţin de opt şedinţe de regresie hipnotică, prima în 
„1980, celelalte în 1987 şi 1988. 
' "În miez de noapte, Betty vede pe geamul dormitorului nişte lumini ex- 
„trem de puternice. şi dă seama că nu poate fi vorba de faruri de maşină. 
„ Se sperie, încearcă din răsputeri să-şi trezească soţul, care doarme lângă 
„ea, dar este imposibil. Îşi acoperă capul cu plapuma, dar în clipa următoare 
` se simtă trasă de mâna stângă; i se trage şi plapuma de pe cap. Cei care 
" asistă la regresia hipnotică rețin că groază martorei se transformă, ca la 
“comandă, într-o profundă relaxare, in momentul in care ea constată că este 
“înconjurată din nou de acele fiinţe stranii, mici, cu capete şi ochi mari. Sunt 
patru şi nu păşesc, ci plutesc deasupra duşumelei. O scot în afara casei, 
“trecând, intr-un mod inexplicabil, prin uşile incuiate. O rază o absoarbe, pe 
.ea şi pe însoțitorii ei, într-o navă mare, argintie, care pluteşte deasupra 
pajiştii din spatele casei. O aşează în fotoliu, după care senzațiile descrise, 
-dar chiar şi modul în care i se strâmbă trăsăturile feţei in timpul regresiei 
„hipnotice, lasă să se creadă că retrăieşte o acceleraţie extrem de puter- 
nică. 
După acest episod, este condusă intr-o altă încăpere, unde vede o fe- 
meie întinsă pe masa (de acum binecunoscută) de consultaţie. O femeie 
tânără, oarecum frumoasă, deşi cu trăsături aspre, cu părul lung, negru, 
„care pare îngrozită şi căutând un ajutor. E cu picioarele ridicate, inconjurată 
„de omuleţi care extrag din ea un făt de câteva luni, apoi incă unul geamăn. 
. Una dintre făpturi încearcă s-o liniştească punându-i mâna pe frunte, dar 
şi nu-i place. Betty inţelege că a fost adusă aici special pentru a o ajuta. 
„Îi spune femeii vorbe de incurajare. Işi lipeşte fruntea de fruntea ei şi o 
freacă uşor pe tâmple, gest prin care, işi aduce acum aminte, fusese ea 
“Insăşi calmată cu ocazia răpirii sale pe când avea 13 ani. Femeia se li- 
„Nişteşte şi, in cele din urmă, adoarme. 

 Fgţii extraşi n-au nici treizeci de centimetri. Li se infig ace lungii în vârful 
"capului şi în urechi, li se face o operaţie în jurul nasului şi gurii, care apoi 
“Sunt astupate, li se taie complet pleoapele şi poate chiar organele genitale. 
După aceasta, fără să fi fost lăsaţi să respire, feţii sunt introduşi fiecare în 
;câte un container, un soi de borcan mare, plin cu un lichid transparent, 
„legat cu un mănunchi de fire de nişte aparate, inconjurat de alte dispozi- 
itive, poate generatoare ale unui câmp energetic. Intr-o cameră vecină este 
„un alt făt, puţin diferit ca aspect, dar tot intr-un borcan asemănător. 

Betty întreabă de ce toate acestea. Răspunsul este deconcertant — în 
“Curând (poate datorită deteriorării mediului?), omenirea va deveni sterilă. 

Veghetorii vor să asigure o alternativă. | se mai dau o mulţime de explicaţii, 
din care, sub hipnoză reproduce fragmente, sau termeni ca „şoc transver- 
sal“, „mistrie ciclonetică“, „circuite magnetice“, „inel depolarizat“ etc., recu- 
noscând că nici ea nu inţelege ce inseamnă... Ulterior se va mai afla că 
răpitorii recurg la bizara soluţie a insămânţării cu un ovul hibrid fecundat, 
urmată de un avort peste câteva luni şi creşterea feţilor in containere spe- 
ciale, deoarece hibrizii astfel creaţi, nişte supraoameni artificiali, foarte in- 
teligenţi, aveau capul mult prea mare pentru ca mamele lor să-i mai poată 
naşte în mod natural. Prezenţa ulterioară a mamei în preajma copilului 
(vezi cazul Kathie Davis) a fost găsită, totuşi, necesară deoarece, cu toată 
inalta lor tehnologie, vizitatorii nu erau in stare să inlocuiască, în creşterea 
viguroasă a copilului, acea componentă esenţială pe care o reprezenta 
afecțiunea maternă. 

Betty este o bună desenatoare. Sub hipnoză este sugestionată să 
reţină cât mai multe detalii, pe care să la reproducă, apoi, cât mai precis. 
Ea face numeroase schiţe, care devin, apoi, ilustraţii ale cărții, ilustraţii des 
reproduse în diverse publicaţii, inclusiv din România. Intre altele, impresio- 
nante sunt desenele reprezentând figura victimei, modul cum a văzut-o 
întinsă pe masa de operaţie, inconjurată de omuleţii cenușii, fătul introdus 
în borcanul manevrat de un răpitor etc. 

Este condusă afară din incăpere şi constată, cu surprindere, că se află 
sub cerul liber. E noapte, în jur este pădure, sunt într-un luminiş, in preajmă 
e un lac. În afară de OZN-ul din care tocmai au ieşit, se mai află aici incă 
unul. Ea este, in continuare, in cămaşa ei de noapte din naijon. Alături 
este şi femeia cu părul lung şi negru, îmbrăcată cu o cămaşă bărbătească. 
Fiinţele care-i înconjoară poartă sfere de lumină. Aşează două, deasupra 
marginii lacului; aceste sfere rămân plutind în aer. Apoi soseşte incă o 
navă, mai mare ca celelalte; cu această ocazie, Betty simte o seamă de 
senzaţii neplăcute, intre care o durere violentă in ochiul drept, locul presu- 
pusului implant. 

Cele două femei sunt reimbarcate, cu o oarecare grabă, in nava din 
care au coborât, călăuzite de aceleaşi ființe purtătoare de sfere luminoase. 
Trec prin camera unde era un făt în borcan; de data aceasta, Betty mai 
zăreşte, îndărătul unui perete transparent, şi o mulţime de plante. Femeia 
cu părul negru este reaşezată pe masa de consultaţie. O sferă de lumină 
este purtată asupra ei şi e pulverizată cu o substanţă. Se intorc apoi 
amândouă, prin aceleaşi incăperi, dar nu mai este nici fătul, nici peretele 
transparent cu plantele indărătul lor. Sunt rugate să se dezbrace „pentru 
protecţia lor“ contra electricităţii statice. Betty la inceput nu vrea, dar până 
la urmă e obligată să se conformeze. Sunt introduse într-o cabină cilindrică 
şi asupra lor cade un duş cu un lichid asemănător cu apa, dar având o 
consistenţă gelatinoasă. 

Betty şi tovarăşa sa ies, din nou, în luminişul de pe malul lacului şi se 
“aşează una lângă cealaltă. Este foarte cald. Celelalte două nave sunt şi 
“ele acolo, cea mare plutind deasupra celei mici. Din aceasta din urmă ies 
mai multe fiinţe purtând nişte aparate ca nişte ţăruşi mecanici, foarte com- 
'plicaţi, cu tot soiul de segmente, picioare laterale, manşoane de ceramică, 
„discuri de cupru, sfere argintii in vârf etc. (Betty le va desena cât se poate 
‘de fidel) şi infig in pământ aceste instrumente în jurul navei. Din aceeaşi 
“navă apare şi un bărbat, inalt, şaten, cam de treizeci şi ceva de ani, gol 
„puşcă şi el, cu pielea lucind de acelaşi lichid gelatinos, plutind deasupra 
solului, deşi făcea mişcări ca şi cum ar incerca să meargă normal. Este 
foarte jenat când vede cele două femei, dar este indrumat să se aşeze nu 
departe de ele. 

Cele două nave suprapuse incep să se rotească tot mai repede, încon- 
'jurându-se de un soi de ceaţă. Se desfăşoară curcubee colorate. Bilele din 
capul ţăruşilor luminează tot mai puternic. La un moment dat incepe să 
fulgere din toate părţile. Când se termină, plouă cu găleata. O ploaie 
plăcută după zăpuşeala de dinainte. Apoi, rotirea navelor incetează. Betty 
simte în tot corpul ințepături mărunte, ca după o amorţeală (electricitatea 
„statică?). Bărbatul, femeia de lângă el, ca şi mai multe făpturi mărunte intră 
în nava de jos. Nava de sus o luminează pe cea dedesubt, care, spre 
“stupefacţia Betty-ei, incepe să se micşoreze, până ajunge la dimensiunile 
“unui automobil. 
=- Betty, precedată şi urmată de către un omulej, reintră in nava cu care 
au venit. Aici va fi condusă intr-o sală rotundă, mare, in mijlocul căreia 
'este un stâlp imens, ce pare o cascadă de apă luminoasă, căzând neince- 
tat. În jurul stâlpului se roteşte un inel de lumină, care se strânge, devenind 
iun tor in apropierea podelei. Asistă la mai multe operaţii făcute pentru a 
ʻo feri de vreo vătămare, cauzată de câmpurile energetice. Pot intra, apoi, 
În stâlpul de lumină, ca într-un tub, în aceeaşi formaţie de trei, Betty având 
câte un omulej în faţă şi in spate. O forţă ii ridică incet tot mai sus. In acest 
timp, în jurul lor, perdeaua de apă continuă să cadă, dar o mulţime de 
Muminiţe multicolore îi insoţesc urcând în pas cu ei. După distanţa parcursă, 
'se poate presupune că au urcat astfel in nava mare, care se poziţionase 
deasupra, puţin inaintea intrării lor. 

? După ce se opresc şi ies din acest original lift, străbătând din nou pe- 
siele de apă, trec prin câteva camere. Vede un număr de instalaţii, pe 
(are le va desena ulterior, intre care un soi de cilindri verticali de sticlă, 
'cu o mulţime de accesorii şi nişte ecrane, pe care se zăreşte o scriere 
‘stranie; uitându-se la ele va simți o senzație extrem de neplăcută, ca de 
nisip in ochi (radiaţii ultraviolete?). 

1. Trecând de proxima uşă, ca intr-o poveste din „O mie şi una de nopţi“, 

se pomeneşte într-o pădure. Analizând, ulterior, înregistrările şi căutând o 
explicaţie coerentă pentru ele, s-a presupus că era vorba de un enorm 
vivarium, o incintă cu plante şi animale, în interiorul navei. Totul în jur este 
verde, aerul e mult mai plăcut de respirat, este şi un iaz cu apă cristalină, 
in care înoată peşti, lumina vine dintr-o sursă invizibilă. La un moment dat, 
apar, plutind, două sfere de lumină, apoi o mulţime de luminiţe multicolore, 
care vor incepe să se rotească în jurul sferelor. Betty e cu aceiaşi doi 
insoţitori, care o invită să se aşeze pe iarbă şi să privească. Nu trece mult 
şi apa din iaz se goleşte; peştii se zbat pe uscat, fiind evacuaţi şi ei printr-un 
soi de sifon. Apoi, dintr-o sursă invizibilă apare apă curată, care aduce 
iazul la vechiul nivel. Betty vrea să se apropie de mal, dar ii este foarte 
greu să se ridice; simte o presiune care parcă o ţintuieşte locului. Apoi, 
când încearcă să facă un pas, în jurul ei incep să se invârtească, in spirale, 
nişte panglici de lumină (un sistem de alarmă pentru a o impiedica să se 
deplaseze?). Apare in cele din urmă un omuleţ cu ceva in mână, in care 
adună panglicile. 

| se spune să se aşeze la loc. Urmează ceva şi mai incredibil decât 
cele de mai sus. Este inconjurată de o ceată de copilaşi goi, de circa 30 
centimetri înălțime, drăguţi, cu infăţişare omenească, dar cu capetele dis- 
proporţionat de mari. Alţii şi alţii apar de pretutindeni. O examinează curios, 
o pipăie, de parcă ar fi ceva nemaivăzut până atunci. Apoi, la o comandă, 
se retrag şi se aliniază. 

Unul dintre însoțitorii cenuşii intinde spre Betty o cutie de cristal, în care 
se află o mică baghetă care, indreptată către luminile plutitoare, pare că 
le insufleţeşte. E invitată să ridice bagheta mai sus; drept rezultat toate 
luminiţele, imprăştiate până atunci prin copaci, işi iau zborul şi vin să se 
aşeze exact intre ochii copilaşilor. Aceştia se depărtează incolonaţi şi, apa- 
rent, fericiţi. Betty trebuie să pună mica baghetă inapoi in cutia de cristal. 
Când părăseşte (plutind) „pădurea“ anumite semne o fac să ințeleagă că 
o bună parte din ceea ce o inconjura era doar un soi de proiecţie hologra- 
fică. 

Revenită in încăperile navei, zăreşte, intr-unui dintre cilindrii verticali de 
sticlă, un omuleţ prins în chingi. Să fie oare un dispozitiv de absorbire a 
şocurilor în cazul unor accelerări extreme? Coboară apoi, cu „ascensorul“ 
cu care au venit, in nava de desubt. Aici, ajung într-o incăpere în care Betty 
este aşezată in acelaşi fotoliu pentru mari acceleraţii in care stătuse când 
a venit (cu scuzele omuleţilor că n-au la indemână un dispozitiv mai mo- 
dern). Interesant, omuleţii însoțitori nu păreau afectaţi de forțele de acce- 
leraţie. 

Este, in sfârşit, adusă acasă. Înainte de despărţire i se impune, prin 
sugestie, să uite totul şi să nu-şi amintească decât mai târziu, când va fi 

; sosit vremea. Soţul ei şi toți ceilalţi în casă par să fi fost, in tot acest timp, 
„într-o stare de animaţie suspendată 
" Şedinţele de regresie hipnotică aduc la suprafaţă şi detaliile unor întâlniri 
„despre care Betty nu avusese cunoştinţă inainte. In 7975, intr-o noapte a 
“văzut, din dormitor, ca şi in 1973, o lumină extraordinar de puternică in 
curte. Soţul nu poate fi trezit. Apoi apar făpturile. li vorbesc (telepatic?). li 
spun că ştiu că a trecut prin momente dificile in căsnicia ei, că va mai 
trece prin momente grele, dar că nu va mai dura mult. Veghetorii ii cunosc 
„meritele şi loialitatea; va fi ajutată discret să îşi reorienteze viaţa. 

Îi mai spun că a sosit timpul. Că va incepe foarte curând să-şi amin- 
tească. Într-adevăr, nu peste mult timp va citi în ziar articolul Dr. J. Allen 
Hynek şi, cu amintirea incă ceţoasă a unor întâlniri trecute, îi va scrie o 
scrisoare, care va declanşa intregul şir de investigaţii. 

Următoarea întâlnire pare să fi avut loc in seara de 29 august 1976. 
Era pregătită să plece la o aniversare a părinţilor ei, mai avea doar să-şi 
pună pantofii; cum, insă, mai avea timp, se aşeză pentru o clipă; copii se 
uitau în timpul acesta la televizor, in camera de alături... 

Se face, dintr-o dată, o linişte nefirească, ea simte că este paralizată 
din cap până în picioare şi vede apărând lângă ea un omuleţ, care ii spune 
că a trecut prin destule şi că lucrurile se vor schimba, iar acum să meargă 
in camera vecină, să pună televizorul pe canalul şapte... 

În regresia hipnotică, Betty, ca şi când ar fi uitat complet de interludiul 
cu mesajul omuleţului, reia din nou cele întâmplate, de la faptul că tocmai 
ivoia să se incalţe, televizorul merge, copiii fac gălăgie etc. Nu înțelege de 
ce, dar simte, brusc, nevoia să meargă in camera de alături, să mute te- 
levizorul pe canalul şapte. Jim, soţul ei, urmărea un western şi se înfurie 
ingrozitor. Ea simte că a fost rea şi nu prea înţelege de ce a făcut asta... 

Hipnotizatorul o întreabă dacă omuleţul mai e cumva prin preajmă. Care 
omuleţ? răspunde Betty mirată... 

Între Jim Andreasson şi Betty apăruseră mai de mult diverse probleme, 
intre altele datorită pasiunii lui pentru băutură. În seara cu pricina, întorși 
de la aniversarea părinţilor, va urma o ceartă, urmată de gesturi violente, 
lar Jim va sta o noapte la arestul poliţiei, după care va dispărea de acasă 
fără urmă. Va telefona abia peste câteva luni, din Florida. Betty il va ruga 
„Să se întoarcă şi să se supună unei cure de dezalcoolizare; el refuză. Ur- 
mează alte tentative de conciliere, terminate în cele din urmă cu divorţ, 
vânzarea casei, mutarea Betty-ei într-o altă locuinţă. Investigatorii au par- 
curs, în paralel, o mulţime de posibile dovezi: registre ale poliţiei, articole 
ide ziar, chiar şi lista programelor TV din zilele respective, constatând că 
toate sunt in concordanţă cu declaraţiile înregistrate sub hipnoză. 

În iunie 1967, Bob Luca, cel care peste zece ani va deveni soţul Betty-ei, 
trece printr-o intâmplare stranie. Conducea maşina pe un drum in pădure, 
in Connecticut, când privirea îi este atrasă de ceva strălucitor aflat deasu- 
pra sa. Se uită mai bine şi vede două obiecte mari, cilindrice plutind pe 
cer; din fiecare cade câte un obiect mai mic, oval. Unul dintre ovale se 
îndepărtează, celălalt il urmăreşte, aterizând, cu mişcări de frunză căzătoa- 
re, in imediata sa apropiere. Următorul lucru pe care şi-l amintea era că, 
peste trei ore, intra intr-o parcare. N-avea nici cea mai vagă idee ce s-a 
petrecut intre timp... Investigaţii ulterioare vor scoate la iveală şi o primă 
răpire la vârsta de 5 ani. 

În toamna lui 1977, intr-un mod greu de explicat, atât Betty cât şi Bob 
simt nevoia să stea un timp în Florida. Preocupările amândurora de a-şi 
explica intâlnirile prin care trecuseră îi vor aduce alături. 


În noaptea de 19/20 octombrie 1977, Betty şi Bob conversează prin 
telefon. Voci stranii, aparent supărate, parcă ale omuleţilor, se interpun pe 
fir, obligându-i, în cele din urmă, să închidă aparatele. Mai târziu, în aceeaşi 
noapte, când toți par căzuţi intr-un somn adânc, aceeaşi senzaţie de 
bruscă linişte, insoţită parcă de oprirea timpului, o anunţă pe Betty de ve- 
nirea unei ființe. Aceasta ii spune că un accident este iminent, n-au ce să 
facă, nu pot interveni, dar că, in cele din urmă, lucrurile se vor indrepta... 
După aceea, aparent Betty adoarme pentru câteva momente, fiind trezită 
de fiica ei, Becky, care o strigă ingrozită. Se aude un zgomot de fiare 
sfărâmate, prin cameră incep să se rotească luminiţe, se unesc într-o min- 
ge de foc, care, după ce se zbate deasupra capetelor lor, iese pe fereastră. 
Betty incearcă să-şi liniştească fiica şi pe ceilalţi copii care incep să se 
trezească. 

A doua zi dimineaţa, Betty are o stare depresivă. Nu inţelege ce se in- 
tâmplă. În ziua de 22 octombrie, doi dintre băieţii ei vor muri intr-un groaznic 
accident de circulaţie. Premoniţie? Coincidenţă? Scenariu dinainte pregă- 
tit? Nimic din toate acestea? Greu de spus... 

În octombrie 1978, Betty, de acum doamna Luca, locuia în Meridien, 
Connecticut. Aveau o căsuţă in care se intâmplau tot soiul de ciudăţenii: 
curentul electric se oprea şi pornea de la sine, soneria de la uşă suna fără 
să fie nimeni, jaluzelele de la baie se trăgeau singure in sus şi in jos fără 
să le atingă măcar un curent de aer etc. Intr-o seară, în timp ce era in 
baie, Betty aude un vâjâit puternic deasupra acoperişului, în dreptul came- 
rei de baie. Intorcându-se, il vede prin uşa deschisă pe Bob dedublându-se; 
mai exact, vede cum din Bob iese o dublură a lui, care vine spre ea, oprin- 
du-se în cadrul uşii. In acest punct amintirile conştiente ale Betty-ei se in- 
trerupeau... 

Menţionăm aici că experienţele extracorporale, numite prescurtat 
OBE în literatura anglosaxonă (de la Out of Body Experience), reprezintă 

un alt vast capitol al fenomenelor paranormale, capitol conectat, in ultimul 
„timp tot mai des, cu fenomenul OZN. 

Pentru a afla continuarea întâmplării din octombrie 1978, s-a recurs la 
hipnoză; Betty devine, insă, extrem de agitată, drept pentru care hipnoti- 
zatorul ii porunceşte să nu retrăiască vechile amintiri, ci să-şi imagineze 
doar că se priveşte din afară, ca la un televizor. Cu acest mic truc explo- 
rarea poate continua. Betty işi vede şi propria dublură părăsind corpul său, 
mergând până in uşă, imbrăţişând dublura lui Bob, ridicându-se amândoi 
deasupra solului. Trec, astfel, prin tavan, urcând mai departe într-un soi 
de lumină lăptoasă. O forţă căreia nu i se pot opune ii desparte, amândoi 
continuând să zboare, dar in direcţii diferite. Betty il vede pe Bob dispărând 
„în pâclă, iar pe sine devenind tot mai străvezie şi decolorată, până ce se 
vede transformată intr-o lumină aurie lipsită de detalii. 

Se întâlneşte aici cu alte făpturi similare, arătând ca nişte contururi o- 
meneşti umplute cu lumină, fără nici un alt detaliu. Se află cu toţii intr-o 
mare incăpere rotundă, boltită, pe un soi de balcon circular. Balconul se 
roteşte, foarte incet, in sensul acelor de ceasornic, iar cupola şi pereţii 
laterali in sens contrar. Dedesubtul şi in interiorul inelului format de balco- 
nul circular o mulţime de omuleți trebăluiesc în jurul a trei mese, pe fiecare 
dintre mese fiind întinsă o persoană acoperită cu un cearşaf. Asupra lor 

„coboară o mulţime de luminiţe extraordinar de strălucitoare. Betty recu- 

noaşte în cele trei persoane membri ai familiei sale, ale căror nume nu 
vrea să le dezvăluie. Are impresia, de asemenea, că-l recunoaşte printre 
“făpturile luminoase din jur şi pe Bob. 

Vin alte şi alte ființe luminoase, care se culcă cu picioarele spre interior 
şi capul spre exterior pe ceva ce seamănă cu o canapea circulară străvezie 
inconjurând incăperea de-a lungul balconului. Intregul aranjament al incă- 
perii este foarte complex, greu de redat in cuvinte; ulterior, insă, Betty va 
“face o mulţime de desene care limpezesc istorisirile ei. Fiecare făptură 
luminoasă este culcată cu spatele pe câte un obiect pătrat, plat, metalic, 
: multicolor, legat de o bandă lată care coboară undeva in jos. Stând astfel, 
“făpturile se transformă in globuri luminoase, care se rostogolesc de-a lun- 
'gul benzilor, consumându-le, incorporându-le. Apoi, globurile redevin silue- 
“te luminoase umane, ținând in palme mici figuri geometrice, cum ar fi o 
sferă sau o piramidă. Făpturile incep să se joace fericite, aruncându-şi una 
„alteia aceste obiecte. Este, oare, un ritual? Unul dintre ei colectează micile 

obiecte pe cele două capete ale unei mici bare, după care aruncă bara 
“spre o uşă. Apoi, trec cu toţii, inclusiv Betty, prin uşă, şi cu această ocazie 
işi recapătă înfăţişarea omenească; nu şi trupul. Sunt oameni de toate ra- 
'sele, doar că arată ca nişte stafii. Nişte creaturi nepământene, cu părul 
“alb, îmbrăcate in lungi robe albe ii conduc până la o altă poartă, dincolo 
“de care este, doar, un vârtej ameţitor... 

Bob a refuzat să se supună regresiei hipnotice pentru a confirma sau 
infirma detaliile acestei duble răpiri. 

Despre următoarele posibile întâlniri, Betty are amintiri vagi. În 1981 a 
zărit o siluetă în dormitor. În 1982 a văzut o făptură imbrăcată în alb, tot 
în dormitor. In 1984, in timp ce se uita la televizor, fiind in bucătărie, vede 
câteva figuri, este apoi paralizată şi orbită temporar, simte de parcă i s-ar 
străpunge capul cu un obiect. Aceste amintiri nu au fost adâncite prin re- 
gresie hipnotică. 

În iulie 1986, Betty trăieşte o nouă răpire combinată cu o experienţă 
extracorporală. incercările de a aduce in memorie detaliile au eşuat deoa- 
rece trăirile care insoțeau rememorarea erau însoțite de dureri extraordi- 
nare (paznici pentru a nu desconspira nişte secrete?). Se recurge, atunci, 
la un truc; i se sugerează că ea nu işi rememorează propriile aventuri, ci 
priveşte la un „televizor“ cele ce i s-au întâmplat. Metoda se dovedeşte 
bună, cu o excepţie: nu-şi va aminti nimic, sau foarte puţin, din eventualele 
mesaje primite pe cale telepatică. i 

În ziua întâmplării, Bob era la lucru, iar Betty citea Biblia, întinsă pe 
canapeaua din rulota în care locuiau, temporar, in Higganum, Connecticut. 
Dintr-o dată, afară se aude un vâjâit puternic şi Betty simte că este para- 
lizată din cap până in picioare. Lângă ea apare un omuleţ cenuşiu, cu 
capul mare şi lipsit de păr, ochi mari, negri, o tăietură în loc de gură, 
îmbrăcat cu un costum mulat pe corp şi purtând pe şale, ataşat cu o curea, 
un soi de mic rucsac. Omuleţul pune pe canapea o cutiuţă sau aşa ceva, 
după care Betty se vede ieşind din ea insăşi, ridicându-se în picioare şi în 
acelaşi timp corpul rămânându-i nu doar culcat, ci şi activ, citind mai de- 
parte. intinde mâna să se atingă şi are strania surpriză că mâna trece prin 
corpul rămas întins. Omuleţul manevrează ceva la dispozitivele de pe cos- 
tum şi, ca urmare, sunt invăluiţi intr-un nor de lumină, in care par să se 
topească şi el şi dublura Betty-ei, ridicându-se in acelaşi timp de la pământ. 
Apoi totul in jur devine alb. 

Când incepe din nou să vadă, zboară peste un peisaj care pare să se 
intindă la nesfârşit şi nu seamănă cu nimic cunoscut. Intre altele, nişte 
sfere multicolore de cristal se rostogolesc dedesubt, o pasăre uriaşă se 
roteşte deasupra, aude plânsul unui copil in chiar pieptul ei, e siderată de 
o voce tunătoare care o cheamă pe nume şi ii spune „Cumpănă egală, ai 
implinit şapte“ (faptul că şi-a indeplinit datoria de mamă prin cei şapte copii 
pe care i-a născut?)... 

Este intâmpinată, apoi, de doi omuleţi, plutind, unul în spatele celuilalt, 
deasupra sferelor de cristal. Pleacă cu ei, intră intr-o navă uriaşă, zidoma 
sferelor de dedesubt. Ajunge într-o încăpere, unde cei doi omuleţi îi spun, 
pe rând, că va trebui să uite. 

După aceasta, se vede intorcându-se în rulotă, unde corpul ei este 
întins pe canapea, aparent dormind, cu Biblia pe piept. 

În 1987 îi apare peste noapte, pe gamba piciorului drept, o cicatrice ca 
o scobitură. In 1983 pe brațul drept îi vor apare trei astfel de cicatrice, 
formând un triunghi. Nu s-au explorat detaliile unei eventuale răpiri. 


Interesant este şi faptul că Raymond Fowler (n. 1933), autorul cărţii 
Watchers, din care am extras informaţiile de mai sus, a ajuns să acuze el 
însuşi o seamă de ciudăţenii in viaţa sa, care l-au făcut să se supună şi 
el regresiei hipnotice. Din păcate, rezultatele au fost mult mai puţin spec- 
taculoase decât in cazul Betty-ei. Totuşi, merită să menţionăm că a ajuns 
la concluzia că prima sa întâlnire a avut loc la 5 ani, după care au urmat 
încă opt întâmplări stranii, dintre care doar de una nu-şi amintise şi în stare 
trează. La vârsta de 54 de ani, in 1988, şi el a descoperit intr-o dimineaţă, 
in timp ce făcea duş, o cicatrice in formă de gaură perfect rotundă, cu 
diametrul şi adâncimea de câţiva milimetri, pe fluierul piciorului, fără vreo 
durere sau urme de sângerare. Cicatricea nu exista cu o zi înainte. O va 
fotografia cu grijă. Surpriza cea mare a urmat, insă, peste câteva zile, când 
va primi un plic de la Betty, in care erau şi fotografii cu cicatrice identice 
apărute pe mâna şi piciorul ei. 

Raymond Fowler va mai descoperi că nu mai puţin de nouă membri ai 
familiei sale (părinţi, soţie, capil, fraţi, mătuşi etc.) au trecut prin întâmplări 
care puteau fi interpretate ca răpiri. 


4. PORTRETUL ROBOT AL RĂPIRII 


Răpirile seamănă intre ele in zeci de detalii, deşi martorii nu cunoşte- 
au înainte nimic despre acestea. Etapele răpirii: atragerea in cursă, 
capturarea, transportul, intrarea in navă, masa de operație, exami- 
narea, experimente de reproducere, intervenţii chirurgicale, şcoli, 
transmiterea mesajului, impunerea uitării, intoarcerea. 


Un scenariu care se repetă 


Istoriile de mai sus au avut, inainte de toate, menirea de a oferi citito- 
rului român o imagine asupra modului in care literatura destinată marelui 
public, mai ales cel american, reflectă un fenomen de o mare stranietate. 
Am mai putea continua indelung cu exemplele. Numai cărţile de referinţă 
scrise în ultimul deceniu, pe această temă, formează impreună o mică bi- 
bliotecă. Multe dintre rapoarte, provenind de la oameni cât se poate de 
respectabili, seamănă atât de mult cu cele deja expuse, incât reproducerea 
lor nici nu se mai justifică aici. Altele vor fi amintite fragmentar, cu parti- 
cularităţile care le individualizează, in capitolele care urmează. 

O primă concluzie, valabilă indiferent dacă acceptăm sau nu realitatea 
celor istorisite, este existența unui veritabil scenariu care se repetă, cu mici 
variaţii, la o bună parte dintre rapoarte sau dintre înregistrările obținute sub 
hipnoză. Una dintre persoanele care au incercat o sistematizare a acestui 
scenariu este Edith Fiore, posesoarea unui doctorat (Ph. D.) in psihologie 
clinică, autoarea câtorva cărţi foarte interesante, intre care Encounters: A 
Psichologist Reveals Case Studies of Abductions by Extraterrestrials 
(1989), in care işi rezumă experienţa privind treisprezece cazuri in care a 
condus regresia hipnotică. Ea a folosit, pe lângă hipnoză, şi alte metode, 
unele de veche tradiţie, asupra cărora vom mai reveni. Să incercăm şi noi, 
folosind sugestiile existente, să parcurgem in cele ce urmează reperele 
principale din scenariul unei răpiri. 

Victima răpirii este, de regulă, aleasă încă din prima copilărie, prima 

întâlnire fiind la 3—7 ani. Pe lângă exemplele din capitolele precedente, pot 
ifi amintiţi şi pacienţii pe care i-a avut Edith Fiore (şi pentru care ea folo- 
.seşte totdeauna doar un prenume). Astfel, Mark, un tânăr de 18 ani, s-a 
-adresat ei, intre altele, datorită repetatelor vise cu OZN-uri, sau omuleţi 
“stranii cu ochi imenşi, venind să-l răpească. Regresia hipnotică a scos la 
iveală că prima întâlnire a avut loc ia şapte ani. Omuleții l-au făcut să se 
„ridice în aer, să treacă pur şi simplu prin tavan până într-un compartiment 
aflat în partea de jos a unei nave. Pentru Linda, o artistă talentată şi 
‘atrăgătoare, de 44 ani, dăruită şi cu harul vindecării, această întâlnire a 
“avut loc la patru ani, când se vede in poala unui omuleţ care ii arată 
-oraşele de lumină ale unui alt tărâm, spunându-i că aceasta este adevărata 
ei casă, cea de unde ea a venit, adăugând că nu o va lăsa singură aici şi 
va veni s-o vadă de câte ori va dori ea. Ted, un brunet inalt, cu ochi al- 
'baştri, în jur de 45 de ani, are amintiri ceţoase despre prima întâlnire, amin- 
tiri care, sub hipnoză, devin mai precise. La vârsta de trei ani a fost trans- 
„portat intr-o navă unde a fost fascinat de nişte fiinţe prietenoase de diferite 
mărimi şi forme, multe semănând cu nişte lăcuste. James, un medic de 
circa 35 de ani, işi va aduce aminte de repetate intervenţii chirurgicale in 
zona craniană (de pildă in nas sau în urechi), prima dintre ele la vârsta de 
şase ani, efectuate de nişte creaturi verzi. Diane Tai, o brunetă graţioasă, 
trecută cu puţin de 40, suferise la şapte ani o operaţie la ochi, din care 
cauză a fost obligată să stea mai mult timp bandajată la ochi. Atunci a 
descoperit că putea vedea chiar şi in felul acesta lucrurile şi fiinţele din 
jurul ei, ca şi când ar fi posedat un simţ suplimentar. Regresia hipnotică 
(efectuată pentru o serie de alte întâmplări stranii pe care şi le amintea) va 
scoate la lumină că, puţin înainte de acest eveniment, a fost vizitată în camera 
ei de de o femeie cu părul lung şi negru, care zâmbea, scăldată în lumină. 
l-a cerut Dianei printr-un gest să întindă palmele spre ea, după care fetița s-a 
simţit cuprinsă de o senzaţie plăcută de căldură, iar arătarea a dispărut. 

De multe ori, eroul răpirii constată că in familia sa există şi alţii care 

au trecut prin întâmplări similare. Exemplele din capitolele precedente sunt 
destul de convingătoare în acest sens. Budd Hopkins găsise, până in 1987, 
treisprezece familii de acest tip, Ray Fowler, pe lângă familia Luca, o amin- 
teşte pe a sa proprie. Printre cazurile descrise de Dr. Fiore putem menţiona 
faptul că Linda are şi o soră, Sherry, ea insăşi contactată, răpită, operată, 
posibil pentru experimente genetice. Intr-una dintre răpirile pe care şi le 
reaminteşte, Linda va ajunge intr-o incăpere în care, intre alte cincizeci-şai- 
zeci de persoane işi va recunoaşte nu doar sora, ci şi pe cei doi fraţi, alte 
două surori, ambii părinţi, un cumnat, o nepoată şi, posibil, o mătuşă. 
__ O altă constantă a scenariului este repetarea răpirii de mai multe ori 
în cursul vieţii; fenomenul a fost prezent, practic, la toţi cei examinaţi. Budd 
Hopkins a constatat că răpirile se răresc, ori chiar incetează în jurul vârstei 
de cincizeci de ani. 

Constantele răpirii 


Răpirea în sine are un număr de faze bine conturate: atragerea, cap- 
turarea, transportul, intrarea, examinarea sau operaţia, implanturi, vin- 
decări, mesaje inscrise in subconștient, ordinul ca să uite, intoarcerea, 
semnele care rămân pe corp sau in suflet. 

Capturarea celui care urmează să fie răpit se face, adesea, dintr-un 
loc în care cel in cauză este singur, de pildă de pe un drum pustiu sau 
din automobilul cu care se deplasează undeva, in afara aglomerației. De 
foarte multe ori, insă, răpirea incepe in dormitor sau chiar in bucătărie; 
dacă mai sunt şi alţii in casă, ei sunt plasați intr-o stare de animaţie suş- 
pendată, astfel incât nu văd şi nu aud nimic. Adesea, persoana în cauză 
este, oarecum, atrasă în cursă — simte dintr-o dată nevoia să plece un- 
deva unde, rămânând singură, poate fi mai uşor contactată. Venirea răpi- 
torilor este anunţată de o steluţă, care se apropie şi se măreşte, devenind. 
o navă luminoasă plutitoare; alteori, primul semn este o rază orbitoare care 
pătrunde pe geam etc. Există şi numeroase rapoarte în care, aparent, o 
mână străină conduce maşina, spre o destinaţie care intră in scenariu, fără 
ca şoferul său să mai intervină. 

Transportul este efectuat uneori, ca de pildă în cazul lui T. Walton, de 
o rază ieşită din navă. Alteori, cel in cauză este inconjurat de omuleți (care 
pot trece prin zid fără probleme), este paralizat, ridicat din pat şi făcut să 
pluteăscă ori dus pe sus, scos pe uşă, prin geamul deschis ori închis, prin 
tavan sau prin zid, vede imprejurimile de la înălțimea zborului păsărilor, 
după care se trezeşte brusc, de multe ori- fără să-şi poată explica în ce 
mod anume, intr-o incintă inchisă specifică. 

În cazurile descrise de Edith Fiore, dispariţia imaginii la televizor o 
anunţă pe Sandi, o contabilă foarte atrăgătoare, de 27 de ani, că se 
intâmplă ceva; după aceasta işi simte corpul, de fapt o dublură tip OBE, 
plutind tot mai sus, dovada experienţei extracorporale fiind faptul că apucă 
să se zărească pe sine insăşi jos, stând mai departe în fotoliu. Se inalţă 
tot mai mult, după care se vede într-o încăpere ovală. Barbara, o persoa- 
nă-problemă, de cincizeci şi ceva de ani, venită, iniţial, să-şi trateze simpto- 
mele unei puternice nevroze, dar şi obezitatea (157 kg.) cu ajutorul hipno- 
zei, va descoperi că fusese răpită intr-o noapte din automobilul ei, al cărui 
motor se oprise când un OZN a trecut deasupra lui. Lumina emisă de navă 
o trage afară din maşină, in ciuda împotrivirii ei. O frântyră de timp nu vede 
nimic, după care este întinsă, paralizată, pe o masă, înconjurată de arătări 
care-i spun să nu-i fie frică. Tom, specialist în programarea calculatoarelor, 
a venit, iniţial, pentru a-şi vindeca depresia cronică şi atacurile severe de 

anxietate, care îl imobilizau periodic. El avea, intre altele, impresia că, în- 
cepând incă din copilărie, de trei-patru ori pe an, noaptea, când era singur, 
„era răpit de făpturi venite dintr-o altă lume. Işi aminteşte, de pildă, de o 
răpire din aer liber, fiind ridicat, de o rază de lumină, până la un OZN care 
plutea mai sus, după care se vede in navă, fără să-şi dea prea bine seama 
cum a intrat. Pe Linda o iau din dormitor doi omuleţi, care o conduc afară 
din casă pe uşă, se imbarcă, apoi, intr-o farfurie zburătoare nu mai mare 
decât un automobil, cu o capotă boltită, complet transparentă, cu care se 
înalţă spre stele, până la o imensă staţie cosmică. James vede in dormitor 
cinci făpturi cenuşii, cam de 1,50 metri, observând că, pentru a-i vedea, 
trebuia să fii intr-o anumită stare; dacă ar fi perfect conştient, probabil, nu 
i-ar mai vedea. Apoi, pleacă plutind, parcă stând pe un soi de platformă, 
trecând prin zid, ceea ce-l face pe James să presupună că nu a plecat, 
'de fapt, decât o parte din el. Totuşi, nu se mai zăreşte în pat... Nu e in 
stare să facă nici o mişcare, de parcă ar fi paralizat. Este dus astfel până 
la navă, in care intră pe o uşă. Este aşezat intr-un scaun şi urmează o 
conversaţie. Ş.a.m.d. 


În interiorul navei 


intrarea ìn navă este, de multe ori, dificil de rememorat. Deşi există nu 
puţini martori care descriu urcarea pe o rampă sau scăriță către o uşă mai 
mult sau mai puţin banală, in majoritatea cazurilor cei care aplică regresia 
hipnotică depun eforturi eroice până reuşesc să evoce în memoria celui 
răpit vaga amintire a unei intrări. In plus, multora dintre cei răpiți interiorul 
li s-a părut mult mai mare decât s-ar fi putut crede privind din afară. Aceas- 
ta a dus şi la speculaţii privind caracterul special al acestei treceri, care, 
măcar uneori, ar putea să nu fie o simplă intrare intr-un vehicul metalic 
ultramodern (cu sau fără şuruburi, piuliţe, nituri etc.), ci o poartă spre un 
alt tărâm, cu alte legi decât cele pe care le ştim. In acest caz, intrarea ar 
fi, în acelaşi timp, o transformare care este firesc să perturbe, o dată in 
plus, memoria martorului. 

Cel răpit străbate, de multe ori, culoare, incăperi, laboratoare stranii, 
vede instalaţii complicate cărora nu le inţelege rostul, dar, aproape inva- 
riabil, işi va aminti că a stat intr-o sală, unde a fost intins pe o masă de 
operaţie, dezbrăcat, incapabil de a se mişca, inconjurat de ființe nepă- 
mântene, care fac diverse manevre asupra sa, spunându-i să nu se teamă 
deoarece nu i se va intâmpla nimic rău. Masa de operaţie are o formă 
sobră, solidă, uneori pare un monolit crescut din podea şi este inconjurată 
de aparate legate de pereţii navei. Uneori, sala este luminată orbitor, alteori 
obscur; lumina este de cele mai multe ori albă, dar poate fi şi portocalie 
Sau de altă culoare. Niciodată nu se observă o sursă anume, ca şi când 

razele ar veni de peste tot. Încăperea este de foarte multe ori rotundă, cu 
o cupolă deasupra, dar poate fi şi ovală, ori de forma unui trapez. Uşile, 
o dată inchise, dispar fără urmă, contopindu-se cu peretele. 

În majoritatea cazurilor, sala de operaţie este perfect curată; in unele 
cazuri, însă, (de ex. W. Strieber) impresia este de murdărie. Totuşi aluziile 
la dezinfecţie nu lipsesc. Diane Tai işi amintea că, răpită în toiul nopții, a 
fost dezbrăcată de pijama, scăldată într-o lumină albastru-violetă pentru a 
distruge orice bacterie, după care i s-au dat alte veşminte. Fred, un foarte 
dinamic om de afaceri şi autor de cărţi, de 53 de ani, a ajuns la Edith Fiore 
printr-o cunoştinţă comună. Ceea ce il particulariza era faptul că işi rea- 
mintea detaliile răpirii sale, de acum cincisprezece ani, fără ajutorul hipno- 
zei, şi că cele intâmplate nu păreau să-l afecteze în mod deosebit. El va 
istorisi că omuleții i-au spus că ei poartă costumul mulat pe corp pentru a 
le servi, intre altele, ca o pavăză, atât impotriva bacteriilor cu care oamenii 
ar putea să-i infecteze, cât şi impotriva celor proprii, cu care ar putea ei 
infecta pe oameni. 


Examinarea 


După ce persoana răpită este intinsă pe masă ori, mai rar, imobilizată 
într-un fotoliu, urmează un şir de operaţii şi manipulări asupra lui, de cele 
mai multe ori foarte penibile, privite cu ochii unui individ modern. În 20% 
dintre cazurile comunicate, examinarea s-a efectuat cu nişte aparate care, 
uneori, emiteau o lumină puternică sau, chiar, păreau făcute din lumină. 
Cititorul poate găsi exemple în acest sens in capitolele precedente. 
Adăugăm acestora câteva dintre cazurile descrise de Dr. Fiore. 

Sandi işi amintea că la inceput a simţit atingerea unor instrumente reci. 
Apoi, i-au fost introduse în rect nişte aparata de forma unor andrele; poate 
nu posedau ascuţişul, dar sigur rigiditatea, subţirimea şi netezimea lor. U- 
nele „andrele“ erau tuburi subţiri. l-au fost infipte şi sub pielea braţelor, 
intre degete şi, in cele din urmă, in ombilic. Ulterior, ea va deveni con- 
ştientă că i s-au mai făcut şi examinări vaginale şi rectale cu un obiect 
rotund, negru, ataşat „maşinii“. 

Barbara işi aduce, la inceput, aminte doar de o examinare sumară, cu 
probe de piele, din unghie, o picătură de sânge dintr-un deget (examinări 
aproape identice s-au făcut şi la Betty şi Barney Hill), ca şi de o maşină 
mare, neagră, pe care au plimbat-o deasupra ei, comentând accidentul pe 
care l-a avut (fractură la picior) sau absenţa organelor feminine (operate 
prin histerectomie). Intre altele, i-a interesat fragilitatea, albeaţa şi transpa- 
renţa pielii ei, niciodată expusă bronzării. 

Gloria, o femeie drăguță, apropiindu-se de 40 de ani, a ajuns la Edith 

Fiore datorită unei nevroze, legată de un şir de tragedii de familie, şi da- 
torită unor coşmaruri nocturne, care se vor dovedi legate de nişte întâlniri 
de gradul IV. Ea va descrie, sub hipnoză, o „răpire“ clasică, incluzând o 
intubaţie în stomac, un alt tub care îi intra prin nas, o priză de sânge venos 
din braţ. Un aparat, format dintr-un mănunchi de fire cu nişte pătrate mi- 
nuscule luminoase în ele, işi indreaptă partea activă, fierbinte, spre un 
punct din stomacul ei, apoi spre un altul aflat pe şold. Ea va simţi, doar, 
o furnicătură in locurile respective. 


Mark ţinea minte un tub fin, continuat printr-un fir subţire, asemănător 
firului folosit la undiţe, care i-au fost introduse in penis, coborând, poate, 
până în testicole. Operația aceasta s-a repetat şi cu ocazia unei alte răpiri. 
Apoi, i s-a pus pe piept un obiect, greu de parcă ar fi fost din plumb, cu 
ajutorul căruia este examinat în interior, ca prin radioscopie. Un alt aparat, 
ca o cască, i se pune, apoi, pe cap. E fierbinte şi transpiraţia începe să-i 
curgă pe frunte. Se pare că toate aparatele înregistrează şi inmagazinează 
date ca pentru a fi prelucrate în viitor. Tom işi amintea că, după ce a simţit 
atingerea mai multor obiecte metalice, i s-a introdus în penis, pe canalul 
uretral, până in scrot, un tub subţire şi flexibil. Senzaţia era deosebit de 
dezagreabilă, deşi nu dureroasă. Omulgţii din jur il linişteau, spunându-i 
să stea liniştit şi că manevra nu va avea nici un fel de urmări negative. A 
urmat un sondaj asemănător, de astă dată in rect, până adânc in abdomen. 
Apoi, un alt aparat i-a fost introdus pe gât, până undeva in coşul pieptului. 
La un moment dat intră in panică, deoarece simte că nu mai poate respira. 
Au urmat şi alte examinări, intre care un cerc de metal pe care l-a simţit 
pe cap sau chiar, surprinzător, o andrea care i-a fost înfiptă în abdomen, 
examinare raportată de regulă de femei. James acuză, într-o răpire din 
copilărie, presiunea unei căşti care i-a fost pusă pe cap, un obiect care i-a 
fost introdus în nas, cu ajutorul unei „andrele“ prin care trecea un soi de 
energie, in sus, spre lobul frontal al creierului. Tot el va istorisi că a fost 
examinat de un scanner care arăta nu doar toate țesuturile interne, ci şi 
căile energetice, evidenţiindu-le pe cele prea slabe, care trebuiau stimulate 
prin frecvenţe selective. Tot el relata că, la una dintre recentele răpiri, i s-a 
'luat sânge şi i s-au făcut diverse analize, răpitorii tot minunându-se cum 
de mai supravieţuieşte... intreabă ce vor să spună cu asta; din răspuns 
deduce că el insuşi ar putea fi un hibrid; şi că acum douăzeci de ani i s-a 
inoculat un virus de care Ei mor fără excepţie... 


Experimente de reproducere 


Se apreciază că in 50% din răpiri ar exista o componentă vizând re- 
producerea, iar in 5% contacte sexuale. În capitolele precedente am făcut, 
deja, cunoştinţă cu un număr de evenimente de acest tip, ca de pildă re- 
latările lui Antonio Villas Boas, ale Kathie-i Davis cu copiii ei extratereștri, 

n at a it a 
ori ale Betty-ei Luca, despre aparatele în formă de borcan in care se păs- 
trează (pentru scurt timp? până la naştere?) făturile hibridate. Exemplele 
în acest sens sunt insă mult mai multe. 

Edith Fiore relatează că una dintre pacientele ei, Victoria, o artistă de 
cincizeci şi ceva de ani, veşnic in luptă cu kilogramele, va descoperi că 
explicaţia obezității ei consta in faptul că işi ura corpul, în subconştient, 
simțind că acest corp nu-i aparţine ei ci Lor, celor ce o răpiseră, supunând-o 
unui şir de umilinţe fizice. De circa zece ori, in perioada ovulaţiei, a fost 
răpită, i s-a străpuns abdomenul cu o sondă care îi extrăgea ovulele, cu 
scopul unor experimente reproductive. Ea işi va reaminti, sub hipnoză, că 
a văzut la locul supliciului şi un bărbat căruia i s-a recoltat spermă, cu 
ajutorul unui aparat pneumatic. La momentul când i s-a făcut regresia hip- 
notică ea nu auzise de nici un caz similar şi a fost o mare uşurare să afle 
că nu era singura care raportase un astfel de caz şi că nu era nebună. 
Sherry va acuza şi ea extragerea unor ovule, iar Diane Tai spunea că ma- 
şina care a examinat-o părea că zăboveşte mai mult asupra ovarelor ei. 

Pe lângă manevrele de sondare a testiculelor istorisite de Mark şi Tom, 
James işi amintea şi el că, in adolescenţă, a fost supus unei operaţii de 
recoltare a spermei sau unei manipulări asemănătoare. Literatura abundă 
de alte cazuri similare. : 

Wendelle C. Stevens, în cartea sa UFO Contact from Reticulum (1989), 
relatează despre un bărbat din Minnesota, transportat în 1976 la bordul 
unui OZN, pentru a asista la „ritualul“ colectării de ovule, printr-un ac infipt 
in ombilic, de la o femeie care deja se găsea acolo. Când întreabă de ce 
trebuie să vadă toate acestea i se răspunde — pentru ca atunci când vei 
auzi despre asta să ştii cum este. | s-a expliat, apoi, că, după fecundarea 
artificială, produsului de concepție i se modifică informaţia genetică, iar vii- 
torul copil se va naşte într-un uter artificial. In mai multe cazuri martorii işi 
amintesc că li s-a spus despre faptul că totul face parte din implinirea unui 
„Plan genetic“. lar o parte dintre oamenii creaţi astfel vor fi aduşi inapoi pe 
Pământ, amestecați printre oamenii veritabili, pentru a ne controla... 

In unele cazuri, atenția extratereştrilor se indrepta, aparent, către mai 
mulţi membri ai aceleiaşi familii. Budd Hopkins, sau consultantul MUFON 
Dr. Richard Neel (într-un articol din 1988), erau de părere că extratereștrii 
urmăresc anumite experimente genetice, eventual de tipul îmbunătăţirii 
rasei, de-a lungul mai multor generaţii, folosind in acest scop, succesiv, 
părinţi, copii, nepoți ş.a.m.d. 


implanturi şi cicatrice 


Mulţi dintre martori au rămas cu amintirea introducerii sau extragerii 
unor implanturi. Uneori, acestea sunt nişte bile cât o alică pentru arma de 

vânătoare. În exemplele din capitolele precedente arh relatat despre posi- 
bila introducere a unor astfel de implanturi, in special in nas (insoţite de 
hemoragii nazale), dar şi in ureche sau în spatele ochiului, în toate aceste 
cazuri undeva în apropierea creierului, sugerând rolul de a transmite sau 
de a controla. Budd Hopkins descrie in Intruders, pe lângă păţaniile Ka- 
thie-i Davis, mai multe cazuri in care persoane care acuzau răpiri işi amin- 
teau că li s-a introdus în nară o astfel de alică, unele dintre intâmplări plasân- 
du-se inainte de 1947, anul „oficial“ al apariţiei OZN-urilor. Budd i-a spus 
în 1986 lui W. Strieber că, din cele o sută de cazuri examinate de el, patru 
acuzau implanturi în ureche sau în spatele ei, trei in spatele ochiului, şi 
unsprezece in fundul nasului. George C. Andrews, autor al unor cărți în 
domeniu, opinează că aceste implanturi ar permite răpitorilor să vadă prin 
ochii victimelor lor, să audă prin urechea acestora ş.a.m.d. Intre cazurile 
examinate de Edith Fiore, Tom a constatat intr-o dimineaţă la sfârşitul lui 
1976 sau inceputul lui 1977, că in nara sa dreaptă se găseşte o umflătură 
emisferică, de consistenţă osoasă, care cu o zi înainte nu exista. Era o 
perioadă în care, în urma unei operaţii la ureche, se ducea des la controale 
la medicul ORL-ist. Medicul a refuzat să comenteze natura umflăturii. 
Jaques Vallee işi punea prablema că purtătorii unor astfel de implanturi 
trebuie să fi şi murit in atâtea decenii de când se tot semnalează fenome- 
nul. In acest caz, de ce nu s-a găsit nici un astfel de obiect la vreo autopsie 
— se întreba el? Un răspuns ar putea fi că aceste biluţe se recuperează. 
Căpitanul de aviaţie in retragere Kevin D. Randle, în cartea sa The UFO 
Casebook (1989), menţionează şi cazul Susan Ramstead, o femeie de 
afaceri, fără nici o preocupare in direcţia OZN-urilor. În 19 octombrie 1973, 
işi conducea maşina spre o întâlnire comercială, discutând prin radiotelefon 
cu soţul ei. Vede, dintr-o dată, in lanul de porumb o navă în formă de disc, 
având o cupolă deasupra, invăluită intr-o lumină albastră. Motorul automo- 
bilului se opreşte, luminile farurilor se sting, radioul nu mai funcţionează. 
Peste cel mult cinci minute nava decolează şi dispare in depărtare. Toate 
în maşină revin la normal. Soţul ei, cu care reia legătura, ii va spune că 
au trecut, insă, douăzeci, dacă nu chiar treizeci de minute. Dorind să ex- 
ploreze lacuna în timp, apelează la regresia hipnotică. Rezultă o răpire 
clasică, incluzând o examinare efectuată cu o răceală inumană de către 
nişte omuleţi, intr-o sală plină de aparate şi ecrane. Când au condus-o 
înapoi la maşină nu a existat nici cel mai mic semn de scuză sau regret. 


În 1983, reluându-se acest caz, se va constata că în ultimul deceniu 
Susan a fost examinată aproximativ o dată pe an, având uneori hemoragii 
nazale. Regresia hipnotică va scoate la iveală alte detalii; de pildă hemo- 
fagiile au fost cauzate de o mică bilă metalică implantată în fundul nasului, 
destinată marcării şi urmăririi ei. După ce, la una dintre aceste examinări, 

creaturile i-au extras din nară micuța bilă, aceasta a fost pur şi simplu 
aruncată (ca o baterie uzată?). Aparent, aceasta a fost ultima răpire de 
care işi amintea, ca şi cum operaţia ar fi coincis cu incetarea interesului 
faţă de persoana ei sau, aşa cum sugera autorul, biluţa ar fi constituit un 
instrument de reperare şi urmărire, fără de care victima nu mai putea fi 
localizată de răpitori. 

Mai mulţi martori au relatat că răpitorii par să acorde o atenţie deosebită 
cefei, părţii din spate a gâtului, care sunt examinate cu grijă, inclusiv cu 
ajutorul unor aparate. Victoria avea, de pildă, impresia că i s-a implantat 
in ceafă un dispozitiv pentru a o controla, un soi de intrerupător, care se 
punea în funcţie lá apropierea răpitorilor ei, obligând-o să execute ordinele 
primite. Noduli suspecți, apăruţi sub pielea piciorului sau în alte locuri pe 
corp, la unele persoane care au suferit întâlniri de gradul IV, au sugerat 
că instrumentele de reperare ar putea fi plasate şi in alte zone decât în 
cap. 

O problemă înrudită este cea a cicatricelor. De cele mai multe ori, 
acestea au forma unei găuri adânci, rotunde, cu diametrul de circa 5-10 
milimetri, apărute peste noapte, fără sânge, fără durere şi fără nici o ex- 
plicaţie plauzibilă. Astfel de cicatrice avea Kathie Davis, mama ei, Betty 
Luca, dar şi autorul care a studiat cazul ei, Ray Fowler, ca şi mulţi alţii. 
Acesta din urmă, după vizite la mai mulţi medici, n-a primit alt răspuns 
decât că cicatricea seamănă cu cea care rămâne după o biopsie vizând 
măduva osoasă. 

Alteori, rămân urme ale unor tăieturi, subţiri ca un fir de păr, ori semne 
stranii, ca acele triunghiuri de pigmentaţie de care aminteam în cazul Doc- 
torului X, ori altele asemănătoare, în formă de diamant, de tablă de şah 
etc. In multe cazuri urmele, cu aspect de arsuri, sunt cauzate, aparent, de 
o sursă radioactivă sau de tipul microundelor. 


Vindecări miraculoase 


„Masa de operaţie“ pe care, aproape invariabil, se pomenesc cei răpiți, 
duce şi ea gândul la un tratament medical. In cazul Doctorului X întâlnirea 
cu OZN-ul a avut drept urmare vindecarea unui handicap invalidant. Mar- 
torii întâlnirilor de gradul IV au, de multe ori, probleme de sănătate. Uneori, 
in cursul copilăriei, cei in cauză trec printr-o boală care ii imobilizează mai 
mult timp la pat. 

Ca un prim grup de exemple, ne-am putea opri la cei examinaţi de 
Edith Fiore. Mark avea diabet, artrită etc. Işi amintea că, la una dintre răpiri, 
i s-a fixat un aparat pe partea stângă a pântecelui, de unde porneau nişte 
pulsaţii, ca un şir de şocuri, spre pancreas. Oricum, chiar dacă a fost aşa, 

starea diabetului său nu s-a modificat nici in bine nici in rău. Gloria işi 
aducea aminte că a fost introdusă într-o cutie ermetică, doar cu un gemuleţ 
în dreptul feţei, şi supusă la un tratament din care n-a înţeles mare lucru. 
Barbara suferea de nevroză, obezitate, atac de cord, hemoragii, histerec- 
tomie, alergii, migrene, şapte intervenţii chirurgicale succesive pentru a re- 
para o fractură şi o entorsă a piciorului, diabet ş.a.m.d., dar nu işi amintea 
să i se fi aplicat vreun tratament specific. 

Diane Tai suferea de atrofie musculară spinală, o boală genetică. Sora 
ei, care avusese aceeaşi suferință, a murit la vârsta de nouă ani şi nici ei 
nu i se dădeau şanse mai mari. Işi amintea că fusese adusă pe o navă şi 
că se rugase de răpitorii ei s-o vindece. | se răspunde: „noi veghem asupra 

* copiilor noştri. Ulterior starea ei s-a stabilizat; medicii n-au incetat, in toţi 
anii care au trecut, să se minuneze cum de mai este în viaţa şi cum de 
mai poate umbla. 

Linda işi amintea că i s-a deschis abdomenul şi un soi de aspirator a 
absorbit din zona stomacului o masă neagră de ţesuturi, despre care răpi- 
torii i-au spus că era cancer. Apoi, i se va înlătura şi un nodul din sân. 
Ulterior, omuleţii o invaţă să-şi utilizeze forţele cu care a fost dăruită, pentru 
a vindeca pe alţii. In sfârşit, ea işi va aminti că a fost pusă să asiste la 
tratarea altor persoane, pe faimoasa masă de operaţie. Unul va fi tratat, 
cu fluxuri energetice, de un cancer, altul de o tumoare pe creier. O fetiță 
de cinci-şase ani primeşte o injecție in zona stomacală, pentru a fi scăpată 
de viermi intestinali. Urmează un bărbat corpolent, de vreo patruzeci de 
ani, căruia i se tratează umărul dizlocat, apoi un băiat de vreo cincispre- 
zece ani, cu şoldul bolnav, pe care omuleţii incearcă să-l regenereze prin 
fluxuri energetice care activează creşterea celulelor. Cu o altă ocazie, tra- 
tamentul cu o alifie care i se aplică în timpul răpirii o ajută să scape pe 
moment de o infecţie genitală, care insă va reveni mai târziu. Sora ei, Shermy, 

„Visează“ şi ea, cu toate detaliile de rigoare, că, fiind dusă pe o navă, a 
fost tratată cu o alifie contra unei vechi infecţii genitale, care fusese rebelă 
“până atunci la orice tratament. A doua zi, intr-adevăr, este vindecată; dar 
e vindecată şi mama lor, care suferise cronic de aceeşi infecţie. La ambele, 
vindecarea a fost definitivă. De altfel, Sherry işi va aduce, de asemenea, 
aminte că a văzut „in vis“ mai multe persoane operate, poate chiar o sută, 
unele cu abdomenul sau cu coşul pieptului deschise, cu plămânii sau cu 
inima palpitând. Se vede şi pe sine operată, în timp ce ea, printr-o expe- 
;rienţă extracorporală, se priveşte din înălțimea incăperii. Presupune că o 
controlau pentru depistarea cancerului. Instrumentarul era mult diferit faţă 
'de cel folosit intr-o sală de operaţii pământeană. 

Ted trăieşte şi el o experienţă extracorporală în timpul unei răpiri. Vede 
cum nişte aparate cu laser îi taie partea superioară a craniului, care este 

indepărtată ca un capac, eliberând vederii creierul. Îi ating, apoi, diverse 
puncte ale creierului cu nişte electrozi, urmărind reacţia aparatelor. Un bis- 
turiu cu laser, din care iese o rază de lumină cât un fir de păianjen, ii 
transformă în cenuşă o mică porţiune (tumoare?) din creier, după care ce- 
nuşa este aspirată de un alt aparat. li pun apoi la loc partea de craniu 
indepărtată şi o cască sudează, pur şi simplu, totul la loc, fără urme, fără 
cicatrice. | se explică, apoi, că operaţia a fost necesară deoarece, altmin- 
teri, viaţa i-ar fi fost in pericol, ori cei care l-au răpit au nevoie de el în 
„calitate de contactat 

Şi James a trecut, pare-se, printr-o operaţie asemănătoare; in copilărie 
şi-a spart capul urât, după care işi aducea aminte de o răpire în care i s-a 
dizolvat şi scos un cheag din zona creierului. El işi amintea că a fost pus, 
cu o altă ocazie, să asiste la incercările disperate ale omuleţilor de a salva 
un bărbat muribund din cauza unei inflamații a ficatului. James incearcă 
să-şi expună şi el punctul de vedere, conform căruia s-ar putea ca proble- 
ma să nu stea doar în virusul hepatitei; i se atrage atenţia să se abţină să 
se manifeste întrucât, fiind doar oființă'umană, n-are cum să se priceapă. 
Omulgţii, plus nişte persoane care seamănă perfect cu oamenii, chemate 
în grabă, fac un soi de consult incercând să găsească o soluţie. Sunt foarte 
afectaţi şi nu ințeleg de ce metodele lor uzuale de regenerare, de data 
asta, nu funcţionează. Nu doresc să fie implicaţi in decesul cuiva ori in 
transportul unui cadavru. Muribundul este, in cele din urmă, expediat, to- 
tuşi, să-şi trăiască ultimele clipe la domiciliul său. 

Cazuri asemănătoare sunt menţionate şi de alţi autori. De pildă, Wen- 
delle C. Stevens relatează despre cazul lui Antonio Carlos Francisco; 
acesta se afla in 1980 internat într-un spital din Sao Paulo (Brazilia), în 
convalescenţă după o gravă operaţie de plămâni şi inimă, incă având mari 
dureri şi cu coşul pieptului străbătut de ţevişoare şi drenuri. Intr-o noapte 
vede o lumină prin jaluzele, apoi apare un omuleţ in salonul in care era 
patul său. Are o lacună in timp de circa jumătate de oră şi mai apucă să 
vadă o navă, cam de mărimea unui autobuz, plutind la aproximativ şaizeci 
de metri de asupra solului şi depărtându- se cu repeziciune. Durerile i s-au 
oprit instantaneu, iar peste două zile părăsea spitalul. In plus, din acel mo- 
ment a inceput să manifeste puteri vindecătoare şi psihokinetice. 


Şcoala şi misiunea 


Multe mărturii vorbesc despre şcoli care ar exista in interiorul navelor 
sau în alte locuri controlate de „intruşi“. Care este scopul instruirii efectuată 
asupra celor răpiți? Cei ce au intrebat şi care işi amintesc răspunsul primit, 
relatează lucruri foarte diferite. Dăm doar două exemple: Pentru unii, in 

felul acesta se urmăreşte conştientizarea opiniei publice asupra dezastrelor 
care ne pasc (ecologice, genetice, atomice etc.), pentru alţii instruirea se 
referă, exclusiv, la pregătirea celor aleşi, cei care,vor fi salvaţi atunci când 
un dezastru inevitabil va lovi Pământul. În acest din urmă caz, pe lângă 
dezastrele create de om, se iau în considerare şi cele naturale, cum ar fi 
coliziunea cu un asteroid sau, in viziunea unora, schimbarea bruscă a axei 
Pământului. 

Whitley Strieber, după repetate regresii hipnotice, va descoperi in me- 
moria sa amintirea unui „cerc de copii“ la care se ducea frecvent in co- 
pilărie. „Cercul“ se reunea într-o sală rotundă, subpământeană, sub con- 
ducerea unor „vizitatori“ nepământeni. Între altele, aceştia pronunţau 
cuvinte cum ar fi iubire sau foc, insoţite de imagini, urmărind reacţia emo- 
țională a copiilor. Se intreba dacă abilităţile sale verbale, de scriitor, n-au 
fost cumva antrenate, dezvoltate, in mod intenţionat, cu ocazia acestor 
exerciţii. Ulterior, o femeie din Canada va descrie, in mod independent, 
participarea sa la un „cerc de copii“ asemănător (poate acelaşi?). In altă 
„parte, Strieber reproduce aparente declaraţii ale intruşilor, făcute unor per- 
soane răpite, precum că Pământul, in ansamblu, nu este decât o școală. 

La pacienţii examinaţi de Dr. Fiore motivul şcolii apare frecvent. Linda 
işi amintea că a fost dusă intr-un loc unde mai erau cincizeci-şaizeci de 
persoane, cărora o creatură stranie, foarte inaltă, foarte slabă, imbrăcată 
cu o robă lungă, le explica o mulţime de lucruri care trebuiau invăţate pen- 
tru a impiedica autodistrugerea omenirii, inevitabilă in cazul in care va con- 
tinua pe calea pe care a apucat-o. Şi mai sunt invăţaţi să facă anumite 
gesturi prin care pot vindeca pe alţii şi se pot vindeca şi pe ei inşişi. Apoi, 
„ce să mănânce, să mestece incet, să mediteze in fiecare zi. Gloria este 
admonestată, la un moment dat, de o „profesoară“ că n-a acţionat bine, 
că n-a respectat ceea ce i s-a explicat. Sherry işi amintea de nişte cere- 
monii emoţionante, într-un grup din care făcea şi ea parte, şi de un soi de 
legământ de tipul „toţi pentru unul“ pentru binele suprem al vieţii. În orice 
«az, era pentru un scop inalt, care-ţi dădea un sentiment cu totul diferit de 
„cel de cobai. Şi Diane Tai se vede, intr-o rememorare, in mijlocul unui grup 
-de circa douăzeci de negri, uşor infricoşaţi, imbrăcaţi după moda de pe 
'coasta de vest a Americii. La o intrebare a ei i se răspunde că sunt per- 
soane anume pregătite pentru a merge în ghetourile cele mai sărace ale 
“oamenilor de culoare, unde activitatea lor este foarte importantă. Tot ea 
'Va descrie un soi de centru de instruire, un „auditoriu“, cu un ecran pe care 
-se succed cu o viteză ameţitoare imagini şi cuvinte, iar ei erau chemaţi să 
'privească şi să incerce să inmagazineze in memoria lor cât mai mult. 
„James descrie o maşină care ar inlesni şi ar accelera enom transmiterea 
;de cunoştinţe în creierul celor răpiți. Interesant că şi Wendelle C. Stevens 

reproduce o mărturie asemănătoare despre aparate de inscris informaţii, 
cu mare viteză, în creier. 


Întoarcerea şi uitarea 


Uneori, cei răpiți se văd transportaţi din navă acasă, in modul cel mai - 
natural; de pildă, se deschide uşa, coboară pe o scăriţă, se îndepărtează, 
in timp ce vehiculul îşi ia zborul. Alţii vor călători pe o platformă ca un 
covoraş zburător, vor cobori pe un tub invizibil sau vor vedea, pur şi simplu, 
dormitorul din care au fost răpiți, reapărând treptat în jurul lor. Unul dintre 
cazurile explorate de Edith Fiore descrie intoarcerea prin cuvintele „Nu-i 
nici un transport. Pur şi simplu treci dincolo şi inchizi, apoi, uşa în spatele 
tău. Când inchizi uşa constaţi că eşti acasă“. In sfârşit, unii sunt abandonaţi 
in stare de inconştienţă. De regulă, se pare că este răpit corpul fizic, dar, 
uneori, se pare că întâlnirea cu vizitatorii are loc într-un corp eteric, intr-o 
experienţă extracorporală. 

Există mai multe istorii cu făpturi care trec, pur şi simplu, prin pereţi. 
interesant este că ei işi aduc şi victima răpirii inapoi in casă pe aceeaşi 
cale, chiar şi atunci când aceasta este răpită in corpul său fizic. Betty An- 
dreasson relata că răpitorii ei i-au cerut să mute de pe pervazul ferestrei, 
o vază de porțelan, deoarece ea ar sta, altminteri, în drum atunci când se 
vor intoarce... prin perete... 

În circa 80% din cazuri apare preocuparea (in general firească) a răpi- 
torilor ca victimele lor să nu-şi aducă aminte agresiunile la care au fost 
supuşi. Acestora li se aplică sugestii, li se instituie blocaje mentale, astfel 
incât orice tentativă de readucere in sfera conştiinţei a celor întâmplate să 
ricoşeze ori să provoace senzaţii atât de neplăcute sau dureroase, incât 
cel in cauză să fie descurajat să mai continue. Una dintre consecinţe va 
fi sindromul lacunei în timp. 

Operația este efectuată in mai multe moduri. Pe lângă exemplele deja 
reproduse în capitolele precedente, adăugăm că Barbara işi va aminti (to- 
tuşi) că insoţitorul ei i-a pus palma peste frunte, acoperindu-i ochii şi 
spunându-i imperativ că va uita toată intâmplarea. Lui James arătarea care 
s-a intors cu el in dormitor i-a explicat, ca unui copil, că este foarte important 
ca nimeni să nu mai afle de întâlnirea lor, intre altele pentru a nu se expune 
ridicolului. Victoriei i s-a repetat obsesiv — „vei crede că a fost doar un vis“. 

Paradoxal, uitarea este extinsă şi asupra mesajelor încredințate. Une- 
ori, aşa cum sugerează mai multe rapoarte, este posibil ca uitarea să fie 
doar temporară, deci mesajele să fie reţinute până „când va fi sosit vre- 
mea“. S-ar mai putea ca ele să acţioneze din subconştient. Dar, n-ar fi 

zip. 


A 


“exclus ca la rădăcina acestui paradox să se afle o cauză mai subtilă, un 
„scenariu care scapă, deocamdată, logicii noastre... 
„_ Amintirile terifiante, refulate in subconştient, nu vor întârzia, bineînţeles, 
;să-şi arate colții. Cei care au suportat o răpire se vor plânge, înainte de 
“toate, de simptome de nevroză: oboseală, depresie, insomnii, coşmaruri, 
„angoasă, fobii (de pildă groază de întuneric), agresivitate etc. Conştienti- 
'zarea cauzei refulate va ajuta la vindecare. Regresia hipnotică, aplicată de 
psihiatri, nu este, deci, numai un mijloc de investigaţie ştiinţifică, ci şi un 
'tratament al suferinţei. Din păcate, mai ales în America, există pericolul ca 
'hipnotizatori improvizaţi, avizi de senzaţional cu orice preţ, să „imbogă- 
ţească“ cele relatate, de pildă prin întrebări-sugestie, de tipul: „nu cumva 
ai văzut şi cutare?“, la care cel hipnotizat va răspunde, aproape sigur, afir- 
‘mativ. | 

Se naşte, oare, o nouă mitologie specifică viziunii para-religioase a 
“omului crescut în spiritul ştiinţei şi tehnicii sfârşitului celui de al doilea mi- 
leniu? Specialiştii în mitologii cunosc o regulă — la naşterea unui nou mit 
istoria-nucleu iniţială este extrem de săracă, ea imbogăţindu-se treptat, ul- 
terior, sub influenţa altor istorii cu care se corelează, cu noi şi noi detalii, 
până atinge forma definitivă. O ancheta făcută in 1985 de Eddie Bullard, a 
demonstrat că, în acest caz, schema nu funcţionează. Primele istorii aveau, 
deja, practic toate elementele esenţiale, născându-se independent, fără in- 
fluenţe reciproce. Din 64 motive de bază ale unei răpiri (conform clasificării 
lui Bullard), cazurile „preistorice“ ale lui Antonio Villas Boas şi ale familiei 
Hill, conţin deja 49, şi anume pe cele mai pregnante: modul de apropiere 
şi captura, nava, figura enigmatică a vizitatorilor, maniera lor „sadico“-ex- 
perimentală, sala de operaţie in formă de dom în care se efectuează exa- 
minările medicale, constantele preocupări genetice, acea „lacună in timp“ 
care apare ulterior, sechelele fiziologice şi psihice de care cei răpiți vor 
suferi după consumarea experienţei ş.a.m.d. Anumite elemente nou apăru- 
te: faptul că examinările sunt repetate şi prima este in fragedă copilărie, 
când mulţi dintre cei răpiți primesc şi anumite daruri (devin vindecători, 
Clarvăzători etc.), faptul că sunt urmărite anumite familii, generaţii de-a rân- 
dul (precum în cazul şamanilor din preistorie), faptul că fac călătorii extra- 
Hea intr-o lume a spiritelor (a morților?) par să fi existat dintotdeauna, 
goar integrarea lor in schema de ansamblu s-a făcut mai târziu. 


5. CONTACTAŢII 


Persoane care afirmă că au fost alese de extratereștri pentru a le 
purta mesajul printre pământeni. Cazurile de maximă notorietate. 
Blonzi, blonde sau omuleți cenușii — mesageri ai unor puteri din Cos- 
mos. Acreditări. Conexiunea religioasă. Noile credinţe şi „frații 
spaţiali“. 


Perioada clasică 


George Adamski (1891-1965), imigrant polonez, fără prea multă şcoa- 
lă, şi-a câştigat, un timp, existenţa lucrând cu ziua intr-un restaurant din 
California, in zona muntelui Palomar, pe care se afla cel mai mare obser- 
vator astronomic al epocii. El a devenit foarte cunoscut, în rândurile citito- 
rilor americani şi englezi, prin cărţile sale Inside the Space Ships (1955) 
şi Flying Saucers Farewell (1961), în care a descris, cu multă putere de 
convingere, faptul că a fost unul dintre primii americani care s-a întâlnit cu 
extratereştri. 

Astronom amator, el văzuse prin telescop un OZN in formă de trabuc 
încă in 9 octombrie 1946. In următorii ani, face mai multe fotografii deosebit 
de spectaculoase, intre care, poate, cele mai interesante sunt cele din di- 
mineaţa zilei de 5 martie 1951, in care se pot vedea mai multe „nave de 
cercetare“ discoidale, luminoase, care părăsesc pe rând o „navă mamă“ 
lunguiaţă, mult mai mare. in această perioadă, diverse persoane afirmă că 
au văzut, într-o zonă deşertică din Califorhia, OZN-uri coborând la sol şi 
ieşind din ele nişte fiinţe stranii. Adamski se hotăreşte să verifice infor- 
maţia. După mai multe incercări infructuoase, in 20 noiembrie 1952, vede, 
impreună cu patru însoțitori, aterizând o nasă gigantică, ovală. Singur 

' Adamski are curajul să se apropie, prilej cu care afirmă că s-a întâlnit cu 
unul dintre ocupanţii navei, un ins cu înfăţişare omenească, inalt de vreo 
1,70 metri, cu păr blond care-i cădea pe umeri, imbrăcat într-o salopetă. 
Acesta îi transmite telepatic lui Adamski informaţia că se numeşte Orthon 

şi că nava vine de pe Venus; adaugă că extratereștrii sunt foarte îngrijorați 
de experiențele nucleare pământene, care strică echilibrul ecologic al Uni- 
versului şi că se feresc de oameni, deoarece unii semeni de-ai lor au fost 
ucişi de pământeni. Nu i-a permis lui Adamski să-l fotografieze; acesta, 
totuşi, va face navei câteva clişee, care se vor dovedi parţial voalate. Prie- 
tenii săi, care au urmărit întâlnirea de la distanţă, au făcut mulaje după 
urmele de paşi, rămase in nisip, ale vizitatorului. 

Urmează alte observaţii, fotografii, filme, ca şi alte contacte (de exemplu 
în 13 decembrie 1952). Eroul nostru va fi luat, in cele din urmă, într-o astfel 
de navă şi va efectua o călătorie pe... Venus, unde va vedea minunile unei 
civilizaţii mult mai avansată decât a noastră. Adamski este, de acum, convins 
că a fost ales de această civilizaţie extraterestră să propage în rândurile oa- 
menilor venirea Fraţilor Spaţiali. El va intemeia o sectă in acest scop. 


Reacţia oficială nu este greu de intuit. Despre OZN-urile pe care le-a 
fotografiat, obţinând în final imagini neobişnuit de clare, s-a spus că sunt 
falsuri şi reprezintă, de fapt, capacele unor felinare cu gaz din California 
anilor 1890 sau, eventual, nişte adăpătoare pentru găini. In plus, s-a des- 
coperit că Adamski mai incercase să intemeieze şi inainte de război o 
sectă, numită „ordinul regal al Tibetului“, fiind totodată in relaţii strânse cu 
William Dudley Pelley, şeful mişcării fasciste din S.U.A., şi în contact cu 
alte secte şi mişcări similare care au inflorit in această perioadă în zonă. 

Numai că cercetările ulterioare asupra negativelor, efectuate de specia- 
lişti renumiţi, cu aparatura cea mai sofisticată, n-au reuşit să descopere 
nici o fraudă. Pew Marley, din Hollywood, declara la terminarea unei ex- 
pertize că, dacă aceste fotografii ar fi totuşi falsuri, ele sunt cele mai reuşite 
pe care le-a întâlnit în viaţa lui. In plus, din numeroase ţări au fost semna- 
late fotografii şi filme reprezentând exact acelaşi tip de vehicul, cu aceleaşi 
detalii, de pildă trei emisfere plasate în partea de jos intr-un triunghi echi- 
lateral. În 26 februarie 1965 de pildă, Madeleine Roedeffer, din Silver 
Springs (Maryland), filmează decolarea unui OZN identic, surprinzând pe 
peliculă o stranie metamorfoză, în care sferele se retrag pe rând, iar partea 
din spate pare să se lungească inainte ca vehiculul să accelereze şi să 
dispară. Un capac de felinar este foarte greu capabil de o atare perfor- 
manţă. Dar mai sunt şi alte semne de intrebare. In călătoria sa cosmică, 
‘Adamski descrie o centură de radiaţii în jurul Pământului; abia peste câţiva 
ani se vor descoperi centurile de radiaţii Van Allen. Adamski vorbeşte de 
extratereştri care trăiesc, deghizați, pe Pământ, despre faptul că Pământul 
este un soi de creşă pentru o civilizaţie care face primii paşi ai evoluţiei 
sale, despre oameni răpiți de OZN-uri şi duşi să trăiască pe alte planete, 
ca şi despre multe alte elemente care vor reveni mai târziu, eventual sub 
hipnoză, în rapoartele unor martori. 

Călătoria lui Adamski în Venus a fost ridiculizată, mal ales după ce 
sondele spaţiale au descoperit că, la suprafaţa acestei planete, condiţiile 
sunt cu totul improprii vieţii — o temperatură de 460 grade Celsius, vânturi 
de 350 kilometri pe oră, fugărind nori de acid sulfuric groşi de 50 kilometri. 
Dar, admițând că legătura prin telepatie cu misteriosul vizitator ar fi avut 
cu adevărat loc, ne întrebăm — transmisia telepatică a numelor proprii se 
face oare fără greş? Nu putea fi cumva şi o confuzie între „Venus“ şi o 
altă planetă din Univers, sau poate chiar de o călătorie reală, dar intr-o 
bază spaţială de pe Venus, sau într-o lume virtuală (de tipul realității vir- 
tuale experimentată şi pe calculatoarele noastre)? Sau interlocutorul mis- 
terios nu putea, oare, să dea o informaţie voit greşită pentru a-şi disimula 
vizita îndărătul unei perdele de confuzie? Ipoteza aceasta este cu atât mai 
demnă de atenţie cu cât situaţii similare se intâlnesc in rapoarte mult mai 
des decât ar crede unii, drept pentru care credem că este necesar să mai 
revenim asupra ei mai incolo pe parcursul acestei lucrări. 

Cazul Adamski este interesant şi deoarece el declanşează fenomenul 
contactaţilor, persoane care au convingerea că sunt adevăraţi ambasa- 
dori, acreditaţi de civilizațiile extraterestre pentru a transmite omenirii anu- 
mite mesaje, de cele mai multe ori avertismente privind pericolele inarmării 
nucleare, sau pentru a-i invăţa pe pământeni anumite deprinderi etice. Aso- 
ciaţi sau prieteni ai lui Adamski, se vor declara şi ei contactaţi, între care 
autori de cărţi ca John McCoy, George Hunt Williamson, Ray şi Rex Stan- 
ford sau intemeietori de secte, ca faimosul părinte al bisericii scientologice 
L. Ron Hubbard. 

Astfel, Truman Bethurum, lucrător la asfaltarea şoselelor, avea 56 
de ani in 1954 când, la indemnul lui Adamski, a publicat o carte intitulată 
Aboard a Flying Saucer, detaliind experienţele sale cu extratereştri. Totul 
a inceput, scria, in zona deşertului Mojave; Bethurum, trezindu-se brusc 
într-o noapte se vede inconjurat de opt sau zece omuleţi care-l invită, intr-o 
englezească fluentă, să urce intr-o farfurie zburătoare, unde" face cu- 
noştinţă cu şefa expediției, o femeie splendidă, numită Aura Rhanes, pe 
care o va mai reintâlni apoi, de repetate ori, şi in condiţii foarte pământeşti. 
Ea îi spune că sunt veniţi din planeta Clarion, o lume ideală unde nu există 
boli, medici, politicieni sau impozite, pentru a nu mai vorbi de arme nu- 
cleare. Această lume este ascunsă vederii pământenilor, fiind pe aceeaşi 
orbită cu Terra, dar în partea dindărătul Soarelui. Pe lângă problemele le- 
gate de pericolul atomic, Aura Rhanes se arată ingrijorată de getəfiorarsa 
valorilor familiei pe planeta noastră. 

Un alt faimos contactat, Daniel Fry, era specialist de vârf in dezvoltarea 
noilor tipuri de rachete americane şi prieten cu Ronald Reagan, viitorul 
preşedinte al S.U.A. Un vizitator, numit Alan, i-a transmis lui Fry că 

Pământul se îndreaptă către un holocaust nuclear, indemnându-l să scrie 
într-o carte tot ce va vedea şi va auzi cu ocazia călătoriei cu o farfurie 
zburătoare, la care il invită. Extratereştrii îi spun, intre altele, că nu vor să 
ia legătura oficial cu pământenii, deoarece un astfel de contact ar avea 
efecte dezastruoase asupra echilibrului sufletesc al oamenilor. 

La contactaţii amintiţi se mai poate adăuga Orfeo Angelucci din Los 
Angeles, cu cartea sa Secret of the Saucers (1955), căruia „fraţii spaţiali“ 
(space brothers) ii spun că viziunea materialistă a pământenilor împiedică 
dezvoltarea spirituală a omenirii. La el se intâlneşte mai pregnant ideea 
conform căreia „fraţii spaţiali“ (intre care a fost, odinioară, şi Isus Hristos!?) 
trăiesc printre noi, neştiuţi, pregătind noua eră care va urma să vină. 

Lista poate continua cu pictorul de firme american Howard Menger, cu 
cartea sa From outer space to You (1959), in care dă numeroase scheme 
de maşinării construite conform unor indicaţii primite de la extratereştri, sau 
cu taximetristul londonez George King, primul contactat european, care, 
intr-o noapte de mai 1954, a primit, mental, indicaţia că va deveni repre- 
zentantul pământenilor intr-un Consiliu Interplanetar. King înființează, con- 
form aceloraşi indicaţii, Societatea Aetherius, mutându-se in California, un- 
de işi continuă activitatea misionară. Una dintre invențiile sale insolite este 
o baterie care se încarcă cu energie spirituală, degajată de rugăciunile cre- 
dincioşilor. Bateria funcţionează mult mai bine pe culmile munţilor... 

Claude Vorilhon, pilot de curse şi ziarist din Franţa, este invitat intr-o 
navă spaţială de un omuleţ întâlnit in noaptea de 13 decembrie 1973. Claude 
face, astfel, mai multe călătorii spaţiale. | se explică faptul că extratereștrii 
au creat specia umană acum 25.000 de ani, trimițând, apoi, pentru indru- 
marea lor contactaţi precum: Moise, Buddha, Isus, Mahomed sau Joseph 
Smith (intemeietorul sectei mormonilor), care continuă să trăiască, la ora ac- 
tuală, pe planete pe care şi eroul nostru a apucat să le viziteze. Vorillhon, 
chemat să se alăture acestei serii, işi va shimba numele in Rael şi va inte- 
meia secta raeliştilor, propovăduind pacea, iubirea şi viaţa cumpătată. 

Un caz deosebit de discutat a fost cel al fermierului elveţian ciung 
Eduard Meier, cel care s-a intâlhit cu extratereştrii prima oară in 28 ianua- 
rie 1975, după care relaţiile lor au devenit sistematice. Controversatul con- 
tactat afirmă că a intrat în legătură cu creaturi din roiul stelar al Pleiadelor 
(Cloşca cu Pui), aflat la circa 400 ani lumină de noi (stele, in general, tinere, 
deosebit de active, deci improprii vieţii), intre care cu blonda Senjase, de o 
frumuseţe tulburătoare in ciuda vârstei sale de 400 de ani, care ii spunea 
că pământenii trebuie să statornicească pacea şi iubirea universală singuri, 
neajutaţi de nimeni din afară. În ciuda cărţilor şi numeroaselor articole pe 
care le-a scris, Meier a continuat să trăiască, ca şi inainte, în ferma sa. 
Descrierile sale, deosebit de verosimile, ca şi cărţile altor autori, precum 

Gary Kinder sau Wendele Stevens, au fost insoţite de câteva sute de fo- 
tografii şi filme cu OZN-uri, de o calitate excelentă, (făcute cu o singură 
mână, zicea el, graţie concursului primit din partea extratereştrilor). Din 
păcate, supuse analizei cu calculatorul, imaginile s-au dovedit trucate, iar 
Ìn casa lui au fost găsite şi machetele care puteau fi utilizate in acest scop. 

Tot in 1975, la 15 mai, casnica Helena Gustavsson din Suedia, pe 
lângă întâlnirile cu vizitatori veniţi de pe o planetă din constelația Taurului, 
primeşte mesaje prin telepatie sau pe calea dicteului automat. Cu puterile 
care i-au fost conferite, ea a reuşit să vindece o bătrână paralizată. 
Menţionăm că dicteul automat, asupra căruia vom mai reveni, este cunos- 
cut de multă vreme, fiind numit şi scriere automată ori psihografie. Persoa- 
na care are acest dar simte, din când in când, nevoia de a lua hârtie, 
instrumente de scris şi de a-şi lăsa mâna să aştearnă o frază după alta, 
condusă parcă de o voinţă externă. Adesea, textele se referă la subiecte 
la care receptorul nu se pricepe, uneori chiar intr-o limbă necunoscută de 
acesta. 

S-a subliniat, nu o dată, că diferenţa esenţială dintre răpiți şi contactaţi 
este că primii par să fie realmente traumatizaţi de experienţa pentru care 
depun mărturie, nefiind interesaţi de publicitate, de interese materiale sau 
de altă natură, în timp ce contactaţii niciodată nu păreau dezinteresaţi. In 
plus, răpiţii se simt, de regulă, ghinionişti, traumatizaţi de nişte făpturi, mai 
mult sau mai puţin respingătoare, ajung să aibă un comportament confuz 
şi anxios şi să-şi pună la îndoială sănătatea mintală, în timp ce contactaţii 
se simt nişte „aleşi“ pentru misiuni suprapământene; ei descriu invariabil 
ființe ideale intr-o ambianţă ideală. 

Dar aduce, oare, această diferenţă vreun argument contra existenţei 
răpirilor? Credem că este vorba, mai degrabă, de diversitatea unor reacţii 
omeneşti in faţa unui fenomen, încă, necunoscut sau, poate, de ce nu, de 
categorii diferite de acţiuni ale vizitatorilor in cadrul aceluiaşi mare experi- 
ment. Din acest motiv nici nu vom face, în cele ce urmează, acea distincţie 
categorică intre răpiți şi contactaţi, pe care o practică, de pildă, literatura 
franceză consacrată subiectului. 

Totuşi, fenomenul contactaților deschide câteva noi direcţii interesante. 
Mulţi contactaţi afirmă că, deşi nu au fost răpiți vreodată de un OZN sau 
ceva asemănător, ei sunt in permanentă legătură cu făpturi din lumi supe- 
rioare nouă; de pildă, prin ceea ce literatura anglofonă numeşte channeling 
— receptarea de mesaje şi imagini prin intermediul subconştientului de că- 
tre o persoană cu înzestrări speciale. Aceasta va simţi o nevoie imperioasă 
să scrie, să deseneze etc. mesajul revelat, chiar dacă uneori nici nu-l în- 
țelege, ba se mai intâmplă să fie şi intr-o limbă necunoscută (care va fi 
recunoscută, eventual, de cineva, dar nu şi de subiect), ori intr-un alfabet 
nepământesc. 

Cazul William Herrmann 


Un caz, de acum clasic, de contactat este cel al lui William Herrmann, 
caz analizat in cartea colonelului de aviaţie in retragere Wendelle Stevens, 
UFO Contact from Reticulum (1989). Propunem cititorului o examinare ceva 
mai detaliată a elementelor acestui caz, pe de o parte pentru a inţelege unele 
nuanţe ale fenomenului contactaţilor, iar pe de altă parte deoarece cazul face 
trecerea de la descrierile naiv-entuziaste ale anilor 50 către o viziune mai 
matură, obligatorie in contextul mediatizării altor întâlniri de gradul IV. 

Aşa cum se intâmplă adesea, Bill Herrmann, cetăţean onorabil de 26 
de ani din North Charleston (Carolina de Sud), oraş aflat pe malul râului 
Ashley, nu credea in OZN-uri şi nu il interesa această problemă. In 72 
noiembrie 1977, a văzut, pentru prima dată, un disc zburător, pe care l-a 
mai revăzut in săptămânile următoare de vreo zece ori, dar a fost convins 
că trebuie să fie vorba de nişte vehicule experimentale ale armatei. Inte- 
resându-se, află, însă, că nimeni din armată nu ştia de astfel de experimente. 
Herrmann a reuşit să facă, in această perioadă, o serie de fotografii de bună 
calitate ale obiectului, observând, intre altele, modul ciudat al acestuia de a 
zbura, în triunghi. 

În 18 martie 1978, la ora 21.20, stând in casă, impreună cu soţia lui şi 
un prieten care era la el in vizită, zăresc toţi trei OZN-ul. Se imbracă re- 
pede, işi ia binoclul şi pleacă, singur, de-a lungul unei căi ferate, să ur- 
mărească mai bine obiectul. Dintr-o dată acesta, un disc cu diametrul de 
circa 10 metri, care plutise nemişcat la o altitudine de vreo 500 de metri, 
işi stinge luminile, se prăbuşeşte cu viteza unui bolovan şi, în clipa ur- 
mătoare, apare în faţa lui Bill, oprit la vreo 10 metri deasupra solului. Un 
fascicul de lumină albastră cade pe martor, il paralizează şi il ridică în aer. 
Işi revine într-o încăpere cu pereţii curbați, scăldat într-o lumină roşie. Era 
întins pe o masă lungă, iar deasupra sa era un dreptunghi, de care nu-şi 
putea dezlipi privirea; in cadrul acestuia se succedau, intr-un ritm ameţitor, 
culori, lumini, care păreau să-l liniştească; se dovedeşte, ulterior, că ecra- 
nul era un instrument pentru înscrierea de informaţii in creierul său. Pe 
piept avea un obiect metalic, greu şi rece. Observă, în dreapta şi stânga 
sa, doi omuleţi identici, de vreo 1,35-1,50 metri, cu o tăietură orientală a 
feţei, complet lipsiţi de păr, cu pielea neobişnuit de albă, ochi de pisică, 
aproape de două ori mai mari decât cei ai oamenilor, urechile fiind inexis- 
tente. Când vorbeau, gura nu li se mişca de loc (vezi fig. 6). 

Este examinat, intrebat despre o fractură mai veche, pus să-şi reamin- 
tească nişte evenimente din trecut, după care este dus să viziteze nava. 
| se arată instrumentele de dirijare, ca şi cele prin care ţin legătura (printr-un 

sistem asemănător până la un punct cu undele electromagnetice) cu rețeaua, 
organismul de control al tuturor OZN-urilor care acţionează pe Pământ şi 
nu numai. 

Îi spun că vin de pe Zeta 1 şi Zeta 2, din constelația Reticuli (aceeaşi 
pe care se pare că o recunoscuse şi Betty Hill); efectuează doar o activi- 
tate de observare şi nu doresc să interfere cu nimic in existenţa noastră. 
Fac aceasta de vreo 50 de ani şi şi-au intensificat investigaţiile în ultimii 
18 ani (ulterior se va considera că e o aluzie la cazul Betty şi Barney Hil)). 
Din păcate, se tem că oamenii vor abuza de ştiinţa lor, acesta este un 
motiv pentru care nu va avea loc prea curând un contact oficial. Recunosc 
faptul că, in câteva cazuri izolate (Roswell, Laredo etc.), sistemele primitive 
ale radarurilor pământene au cauzat prăbuşirea unor nave ale reţelei. Când 
Bill intreabă de ce l-au ales tocmai pe el, i se spune că toate au o cauză 
pe care o va înţelege o dată. 


Fig. 6 William Herrmann arătând schiţa care infățişează 
pe unul dintre omuleţii intâlniţi pe navă 

Apoi, i se spune că trebuie să plece şi că extratereştrii vor avea grijă 
de el in continuare. Va fi depus pe pământ cu ajutorul razei albastre... 

Se pomeneşte pe un câmp; deasupra sa se înalță un imens disc ar- 
gintiu, cu o pată luminoasă portocalie in mijloc. Bill nu-şi mai aminteşte 
nimic, decât că a ieşit să urmărească obiectul de-a lungul căii ferate. Pei- 
sajul din jur este, insă, complet altul. ÎN cuprinde groaza. Obiectul era de 
acum la circa 100 de metri altitudine şi se indepărta înscriind triunghiuri 
imaginare pe cer. | se pare că din momentul în care urmărise nava de pe 
calea ferată n-au trecut decât câteva minute, iar acum nu are nici cea mai 
vagă idee unde se află; pentru a-şi face curaj, incepe să recite psalmi din 
Biblie, indemnuri din Noul Testament. 

Îşi dă seama, apoi, că in apropiere este o autostradă; iese in drum, 
incearcă, fără succes, să oprească câteva maşini, până este luat în primire 
de o patrulă de poliţie. Află că este la Summerville, la circa 15 kilometri 
de casă, şi că a trecut de miezul nopţii. Le spune că observând un OZN 
s-a trezit aici, fără să înţeleagă cum. Le arată locul; poliţiştii examinează 
atent urmele de paşi; vor fi miraţi că urmele sunt intr-un singur sens şi 
nicăieri nu se vede cum a ajuns martorul acolo. ÎI duc, apoi, la postul de 
poliție, de unde telefonează soţiei sale, care confirmă că Bill nu bea, nu 
se droghează şi nu are dereglări psihice. A doua zi dimineaţa, ea şi tatăl 
ei vor sosi cu maşina, pentru a-l recupera şi a-l duce acasă. Se simte 
murdar, are migrene şi insomnii săptămâni de-a rândul. li revin in memorie 
doar mici fragmente ale răpirii, pe care insă nu ştie cum să le imbine. După 
acest incident a luat legătura cu investigatorii fenomenului OZN: Wendelle 
C. Stevens din Tucson (Arizona) şi John Fielding din New York, cu care 
va reuşi, treptat, reconstituirea evenimentelor. 

La inceputul lui decembrie 1978, Bill Herrmann se străduia, intr-o seară, 
să-şi reamintească nişte hieroglife misterioase pe care le văzuse in navă; 
brusc mâna lui incepe să scrie, cu mare viteză, de la dreapta spre stânga, 
şiruri neintrerupte de semne, umplând o pagină întreagă. Aparent, după 
răpire i-au mai apărut şi alte calităţi, de tipul clarviziunii şi precogniţiei. 

În 21 aprilie 1979, Bill zăreşte ciudata navă de câteva ori. Pe la 17.30 
se afla singur acasă, intins in pat, când simte nevoia să ia o foaie de hârtie 
pe care scrie aceleaşi şiruri de semne de neinţeles. Scrie două pagini; 
când termină, camera se umple de o lumină albastră strălucitoare, iradiind 
de la o sferă, cam cât o minge de baschet, plasată la câţiva metri de el, 
care pulsa şi se mărea. Apoi, în mijlocul ei s-a ivit un sâmbure care s-a 
indreptat spre colţul unui dulăpaş, după care lumina a slăbit treptat şi s-a 
stins in cele din urmă. Pe colţul dulăpaşului se afla un obiect metalic strălu- 
citor. 

Studiat ulterior, deseori reprodus fotografic in lucrările consacrate feno- 

menului OZN, obiectul, semănând cu un lingou, avea 7 x 3 x 2,5 centimetri 
şi era, in principal, din plumb; pe suprafaţa lui scria, cu litere mari de tipar, 
„MAN“ (in englezeşte om, bărbat), şi mai erau opt adâncituri de forme şi 
dimensiuni diferite, inchipuind o constelație, ca şi alte câteva semne se- 
cundare (vezi fig. 7). 


Fig. 7 Mic lingou metalic cu inscripția MAN, 
primit de William Herrmann in aprilie 1979 


Herrmann ia legătura imediat, prin telefon, cu Wendelle Stevens, care 
inregistrează pe magnetofon proaspăta relatare, după care, la rândul său, 
il sună pe John Fielding, rugându-l să ia şi el legătura cu Herrmann. Acesta 
se conformează şi înregistrează şi el convorbirea pe magnetofon. După 
primul schimb de replici are surpriza să-l audă pe Bill spunând că lumina 
albastră a reapărut, că i s-a oprit televizorul, apoi curentul electric în toată 
casa, urmat de iluminatul stradal, ca, in sfârşit, să urmeze o pană de curent 
în tot cartierul. In momentul în care Fielding il indemna pe Bill Herrmann 
să meargă să vadă dacă, nu cumva, i-a fost lăsat vreun alt obiect, acesta 
din urmă anunţă că tocmai vede ieşind din dormitor un omuleţ, însoțit de 
lumina albastră, acelaşi care l-a condus pe nava care l-a răpit, urmat de 


i 

un al doilea. John incearcă să intre în legătură, prin telefon, cu vizitatorii; 
aceştia comunică, insă, doar telepatic cu Bill, deci nu ar putea vorbi prin 
telefon. li spun lui Bill că ştiu de John Fielding şi că e o persoană de 
încredere; la intrebările acestuia, tălmăcite de Bill, răspund că obiectul pe 
care l-au lăsat este un cadou. 

În 6 mai 1979, Wendelle Stevens primeşte o chemare telefonică ur- 
gentă de la Bill. Spune că nava s-a intors în zonă, a şi văzut-o în seara 
respectivă de două ori. Din nou era singur in casă, soţia lui fiind plecată 
să-şi viziteze mama bolnavă. Bill are presimţirea că va fi răpit din nou şi 
e preocupat de ce se va intâmpla dacă nu va mai fi lăsat să se întoarcă. 
Stevens il linişteşte, promiţându-i că va avea grijă, in acest caz, de soţia 
şi fetița lui, până când el se va intoarce. li mai dă nişte sfaturi, iar Bill termină 
convorbirea spunând că vede din nou nava şi se duce să se intâlnească cu 
ea. Stevens revine cu câteva telefoane, dar nu mai răspunde nimeni. La ora 
4.00 dimineaţa Bill sună, spunând că s-a intors de 20 de minute. 

Povesteşte că a plecat cu maşina in urmărirea obiectului; pe drum a 
primit sugestii telepatice care l-au condus într-o carieră părăsită de nisip. 
Aici a parcat maşina şi a coborit. Nava discoidală, cu diametrul de circa 
10 metri, s-a oprit plutind în aer, la vreo 15-20 de metri de el. Se rotea 
lent, in sens invers acelor de ceasornic. Când haloul luminos, portocaliu, 
de la baza navei s-a indepărtat puţin de suprafaţa metalică, Bill, având un 
moment de panică, şi ar vrea s-o rupă la fugă; o sugestie venită nu ştie 
de unde il indeamnă să se relaxeze. Spre el se intinde incet o rază albastră 
şi se simte ridicat de la pământ. 

În ciuda faptului că şi-a propus să fie foarte atent la ce se intâmplă, 
are un moment de semiconştienţă, iar când işi revine se vede întins pe 
aceeaşi masă ca şi data trecută. Deasupra, jocuri de lumini, in dreapta lui 
trei omuleţi pe care ii cunoştea. incearcă să se ridice, dar nu este în stare. 


` Cel care era conducătorul poartă pe piept o emblemă curioasă — un şarpe 
:.. cu pene sprijinit in coadă. Se gândeşte că este aceeaşi navă care l-a răpit 


data trecută; omulgţii ii citesc gândurile şi confirmă că aşa este, vehiculul 


< având misiunea expresă de a urmări Pământul. 


Vizitează apoi, din nou, diverse incăperi şi vede, între altele, o serie de 
hărţi cereşti in trei dimensiuni, ca şi hărţi ale continentelor terestre. | se arată 
constelația Reticulum, din care vin vizitatorii. Vede şi o altă navă, asemănătoa- 
re, care tocmai venea dintr-o misiune din Argentina. La solicitarea lui Bill de 
a lua pe navă şi alți doritori (aluzie la investigatorii OZN), i se răspunde că 


; aşa ceva este cu desăvârşire imposibil, deoarece ei pot contacta doar pe cei 
indicaţi de un „lexicon“ special (de fapt un calculator deosebit de complex). 
.Reteritor la investigatorii OZN, i se atrage atenţia că unii dintre aceştia sunt 


agenţi guvernamentali, având ca misiune dezinformarea. Discută despre nu- 

meroase alte subiecte; intre altele vizitatorii sunt consternaţi de risipa de 
energie practicată pe Pământ. 

Survolează centrul spaţial din Florida, apoi Bill asistă la o „demon- 
straţie“ deasupra unei şosele, pe care automobiliştii se opresc, ingrozii, 
să-i privească. Aparatele de la bord le arată chipurile, ca şi când ar fi la 
o distanţă de 1,5-2 metri. 

Apoi, i se spune din nou că timpul a expirat, il culcă inapoi pe masă, 
iar lumina albastră îl depune în apropierea maşinii sale. Vede plecând am- 
bele nave, după care ajunge acasă cu maşina fără incidente şi ii telefonea- 
ză lui Stevens. 

Legătura dintre Bill Herrmann şi investigatori se intrerupe un timp; în ziua 
de 14 mai 1981, Bill il sună la telefon pe Stevens anunţându-l că a intrat în 
legătură cu un oarecare John, cadru al armatei din aceeaşi zonă cu el, care 
a fost răpit, se pare, de acelaşi echipaj de UFO-nauţi. Ulterior, persoana, care 
a spus că doreşte să-şi păstreze anonimatul, nu a mai fost de găsit. 

Între timp, in seara de 11 octombrie 1980, Bill făcuse un film de aproa- 
pe cinci minute cu evoluţia unui alt tip de OZN. Primeşte, prin dicteu au- 
tomat, noi mesaje. In anul 1981 apare şi cartea UFO Contact from Reti- 
culum, in care sunt narate toate intâmplările de mai sus, intr-o versiune in 
care Stevens şi Herrmann sunt coautori. 

Pe data de 10 noiembrie 1981, Bill Herrmann este destituit din funcţia 
de invăţător angajat al parohiei baptiste, pe care o îndeplinea de 19 luni, 
fiind membru al comunităţii de şapte ani şi jumătate. Motivația este legată 
de ştirile care începuseră să circule privind relaţiile sale cu extratereștrii. 
Oficial, s-a spus că „Bill Herrmann s-a abătut de la căile Domnului... impot- 
molindu-se in treburi diavoleşti“. Bill, impreună cu soţia lui şi cu pastorul 
parohiei, se rugau, in această perioadă impreună, in speranţa că il vor 
putea salva de Satana pe bietul rătăcit. Intre altele, lingoul primit, cel cu 
inscripţia „MAN“, a fost aruncat in mare de pe un dig, in prezenţa mai 
multor martori, ca semn că intre religie, soţie, fiică şi Ei, el le-a ales pe primele. 

Wendelle Stevens, comentând acest incident, critică bigotismul exage- 
rat al comunităţii, menţionând că, in alte părţi, situaţii similare au fost tratate 
cu mai multă ingăduinţă, evocând cazul unui paroh baptist din Puerto Rico, 
care a fost transportat de repetate ori pe nave cu aparenţă extraterestră, 
cazul episcopului Whiting al diocezei Louis Valley / Sangre de Cristo din 
Colorado, care a discutat probleme de sociologie comparată cu extrate- 
reştrii pe care i-a intâlnit, ori cel al preotului budist Kihon din Japonia, care 
a fost dus să viziteze, timp de două săptămâni, o altă planetă. Stevens 
găseşte, chiar in Vechiul Testament, exemple de toleranţă, in acest sens. 

Pe 14 noiembrie 1981, Bill primeşte, prin dicteu automat, schema de 
funcţionare a generatorului de energie al OZN-ului. Inutil de spus că expli- 

caţiile insoţitoare, deşi in limba engleză, sunt de neinţeles şi, în consecinţă, 
schema e inutilizabilă. In aceeaşi zi, Bill se decide să-şi dedice existenţa 
luptei pentru interzicerea armelor nucleare. El afirmă că scrierile sale din 
această categorie preiau texte inspirate prin dicteu automat. Expediază 
manifestele sale preşedintelui Reagan, CIA-ului, reprezentanţilor locali în 
Senat şi Congres. 

La 24 noiembrie 1981, la ora 2.45 in zori, Bill il trezeşte din somn pe 
Stevens spunându-i că, având insomnie şi ieşind din casă, a văzut un 
obiect zburător foarte strălucitor, după care s-a intors in casă simțind ne- 
voia să scrie. După ce umple două pagini cu semne de neînțeles, primeşte, 
tot prin dicteu automat, un text in englezeşte, aparent cu indicaţii de navi- 
gaţie aeriană pentru OZN-uri, date, insă, in coordonate uzuale pământeşti. 
Dictează textul prin telefon lui Stevens, care stabileşte că cifrele se referă 
la nişte puncte din Antarctica. Ulterior, află că acolo şi la momentele 
menţionate au fost semnalate, într-adevăr, OZN-uri. 

Altă dată, Bill mai primeşte mesaje in care extratereştrii işi exprimă de- 
zolarea în privinţa arsenalelor noastre nucleare in creştere şi a capacităţii 
noastre de autodistrugere. Ei pot să introducă în subconştientul unor indi- 
vizi sugestii pacifiste. intre timp, extratereştrii incep să se intereseze, tot 
mai mult, de un prieten al lui Bill, pe nume Toni Martin, din Summerville. 
Acesta, spre deosebire de Bill, beneficia de toată inţelegerea din partea 
soţiei şi nu avea probleme nici cu comunitatea religioasă. Şi el vede, de 
repetate ori, OZN-uri, primeşte de la vizitatori mesaje prin dicteu, ca şi o 
prismă de cristal pe care o descoperă, intr-o dimineaţă, lângă maşina sa. 

În 21 aprilie 1982, Bill primeşte, prin dicteu automat, un mesaj oficial 
al rețelei. Intre altele, se spune că extratereștri l-au avansat la rangul de 
andbahti, un fel de reprezentant cu misiuni speciale pe Pământ, statut 
care urmează să-i mai fie precizat cu ocazia unor viitoare instructaje. | se 
mai transmite că lingoul aruncat in apă a fost recuperat de extratereștri şi 
că, pentru o vreme, aceştia vor reduce activitatea in zonă, între altele pen- 
tru a menaja relaţiile cu soţia sa... 

Într-o zi din mijlocul lunii iulie 1982, Bill este indemnat de un imbold 
lăuntric, subconştient, să meargă cu automobilul într-un loc pustiu, unde 
se opreşte ascultând buletinul de ştiri de la prânz. Următorul moment de 
care işi aduce aminte este că se intoarce la maşină şi este ora 16. Ce s-a 
petrecut oare intre timp? O a treia răpire? Spre deosebire de răpirile pre- 
cedente, de data aceasta nu-şi amintea absolut nimic. Incidentul nu a mai 
fost explorat ulterior. 

În 29 iunie 1983 nava este văzută, din nou, deasupra zonei, stârnind 
curiozitatea localnicilor. După miezul nopții, la ora 0.30, Bill Herrmann mer- 
ge, cu presimţirea unei întâlniri, la aceeaşi carieră de nisip unde s-a pe- 

trecut a doua răpire. Este, din nou, transportat în navă, de astă dată insoţit 
de extraterestrul care ii era, de acum, cunoscut, şi care se prezintă cu 
numele de Probus. Ajung într-un soi de sală de conferinţe, unde apare şi 
un reticulian bătrân şi de rang înalt, prezentat cu numele de Shaugel. Bill 
primeşte răspunsuri la numeroase întrebări pe care le pune; i se spune că 
a fost ales, deoarece este „unul dintre cei capabili să vadă lumina“, că 
statutul de andbahti il obligă să inveţe ceea ce ii spun vizitatorii şi să trans- 
mită aceste informaţii pământenilor, este indemnat, in consecinţă, să scrie 
despre tot ce a aflat in cursul acestei intâlniri. 

Pleacă de pe navă cu sentimentul unei misiuni inalte, care-i va schimba 
in intregime viaţa. In 3 iulie ii scrie, detaliat, despre întâlnire lui W. Stevens. 
Acesta lipsea de la domiciliu pentru mai multă vreme, dar rugase o cu- 
noştinţă să ii ridice corespondenţa din cutia poştală şi să i-o dea la intoar- 
cerea acasă. Prevedere salutară, deoarece, intre timp, la locuinţa sa are 
loc o spargere, în care dispar exclusiv texte şi fotografii legate de investi- 
gaţiile asupra OZN-urilor. Nu a fost primul incident de acest fel; in mai 
multe rânduri scrisori pe această temă i-au dispărut la poştă, sau au ajuns 
cu mare intârziere, incomplete, cu texte sau imagini substituite. O dată, 
chiar, i s-a inversat o pagină — in loc să i se trimită scrisoarea originală, i 
s-a trimis copia xeroxată, cu adnotările unor personaje zeloase, pe margi- 
ne. Victime ale acestui tratament au căzut şi negative cu imagini de OZN-uri, 
ca şi fotografii. Mai mult, la ur moment dat, Stevens descoperă în casă, 
ascunse discret după nişte scânduri, microfoane cu efect de câmp, puse 
de cineva care voia să-l spioneze. 

Scrisoarea aceasta a fost ultima cuprinzătoare pe care Stevens a pri- 
mit-o de la Herrmann. In ea, este anunţat un nou capitol al relaţiilor dintre 
reticulieni şi al lor andbahti pământean; să fi continuat aceste relaţii in mod 
discret? să le fi incetat definitiv, la presiunea bisericii şi a familiei, fiind 
considerate activităţi diavoleşti? sau, poate, la intervenţia celor care-i cen- 
zurau corespondenţa? La sfârşitul lui 1983, Herrmann ii mai scrie lui Ste- 
vens, foane scurt, că il roagă să nu mai ia in nici un fel legătura cu el, iar 
dacă o va face, el nu-i va mai răspunde. Stevens se conformează. Alte 
persoane care au incercat să ia legătura cu Bill au primit răspunsul că 
familia Herrmann s-a mutat într-un loc necunoscut, după ce casa le-a ars. 
Dr. Cari Harper, un alt cetăţean din North Charleston, care făcuse fotografii 
ale aceluiaşi OZN, in aceeaşi perioadă şi in aceeaşi zonă, indrumat fiind să 
facă schimb de informaţii cu Bill, ii descoperă în 1988 numărul de telefon; Bill 
refuză, insă, orice discuţie pe această temă, spunând că vrea să uite, pentru 
totdeauna, istoria aceasta care i-a distrus viaţa şi i-a destrămat familia. 


Tony Martin, cu care Bill conlucrase un timp, s-a mutat, şi el, cu o 
destinaţie necunoscută şi nu a mai putut fi găsit. 

Unii au insinuat că toate contactele lui Herrmann ar fi fost doar inşelăto- 
rii. Totuşi, el n-a câştigat din mărturisirea lor absolut nimic; dimpotrivă — 
dintr-un cetățean respectabil a ajuns să fie respins şi de comunitate şi de 
familie. Cui i-ar fi folosit aceste inşelătorii? De ce s-ar fi incăpăţânat să le 
menţină până în pânzele albe? 

Autorul rândurilor de față a adus, in cartea Sfidarea extraterestră 
(1995), şi alte exemple ilustrând faptul că problema contactaţilor e mult 
prea complexă să poată fi redusă doar la simple poveşti scoraite de farsori, 
escroci sau fanatici sectanți. 


Cazul UMMO 


Deşi nu este propriu-zis o istorie cu contactaţi, cazul UMMO se înru- 
deşte indeaproape cu acestea şi, oricum, nu poate fi omis din peisajul noii 
mitologii a sfârşitului de mileniu. Având în vedere că subiectul a fost ge- 
neros tratat in literatura publicată la noi (de exemplu de Călin Turcu in 
Strict secret — Raportul UMMO, 1993), vom puncta aici doar reperele e- 
senţiale. 

La 6 februarie 1966, intre orele 20 şi 21, in Aluche, o suburbie a Ma- 
dridului (Spania), un grup de soldaţi, ca şi câţiva martori independenţi, i- 
dentificaţi, au văzut aterizând şi, apoi, decolând un disc luminos, cu dia- 
metrul de zece metri, care işi schimba culoarea din portocaliu spre galben. 
Pe partea de jos a discului se zărea clar un semn care semăna cu litera 
chirilică „j“ (o paranteză inchisă, urmată imediat de o bară verticală şi de o 
paranteză deschisă, toate trei unite la mijloc printr-o scurtă linie orizontală). 
In locul aterizării au fost descoperite urmele a trei picioare de aterizare. 

În după amiaza de 1 iunie 1967, in San Jose de Valderas, o altă su- 
burbie a Madridului, mai multe duzini de martori au văzut un obiect in formă 
de disc, cu diametrul de vreo 40 de metri, descriind o traiectorie curbă 
deasupra coroanei copacilor. După ce a plutit un timp nemişcat, obiectul 
a accelerat brusc, şi-a schimbat culoarea in galben, portocaliu şi roşu, apoi 
a dispărut intr-o fracțiune de secundă. Doi fotografi au furnizat şapte foto- 
grafii asupra observaţiei. Câteva ore mai târziu, intr-o altă suburbie madri- 
lenă, Santa Monica, cel puţin nouă martori au văzut aterizând şi, apoi, 
decolând un obiect care părea incandescent. A doua zi, la locul respectiv 
s-au găsit trei adâncituri rectangulare de 15 x 30 centimetri, dispuse pe un 
triunghi echilateral cu latura de 5,5 metri. In centrul triunghiului solul era 
ars şi acoperit cu o pulbere metalică. 

În zilele următoare, locuitorii din zonă au descoperit mai multe obiecte 
metalice strălucitoare, având forma unui cilindru lung de circa 13 centi- 
metri şi gros de 8 milimetri trecut prin centrul unui disc, cu diametrul de 

2,4 centimetri; in interiorul acestuia se afla o bandă din material plastic, 
intre altele cu aceleaşi simboluri semănând cu „j“ chirilic. Analizate ulterior, 
s-a constatat că discurile erau 99% din nichel, iar plasticul s-a dovedit a 
fi un produs rar, numit Tedlar, utilizat la acoperirea rachetelor, fabricat în 
acel timp doar in S.U.A. şi doar la comanda armatei. Zilele următoare, 
locuitorii zonei primesc nişte scrisori, promițând circa 300 dolari recom- 
pensă pentru transmiterea, la o adresă indicată, a fiecăruia dintre aceste 
obiecte. Ulterior, s-a constatat că nici expeditorul ofertei de recompensă, 
nici persoana căreia trebuia să i se adreseze obiectele recuperate, dar nici 
măcar fotografii OZN-urilor nu au mai putut fi găsiţi; ei, pur şi simplu, nu 
existau, cel puţin nu cu numele declarate. 

Analiza pe calculator a fotografiilor a fost făcută in 1986 de grupul de 
studiu GEPAN al fenomenelor aerospaţiale al guvernului francez, avându-l 
în frunte pe Claude Poher. Constatările au evidenţiat că toate cele şapte 
clişee au fost făcute de acelaşi autor, obiectul era probabil o machetă de 
plastic, uşor translucidă, cu diametrul de vreo 20 de centimetri, aflată la o 
distanţă nu mai mare de zece metri; la una dintre fotografii analiza a pus 
în evidenţă şi firul de care obiectul a fost atârnat. Cel mai proeminent cer- 
cetător spaniol al fenomenului OZN, Antonio Ribera, de profesie jurist, a 
contestat aceste concluzii, argumentând, intre altele, că obiectul a fost 
văzut de numeroşi martori. Francezii, cărora li s-a alăturat şi Jaques Vallee, 
au răspuns că obiectele văzute puteau fi nişte machete, in mărime natu- 
rală, construite ad-hoc, în apropiere existând un aeroport şi o şcoală de 
aviaţie, in care existau condiţii in acest scop. Ne putem intreba dacă aceas- 
tă explicaţie nu are şi ea nişte slăbiciuni. Pe de altă parte, in afară de un 
grup mic de persoane devotate cauzei, nici unul dintre ceilalţi martori ai 
celor trei intâlniri n-a mai putut fi găsit. Să fi fost totul doar o inscenare? 


Dar cel mai straniu era că au existat trei martori care au declarat că 
se aflau acolo în momentul aterizării din Santa Monica, întrucât primiseră, 
în prealabil, inştiințări asupra faptului că evenimentul va avea loc in ziua 
şi la ora respectivă. Primul, Fernando Sesma, născut in 1908, era 
preşedintele Societăţii Vizitatorilor Spaţiali, înființată in 1954 şi avea re- 
putaţia de a fi cel dintâi contactat spaniol. Ceilalţi erau inginerul Enrique 
Villagrasa şi Alicia Araujo, aceasta din urmă angajată la ambasada 
S.U.A. in Spania. 

Înştiinţările au fost expediate prin poştă; ulterior, mesajele nu vor inceta 
să se înmulțească. In general erau scrisori, adresate unor investigatori 
OZN, personalităţi ştiinţifice sau instituţii oficiale, expediate din cele mai 
diverse locuri de pe Pământ, conţinând de regulă 6 — 10 pagini dactilogra- 
fiate la un rând, incluzând, uneori, diagrame sau formule matematice. La 
inceput, destinatarii erau din Spania şi limba utilizată era spaniola, apoi, 

treptat, scrisorile au cuprins tot globul. Textele dădeau impresia că provin 
de la nişte extratereştri veniţi la noi din planeta UMMO, satelit al unei stele 
aflată la 14,3 ani-lumină de noi, dar invizibilă de pe Pământ din cauza unui 
nor de materie opacă (după alte variante, steaua Wolf 424; aceasta este, 
însă, o stea dublă de pitice roşii, in jurul cărora n-ar putea exista planete 
cu orbită stabilă). Fiecare pagină expediată avea, pe colţ, semnul văzut pe 
partea de jos a OZN-ului de la Aluche. Conţinutul scrisorilor se referă, in 
special, la cunoştinţe ştiinţifice şi tehnice pe care, aparent, mesagerii civi- 
lizaţiei respective doreau să ni le transmită. Uneori, aceste cunoştinţe, la 
prima vedere consistente din punct de vedere logic şi ştiinţific, erau deja 
ştiute de specialiştii pământeni (chiar dacă nu totdeauna şi de marele pu- 
blic) sau se aflau la nivelul unor descoperiri care erau pe cale să fie 
anunţate de marile laboratoare. Alteori insă, informaţiile erau inconsistente 
dacă nu chiar contradictorii, sau bizare şi neverificabile, ori cuprindeau de 
acum clasicele mesaje de tipul: „o lege cosmică spune că orice lume tre- 
buie să-şi construiască singură drumul spre supravieţuire sau pieire; voi 
aţi ales calea a doua, distrugându-vă planeta...“. Limbajul era, une-ori, ciu- 
dat, sugerând, parcă, o insuficientă stăpânire a modalităţilor pământene de 
exprimare (dar, cum au observat unii maliţios, conţinând şi greşelile tipice 
pe care le fac spaniolii când vorbesc limbi străine), textul era impestriţat 
cu denumiri exotice, de tip „space opera“, pentru corpuri cosmice sau per- 
sonalităţi (UMMO, IUMMA, OYAAGAA, WOA, OEMII, YAAXAAILU, AA- 
XOO, OAWOOLEA UEWA, IDUUWII AYII, ADAA-66 etc.) sau cu hieroglife 
imature ca elaborare. Sunt diferite şi notaţiile din formulele matematice faţă 
de cele uzuale la noi, ca şi sistemul de numerație (în baza 12) şi alte detalii 
care, insă, nu pot incurca un cititor instruit. La ora actuală, există numeroase 
variante ale acestor scrisori, copiate, adnotate, multiplicate. Ele au fost adu- 
nate în culegeri speciale, de mii de pagini, cum ar fi cea publicată de colonelul 
Wendelle C. Stevens şi de Antonio Ribera. Se oferă, de asemenea, doritorilor 
dicţionare ale limbii UMMO, elaborate in ediţii mereu imbogăţite. 

O parte dintre documente conţin scheme ale OZN-urilor, cu detalii pri- 
vind principiul de propulsie. Cunoscătorii n-au intârziat să observe că ele 
erau, parcă, pastişate după schiţe similare publicate, în 1955, de Adamski. 
Oricum, se pare că nimic din informaţiile transmise n-a făcut să progreseze 
în vreun fel ştiinţa sau tehnologia pământeană. 

Într-unele dintre aceste documente, autorii afirmă că au aterizat pentru 
prima oară pe Pământ în 24 aprilie 1950, in zona Alpilor Francezi, fiind la 
inceput extrem de precauţi, intrucât nu ştiau nimic despre civilizaţia pă- 
mânteană, nici măcar dacă trăim la suprafaţa solului sau în colonii subte- 
rane. Apoi, au făcut investigaţii, inclusiv asupra unor oameni adormiţi, căro- 
ra le-au recoltat probe biologice şi au şterpelit din case câteva obiecte care 
li se păreau demne de studiu, având probleme cu ințelegerea rostului lor. 

Cercetători ai lor se află, şi azi, printre noi, deghizați in oameni ca oricare 
alţii. Interesant că autorităţile franceze, dorind să limpezească lucrurile, au 
făcut investigaţii in zona respectivă, descoperind că, intr-adevăr, s-a sem- 
nalat furtul unui contor electric, in perioada incriminată, dintr-o casă care 
corespundea descrierii din documentele UMMO. Jaques Vallée, sceptic, 
se întreba dacă nu cumva autorii (pământeni!) ai documentelor cu pricina 
au folosit, pentru a le concepe, informaţii de mult îngropate în arhivele po- 
liţiei, dar accesibile pentru cineva interesat. Există şi alte astfel de coinci- 
denţe stranii, referiri la persoane, locuri sau evenimente care pot fi verifi- 
cate prin documente de arhivă, inclusiv de tipul mutilărilor de animale şi 
chiar de oameni (e drept, după deces). 

În cartea sa, Revelations (1991), Jaques Vallée arată că există şi ra- 
mificaţii stranii ale mişcării UMMO. Ea are legături destul de transparente 
cu extrema dreaptă vest-europeană. De altfel, tot el observă că societatea 
„ideală“ descrisă de documentele UMMO (ca şi in alte documente, prove- 
nind de la diverşi contactaţi), pare mai degrabă o dictatură fascistă, in care 
cele mai mici abateri de la o morală unică, impusă, sunt aspru pedepsite. 
Fără a mai intra în detalii, amintim aici şi neliniştitorul interes al altor con- 
tactați, cum ar fi Adamski, pentru ideile fasciste şi, invers, interesul bine- 
cunoscut al unor dictatori, precum Hitler, pentru eventualul contact cu ci- 
vilizaţiile extraterestre. 

Vallée mai aduce, în cartea sa, detalii inedite şi despre un spital şi o 
fundaţie paramedicală din Argentina, destinată pacienţilor muribunzi, care, 
după declaraţiile conducerii sale, s-ar fi aflat in proprietatea unor extrate- 
reştri veniţi de pe UMMO. Fundaţia a fost inchisă de autorităţi la sfârşitul 
anilor şaptezeci, motivându-se că „specialiştii“ săi erau şarlatani. Directorul 
a dispărut fără urmă. 

O altă conexiune neaşteptată a fost semnalată la Voronej (Rusia). Du- 
pă ce, mai multe zile in şir mii de persoane au putut vedea OZN-uri dea- 
supra oraşului, la 27 septembrie 1989 pe la ora 18.30, un OZN a aterizat 
într-un parc în faţa a circa treizeci de martori, în majoritate copii de 9-11 
ani, care ieşeau de la o şcoală şi, ceva mai departe, câţiva adulţi aflaţi 
într-o staţie de autobuz. OZN-ul era sferic (sau, după alţii, ovoidal), porto- 
caliu (sau roşu), cu diametrul de vreo 10 (sau 15) metri şi se sprijinea pe 
patru picioare. Din navă a ieşit un individ de circa trei sau patru metri i- 
nălţime, imbrăcat intr-un costum argintiu, având capul mic, emisferic, a- 
şezat, fără gât, direct pe umeri. După un timp, apare şi un soi de robot 
însoțitor, mai scund, ca şi un obiect care semăna cu o cărămidă mare 
incandescentă şi care ardea iarba. In acest moment, unul dintre băieţi (pro- 
babil de 16 ani, dar care n-a putut fi găsit ulterior) incepe să urle de groază, 
vrând să o rupă la goană; robotul ridică o ţeavă de vreo 50 de centimetri, 

lungime care-i atârna într-o parte, o îndreaptă spre copil, iar acesta... dis- 
pare. In acest moment încep să ţipe cu toţii. Vizitatorii se întorc în navă, 
aceasta se ridică incet, iar când ajunge la circa 30 de metri înălțime, se 
aude o bubuitură, iar sfera ţâşneşte spre înălţimi şi dispare în câteva frac- 
„ţiuni de secundă. In acest moment, băiatul devenit invizibil reapare. Este 
- amgţit, de parcă şi-ar fi revenit din leşin şi nu ştie să răspundă ce s-a 
$ întâmplat cu el. 
Pe locul aterizării s-a identificat, ulterior, o adâncitură cu diametrul de 
+ vreo 20 de metri, cu patru amprente ale picioarelor navei. Pe baza acestor 
adâncituri s-au făcut calcule, care au condus la greutatea de 11 tone pen- 
tru intreaga navă. Câmpul magnetic al terenului a fost găsit, ulterior, mult 
mai mare decât cel normal. Şi radioactivitatea era crescută, dar, după unii 
specialişti, aceasta se putea explica şi printr-un efect al exploziei de la 
Cernobil. Locul aterizării a fost confirmat, independent, şi prin metoda bio- 
locației, care se foloseşte, intre altele, pentru descoperirea surselor subte- 
rane de apă etc. Inainte şi după incident, din Voronej şi imprejurimi, s-au 
„primit multe rapoarte despre zboruri sau aterizări de OZN-uri, inclusiv despre 
-arătări asemănătoare cu cea descrisă de copiii din parc. Toate acestea 
+ scad probabilitatea ca istoria să fi fost o simplă farsă, halucinație sau isterie 
+ colectivă, dar nu au fost in măsură să convingă pe toată lumea. Scepticii 
au afirmat, de pildă, că urmele puteau fi fabricate în prealabil, că ancheta 
nu a fost suficient de riguroasă etc. 

Datorită emoţiei produse în rândurile populaţiei locale (circa 900.000 de 
locuitori), primarul Voronejului, Victor Atlassov, a numit o comisie oficială 
de anchetă, din care făceau parte criminalişti, medici, meteorologi şi chiar 
X un cercetător local al fenomenului OZN. Intr-un interviu acordat săptă- 

-mânalului Les Nouvelles de Moscou, primarul declara că argumentele care 

i-au fost aduse il fac să creadă in adevărul celor relatate. Declaraţii pozitive 
“au dat, de asemenea, reprezentanţi locali ai universităţii, ai biroului sanitar, 
ai poliţiei şi ai KGB-ului. După unele declaraţii, episcopia a trimis un preot 
îi ortodox să sfințească locul, pentru a-i curăța de ceea ce s-a numit „lucra- 
* rea diavolului“. 
Au fost identificaţi douăzeci de martori ai aterizării din 27 septembrie; 
: nu se ştie de ce, dar toţi erau copii. Ei au fost duşi, fiecare separat, in 
Puncte diferite ale parcului şi au fost rugaţi să expună, să arate pe teren 
; şi să deseneze ce au văzut. Punctele de aterizare şi alte detalii au coincis 
, absolut la toţi. După unii martori intre cei doi ochi ai arătării „mai era ceva“ 
+ pe mijlocul frunţii; alţii vorbeau de un al treilea ochi. Dar cel mai bizar a 
fost faptul că zece martori au afirmat, independent, că au văzut pe navă 
un semn care, desenat, se dovedi chiar faimosul semn UMMO. Proba- 
bilitatea ca nişte copii să fie „contaminaţi“ de informaţii privind acest semn 
erau minime; deşi nu total imposibile. 

O altă istorie bizară legată de cazul UMMO este relatată de Călin Turcu 
in Enciclopedia observațiilor OZN din România (1994). Conform unei scri- 
sori, care n-a fost insă urmată, în timp util, de o investigaţie pe teren, în 
1974, in zona Munţilor Gutin (Maramureş), trei prieteni (dintre care mai 
trăieşte doar unul) ar fi arat cu tractorul, pe o suprafaţă de 700-800 metri 
pătraţi, semnul UMMO. După câteva zile, în 11 iunie 1974, pe semn ate- 
rizează un disc şi din el coboară trei umanoizi în costume argintii, cu cască 
pe cap. Aceştia aşează pe pământ un cilindru de tipul celor găsite şi la 
Santa Monica, in Spania. In disc erau nişte plăcuţe din aur, având gravate 
pe ele semne indescifrabile. Conform scrisorii, cei trei au fost interceptaţi 
de securitate, care a confiscat toate mărturiile şi i-a persecutat pe cei trei, 
acuzându-i de relaţii cu o putere străină... 

Revenind la afacerea UMMO, analiştii nu încetează să se întrebe, totuşi, 
cine ar putea fi indărătul afacerii UMMO? O sectă? Un organ de dezinfor- 
mare aparţinând unui serviciu secret (CIA, KGB, alţii)? Nişte excentrici dis- 
punând de resurse băneşti importante? Care ar fi scopul acestei imense 
inscenări? 

Jean Pierre Petit, director de cercetări la Centrul Naţional de Cercetări 
Spațiale (CNRS) din Franţa, crede, în continuare, că autorii documentelor 
sunt, totuşi, extratereştri; el adaugă că informaţiile primite pe filiera UMMO 
l-au ajutat în cercetările sale privind efectul magnetohidrodinamic. Cerce- 
tătorii spanioli, in frunte cu Antonio Ribera, sunt şi ei de partea ipotezei 
extraterestre. 

Jaques Vallée, ca şi majoritatea cercetătorilor francezi, este de părere 
că mişcarea UMMO este o acţiune sau o sectă pământeană, cu un „profet 
invizibil“ şi cu adepţi foarte discreţi în a se disimula şi a nu putea fi iden- 
tificaţi cu uşurinţă. S-a presupus că autorii documentelor ar fi: Fernando 
Sesma, care publicase inainte broşuri de popularizare pe teme inrudite, 
sau Jose Louis Jordan Pena, unul dintre martorii de la Aluche, membru 
proeminent al grupului Sesma, sau inginerul Enrique Villagrasa, martor la 
Santa Monica, de asemenea vechi colaborator al lui Sesma, sau, poate, 
Rafael Farriols, cercetător, cel care a analizat chimic primul obiect cilindric 
găsit in urma navei, ulterior cel mai prolific compilator de documente UMMO. 
Nu s-au putut găsi, însă, dovezi care să incrimineze, fără dubii, pe nici 
unul dintre aceştia, deşi suspiciuni au existat; de pildă, maşina de scris a 
lui Jordan Pena avea caracterele identice (inclusiv micile particularităţi vi- 
zibile doar pentru specialişti) cu cea pe care fuseseră dactilografiate scri- 
sorile ummite... 

Adepții ipotezei extraterestre au adus drept argument faptul că un om 
sau un grup de oameni n-ar fi fost capabili să inventeze atâtea informaţii, 
creând practic, din nimic, o intreagă lume. Jaques Valle le răspunde aces- 

tora, in Revelations, printr-o istorioară reală, plină de tâlc, pe care merită 
s-o reproducem. Dr. Robert Lindner, un renumit psihiatru din Baltimore, a 
primit, într-o bună zi, un telefon din partea unei instituţii guvernamentale; i 
s-a cerut să examineze de urgenţă un cercetător, de treizeci şi ceva de 
ani, numit Kirk Allen, care lucra la o bază secretă din New Mexico (proba- 
bil la proiectul bombei cu hidrogen). Cercetătorul era absolut excepțional, 
contribuţia sa la proiect nu putea fi suplinită de nimeni. El părea sănătos 
din toate punctele de vedere, cu o singură excepţie: in ultimul timp a înce- 
put să-şi neglijeze activităţile de servici pentru „a putea petrece mai mult 
timp pe o planetă indepărtată“. In acest moment, șefii săi au decis să ceară 
avizul unui medic... 

Dr. Lindner acceptă să vadă pacientul. Acesta apare la ora fixată, ară- 
tând proaspăt, ca scos din cutie, in ciuda călătoriei de mai multe ore cu 
avionul. De la prima şedinţă, pacientul recunoaşte că, încă din copilărie, a 
fost un mare amator de povestiri ştiinţifico-fantastice; a descoperit astfel, 
într-o bună zi, un serial de benzi desenate despre aventurile de pe nişte 
planete indepărtate ale unui erou care, printr-o stranie coincidenţă, avea 
acelaşi nume ca al lui. Kirk ajunge, treptat, să se identifice cu eroul, fiind 
luat în stăpânire, incet-incet, de obsesia de a completa cu detalii golurile 
dintre diversele episoade, rezolvând şi anumite contradicții ale istoriei de- 
senate. Curând va descoperi că această preocupare i-a conferit abilitatea 
de a călători psihic în acea lume, a celuilalt Kirk Allen. In aceste călătorii 
el şi-a făcut numeroase note, pe care, cu ocazia următoarelor şedinţe, le 
aduce doctorului Lindner. 

Notele cuprindeau, înainte de toate, circa douăsprezece mii de pagini 
dactilografiate, conţinând biografia reală a lui Kirk Allen, împărțită în vreo 
200 de capitole. La acestea se adăugau alte circa 200 de note, scrise de 
mână, aducând îndreptări şi precizări ca urmare a unor cercetări mai re- 
cente, ca şi un teanc imens de bileţele cu tot soiul de alte texte, desene, 
ecuaţii etc. schiţate pe ele. In plus, mai erau peste 100 de pagini cu un 
dicţionar de termeni şi nume proprii, 82 hărţi detaliate, colorate, la scară, 
dintre care 23 corpuri planetare în patru proiecţii, 31 regiuni ale acestor 
planete, 14 texte intitulate „expedițiile lui Kirk Allen în...“ restul fiind planuri 
ale unor oraşe de pe diverse planete. Mai erau 61 de schiţe şi planuri de 
clădiri, unele colorate, cu specificarea dimensiunilor, 12 desene reprezen- 
tând arbori genealogici ai unor familii nobile, un text de 18 pagini descriind 
sistemul solar in care era planeta lui Kirk, cu 4 hărţi stelare, infăţişând cerul 
văzut de pe această planetă în cele patru anotimpuri, ca şi alte 9 hărţi 
stelare, văzute de pe alte planete. Urma o istorie de 200 de pagini a im- 
periului condus de Kirk Allen, cu o anexă de trei pagini conţinând datele 
războaielor şi altor evenimente istorice remarcabile. Alte 44 dosare, 

conţinând intre două şi douăzeci de pagini fiecare, aveau titluri precum: 
„Fauna din Srom Olma |“, „Sistemul de transport din Sernareb“, „Ştiinţa in 
Srom“, „Parapsihologia din Srom Norbra X“, „Aplicaţii ale teoriei unitare a 
câmpului şi ale mecanicii cereşti la călătoriile spaţiale“, „Dezvoltarea cre- 
ierului unic al crystopezilor din Srom Norbra X“ etc. In sfârşit, mai erau 306 
desene, in acuarelă, cretă colorată sau creion, reprezentând persoane, ani- 
male, plante, insecte, arme, unelte, maşini, imbrăcăminte, vehicule, instru- 
mente, mobilă. 

Dr. Lindner decide să adopte o politică de complianţă, intrând în „jocul“ 
pacientului său care, in vederea tratamentului, se va muta la Baltimore. 
Medicul se preface că acceptă toată istoria, interesându-se de anumite 
detalii insuficient lămurite, trimițând pacientul să continue „călătoriile psihi- 
ce“ pentru a afla răspunsul „corect“. După câteva luni, insă, Kirk Allen se 
va sătura de aceste sâcâieli ale medicului şi va declara că totul a fost doar 
o pură invenţie. Doctorul Lindner va constata, in acest moment, că el insuşi 
intrase atât de mult in joc incât acum avea reale probleme să-l părăsească... 

Şi totuşi, de unde avusese Kirk Allen această inumană cantitate de 
informaţii, care o depăşeşte in volum pe cea din cazul UMMO?... Dacă era 
dicteu automat, cine era cel ce dicta? 


ÎNTÂLNIRI DE GRADUL IV 117 


6. STATISTICI ŞI ISTORIE 


Şefi de stat — martori ai fenomenului OZN. O istorie a răpirilor efec- 
tuate de OZN-uri, de la fantasmele anilor cincizeci şi scepticismul 
anilor şaizeci, prin curiozitatea crescândă a anilor şaptezeci şi uimi- 
rea in faţa revelaţiilor anilor optzeci, duce în anii nouăzeci la o schim- 
bare a mentalităţii omului de pe stradă. 


Cine vede OZN-uri? 


O anchetă Gallup efectuată în 1966 evidenția, deja, că un american din 
douăzeci văzuse cel puţin o dată un OZN. Reluarea anchetei in 1973, pe 
un eşantion reprezentativ pentru S.U.A., găsea că această cifră se dubla- 
se, ajungând la 11% din populaţie, ceea ce insemna circa 16 milioane de 
adulţi americani. O lucrare din 1991 de Steven M. Greer estima această 
cifră la 20 de milioane. 

Jaques Vallée, unul dintre cei mai reputați investigatori OZN, de altfel 
relativ sceptic în privinţa originii extraterestre a fenomenului, considera la 
sfârşitul anilor optzeci că existau cel puţin 100.000 rapoarte privind obser- 
vaţii care nu puteau fi explicate în nici un fel prin fenomene naturale sau 
activităţi umane. Tot el estima că aceste rapoarte nu reprezintă decât cel 
mult 10% din totalul observaţiilor. Restul, marea majoritate rămân nerapor- 
tate, fie deoarece observatorii nu işi dau osteneala să le aştearnă pe hârtie, 
fie din lipsă de timp, fie de teama ridicolului, fie deoarece cel in cauză nu 
cunoaşte cui ar trebui să se adreseze ş.a.m.d. 

Cei care au depus astfel de rapoarte aveau un coeficient de inteligenţă, 
in general, peste medie. Printre ei se aflau persoane absolut remarcabile, 
inclusiv numeroşi poliţişti, piloţi, astronomi, meteorologi, obişnuiţi să iden- 
tifice corect un fenomen atmosferic, astronomic sau un vehicul zburător. E 
adevărat, unii dintre aceştia nu doresc să scrie nimic pe hârtie, pentru a 
nu fi acuzaţi că „au vedenii“, ceea ce ar putea avea repercusiuni neplăcute 
asupra carierei. Pentru a fi convingători este suficient să cităm mai jos 

doar trei dintre personalităţile de prim rang care au au scris un astfel de 
raport. 

Jimmy Carter afirma „sunt convins că OZN-urile există deoarece am 
văzut şi eu unul“. Observaţia s-a petrecut in 1973, in timp ce era guver- 
nator al statului Georgia, şi la ea au mai asistat 20 de alţi membri marcanţi 
ai partidului democrat. Obiectul urmărit timp de circa 10 minute, avea mări- 
mea Lunii pline şi işi schimba permanent poziţia şi culoarea. Intâmplarea 
a fost făcută publică, pentru prima dată, in 1976, puţin înainte ca el să 
devină preşedintele S.U.A. 

Ronald Reagan, pe când era guvernator al Californiei, deplasându-se 
în 1974, in timpul campaniei electorale, cu un mic avion în care mai erau 
pilotul şi doi colaboratori, s-a văzut urmărit de o lumină mare. După câteva 
minute lumina îi depăşeşte. Reagan cere pilotului s-o urmărească. Obiectul 
neidentificat o ia, insă, brusc în sus, într-un unghi de 45°, şi dispare. 
intâmplarea a fost cunoscută unui cerc de confidenţi, intre care secretarul 
său şi Nancy Reagan, dar a fost făcută publică abia in 1988. 

Prințul Charles al Angliei s-a întâlnit şi el cu un OZN in ziua de 23 
februarie 1986, în timp ce zbura cu avionul deasupra Mării Irlandei. A de- 
clarat, ulterior, că a avut sentimentul că se află in prezenţa a ceva care 
se găseşte dincolo de limitele ştiinţei sau controlului nostru. La 9 martie 
acelaşi an, un obiect oval strălucitor, de mărimea unui automobil, a survolat 
ziua in amiaza mare, în văzul mulţimii, vecinătatea castelului Windsor. Şti- 
rea a fost publicată, e drept, doar in săptămânale de senzaţie, dar ea nu 
a fost niciodată dezminţită din partea familiei regale britanice. 

La acestea mai putem adăuga notiţa lui Jaques Vallée din cartea 
Dimensions (tradusă şi in româneşte), conform căreia în anii 60, un 
OZN aproape a aterizat pe proprietatea particulară a unui şef de stat 
european (neprecizat), terorizând şoferul care se afla in maşina aces- 
tuia. 

In somptuosul volum: OVNI: vers une Anthropologie d'un Mythe Con- 
temporain (sub direcţia lui Thierry Pinvidic, 1993, Editura Heimdahl), o se- 
rie de autori işi propun ca, fără să creadă neapărat şi fără să aibă pretenția 
explicării naturii fenomenului OZN, să examineze acest fenomen aşa cum 
se reflectă el in reacţiile umane, subiect cât se poate de solid al sociologiei. 
Unul dintre autori, Bertrand Meheust, specialist in etnologie, incearcă o 
sistematizare a etapelor parcurse de imaginea publică a fenomenului OZN, 
etapizare pe care o putem prezenta în continuare. 

Între 1947 şi 1953, fenomenul OZN (cu răpiri care sunt raportate la 
scurt timp după observaţia făcută de Kenneth Arnold) este un fenomen 
exclusiv american. Din 1954 el invadează Europa şi mai cu seamă Franţa. 
Sunt, insă, apariţii timide, cu durata de câteva minute. Abia din 1966 incep 


ÎNTÂLNIRI DE GRADUL IV 119 


să fie semnalate şi aici răpiri. În continuare, numărul acestora nu va inceta 
să crească, rămânând, insă, in cadrul unui „exotism tehnicist“ până la 
sfârşitul anilor şaptezeci, când se reface legătura întreruptă cu motivele 
folclorice dintotdeauna. 

Din 1952 un număr de contactaţi americani incep să se declare man- 
dataţi de „fraţii din spaţiu“ să creeze secte in vederea ducerii la bun sfârşit 
a unor misiuni. Ei afirmă cu tărie că au fost invitaţi să urce la bordul na- 
velor. Există, insă, diferenţe semnificative intre „extratereştrii“ angelici des- 
crişi de contactaţi şi figurile, adesea sinistre, ale răpitorilor, care par să-şi 
considere victimele umane doar nişte animale de experienţă. 


1947-1966: incubaţia ideii de răpire 


Prima schiţă cunoscută a unei istorii de răpire a apărut la 8 august 
1947, într-un ziar brazilian — Diario da Tarde din Curitiba. Ea reproducea 
scrisoarea primită de la un oarecare Higgins, topometru, care se găsea pe 
câmp când, din cer, a coborit o navă lenticulară, din care au ieşit nişte 
indivizi identici, purtând costume spaţiale transparente, care l-au invitat pe 
cel in cauză să urce in navă. Acesta reuşeşte să se ascundă, veneticii nu-i 
mai acordă atenţie şi, după puţin timp, decolează. Nu s-a făcut nici o an- 
chetă serioasă în urma incidentului, deci nu se poate şti, nici măcar cu 
aproximaţie, dacă nu a fost, cumva, totul o simplă invenţie jurnalistică sau 
confabulaţiile unui mitoman. Totuşi, unele elemente se potrivesc prea bine, 
inaintea existenţei oricărui model în mass-media. 

Au urmat trei istorii care au fundamentat cadrul viitoarelor întâlniri de 
gradul IV. 

Prima a apărut în numărul din 11 decembrie 1957 al unui ziar local din 
Columbia Britanică (Canada), ziar numit Prince George Citizen. Martorul 
(rămas anonim) relata o experienţă prin care a trecut cu şase ani inainte 
în Austria, când, paralizat de către un umanoid, a fost condus cu forța intr-un 
OZN, cu care a mers pe o planetă depărtată, după care a fost readus pe 
Pământ. Nici aici nu s-a întreprins nici o anchetă, iar povestea, evident, 
n-a avut nici un ecou. 

A doua istorie, de data aceasta o răpire „cu tot tacâmul“ şi cu un martor 
„in carne şi oase“, este binecunoscuta intâmplare a lui Antonio Villas Boas, 
cel care, în noaptea de 15 octombrie 1957, tot pe o câmpie braziliană, a 
fost sechestrat intr-o navă şi adus in situaţia de a avea o experienţă 
sexuală cu o creatură feminoidă. 

A treia intâmplare este răpirea, şi mai cunoscută, a soților Betty şi 
Barney Hill. Sociologul Eddie Bullard a intreprins o anchetă prin care a 
dovedit că intre cele trei istorii n-a existat nici o posibilă contaminare. 

Oricum, ultimile două dintre istoriile de mai sus sunt considerate temeliile 
întregului şir care a urmat. 


1966-1973: existenţa marginală a ideii 


După apariţia cărţii The Interrupted Journey, dedicată istoriei prin care 
au trecut soţii Hill, problema răpirilor a fost considerată, totuşi, prea bizară 
şi exotică pentru a fi luată în serios. Această situaţie a durat până în toam- 
na anului 1973. La ora actuală, se ştie că intre anii 1966 şi 1972 au fost 
depuse 27 rapoarte de răpiri, dar în perioada menţionată ele au fost igno- 
rate; numai două au beneficiat de o anumită notorietate. 

Primul a fost cazul lui Herbert Schirmer, un poliţist din Ashland, 
Nebraska. Acesta, patrulând in noaptea de 3 decembrie 1967, la ora 2.00, 
a văzut un obiect luminos, ovoidal, aşezat pe şosea. Când s-a apropiat, 
obiectul a decolat şi a dispărut. Intors la post, a constatat că era cu jumăta- 
te de oră mai târziu decât ar fi trebuit să fie. Supus regresiei hipnotice de 
către Loring G. Williams (al doilea caz de utilizare a metodei după familia 
Hill), va rezulta un scenariu clasic de răpire. 

Al doilea caz mai cunoscut este cel al lui Jose Antonio da Silva, un 
tânăr brazilian care işi indeplinea serviciul militar. Fiind intr-o permisie, în 
timp ce pescuia pe malul unei lagune, îl inconjoară deodată nişte pitici, îl 
paralizează cu ajutorul unor raze, ducându-l, apoi, intr-o maşinărie, care 
avea forma asemănătoare cu două conuri lipite la bază şi care şi-a luat 
îndată zborul. Ajunge intr-o stranie lume subterană, trece printr-o serie de 
peripeții, inainte de a fi eliberat, in plină brusă, la mai mult de 200 de 
kilometri de locul în care fusese capturat. 


1973-1981: conştientizarea fenomenului 


În 11 octombrie 1973 are loc faimoasa răpire de la Pascagoula 
(Mississipi), a lui Charlie Hickson şi Calvin Parker, care pescuiau pe 
malul râului omonim. Cazul a beneficiat de o minuțioasă examinare şi 
de o intensă mediatizare, determinând o schimbare completă de optică 
asupra fenomenului răpirilor. 

Fie că numărul de cazuri a crescut în următorii ani, fie că martorii erau 
mai dispuşi să le raporteze, fapt e că numărul rapoartelor de răpire inre- 
gistrate ajunge să fie in jur de zece in anii 1973-1974, 25 in 1976, ceva 
mai puţine, dar de o stranietate crescândă in 1977-1978, după care creşte- 
rea este reluată cu 27 rapoarte în 1979, 49 în 1980, 41 in 1981. Acestor 
mărturii li se adaugă „răpirile retroactive“, parte ţinute secrete până atunci, parte 
readuse in conştiinţă prin metoda regresiei hipnotice. S-au descoperit, astfel, 
numeroase cazuri petrecute chiar înainte de 1947 sau intre 1947 şi 1957. 

„Etalonul“ acestei perioade este cazul Betty Andreasson Luca, inves- 
tigat de Raymond Fowler. In epocă s-au semnalat numeroase alte cazuri 
similare, de recoltare de ovule, spermă sau de insămânţare artificială. 

La inceput, analiştii erau convinşi că aceste istorii erau produsul ima- 
ginaţiei bolnave a câtorva persoane, despre care, mai devreme sau mai 
târziu, se va afla că nu trebuiau luate in serios. Numai că persoane găsite 
perfect sănătoase, continuau să raporteze, independent, mereu şi mereu 
aceleaşi detalii, ceea ce a făcut ca tot mai mulţi investigatori de bună cre- 
dinţă să fie nevoiţi să recunoască faptul că se întâmplă ceva; mai mult 
chiar, mulţi cercetători au inceput să afirme că răpirile constituie cheia 
întregului fenomen OZN. Drept rezultat, pentru o categorie importantă de 
investigatori OZN principalul instrument a devenit regresia hipnotică, iar 
principalii colaboratori medicii psihiatri. 


1987: un an de cotitură 


* Între 1981 şi 1987 numărul de rapoarte pare să se diminueze un pic; 
dar de la mijlocul anului 1987 fenomenul renaşte mai infloritor ca oricând 
şi capătă noi dimensiuni. Incepând din acest moment numărul răpirilor tre- 
buie socotit in mii, dacă ne referim la Statele Unite, deşi in Europa ele 
continuă să rămână rare. Conform lui Bertrand Meheust, cauzele acestei 
schimbări ar putea fi mai multe: 1 — Un număr de oameni-cheie, autori de 
lucrări de referinţă, au cristalizat în mintea marelui public anumite mo- 
tive, arhetipuri ale fenomenului; 2 — Mijloace de comunicare nou apărute 
au multiplicat numărul canalelor prin care aceste informaţii ajung la pu- 
blic; 3 — S-a înmulţit numărul de regresii hipnotice efectuate de ne- 
specialişti, ceea ce a dus la creşterea numărului de cazuri raportate; 
4 — Anumite tendinţe profunde ale societăţii occidentale şi-au găsit o 
modalitate adecvată de expresie in aceste fenomene colective. 

În privinţa oamenilor cheie, Meheust se gândeşte, inainte de toate, la 
Leo Sprinkle, Budd Hopkins şi Whitley Strieber, deşi am putea numi şi 
numeroşi alţii. 

Leo Sprinkle, până în 1989 profesor de psihologie la universitatea statului 
Wyoming din Laramie (S.U.A.), a fost printre primii universitari care s-au aple- 
cat, incă de la inceput, asupra fenomenului răpirilor cu instrumente cu a- 
devărat ştiinţifice. In 1984 avea, deja, la activ peste 200 de cazuri studiate. 
Aşa cum scria in 1981, convingerea sa este că aceste fenomene fac parte 
dintr-un plan a cărui finalitate este transformarea pământenilor în ce- 
tăţeni ai Cosmosului, plan pus in practică de ființe in esenţă binevoitoare. 
Incepând din 1982, Leo Sprinkle a organizat la Laramie întâlniri anuale ale 
persoanelor răpite şi ale cercetătorilor OZN (Aşa-numitele Rocky Mountain 
Conferences, cea mai recentă a avut loc in zilele de 22-24 iunie 1995). 

Budd Hopkins este un artist din New York, ale cărui sculpturi abstracte 
pot fi admirate la faimosul Muzeu Whitney şi la şi mai faimoasele Galerii 
Guggenheim. La un moment dat, când OZN-urile nu-l preocupau câtuşi de 
puţin, a fost rugat să ajute un tânăr care avusese o experienţă de „lacună 
în timp“, amintire care se asocia cu un sentiment de rău şi cu imaginea 
obsedantă a unei porţiuni de şosea. El s-a adresat, in acest sens, unei 
psihoterapeute newyorkeze, specializată in tratamente prin hipnoză, Dr. 
Aphrodite Clamar. Au urmat circa o duzină de alte persoane, fiecare de- 
bitând sub hipnoză istorii care păreau construite pe un acelaşi calapod. 
Pentru psihoterapeută toate cele dezgropate astfel formau un fenomen psi- 
hic straniu, inedit şi, deocamdată, inexplicabil, în timp ce pentru Budd Hop- 
kins era clar că indărătul lor se afla un imens experiment genetic, practicat 
asupra omenirii, de multe milenii incoace, de o civilizaţie venită de pe un 
alt tărâm. El şi-a publicat aceste idei in cartea Missing Time (1981). 
Reacţia publicului a fost promptă şi concretizată în scrisori de la 400 de 
persoane care aveau impresia că au trăit un incident asemănător. Dintre 
aceste scrisori işi va selecţiona autorul, care a inceput el insuşi să aplice 
regresia hipnotică, viitoarele sale anchete. Spre deosebire de fiinţele bine- 
voitoare ale lui Sprinkle, omuleţii cenușii, cu ochi imenşi şi înfăţişare de 
insectă, descrişi de Budd Hopkins, taie cu sânge rece in carnea victimelor 
umane paralizate, le montează implanturi şi nu le înţeleg angajarea afec- 
tivă când este vorba, de pildă, de pierderea unui copil. 

Dar cartea lui Hopkins a adus şi alte revelații — faptul că majoritatea 
celor în cauză au avut prima răpire în jurul vârstei de 5-6 ani, urmată, in 
cursul vieţii, de numeroase altele, faptul că familii întregi au fost şi continuă 
să fie urmărite astfel, generaţie după generaţie. In /ntruders, cea de a doua 
carte a sa, Hopkins descrie, in premieră, cazul Kathie Davis, în care, apa- 
rent, ea a fost insămânţată artificial cu ocazia unei răpiri, ca apoi, peste 
câteva luni, să i se extragă fătul. După câţiva ani, din nou cu ocazia unei 
răpiri, i se prezintă un copilaş hibrid, cu aspect fragil şi bolnăvicios, 
spunându-i-se că este copilul ei. „Sarcina întreruptă“ a Kathie-i devenea 
simbolul noii orientări a OZN-isticii sfârşitului de secol. Aceeaşi carte a dat 
şi un nou gir experienţelor extracorporale, relaţiilor dintre psihicul omenesc 
şi globurile luminoase etc. 

Whitley Strieber este considerat de către Meheust al treilea mare for- 
mator al opiniei publice faţă de fenomenul răpirilor. Prin cele două volume 
autobiografice „nonfiction“: Communion şi Transformation, s-a acreditat, in 
ochii marelui public, imaginea investigatorului şi scriitorului de OZN care 
este, în acelaşi timp, şi victimă a unor răpiri. Succesul cărţilor sale a fost 
imens; numărul scrisorilor primite, numai în primul an, a depăşit 3000 (după 
alte surse 5000). Cam în acelaşi timp, alţi autori se vor declara şi ei victime 

ale unor răpiri, între care Leo Sprinkle, Raymond Fowler şi Ed Walters, 
supunându-se cu toții, cu rezultate mai mult sau mai puţin spectaculoase, 
unor regresii hipnotice. 

Între extratereştrii binevoitori ai lui Sprinkle şi cei sadici ai lui Hopkins, 
Whitley Strieber realizează o sinteză — nişte fiinţe trimise de o forţă care 
ne este atât de mult superioară, incât se situează dincolo de bine şi de 
rău, solicitând nici ură, nici iubire, ci, doar, respect. 

Mass-media americană a făcut enorm pentru a schimba atitudinea 
omului obişnuit faţă de fenomenul răpirii. La ora actuală o simplă amnezie, 
o cicatrice inexplicabilă sau câteva coşmaruri sunt suficiente pentru ca 
mulţi dintre ei să se adreseze unui specialist in regresii hipnotice, în spe- 
ranţa că explicaţia stă in amintirea unei răpiri, „blocată“ in memorie de răpi- 
tori. După unele estimări 1/3 din cei răpiți işi reamintesc spontan aventura 
lor, în timp ce puţin mai mulţi de jumătate nu-şi aduc aminte nimic, decât 
sub hipnoză. Alţi analişti americani ai fenomenului se intreabă, insă, dacă 
nu cumva cei ce-şi amintesc ceva, fie şi in coşmaruri, ori sunt purtătorii 
unor cicatrice vizibile, sunt doar excepţiile, mica parte vizibilă a unui imens 
aisberg? Budd Hopkins estimează că, probabil, un american din 25 a fost 
subiectul unei astfel de răpiri şi că, probabil, un american din 40 este 
purtătorul unui implant. Extrapolând aceste afirmaţii şi la alte ţări, s-a cal- 
culat că 80 milioane de oameni de pe glob ar putea fi „pacienţii“ unor ope- 
raţii efectuate de extratereştri. 

Rămân, totuşi, şi multe semne de intrebare. Drept rezultat, a apărut o 
sciziune a cercetătorilor în două mari şcoli de OZN-ologie. Şcoala vest-eu- 
ropeană se orientează, tot mai mult, spre psihofolclor, considerând de 
pildă, aşa cum fac şi J. Vallée sau B. Meheust, că răpirea se poate sub- 
suma unui extaz mistico-religios, cât se poate de general-uman, deghizat 
intr-un limbaj tehnic specific secolului nostru. Americanii se intorc, pe de 
altă parte, tot mai mult spre motivele, pe care le credeam uitate, din pe- 
rioada 1947-1952: OZN-uri distruse şi capturate de armata americană, 
contactaţi de tipul lui George Adamski, răpiri extraterestre etc. În plus, 
in timp ce fenomenul OZN face parte, la ora actuală, din orizontul mental 
al oricărui american mediu, in Europa această problematică n-a reuşit, 
incă, să iasă dintr-o anumită stare de semi-clandestinitate. 

Existenţa unei scheme consfinţită prin mass-media, impregnată în 
minţile oamenilor, va influenţa, fără indoială, istoriile ulterioare, care vor 
tinde să se incadreze in şablon, punând in umbră anumite abateri sau ten- 
dinţe care nu sunt cuprinse in el. Departe de a fi îngrijorătoare deci, plu- 
ralitatea de viziuni şi abordări (americană, europeană) este reconfortantă, 
pentru că supune, in permanenţă, unei examinări critice şabloanele care 
ar incerca să se cristalizeze. 

Pe de altă parte, noi elemente, intre care unele bizarerii mai recente, 
par să indice că fenomenul răpirilor (sau măcar partea care ne este rele- 
vată), se află, el însuşi, intr-o anumită evoluție. Este oare această evoluţie 
programată, controlată, cu un scop anume, de Cineva acolo sus? 

7. DE UNDE SPUN EI CĂ VIN 


Planete, stele şi constelații din Cosmos pe care vizitatorii le indică 
drept leagănul lor. Federaţia supercivilizaţiilor din Galaxie. Inde- 
pendenți şi renegaţi. Nave care aşteaptă să ne salveze în cazul unui 
cataclism. Comandouri militare de pedepsire. 


Constelaţiile extratereştrilor 


William Herrmann fusese contactat, aparent, de ființe care spuneau că 
sunt venite de pe o planetă orbitând în jurul stelei Zeta Reticuli, aflată la 
37 ani lumină de noi. Steaua Zeta Reticuli părea s-o fi recunoscut şi Mar- 
jorie Fish pe o hartă pe care Betty Hill a reconstituit-o sub regresie hipno- 
tică. In literatura, de acum destul de bogată, consacrată subiectului, se 
vorbeşte, chiar, de o rasă de reticulieni: scunzi, cenuşii, complet lipsiţi de 
păr, cu braţe lungi, capul mare, ochii la fel, dar altminteri cu înfăţişare ome- 
nească (vezi fig 8). Lor li se atribuie o bună parte dintre examinările de tip 
medical la care sunt supuşi cei răpiți. Dacă este să dăm crezare declaraţiilor 
unor contactaţi, OZN-urile prăbuşite la Roswell (4 iulie 1947), Aztec (25 martie 
1948) şi Laredo (7 iulie 1948) veneau tot de pe Zeta Reticuli (vezi fig. 9). 


Un amănunt pitoresc relatat de Bill Hermann era faptul că şeful de 
echipaj purta pe costum emblema şarpelui roşu cu pene sau aripi; ceva 
asemănător fusese şi simbolul zeului civilizator al aztecilor — Quetzalcoatl. 
Interesant că acelaşi simbol fusese descris, sub hipnoză, şi de Herbert 
Schirmer din Ashland (Nebraska) cu mult înainte de aceasta, in cadrul 
investigaţiei conduse de Leo Sprinkle, menită să elucideze cazul răpirii 
acestuia la 3 decembrie 1967. Simbolul a mai fost semnalat şi de ingi- 
nerul Enrique Castillo, cu ocazia unei răpiri din 18 noiembrie 1973. 

Indivizi asemănători celor din Zeta Reticuli sunt semnalaţi şi venind din 
constelația Orion. Charles Moody părea să fi fost răpit de fiinţe venite din 
preajma stelei Betelgeuse, steaua alfa din această constelație. Din con- 
stelaţia Hercules au fost, de asemenea, semnalate ființe cu infăţişare ome- 
nească şi cu barbă sură. 

Fig. 8 Unul dintre cei cinci omuleți găsiţi la Roswell. Reconstituire de 
Donald Schmitt după declaraţiile martorilor oculari. 

Fig 9 OZN prăbuşit la Roswell, schițat de Donald Schmitt după mărturii 
de primă mină. Alături, hieroglife văzute de martori pe fuselaj 
(După cartea lui Kevin Randle şi Donald Schmitt: The Truth About the 
UFO Crash at Roswell, 1994) 


Barbara, despre care aminteam că a fost examinată de Dr. Edith Fiore, 
afirma că răpitorii ei i-au spus că vin din zona stelei Sirius. Dacă este s-o 
credem pe Ruth Montgomery, o foarte cunoscută autoare de cărţi in do- 
meniul paranormalului, o seamă de mesaje transmise, in primul rând, prin 
dicteu automat provin de la ghizii din Arcturus (gigantă roşie, după ştiinţa 
noastră improprie găzduirii indelungate a vieţii, aflată la 36 ani lumină de 
noi), iar Sirius (aflată la 9 ani lumină, şi ea improprie vieţii după ştiinţa noastră) 
ar fi un loc de „reciclare“ a spiritelor care pleacă de pe Pământ şi se reincar- 
nează tot aici pentru indeplinirea unor misiuni. Un rol asemănător ar avea, 
după Brad Steiger, şi anumite stele din constelația Cassiopeia. 

Menţionez cu această ocazie că literatura care se bazează pe ameste- 
cul dintre astronomie, OZN-uri şi subiecte tradiţional religioase, cum ar fi 

viaţa de după moarte sau reincarnarea, ar putea umple, şi la noi şi în altă 
parte, câte o mică bibliotecă; îndreptăţirea acestui mod de abordare stă, 
inainte de toate, in nevoia de a cuprinde sub o singură umbrelă un mare 
număr de fenomene inexplicabile. Domeniul este prea intins, el singur me- 
ritând un volum aparte, pe care sper să-l pot scrie odată, aşa că nu voi 
stărui aici asupra lui. 

La cele de mai sus putem adăuga steaua Wolf 424, evocată in con- 
textul documentelor UMMO, sau planeta Baavi care s-ar afla, in conformi- 
tate cu Maurice Deschamps citat in cartea lui Robert Charroux, Le livre 
des secrets trahis (1964), in jurul Proximei Centauri, unde alţi contactaţi 
plasează planeta Metharia. 

Epsilon Bootes (vecină de constelație cu Arcturus) ar fi originea unei 
sonde spaţiale care produce ecouri radio anormale, studiate de astronomul 
scoţian Duncan Lunan. 

In sfârşit, nu trebuie să uităm planetele aflate dincolo de puterea de 
observaţie a instrumentelor noastre astronomice. Contactatul Truman 
Bethurum afirma, in 1952, că s-a intâlnit cu fiinţe din planeta Clarion, 
aflată, zice-se, in chiar sistemul nostru solar, dar ascunsă privirilor astro- 
nomilor noştri. Există, apoi, planeta Lanulos cu emisarii căreia s-a întâlnit 
comerciantul Darenberger din Parkesburg (Virginia de Vest), in 2 noiembrie 
1966. Uri Geller, un contactat sui-generis, pretinde că şi-a dobândit capa- 
citatea de a indoi furculiţe doar cu privirea, ca şi alte puteri telekinezice, 
de la o conştiinţă având sediul intr-o planetă necunoscută numită Hoova, 
despre care vorbeşte, de altfel, şi lon Ţugui, in /ad contra rai (1994) in 
contextul confesiunilor Contelui Incapucciato, care, zice-se, ar fi călătorit 
in diverse colţuri ale Universului între care şi pe această planetă, ca şi în 
Pleiade ori pe alte tărâmuri. lar lista nu e nici pe departe incheiată. 

Evident, la toate cele de mai sus se adaugă şi „banalele“ de acum 
planete ale sistemului nostru solar: Venus, Marte, Jupiter sau, chiar, Luna 
ori satelitul Titan, atât de frecvent evocate de contactaţi şi atât de improprii 
locuirii. Să fie vorba, oare, de baze cosmice artificiale, subterane sau pe 
orbită? De o „dimensiune paralelă“ in apropierea acestor astre? Sau de o 
simplă confuzie? 

După Timothy Good, Alien Liaison (1991), tradusă in româneşte sub 
titlul Ei sunt aici (1993), guvernul american ar deține dovezi că suntem 
vizitaţi de nouă rase diferite de extratereştri, veniţi din colţuri diferite ale 
Universului. După alte surse de informaţii, menţionate de Jaques Vallée in 
Revelations (1991), care, insă, işi exprimă scepticismul în legătură cu ele, 
americanii ar avea, incă din 1964, tratate ultrasecrete cu patru rase de 
extratereştri, două din tipul cenuşiu (deosebiți prin dimensiunile nasului), 
una de blonzi înalți de tip nordic şi o rasă de „portocalii“, venite din Orion, 
Pleiade, Steaua lui Barnard şi Zeta Reticuli. 

Organizarea „reţelei“ 


Wendelle Stevens afirmă că a primit, la un moment dat, din două sur- 
se, in mod independent, o aceeaşi informaţie: pe de o parte de la W. 
Herrmann, care se referă la vizitatorii din Reticulum, iar pe de altă parte 
de la E. Meier, contactatul elveţian, care se referă la cei din Pleiade, şi 
anume că aceste civilizaţii, impreună cu cele din constejaţiile Dorado şi 
Horologium, işi vor reduce un timp activităţile pe Pământ, pentru că Senatul 
Reţelei a stabilit să se trimită o misiune importantă in Galaxia Andromeda 
'(care, aflată la distanţa de 2,2 milioane de ani-lumină de noi, este cea mai 
apropiată galaxie spirală de Calea Lactee, din care fac parte Soarele şi 
toate celelalte stele pomenite aici) pentru multiple probleme privind relaţiile 
Căii Lactee cu galaxia noastră. 

Despre intâlniri cu entităţi venite din P/eiade vorbesc şi alţi autori, intre 
care Wendelle Stevens sau Brad Steiger. Dar legende privind invăţători 
ancestrali veniţi din Pleiade se regăsesc la triburile de indieni Navajo, Hopi, 
Cherokee, Kiowa, Cheyenne etc. din America de Nord, în credinţele unor 
vechi populaţii din insulele Caraibe, ori in istorisirile despre impăratul chi- 
nez Huang-ti, care a trăit cam pe timpul înălţării marilor piramide egiptene. 

Informaţiile (care s-au dovedit inaplicabile în practică pe Pământ) pri- 
vind principiile de propulsie ale OZN-urilor, primite de la reticulieni de Bill 
Herrmann, erau extrase, potrivit acestuia, dintr-o „Enciclopedie Galactică“. 
De o astfel de enciclopedie vorbise, într-un alt context desigur, chiar şi Carl 
Sagan. Această enciclopedie părea, in cazul reticulienilor, un fel de super- 
calculator cu funcţii multiple; de pildă, cu ajutorul ei se făcea şi alegerea 
oamenilor care urmau să fie examinaţi sau contactaţi. 

După rapoartele unor persoane răpite de OZN-uri, Galaxia noastră ar 
fi impărţită in ceva asemănător cu zonele de influenţă ale marilor puteri, 
noi fiind în zona celor din Zeta Reticuli, care au grijă, bineinţeles, de res- 
pectarea strictă a neamestecului în treburile noastre. După informaţiile pe 
care le deţine, Raymond Fowler afirmă că s-ar putea ca noi să fim un soi 
de fermă pe teritoriul unei civilizaţii care s-a instăpânit în această parte a 
Universului din negura milioanelor de ani, cultivându-ne de atunci şi pe 
noi, pământenii, cu grija unui proprietar, alungând eventualii intruşi, care 
ar dori să dea un alt curs evoluţiei noastre. 

George C. Andrews, in Extraterrestrials Among Us (1986), afirma că 
din mulţimea rapoartelor se poate trage concluzia că există nenumărate 
forme de viaţă inteligente, care bântuie, incoace şi incolo, Universul. Civi- 
lizaţiile care ajung pe Pământ pot fi clasificate, în mare, in trei grupe: prima 
este a celor care aparţin Federaţiei (formată, după unele surse, din 53 de 

civilizaţii), la care aderarea este voluntară, dar numai în urma unei invitaţii; 
principiile lor de bază sunt: respectul pentru libertatea de alegere şi grija 
pentru bunăstarea oricărei forme de viaţă. A doua grupă o formează 
independenţii, care deşi nu fac parte din Federație, urmează aceleaşi re- 
guli şi trăiesc in pace cu ea. În sfârşit, există o categorie de „renegaţi“, la 
prima vedere greu de distins de ceilalţi, un soi de pirați sau vagabonzi ai 
spaţiului, foarte individualişti, având baze în diverse locuri, dar in special 
în constelația Orion. Cu aceştia din urmă este cel mai uşor de creat alianţe, 
pe care, insă, respectivii le vor trăda fără ezitare, îndată ce alte condiţii li 
se vor părea mai avantajoase (se zice că Hitler ar fi fost un aliat al lor). 
Federaţia ii ţine pe cei din grupul Orion într-un soi de carantină. 


Comandoul Ashtar 


Una dintre componentele pitoreşti şi bine conturate ale noii mitologii 
privind implicarea structurilor oficiale galactice in treburile pământenilor 
este Comandoul Ashtar. Cititorul român interesat a putut citi recent des- 
pre el în cărţile lui Florin Gheorghiţă, Temponauții galactici (1993) sau lon 
Tugui, Iad contra Rai (1994), astfel că mă voi mărgini aici, doar, la a rea- 
minti câteva repere esenţiale. 

Ashtar Sheran, „învățător spiritual şi comandant al celui de al optulea 
sector galactic“, este inalt de 2,10 metri, are ochi albaştri, fruntea înaltă, 
bărbia proeminentă şi părul blond deschis căzându-i pe umeri. Conform cu 
cele declarate de câteva zeci de persoane care au intrat în legătură cu el 
sau colaboratorii săi, de regulă telepatic sau prin dicteu automat, el este 
comandantul unei armate de 10 sau 20 de milioane (!) de fiinţe, dispunând 
de o uriaşă flotă de nave extraterestre „a Păcii Universale“, provenind din 
Federaţia Liberă a Planetelor, care staţionează nevăzută (după unii intr-o 
dimensiune paralelă) în preajma Pământului. Rolul lor ar fi ca, in cazul unui 
cataclism geologic care va distruge planeta noastră (pornind de la o inver- 
sare a Polilor?), să evacueze rapid partea considerată mai valoroasă a 
omenirii (cei având „o frecvenţă vibratorie mai înaltă“), urmând ca, după 
ce lucrurile se vor linişti, Pământul să fie repopulat. Conform celor decla- 
rate de contacţi, Ei pot intrerupe oricând emisiunea tuturor staţiilor de radio 
şi televiziune, transmițând pe canalele acestora propriile mesaje în oricare 
dintre limbile pământeşti (fenomen care se spune că ar fi fost, deja, atestat, 
in câteva rânduri, in S.U.A. şi Marea Britanie); pot opri declanşarea armelor 
nucleare ori zborul rachetelor purtând astfel de arme etc. În rapoartele con- 
tactaţilor apar, adesea, şi adjuncţii lui Ashtar: Kuthumi, Andromeda Rex, 
căpitanul Avalon sau personaje precum: Gilon, Xyletron, Lytton, Kouthourm, 
Matton, Arcturus (?1), Jyconaria, Voltra etc. 

Comandoul Ashtar nu este singurul care ne veghează; printre alte gru- 
puri, care apar în mărturisirile contactaţilor, mai putem aminti în acest sens, 
de exemplu, Uniunea Ra, care a patronat şi pe vechii egipteni, aceştia 
venerând-o sub acest nume ca pe o zeitate solară, sau pe Kantarieni care 
spun că vin fie de undeva din preajma stelei Sirus, fie dintr-o altă dimen- 
siune; ei au o flotă mai mică decât comandoul Ashtar, cu care colaborează 
şi sunt, în aceeaşi măsură, dedicați ajutorării pământenilor. 


Cavalerii Apocalipsei 


lon Ţugui ne asigură că, deşi armadele de tipul comandoului Ashtar au 
obiective eminamente paşnice, in cazuri extreme ele pot să şi pedepseas- 
că. Distrugerea cetăților biblice Sodoma şi Gomora ar fi un exemplu în 
acest sens. Desigur, dacă există astfel de expediţii de pedepsire, ele nu 
sunt exclusivitatea amintitei armade. 

Între cazurile examinate de Dr. Edith Fiore in cartea ei, Encounters, 
există şi unul care, dacă il acceptăm ca adevărat, ar putea arunca o lumină 
aparte asupra acestui aspect al relaţiilor cu vizitatorii extratereştri. Eroul 
său este numit, pur şi simplu, Dan şi descris ca un blond atrăgător de circa 
45 de ani. A fost de acord să fie supus regresiei hipnotice, pentru prima 
dată în viaţa lui, în urma discuţiilor cu pacienta Gloria, căreia ii era confi- 
dent (cazul ei a fost descris in capitolul 4). 

Dan declarase, înainte de a fi hipnotizat, că incă de mic a fost pasionat 
de povestirile ştiinţifico-fantastice de bună calitate, de ilustrațiile infăţişând 
peisaje din Cosmos, ca şi de zbor ori de astronomie. Copil fiind, petrecea 
ore în şir plimbându-se in preajma avioanelor dintr-o fabrică din apropierea 
casei părinteşti sau construind aeromodele. In plus, a trăit mereu cu sen- 
timentul straniu că el nu este de aici; adesea noaptea, privind cerul instelat, 
era cuprins de o răscolitoare nostalgie după un acasă pe care nu şi-l putea 
localiza. Totuşi, nu-şi amintea să fi văzut vreodată un OZN, nu avea vise 
care să sugereze o astfel de intâlnire şi nici nu credea să aibă vreo amin- 
tire in acest sens. E adevărat, a fost totdeauna interesat de subiect, a dorit 
totdeauna o astfel de întâlnire şi se simţea profund frustrat că ea nu s-a 
produs; deşi mai spera... 

Sub hipnoză Dan nu numai că va revela faptul că a avut întâlniri de 
gradul IV, dar răbdarea Dr. Edith Fiore va permite ca să evidenţieze 627 
(11?) astfel de întâlniri. Descrierea multora dintre ele a fost înregistrată pe 
bandă. Dăm în continuare un rezumat al dialogurilor realizate cu această 
ocazie, incluzând şi câteva fragmente revelatoare. 

Dan nu povesteşte că ar fi fost răpit, precum ceilalţi pacienţi ai Dr. Fio- 
re, ci se vede, dintr-o dată, oarecum într-o viaţă anterioară, căpitan al echi- 

pajului unei nave militare extraterestre. Retrăieşte ordinul primit de a ate- 
riza, impreună cu alte nave similare, „in preajma unei mici localităţi aflată 
pe malul mării, pe a treia planetă din sistemul Deneb, pentru a curăța to- 
tul... utilizând arme cu raze ucigătoare... Nu rămâne nimic; totul este dis- 
trus, terminat... O treabă uşoară; nimeni nu opune rezistenţă... Din datorie; 
control planetar... să-i inveţe minte...fără remuşcări“, ba chiar cu un oare- 
care amuzament. 

Părea că dintotdeauna a trăit doar în spaţiu; nu-şi amintea de vreo pla- 
netă de origine. Erau 14 nave de război ţinând de o bază spaţială din clasa 
M (n.n. — in ce alfabet?!), cu un echipaj total de 3500 de persoane; înarmați 
până in dinţi. Atmosferă cazonă; pe navă erau şi bărbaţi şi femei, cele din 
urmă participând atât la expedițiile de pedepsire, cât, mai ales, la relaxarea 
din primele zile după acestea; intre două misiuni se scurg câteva săptă- 
mâni; în acest timp se distrează cu toţii la bordul navei spaţiale sau îşi 
desăvârşesc instrucţia. Nu se ştie niciodată care va fi următoarea sarcină, 
dar acestea nu sunt niciodată paşnice. Vine un ordin de sus şi se execută. 
Uneori au şi pierderi — câte un rănit, foarte rar chiar şi câte un mort; numai 
din greşeli proprii, care sunt atent analizate, pe baza înregistrărilor, în şe- 
dinţele tactice; întrucât armele de care dispun sunt incomparabil mai pu- 
ternice decât cele ale victimelor... 

Rugat să-şi retrăiască cele mai vechi amintiri legate de Pământ, Dan se 
vede intr-o zonă muntoasă din statul nord-american Washington. In preajmă 
sunt cascade şi păduri de pini cu vârfurile în nori. Se plimba, pur şi simplu, 
şi admira peisajul. Intrebat unde era nava, Dan răspunde că nu era nici o 
navă; el era un copilaş care nu avea nimic altceva de făcut decât să ex- 
ploreze... Dr. Fiore intreabă ce legătură există intre acest puşti şi militaru! 
dinainte. La inceput Dan nu ştie să răspundă; sugestionat, hipnotizat mai 
adânc, eroul nostru işi aduce aminte... 

A fost trimis pe Pământ ca militar in retiagere — să se odihnească 
planeta noastră serveşte, uneori, ca loc de relaxare. Pământul n-a fost 
atacat niciodată; este un loc prea puţin important... A fost o despărţire de 
pomină; o beţie cruntă cu camarazii. Apoi, trupul său a rămas pe navă; de 
coborât n-a coborât decât sufletul, care s-a incarnat în corpul unui băieţaş 
care fusese ales dinainte în acest scop. El trăise înainte într-un corp perfect 
uman, deci adaptarea s-a făcut uşor. Nu înţelege procesul, dar ştie că este 
ireversibil. Vechile amintiri slăbesc treptat, până ce nu mai pot fi evocate 
conştient. In paralel, are şi amintirile copilaşului pe corpul căruia s-a 
înstăpânit. Nu primise nici un fel de instrucţiune sau misiune specială; doar 
să trăiască în voia evenimentelor. 

Primul contact, ca pământean, cu fosta sa lume l-a avut la 18 ani; a 
fost vizitat de o fiinţă familiară, deşi nu umană, care voia să-l interogheze, 

să-l supună probabil unor teste. O ființă care nu respiră aer; atât de urâtă 
încât orice om care l-ar zări ar avea coşmaruri luni de zile după aceea; o 
fiinţă în acelaşi timp antipatică, intransigentă, care-l lua peste picior şi ii 
râdea în nas atunci când îi cerea, la rândul său, informaţii. l-a transmis, 
doar, că din raţiuni care nu-l privesc va fi abandonat de către foştii săi 
camarazi... Pe Dan ştirea îl ingrozeşte — şi-a dat seama că nu-şi mai amin- 
tea nici măcar lucruri atât de simple cum ar fi modul de construire a unor 
arme cu raze... 

Apare, apoi, un fost şef al lui, vechi prieten; zice că a venit în secret, 
incălcând regulamentul. Se interesează, intre altele, de vizita straniului per- 
sonaj de mai sus. Dan nu-şi aduce aminte ce au mai discutat; atât 
„celălalt“, cât şi acesta au posibilitatea să şteargă complet memoria unui 
om şi „s-o ia cu ei“. 

Urmează alte şi alte întâlniri, pe care nu le mai detaliem aici; mai plăcu- 
te sau mai puţin plăcute. Din când în când este intrebat cum se mai simte 
pe Pământ. La un moment dat este dus inapoi pe bordul navei, în vizită 
la foştii săi tovarăşi cu care va depăna amintiri ale vechilor fapte de arme. 
Au rămas puţini din vechile echipaje; au venit mulţi noi. Dan ar dori să se 
întoarcă, aparent este interzis de regulament, dar, la un moment dat, i se 
dă de inţeles că ar putea fi, totuşi, reactivat. Nu putea face, insă, altceva 
decât să aştepte. Dacă se va intâmpla cândva, va fi luat cu tot cu corpul 
său de acum; va fi răpit pentru totdeauna. Oamenii vor constata că, pur şi 
simplu, a dispărut fără urmă. Şi, poate, va mai reveni pe Pământ după 
aceea; totul depinde de ordinele comandanților... E adevărat, işi iubeşte 
nevasta, copiii, dar, dacă va fi chemat, va fi o datorie superioară. Cu luni 
inainte de a se supune regresiei hipnotice, atunci când toate aceste amintiri 
zăceau adânc ingropate în subconștient, admirând într-o noapte, impreună 
cu soția, cerul instelat îi spusese: „intr-o zi mă voi intoarce inapoi acolo“; 
soţia i-a spus că şi ei i-ar face plăcere să călătorească în stele, la care o 
pornire inexplicabilă l-a făcut pe Dan să-i dea următoarea replică: „Nu, tu 
nu înţe-legi ce am vrut să spun; intr-o zi eu mă voi intoarce acolo acasă. 

8. SUPERCIVILIZAŢII EXTRATERESTRE? 


Este, oare, posibil, prin prisma cunoştinţelor noastre ştiinţifice, să se 
întâmple toate acestea? Distanţele in timp — probabil de sute de mi- 
lioane de ani — sunt mai importante decât imensele distanțe in 
spațiu. Ştiinţa supercivilizaţiilor ca magie. Obiecţiile care se pot adu- 
ce sunt imbatabile? 


Spaţiul şi timpul Universului 


Cititorul raţional şi cu o oarecare şcoală, îşi va pune, în mod firesc, 
intrebarea dacă toate cele de mai sus ar fi posibile, prin prisma a ceea ce 
ştie ştiinţa noastră la ora actuală. 

Nu e cazul să divaghez prea mult, nici să plictisesc prezentând prea 
multe cifre. Cel care doreşte argumente mai detaliate are la dispoziţie o 
bogată bibliografie, în care se pot include şi cărţile precedente ale autorului 
prezentelor rânduri: Exiratereşirii printre noi (1991) şi Sfidarea extrate- 
restră (1995). Voi relua, aşadar, numai principalele concluzii, în rezumat. 

Câte civilizaţii ar putea exista in Univers? Diverşi autori au reluat acest 
calcul in diverse variante. Concluzia la care am ajuns în lucrările citate mai 
sus a fost că există câteva sute de civilizaţii în galaxia noastră (in care 
sunt multe miliarde de stele asemănătoare Soarelui nostru). Această va- 
loare este o medie a ceea ce au găsit ceilalţi. Să nu uităm, însă, că în 
Universul accesibil instrumentelor noastre sunt aproximativ 100 de miliarde 
de galaxii. In plus, nu este exclus să mai existe şi tărâmuri inaccesibile 
ştiinţei noastre. 

Universul nostru are vârsta de circa 18 miliarde de ani. La inceput, nu 
existau condiţiile necesare apariţiei unor fiinţe evoluate; dar, un calcul re- 
zonabil ne permite să înțelegem că unele dintre civilizațiile de pe alte pla- 
nete se puteau naşte în urmă cu un miliard, poate chiar două miliarde de 
ani. Oricum, cu o mare probabilitate, există, nu foarte departe, civili- 
zaţii cu sute de milioane de ani mai bătrâne decât noi. 

Ce inseamnă „nu foarte departe“? De la cea mai apropiată stea, o rază 
de lumină are nevoie de patru ani să ajungă la noi. Dar, probabil că cea 
mai apropiată planetă locuibilă este mult mai departe. Pe de altă parte, se 
ştie, nimic nu se poate deplasa mai repede decât lumina. Chiar o viteză 
de zece ori mai mică este aproape imposibil de imaginat pentru un vehicul 
pământean. De aici rezultă, spun învățații, că o călătorie între civilizațiile 
din Univers este practic imposibilă. 

Numai că ecuaţiile din care rezultă că lumina este o viteză limită au 
fost descoperite acum mai puţin de o sută de ani. Acum o sută de ani se 
afirma, in faimoase Academii, că zborul unui vehicul mai greu decât aerul 
este o utopie. Dacă ai fi spus că un element poate fi transmutat în altul, 
ori că substanţa poate fi transformată in energie, aveai toate şansele să 
fii considerat nebun irecuperabil. Rețelele mondiale de transmitere şi pre- 
lucrare a datelor, imaginilor, sunetelor, cu ajutorul calculatoarelor electro- 
nice, marile bănci de date, uzinele robotizate incepând cu proiectarea şi 
terminând cu livrarea, realitatea virtuală în care calculatorul te ajută să faci 
orice până şi sex, ingineria genetică in stare să creeze noi vietăţi cu pro- 
prietăţi la comandă, spionajul prin satelit şi alte multe cuceriri ale zilelor 
noastre nu existau nici măcar în romanele ştiinţifico-fantastice... 

Cine işi inchipuie, oare, că va putea prezice progresele ştiinţei peste o 
altă sută de ani? Numărul cercetătorilor este de mii de ori mai mare decât 
era acum un secol. Cine, oare, este atât de naiv incât să-şi inchipuie că 
progresul ştiinţei, de mii de ani mereu ascendent, s-a oprit tocmai în secolul 
nostru şi de acum nu se va mai descoperi nimic esenţial? lar dacă peste 
o sută de ani incă nu va putea fi depăşită bariera vitezei luminii, oare tot 
aşa va fi şi peste o mie de ani? Oare chiar nu se va descoperi, între timp, 
nici un alt principiu fizic prin care să se ocolească această stavilă? 


Dar civilizațiile cosmice sunt mai bătrâne decât noi nu cu o sută sau o 
mie de ani, nici măcar cu zece sau o sută de mii... Între ele trebuie să 
fie unele care ne-au depăşit cu sute de milioane de ani! Ce inseamnă 
o ştiinţă cu sute de milioane de ani mai avansată decât a noastră este 
imposibil 'de imaginat; insă, este greu de crezut că se cramponează de 
aceleaşi principii ale fizicii pe care le invăţăm noi in şcoală. 

Pe de altă parte, chiar şi cu hărăbaiele pe care le-am putea construi 
cu ştiinţa noastră de astăzi, s-ar putea explora ìn intregime galaxia noastră, 
în circa două milioane de ani, chiar dacă, intre timp, n-ar mai apărea nici 
o descoperire nouă. Un alt calcul, făcut in lucrările menţionate, ne-a arătat 
că in galaxia noastră o civilizaţie viabilă se naşte, in medie, o dată la câte- 
va milioane de ani. Rezultă că, practic, fiecare astfel de civilizaţie ar fi avut 
timp, chiar şi cu mijloacele primitive pe cere le intrevedem astăzi, să 
impânzească şi să colonizeze toată galaxia, inainte de apariţia civilizaţiei 

următoare. Aceste civilizaţii, foarte avansate, trebuie să fie, insă, capabile 
să construiască vehicule de tipul OZN-urilor şi să ne viziteze cu frecvenţa 
cu care sunt raportate OZN-urile, având o ştiinţă şi o tehnologie pe care 
noi nu le putem distinge de magie. Deci, Ei ar trebui să aibă de mult cu- 
noştință despre noi, iar dacă vin aici în nici un caz nu fac aceasta cu sur- 
priza unei recente descoperiri, ci cu alte scopuri. 

Oricum, deoarece o civilizaţie viabilă apare in galaxie, conform calcu- 
lelor, abia o dată la câteva milioane de ani, naşterea civilizaţiei noastre 
este, probabil, este unul dintre marile evenimente ale galaxiei noastre în 
ultimul milion de ani. Nu trebuie să ne mire, deci, că suntem în centrul 
atenţiei... 

Civilizaţiile, apărute pe rând, la intervale foarte mari, se puteau integra, 
in mod firesc, in comunitatea celor dinaintea lor, fiind probabil ajutate în 
acest sens. Intr-o astfel de intreprindere neamestecul, dezvoltarea inde- 
pendentă, sunt condiţii obligatorii pentru ca noua civilizaţie să nu „rateze“. 
Deci, este foarte probabil că suntem inconjuraţi, cu o oarecare discreţie, 
de baze situate pe corpurile cereşti invecinate sau în spaţiu; iar navele 
care par să ne viziteze, fac naveta intre aceste baze şi Pământ. Desigur, 
este foarte posibil ca astfel de baze să se afle şi pe planeta noastră, sub 
pământ sau pe fundul unor ape. 

Nu mai reluăm aici şirul de observaţii stranii de pe Lună şi Marte. De 
asemenea, au fost intens mediatizate întâlnirile cu obiecte inexplicabile ale 
navelor pilotate Mercury, Vostok, Voshod, Gemini, Apollo (7, 8, 10, 11, 12, 
13, 14, 15, 16, 17), Skylab etc., ca şi straniile intâmplări care au insoţit 
evoluţia unor sonde spaţiale Voyager, Phobos etc. in drum spre Marte şi 
care au făcut ca să se vorbească despre o „grotă a marelui vampir galac- 
tic“. Cititorul poate urmări detalii asupra acestor intâmplări, de pildă, intr-una 
dintre lucrările menţionate mai sus. 

În concluzie, chiar dacă nu există certitudini, se poate afirma că feno- 
menele semnalate in capitolele precedente s-ar putea datora, cu o foarte 
mare probabilitate, acţiunii unor civilizaţii foarte vechi, care ne urmăresc, 
destul de discret dar statornic, evoluţia. 


Obiecţii vizând ipoteza extraterestră 


Jaques Vallée, astrofizician prin formaţie, este unul dintre cei mai se- 
rioşi investigatori ai fenomenului OZN. Cărţile sale, o parte traduse şi in 
româneşte, stau mărturie acestui fapt. Este unul dintre aceia care nu se 
mulţumeşte să citească mărturiile unei intâlniri sau răpiri, ci merge personal 
să stea de vorbă cu martorii, să examineze locurile, orice altă urmă. Aceas- 
tă cunoaştere de primă mână l-a făcut extrem de prudent in privinţa ipo- 

tezei „clasice“ şi de acum bine incetăţenite conform căreia OZN-urile ar fi 
nişte nave tip „nuts and bolts“ (construite utilizând şuruburi şi piuliţe) 
străbătând în zbor distanţa care ne desparte de o planetă din cutare con- 
stelaţie a Galaxiei noastre sau de vreo altă galaxie. El crede mai degrabă 
că OZN-urile vin dintr-o altă dimensiune, o lume paralelă, eventual invizi- 
bilă, care coexistă alături de noi pe Pământ (ipoteză imbrăţişată la noi de 
Florin Gheorghiţă) etc. Vallée mai spune că, dacă varianta extraterestră 
s-ar dovedi, in cele din urmă, cea adevărată, ar fi extrem de dezamăgit; 
crede, insă, că lucrurile sunt mult mai complicate şi, probabil, depăşesc 
puterea noastră de înțelegere. 

În sprijinul scepticismului său, el aduce mai multe argumente pe care 
merită să le examinăm, critic, impreună cu cititorul. 

1. Întâi de toate, sunt prea multe aterizări comparativ cu obiectivele 
pe care, în mod rezonabil, o civilizaţie extraterestră şi le-ar putea propune 
in legătură cu noi. Vallée recunoaşte că numai in dosarele proprii are 
descrieri privind peste 2000 de aterizări ale unor OZN-uri, in toate colţurile 
lumii, în perioada 1968-1988; multe dintre aceste nave având ocupanți de 
diferite forme şi dimensiuni. În Revelations (1991) el afirmă că alţi cer- 
cetători avansează pentru aceeaşi perioadă un număr de minimum 5000 
de evenimente de acest fel. Este vorba, insă, doar cazuri raportate — o 
picătură în mare. O extrapolare aritmetică a acestor cazuri conduce autorul 
la concluzia că, dacă OZN-urile vin la întâmplare, la orice oră, in orice loc, 
ar fi trebuit să fie circa 14 milioane de aterizări în ultimii 40 de ani, ceea 
ce este absurd, deoarece urmărirea civilizaţiilor umane se putea face şi cu 
mijloace mult mai simple şi mai discrete: sonde care să ne urmărească 
vizual din spaţiu, recepționarea emisiunilor TV etc. Deci sau fenomenul 
reprezintă altceva decât vizite ale unor nave extraterestre, sau acestea vin 
special la cei care fac rapoartele, ca urmare a unui scenariu... 

2. Strania fizică a OZN-urilor ar fi al doilea argument. Istoriile in care 
OZN-ul se apropie, aterizează, lasă urme, iar, în cele din urmă, decolează 
şi se indepărtează cu mare viteză, nu sunt de loc singurele, poate nu sunt 
nici măcar tipice. Există şi OZN-uri care, aparent, se materializează şi se 
dematerializează instantaneu, uneori cu o explozie sau lăsând in urmă un 
norişor alb, alteori „ca şi cum ai stinge un televizor“. Altele (ca şi ocupanții 
lor) trec prin obstacole solide ca printr-o perdea de fum (au fost văzute 
OZN-uri intrând, pur şi simplu, în pământ), se măresc şi se micşorează, işi 
schimbă forma sau chiar se contopesc ori se divid. Vallée a fost chiar 
criticat deoarece, intr-un loc, vorbeşte despre OZN-uri ca despre obiecte 
reale, solide, palpabile, iar pe pagina următoare aceleaşi OZN-uri apar 
drept fenomene psihice paranormale, induse in conştiinţa martorilor. Vallée 
s-a apărat spunând că această ambiguitate este reală, ea rezultând nu din 

inconsecvenţa autorului, ci din sutele de rapoarte şi investigaţii care îl o- 
bligă să accepte această duplicitate. 

Mişcările in zig-zag cu viteze fantastice ale OZN-urilor seamănă mai 
mult cu jocul unei raze de lumină reflectată de oglinda mânuită de un copil 
neastâmpărat, sau poate cu o proiecţie holografică; un obiect fizic nu ar fi 
în stare de astfel de manevre. Vallée adaugă că n-ar fi exclus ca, undeva, 
să existe şi o maşină, analoagă unui aparat de proiecţie, doar că această 
maşină rămâne invizibilă; de altfel, mulţi martori nici nu afirmă că au văzut 
altceva decât jocuri de lumini, nu şi un obiect concret. Fenomenele ar pu- 
tea fi explicate admițând că OZN-urile sunt proiecţii (sau secţiuni) ale unor 
obiecte dintr-un spaţiu cu N dimensiuni, N fiind mai mare decât 4. Cât 
despre răpiri — ele puteau fi făcute printr-o fereastră conducând spre un 
alt tărâm, poate din acelaşi spaţiu N-dimensional. 

3. În descrierile martorilor apar extratereştri neverosimil de asemă- 
nători cu oamenii pământeni, ceea ce este absurd, scrie Vallée. El aduce 
drept argument rapoarte cu OZN-uri in care ocupanţii arătau, inclusiv prin 
detaliile de imbrăcăminte, exact ca nişte pământeni. Pe o altă planetă gra- 
vitaţia, compoziţia chimică a rocilor, a atmosferei, spectrul de radiaţii sunt 
diferite. Dar a fost diferită şi succesiunea şanselor şi catastrofelor care au 
impins evoluţia vieţii intr-o direcţie sau alta. Deci, in mod normal, cu greu 
am putea admite că o specie inteligentă, rezultată dintr-o evoluţie naturală, 
neinfluenţată din afară, cu durata de circa patru miliarde de ani, pe o altă 
planetă, ne-ar semăna atât de mult. Ajunge să ne gândim că de strămoşii 
cimpanzeilor ne desparte o evoluţie, doar, de numai câteva milioane de 
ani, ori diferenţele sunt deja mult mai mari ca cele față de presupuşii ex- 
tratereştri. Cu atât mai mult, nu ar fi posibile incrucişările dintre pământeni 
şi speciile extraterestre, aşa cum par să sugereze incidentele de tipul Villas 
Boas. Sau cumva, totuşi, printr-o neverosimilă loterie, evoluţia a născut două 
specii aproape identice pe două sau mai multe planete diferite? Şansa este 
mai mică decât aceea ca dumneata, cititorule, să câştigi lozul cel mare, in- 
cepând cu această săptămână, de zece ori la rând. 


4. Ipoteticii extratereştri manifestă un nivel ştiinţific mult prea apro- 
piat de al nostru. Există, de acum, mii de rapoarte de răpiri; ceea ce 
intrigă la ele este faptul că tehnologia afişată este, de fiecare dată, doar 
cu câţiva ani sau cel mult cu câteva decenii in avans faţă de cea pămân- 
tească. Fenomenul nu datează de azi de ieri. Este greu de găsit o cultură 
pe glob care să nu aibă în tradiţiile sale ancestrale pitici sau zâne care 
zboară prin cer şi răpesc oameni, de pildă pentru călătorii printre stele sau 
pe alte tărâmuri. Aparent insă, pe măsura progresului tehnologiilor pământeşti, 
înzestrarea tehnică a vehiculelor utilizate se modemizează şi ea; in Evul Me- 
diu cronicile vorbeau de corăbii zburătoare, ancorele cărora se încurcau în 

clopotniţele bisericilor; in 1896, America de Nord a fost bântuită de o navă 
care semăna cu dirijabilele contelui Zeppelin, dar acestea urmau să fie 
fabricate abia peste câţiva ani. Astăzi la bordul navelor se fac experimente 
genetice un pic mai sofisticate decât cele efectuate în spitalele noastre din 
anii şaptezeci, ducând la naşterea primilor copii-eprubetă. Tehnicile de pro- 
pulsie despre care vorbesc ocupanţii OZN-urilor sunt, toate, din arsenalul fizicii 
contemporane (de pildă fuziunea controlată) ş.a.m.d. 

Contrar, insă, celor susţinute de Vallée, argumentele de mai sus nu 
contrazic ipoteza extraterestră, înțelegând noţiunea de „extraterestru“ la“ 
modul cel mai larg, ca orice inteligenţă care nu aparţine civilizaţiilor terestre 
cunoscute. Dacă admitem existenţa unor supercivilizaţii cu milioane de ani 
mai bătrâne decât noi, undeva in adâncul Universului, toate cele de mai 
sus, ca şi întreaga problematică legată de răpirile cu OZN-uri pot fi lesne 
explicate ca manifestări ale activităţii lor. 

Fizica ciudată a OZN-urilor nu reprezintă altceva decât ilustrarea dis- 
tanţei imense dintre ştiinţa noastră şi o ştiinţă care ne-a depăşit cu milioane 
de ani. Un învăţat european de acum câteva sute de ani ar fi considerat 
drept miracole tomograful computerizat, experimentele genetice, proiecţiile 
holografice, realitatea virtuală creată de calculatoarele electronice, uzinele 
robotizate, sau, chiar, radioul, televiziunea, telefonul, avionul. De cei mai 
primitivi dintre băştinaşii din Noua Guinee sau din jungla Amazoanelor ne 
despart, cel mult, zece mii de ani. Ce ar inţelege ei din principiile de 
funcţionare ale acestor aparate? De ce nu suntem, atunci, pregătiţi să re- 
cunoaştem că manifestările ştiinţei şi tehnologiei unor civilizaţii din Univers 
care ne-au depăşit cu milioane de ani, este cu mult dincolo de puterea de 
explicare a teoriilor noastre, deci că nu avem nici o şansă ca să le înţele- 
gem. Mai mult, de ce n-am admite că intenţiile lor in aceste manifestări 
nu au nici o legătură cu cele pe care noi le-am socoti, la prima vedere, 
fireşti intre civilizațiile extraterestre şi cele pământene. 


Calculele lui Vallée, privind numărul prea mare de nave care ne vizitea- 
ză, sunt aproape sigur eronate, deoarece aceste nave nu se răspândesc 
ziua şi noaptea în mod egal pe toate paralelele şi meridianele globului, ci, 
aşa cum sugerează şi rapoartele citate mai inainte, ţintesc anumite ţări, 
anumite comunităţi umane, anumiţi indivizi şi apar la anumite zile şi ore. 
In plus, ele nu par să vină de fiecare dată din hăurile cosmosului, ci, iarăşi 
din sugestiile martorilor, de pe baze cosmice disimulate in apropierea Terrei. 
În acest caz, revenirea de zeci de ori a aceleiaşi nave, eventual seară de 
seară, devine plauzibilă, chiar şi in condiţiile unei fizici ortodoxe. 


9. PRINCIPIUL „BRUIAJULUI“ 


Câtă incredere putem avea in mărturiile celor răpiți? Este, oare, re- 
gresia hipnotică o metodă infailibilă? Dar dicteul automat sau reve- 
lația? Amestecul de certitudini şi absurdităţi. Agenţii de dezinformare 
bruiază mesajul. Cât este aur şi cât este zgură in mesajele recepţio- 
nate? 


Siguranţa celor care cred 


Există autori care scriu intr-o manieră deconcertant de fermă şi sigură 
despre OZN-uri şi ocupanţii acestora. De pildă, pentru inginerul energeti- 
cian ungur /van Szalay, autorul volumului Humanoidok (1993), interiorul 
OZN-urilor ori principiile sale de deplasare, invizibilitate radar ori vizuală 
etc. nu au nici o taină. El ştie, fără nici un dubiu, de pildă, că omulgții 
cenuşii sunt de fapt alcătuiri biologice artificiale, create special, din material 
genetic pământean, in vederea explorării Pământului, de către o specie 
care ne-a depăşit cu zeci de milioane de ani, având indivizi asemănători 
oamenilor, dar foarte înalţi şi care nu doresc să ni se arate. Omuleţii cenușii 
sunt perfect adaptaţi obiectivului propus: au doar 1,20-1,30 metri, 25-27 kg., 
temperatura de 26 grade Celsius, iar în somn (care ţine trei săptămâni) 
temperatura scade la 20 de grade. Organismul lor este foarte simplu; sunt 
asexuaţi, pot trăi până la 1000 de ani, dar, la nevoie, pot fi regeneraţi. 

Sunt adaptaţi, in primul rând, traiului in interiorului OZN-ului; ieşirea din 
navă cere din partea organismului lor o mare cheltuială de energie; din 
această cauză, nu pot sta mai mult de câteva ore în afara navei. Totodată, 
corpul lor se reincarcă permanent cu energie din câmpul OZN-ului; deci, 
nu se pot indepărta prea mult de acesta. 


Posedă numeroase organe de simţ, diferite de ale noastre sau mai 
dezvoltate; au ochi negri, bombaţi, migdalaţi, lungi de 6-7 cm. şi laţi de 
3-3,5 cm., lipsiţi de pupile, permiţând acoperirea unui câmp vizual de 270 
de grade; acest unghi se ingustează in timpul eforturilor. Dacă sunt con- 

fruntaţi cu persoane care pot prezenta un pericol, ochii lor sunt capabili să 
le paralizeze printr-o emisie telepatică; in acest timp, pe porţiunea centrală 
a ochilor apar dungi verticale inguste. Pe aceeaşi cale pot citi gândurile şi 
pot „vorbi“ direct in mintea oamenilor, chiar dacă nu le ştiu limba. Ochii, 
ca şi suprafaţa pielii, servesc şi la perceperea altor vibrații, intre care 
pe cea a sunetelor. Creierul lor are 2500 cms, comparativ cu creierul de 
1300-1400 cm? ai omului obişnuit; omuleţii cenușii folosesc 90% din ca- 
pacitatea acestui creier, spre deosebire de om care foloseşte doar circa 
10%. Pielea capului, ca şi cea de pe vârful degetelor are proprietăţi cu 
totul speciale... Şi descrierile de acest tip continuă pe pagini intregi, cu 
detalii dintre cele mai pitoreşti şi neaşteptate. 

Camera de comandă este înfăţişată, şi ea, cu aceeaşi minuţie, pupitrul 
“semicircular de comandă, ecranele inteligente care se luminează când li 
se cere să prezinte anumite imagini şi se intunecă singure când au termi- 
nat, cu benzi metalice de care omuleții îşi lipesc fruntea şi cu nişte măciulii 
voluminoase, prevăzute cu şiruri de câte trei adâncituri, in care omuleții işi 
vâră buricele degetelor, conversând astfel cu calculatorul biologic care asi- 
gură pilotarea, dând comenzi mintale şi primind răspunsuri pe aceeaşi cale. 

Să-l credem? Afirmațiile sunt inşirate cu siguranţă, fără urmă de ezitare, 
dar şi fără argumente care să ne înlăture eventualele semne de întrebare. 
Să-l considerăm un mitoman? În fond, nu avem nici un temei să-i respin- 
gem afirmaţiile, pe care autorul lor le deţine, după propria afirmaţie, in urma 
a douăzeci de ani de studii. 

Sursa primară a acestor informaţii intră în câteva mari categorii: Unii 
susţin că au fost la bordul unei nave spaţiale extraterestre, unde au întrebat 
şi şi-au notat, in memorie, tot ce au văzut, ca şi explicaţiile însoţitoare. Alţii 
vor răspunde că toate acestea le-au fost transmise printr-o formă de reve- 
laţie — de pildă prin dicteu automat; alţii şi-au amintit aceste detalii sub 
regresie hipnotică etc. 

E adevărat, practic singurul lucru concret pe care s-a clădit studierea 
fenomenului OZN il reprezintă miile de rapoarte. Faţă de aceste rapoarte 
nu putem aplica politica struțului; prea revin cu regularitate, prea sunt con- 
cordante in anumite bizarerii. Dar, inseamnă aceasta, automat, că sunt şi 
adevărate? Câtă incredere putem avea in spiritul de observaţie uman? dar 
în memoria sa? sau în elementele evocate sub hipnoză? 


Regresia hipnotică 


Mulţi martori ai unor răpiri îşi amintesc întâmplările prin care au trecut 
in mod spontan. În circa 70% din răpirile explorate, informaţia nu s-au re- 
velat decât in urma regresiei hipnotice; mai mult, există numeroase detalii 

pitoreşti ale răpirilor care nu au devenit cunoscute decât prin repetarea lor 
in inregistrările efectuate sub hipnoză. Exemplele rezumate în capitolele 
precedente sunt argumente suficiente in acest sens. 

Psihicul omenesc, actele sale, sunt manifestarea interacțiunii unui nu- 
măr imens de instanţe, în bună măsură inconștiente. Intre aceste instanţe 
se stabilesc relaţii care pot fi şi antagoniste. Există, de pildă, instanţe care 
apără integritatea noastră psihică; ele vor interzice conştientizarea reamin- 
tirii unor situaţii prin care individul a trecut o dată, situaţii atât de trauma- 
tizante sau penibile incât ar ameninţa această integritate. Omul, pur şi sim- 
plu, nu şi le va mai aduce aminte şi, aparent, lucrurile vor fi in ordine. Se 
întâmplă insă că, uneori, aceste amintiri au o puternică încărcătură afec- 
tivă, care le impinge, permanent, să iasă la lumină. In acest caz, conflictul 
mocnit intre ele şi „paznicul“ lor poate duce la o epuizare nervoasă, ca şi 
la manifestări colaterale, cum ar fi: vise ciudate, un comportament bizar, 
la prima vedere inexplicabil, iar, în cazurile mai complexe, la nevroză, la 
incapacitatea de a mai da piept cu problemele vieţii de zi cu zi. Conflictul 
fiind inconştient, omul nici măcar nu ştie de la ce i se trage situaţia în care 
se află. O metodă, cea recomandată de psihanalişti, vizează descoperirea 
acestor conflicte ascunse, conştientizarea, lămurirea, relaxarea sau stinge- 
rea lor. O cale este hipnoza; prin ea pot fi „adormite“ instanţele care stau 
de pază şi pot fi descoperite conflictele pe care le ascund. Tot prin hipnoză 
se pot „implanta“ in subconştient sugestii benefice pentru pacient. In Sta- 
tele Unite, de pildă, oamenii consideră la fel de firesc să se adreseze psi- 
hiatrilor pentru tratamente de acest tip, ca şi când ar merge la stomatolog 
să-şi repare dantura. 

Prin regresie hipnotică, cel hipnotizat este pus să se întoarcă, în amin- 
tire, intr-un moment trecut al vieţii sale. Metoda are o eficacitate bine ve- 
rificată; dacă, de pildă, ni se sugerează că ne-am întors in clasa întâia 
şcolară, ne vom vedea în jur toți colegii, îi vom şti pe nume, vom putea 
descrie planşele de pe pereţi etc., intr-un mod imposibil de reprodus în 
mod obişnuit. Metoda se mai foloseşte, uneori, in criminalistică, pentru ca 
martorii să-şi amintească detalii pe care, altminteri, nu le mai ţin minte, dar 
şi de psihologul care pune pacientul să retrăiască evenimentele în care el 
bănuieşte că s-a intâmplat evenimentul traumatizant. 

În urmă cu două-trei decenii, după o întâlnire de gradul III sau IV, dacă 
se intâmpla ca martorii să prezinte in săptămânile următoare simptome de 
nevroză, ei mergeau la medic pentru a se trata; medicul putea utiliza, in 
acest scop, regresia hipnotică. Pe această cale s-au descoperit detalii, pâ- 
nă atunci neştiute, ale incidentului prin care au trecut. Procedeul a avut, 
de regulă, un efect foarte bun, cel puţin asupra unora dintre pacienţi, care 
au scăpat, astfel, de coşmaruri şi de celelalte fenomene neplăcute. Paralel, 

la o parte dintre aceştia, parcă s-ar fi deschis nişte zăgazuri ale memoriei; 
ei incepeau să-şi amintească şi in stare trează o mulţime de detalii care, 
inainte, păreau definitiv uitate. 

Mai recent insă, în anii din urmă, lucrurile s-au schimbat — cel puţin în 
Statele Unite, oameni care nu prezentau simptome de nevroză dar aveau 
impresia că s-au întâlnit cu un OZN sau acuzau fenomenul de „lacună în 
timp“ (în fond, poate, o simplă amnezie), ori avuseseră nişte vise neliniști- 
toare, mergeau să se supună, din proprie iniţiativă, regresiei hipnotice di- 
rect la cercetători ai fenomenului OZN, dintre care majoritatea aveau cu 
totul alte meserii decât cele de medic sau psiholog, dar care au invăţat 
tehnici elementare de hipnoză. Insistenţa cu care aceştia cereau tot mai 
multe şi mai multe detalii acolo unde memoria subiectului nu mai inregi- 
strase nimic, putea avea ca efect producerea unor amintiri false, de pildă 
a unor amintiri de complezenţă, in care cel hipnotizat să înceapă să con- 
fabuleze; să-şi imagineze şi să descrie nişte imagini in sensul celor dorite 
de hipnotizator. Era ca şi cum, dorind să scoţi apă cât mai proaspătă, aflată 
cât mai adânc într-o fântână, ajungi să răscoleşti noroiul de pe fund, re- 
zultatul fiind exact invers celui scontat. Aşa cum subliniau de pildă Dr. 
Donald Klein şi celebrul său pacient Whitley Strieber, o dată răscolit acest 
„subsol“ al memoriei, informaţiile revelate de regresiile ulterioare devin din 
ce în ce mai puţin demne de incredere. 

Visele sunt combinaţii, mai mult sau mai puţin întâmplătoare, ale unor 
elemente şi situaţii intâlnite în realitate. Detaliile obiectelor cu care avem 
de-a face în vis sunt uneori halucinant de precise. Majoritatea oamenilor 
uită aceste detalii la scurt timp după ce se trezesc, dar le recunosc dacă 
le întâlnesc într-un nou vis. Ne intoarcem, adesea, in oraşe sau in incăperi 
pe care le-am mai visat şi in alte dăți; aceasta deoarece ele rămân, totuşi, 
ingropate, undeva, în tainiţele memoriei. Cine garantează că o regresie 
hipnotică mult prea insistentă, forțând trecerea dincolo de amintirile faptului 
real, inregistrate de memorie, nu poate derapa în amintirea unui vis, sau 
nu poate produce imagini fabricate ad hoc, prin mecanisme asemănătoare 
celor cu care lucrează visul? Un hipnotizat n-ar putea, oare, intra, sub hip- 
noză, in această lume de vis, povestind, de fapt, ceea ce visează in mo- 
mentul respectiv? Dar, cel mai probabil, in astfel de situaţii, amintirile reale 
se amestecă cu elementele de vis. Cine ar putea, oare, să le distingă? 
Ori, situaţia este incă mult mai complicată, în amintirile evocate amalga- 
mându-se şi mici halucinaţii, confuzii produse frecvent în starea dintre somn 
şi trezie etc., dar şi sugestii involuntare făcute de investigator. O dată, insă, 
intrat în acest joc, cel hipnotizat va ajunge să creadă el insuşi că cele 
confabulate astfel sunt realitatea pură şi să continue, eventual in regresii 
viitoare, să le completeze, să le „rotunjească“ cu precădere în direcţia ace- 
lor informaţii pe care cel in cauză simte că investigatorul ar dori să le audă. 

Aşa cum remarcă Vallée, regresia hipnotică a devenit o obsesie fanatică 
a investigatorilor OZN contemporani din S.U.A., creând, in mod evident, 
„false memorii“ atunci când dorinţa de senzaţional depăşeşte metoda 
ştiinţifică obiectivă. Pe această cale, anumiţi critici au mers atât de departe 
încât au afirmat că sub hipnoză orice persoană poate fi sugestionată că a 
fost victima unei răpiri OZN şi pusă in situaţia să-şi „reamintească“ detaliile 
acestei răpiri imaginare. 

Din fericire, multe regresii sunt făcute, totuşi, de profesionişti; aceştia 
interzic, de regulă, inainte de terminarea investigaţiilor, ca pacientul să-şi 
amintească în stare trează lucrurile pe care le-a spus sub hipnoză. Psiho- 
logii au mai observat ceva: dacă poveştile s-ar naşte una din cealaltă, prin 
contaminare, de pildă din istorii citite sau auzite de la cei cărora li s-a 
întâmplat ceva asemănător, atunci scenariul lor ar trebui să fie convergent 
către o variantă foarte bine conturată, ori situaţia este diferită. Aceasta ìn- 
seamnă că ceea ce se povesteşte sub hipnoză reprezintă amintiri, măcar 
în parte, reale. Rămâne de văzut, insă, care parte este cea reală şi cât 
este ea de mare. 

Consiliul pentru afacerile științifice al Asociaţiei Medicale Americane a 
declarat, in decembrie 1984, că regresia hipnotică nu reprezintă, automat, 
calea spre un anumit adevăr, aşa cum au sugerat anumiți jurişti; ea nu 
garantează acurateţea amintirilor şi nu imbunătățeşte calitatea unor obser- 
vaţii care, de la bun început, au fost lacunare. in plus, este bine să subli- 
niem că, oricât de adâncă este hipnoza, pot exista unele condiţionări cul- 
turale, de pildă o anumită pudoare, care să impiedice pe cel hipnotizat să 
spună totul din cele ce ii revin in minte. La rândul ei, Dr. Edith Fiore recu- 
noaşte că in regresiile hipnotice pe care le-a condus, pacienţii ei manifes- 
tau, uneori, confuzii, contradicții cu afirmaţii precedente, sau negau că s-ar 
fi întâmplat lucruri pe care le afirmaseră ferm la şedinţa precedentă. Ea 
adaugă, ca un comentariu: „Hipnoza nu este un instrument perfect; nu este 
«un ser al adevărului». Dar este de mare ajutor“. 

Inconştientul poate fi sondat, intr-adevăr, probabil chiar mai bine, cu 
ajutorul unor compuşi chimici inrudiţi cu LSD-ul, numiţi „serul adevăru- 
lui“. Utilizarea acestor droguri este, insă, supusă unor reglementări se- 
vere, deci nu este la indemâna investigatorilor. Există şi alte metode, 
mai mult sau mai puţin sigure, prin care ne întâlnim cu o serie de vechi 
tehnici de divinaţie sau de comunicare cu lumea transcendentă, cum ar 
fi, de pildă, metoda pendulului, care dă răspunsuri de tip da/nu la 
diferite intrebări. Această metodă o recomandă insăşi Dr. Edith Fiore, 
într-o formă amuzantă, in investigaţiile privind experienţele OZN. Pentru 
a nu rupe firul expunerii, am expus metoda intr-o anexă a acestei 
cărţi. 

Dicteui automat 


Unii contactaţi ţin legătura cu entităţile extraterestre nu prin răpiri sau 
intâlniri nocturne, ci prin receptarea de informaţii pe calea revelaţiei. Cea 
mai răspândită tehnică din acestă categorie este cea a „dicteului automat“ 
(numită şi scriere automată ori psihografie). Studierea, cât de cât ştiinţifică, 
a fenomenului datează de mai bine de un secol. Foarte mulţi contactaţi 
declară că simt, pur şi simplu, din când în când, nevoia de a lua hârtie, 
instrumente de scris şi de a-şi lăsa mâna să aştearnă o frază după alta, 
condusă de o voinţă extemă, fără să înțeleagă ce anume se întâmplă. Bi- 
zareria constă in faptul că, adesea, persoanele care au acest dar scriu 
texte coerente despre lucruri la care nu se pricep câtuşi de puţin, ba, une- 
ori, intr-o limbă pe care n-o cunosc ori chiar cu un alfabet inexistent pe 
Pământ (vezi fig. 10). 

De exemplu, celebrul mediu american Arthur Ford a descoperit, prin 
1960, că Ruth Montgomery are darul „dicteului automat“. După ce a aju- 
tat-o să-şi dezvolte aceste aptitudini, ea a scris prin această metodă, direct 
la maşină, un material voluminos primit de la nişte spirite pe care ea le 
numeşte „ghizi“. Ulterior, plecând de la informaţiile respective, ea a publicat 
cel puţin opt cărţi, intre care şi Aliens Among Us (1985) despre care am 
mai amintit. In cartea sa The Excalibur Briefing (1980), Thomas Bearden 
a inclus pasaje primite pe aceeaşi cale. Dr. Andrija Puharich şi Uri Geller, 
de care am amintit mai sus, primesc în mod regulat mesaje privind pacea 
mondială, înregistrate direct pe magnetofon, de la o misterioasă sursă cos- 
mică. lar benzile, după ce sunt citite, se şterg sistematic. Exemplele mai 
pot continua, de pildă cu faimoasele cazuri ale unor medium-uri de tipul 
Edgar Cayce. Acesta, după întâlnirea avută in copilărie cu o femeie care 
a apărut dintr-o sferă luminoasă, a căpătat darul ca, prin dicteu automat, 
să pună mii de diagnostice de mare exactitate şi să prescrie tratamente 
infailibile; el nu numai că nu a avut o pregătire medicală, dar nu reuşise 
să absolve decât primele clase de şcoală. De asemenea, cititorul care a 
urmărit cărţile publicate in ultimii ani, a putut întâlni volume scrise chiar de 
autori români, utilizând tehnica dicteuiui automat, de inspiraţie concomitent 
creştină şi extraterestră. 

Vorbirea intr-o limbă necunoscută, sub hipnoză, este un fenomen atât 
de răspândit incât a primit şi un nume tehnic — xenoglosie. Ea a fost ex- 
plicată, de regulă, prin faptul că cel în cauză a cunoscut limba respectivă 
in prima copilărie, după care a uitat-o. Dar nu este totdeauna aşa. Betty 
Andreasson Luca repeta, sub hipnoză, o mulţime de fraze şi cuvinte de 
neinţeles, auzite de la cei care o răpiseră. Cuvinte asemănătoare, au fost 
înregistrate şi de la alţi martori ai unor răpiri, toate fiind reunite sub numele 

prin dicteu automat. Semnele seamănă cu cele reproduse de martorii 
unor răpiri sau de cei care au văzut OZN-uri prăbuşite. 

de „limbaj stelar“. Aşa cum ne informează Whitley Strieber in Transfor- 
mation, cercetătorul Leonard Keane descoperă că acest limbaj este foarte 
apropiat de gaelică, celtica vechilor irlandezi, o limbă pe care nici Betty, 
nici celelalte persoane n-aveau de unde s-o cunoască. Keane a dat, pe 
această bază, chiar traducerea unora dintre mesaje, ca şi a numelor unora 
dintre ființele cu care contactaţi au fost în legătură repetat. Să existe, oare, 
o legătură mai mare decât s-ar putea imagina intre vechii celți şi strămoşii 
sau creatorii omuleţilor cenușii? 

Fenomenul revelaţiei este foarte vechi, el existând incă din preistorie, 
în extazul şamanilor, sau în antichitate la marii mistici care au primit, pe o 
cale asemănătoare, revelaţia unor adevăruri divine. Doctrinele majorităţii 
marilor religii se consideră că au fost inspirate pe această cale profeților 
lor. Faimoasele oracole, cum ar fi cel din Delphi, sunt un alt exemplu în 
acelaşi sens. 

O intrebare tulburătoare, pe care deocamdată doar o enunţăm, este ` 
dacă revelaţia numită extraterestră are vreo înrudire cu revelaţia reli- 
gioasă? |n căutarea unui răspuns, cititorul interesat poate consulta cu fo- 
los de pildă cartea, deja menţionată, a lui Jaques Vallée Dimensions, tra- 
dusă şi în româneşte sub titlul Alte dimensiuni (1993). Punctăm din mga 
carte doar un singur exemplu. În noaptea de 21 septembrie 1823, 
Sharon (Vermont), Joseph Smith a primit de trei ori vizita unui inger in 
nos care i-a transmis un text pe care Smith il va traduce şi îl va publica 
în 1830 sub numele de „Cartea lui Mormon“, aflată la originea vigurosului 
curent religios al mormonilor. Vallée remarcă, între altele, faptul că în a- 
ceastă carte suntem confruntaţi, o dată în plus, cu „un amestec de certi- 
tudini şi absurdităţi, de fapte şi fantezii“, subliniind şi o seamă de ase- 
mănări dintre istoria cărţii şi rapoartele OZN din zilele noastre. 


Amestecul de certitudini şi absurdităţi 


Recapitulând cazurile expuse până aici, la care cititorul avizat, fără ìn- 
doială, mai poate adăuga numeroase altele, una dintre cele mai constante 
şi mai remarcabile trăsături pe care le putem observa este amestecul de 
absurdităţi printre elementele verosimile, amestecul de fapte aparent 
solide cu cele care ţin de logica visului. 

Dintre nenumăratele argumente in acest sens cităm aici doar unul sin- 
gur. Herbert Schirmer şi-a reamintit sub hipnoză că răpitorii săi i-ar fi spus, 
între altele, că vin dintr-o galaxie apropiată, că au baze pe teritoriul Statelor 
Unite, că nava lor funcţionează pe principiul „electromagnetismului invers“, 
dar a fost doborâtă de radarele pământene prin ionizare, că işi iau energia 
din marile rezervoare de apă ş.a.m.d., afirmaţii cu atât mai absurde, cu 

cât, la prima vedere, par verosimile. În aceeaşi carte, Vallée istoriseşte şi 
cazul unei femei tinere, numită Hellen, care a suferit o răpire, împreună cu 
alți trei martori; pe parcursul acesteia, un vizitator imbrăcat în alb i-a ex- 
plicat principiul de funcţionare al OZN-ului. După incident, ea începe să fie 
obsedată de dorinţa de a construi o astfel de maşină; din păcate, aceasta, 
aşa cum o reţinuse, nu putea - fizic — funcţiona. Altui răpit i s-a oferit, 
într-un mod similar, leacul cancerului; evenimentul i-a schimbat intreaga 
existenţă; omul nostru s-a înscris la facultatea de medicină, a absolvit-o, 
a sacrificat tot ce avea pentru a putea testa metoda, constatând, la capătul 
unor eforturi susţinute, că soluţiile nu valorează nici doi bani. 


Dar confuzia este mult mai întinsă. Ufonauţii prezic faptul că se vor 
întoarce şi vor ateriza în ziua şi la ora cutare într-un anumit loc; lumea se 
adună, aşteaptă, dar nu se intâmplă nimic. La fel se petrec lucrurile cu 
prezicerea unor cataclisme inspăimântătoare sau (din ce în ce mai frec- 
vent) a locului şi momentului în care va izbucni al treilea război mondial. 
Alţii spun că vin din oraşele luxuriante de pe Venus, deşi se ştie că pe 
această planetă domneşte o atmosferă de iad, total improprie oricărei for- 
me de viaţă. Un alt aspect, revelat de mai mulţi analişti (de pildă Edith 
Fiore) este că, în regresii succesive asupra aceleiaşi răpiri, dar şi in texte 
diferite, obţinute prin dicteu automat, referitoare la acelaşi subiect, se 
intâmplă că cele transcrise azi să fie contrazise de cele transcrise data 
viitoare. Care variantă să fie acceptată ca adevărată? 

Creaturile mai spun şi că vin de pe Zeta Reticuli, sau din Orion, sau 
din Pleiade ş.a.m.d. Putem să le credem? Ori ne comunică detalii despre 
principiile de deplasare in spaţiul n-dimensional sau despre organizarea 
Federaţiei Galactice. Putem şti dacă ne trag pe sfoară intotdeauna sau 
uneori ne mai spun şi adevărul (şi când?). 

Învăţaţii serioşi au răspunsul pregătit de mult — faptul că întregul feno- 
men OZN e inţesat de absurdităţi este cea mai bună dovadă că avem de-a 
face cu o simplă iluzie. Să fie oare aşa de simplu? Prea sunt multe fapte 
concordante ca să putem expedia atât de uşor această realitate nelinişti- 
toare. Dar dacă acceptăm că, măcar în parte, fenomenul e real, care să 
fie cauza absurdităţilor intreţesute în el? 

S-ar putea, aşa cum spuneam mai sus, ca, în astfel de situaţii, amintirile 
reale să se amestece cu elementele de vis, cu mici halucinaţii, sau cu 
sugestii involuntare făcute de investigator. 

O altă variantă este că, fiind atât de evoluaţi faţă de noi, Ei ne tratează 
ca pe nişte copii, faţă de care nu trebuie să iei cele spuse foarte în serios. 
Poate ne spun absurdităţi aşa cum un părinte spune minciuni numai să 
scape de întrebările sâcâtoare ale copilului său, fără să acorde prea mare 
importanţă celor spuse. Aici ar intra şi diversele nume sub care se prezintă 

contactaţilor, planetele sau constelaţiile de pe care vin, sau motivele de- 
clarate, evident aberante, ale vizitelor (elixir pentru a se putea inmulţi, sal- 
varea pământenilor dacă se vor inversa polii etc.). N-ar fi exclus să se 
amuze, pur şi simplu, pe seama noastră. FI. Gheorghiţă ne asigură în ace- 
laşi sens, în cartea sa Comunicări cu „Cealaltă lume“ (1993), că la marea 
majoritate a experienţelor „spiritiste“, „contactele s-au stabilit cu entităţi infe- 
rioare, care nu pregetau să mintă in diferite feluri, distrându-se“. 


Dezinformarea 


O ipoteză ar putea fi şi aceea că totul face parte dintr-un scenariu pus 
la punct de inamicii acceptării existenţei extratereştrilor, pentru ca să de- 
ruteze lumea, să ridiculizeze întregul fenomen OZN, deci să abată atenţia 
de la el. 

O altă ipoteză este că autorii derutei sunt extratereştrii inşişi, în dorinţa 
lor de a nu se dea in vileag in faţa noastră mai mult decât ar fi necesar. 
Jaques Vallée, comentând cazul lui Herbert Schirmer, remarcă faptul că 
explicaţiile pe care acesta le-a primit de la ocupanţii OZN-ului şi le-a re- 
produs sub hipnoză erau, evident, absurde. Insuşi cel răpit recunoştea că 
a avut impresia că afirmaţiile aveau mai degrabă rostul de a zăpăci oame- 
nii. Cei ce l-au răpit l-au avertizat că nu va fi în stare să vorbească, in mod 
coerent, despre cele ce i s-au intâmplat in noaptea aceasta. Câtă incredere 
putem avea, atunci, in intregul şir de istorii scoase la iveală prin regresie 
hipnotică din diversele cazuri de răpire? Vallée se intreba, în legătură cu 
acest exemplu, ca şi cu altele similare, dacă nu cumva cineva sau ceva 
ne joacă o farsă colosală. 

Încă de la inceputurile istoriei moderne a fenomenului OZN, s-a remar- 
cat că el este inconjurat de o vastă activitate de derutare, dezinformare şi 
descurajare a celor ce doreau să spună mai mult decât era cazul. O parte 
dintre aceste acţiuni puteau fi puse pe seama autorităţilor, altele insă greu 
puteau fi incadrate în acestă categorie. 

Există nenumărate mărturii, pe care nu e cazul să le mai reluăm aici 
privind acei oameni în negru (in engleză men in black, prescurtat MIB), 
care apar, de regulă, după o experienţă OZN, cunosc foarte bine detaliile 
întâlnirii şi sfătuiesc martorul să uite totul. Uneori, ei sunt imbrăcaţi inadec- 
vat faţă de vremea de afară, se comportă sau se mişcă bizar, se prezintă 
sub identități inexistente etc. Ameninţările lor sunt şi ele pe măsură. Dr. 
Berthold Schwarz in UFO-Dynamics (1983) istoriseşte că un medic gene- 
ralist dintr-un orăşel din Maine, amestecat într-un incident local OZN, a 
primit, la scurt timp după consumarea acestuia, vizita unui ins in negru 
care a invitat martorul să ia o monedă şi s-o ţină in palmă; când acesta 

s-a conformat, a constatat cu groază că moneda işi schimbă culoarea, de- 
vine ceţoasă, după care se topeşte pur şi simplu. După această demon- 
straţie, vizitatorul spune că este in stare să facă acelaşi lucru şi cu inima 
lui, dacă nu va înceta investigaţiile incepute, după care dispare pur şi sim- 
plu. Demonstrația a fost suficient de convingătoare pentru ca medicul să 
pună pe foc toate materialele strânse în legătură cu incidentul. Uneori, da- 
că este să dăm crezare analiştilor, au loc şi sinucideri sau accidente foarte 
suspecte printre cercetătorii prea curioşi şi prea insistenţi ai fenomenului 
OZN. 

În acelaşi spirit, urmele vizitelor sunt şterse cu grijă, vizitele stranii sunt 
efectuate de persoane cu infăţişare umană (poate, câteodată, complet lip- 
site de păr), care se strecoară neobservate printre noi, iar în locul infri- 
coşătoarelor OZN-uri zboară deasupra capetelor noastre, din S.U.A. până 
in Rusia, avioane sau elicoptere negre, fără nici un insemn etc. 

Sau, poate, toate fac parte dintr-un test (sau un joc) — menit să deter- 
mine cum reacţionăm la diverse absurdităţi ori să ne stimuleze evoluţia, 
fără să ne sugereze soluţii? Nu mai insistăm asupra acestei idei, pe care 
am tratat-o mai pe larg in cartea Sfidarea extraterestră (1995). De ce n-am 
admite că absurdităţile raportate sunt manifestări ale aceleiaşi porniri spre 
o joacă în care una dintre reguli este să „ni se vândă gogoşi“, pentru a 
vedea ce facem cu ele. De la harta lui Piri Reis ia cea stelară a Betty-ei 
Hill, de la promisiunile neonorate de aterizare la secretele propulsiei farfu- 
riilor zburătoare (inaplicabile în practică), nu cumva este vorba, doar, de 
nişte „teste“ arătate unor cobai? Sau, poate, cineva se joacă pur şi simplu 
cu noi, aşa cum se joacă un copil cu mormolocii de broască dintr-o băltoa- 
că. În sfârşit, poate nu este nimic din toate acestea, ci altele pe care nici 
nu le-am putea imagina... 


Limitele omeneşti 


Una dintre ipotezele cele mai verosimile, deşi bizară la prima vedere, 
ipoteză care merită s-o examinăm ceva mai indeaproape, este incapacita- 
tea noastră, a receptorilor umani, de a descifra mesajul primit. 

De câte ori n-am auzit de la iubitori de animale că un anumit câine este 
atât de inteligent, incât „înţelege tot ce ii spui“. Intr-adevăr, dacă ar putea 
vorbi, câinele insuşi ne-ar confirma, şi el, că ințelege totul. Aceasta nu 
pentru că ar inţelege cu adevărat, ci, pur şi simplu, deoarece nu-şi dă sea- 
ma că nu inţelege. Se ştie că sesizezi cu atât mai greu propriile tale limite, 
cu cât eşti mai puţin evoluat. 

Omul nu percepe (deci nu pricepe), nici pe departe, totul din lumea 
care îl înconjoară. El nu este in stare să perceapă decât ceea ce a fost 

pregătit să perceapă prin intreaga sa instrucţie şi educaţie, prin ansamblul 
de „grile“ pe care i le-a imprimat mediul cultural in care a crescut. Dacă 
am aduce un analfabet primitiv, care n-a părăsit niciodată satul său din 
junglă, loc lipsit de cuceririle civilizaţiei, să viziteze un studio de televiziune, 
o navetă cosmică, un mare centru de calcul sau, pur şi simplu, o stradă 
din Manhattan, ce va putea, oare, povesti întors între ai săi? Cuvintele pe 
care le va folosi sunt cele utilizate in viaţa de toate zilele a tribului; ce va 
putea exprima cu ele? Mai mult, ce va pricepe şi ce va reţine din cele 
văzute? Dacă cineva (să zicem un translator, care foloseşte aceeaşi limbă 
primitivă) ii va traduce articolul de fond dintr-un mare cotidian, articol plin 
de mesaje generoase, ce va reţine oare din acestea? Şi diferenţa este de 
cel mult câteva milenii. 

Dacă un vizitator pământean ar fi dus pe un tărâm al unei civilizaţii care 
ne-a devansat cu milioane de ani, dificultăţile de înțelegere şi de receptare 
ar fi incomparabil mai mari. Cum de credem, atunci, că am putea să inţele- 
gem, să reținem şi să reproducem intocmai nişte mesaje care ni se traduc 
dintr-o limbă nepământeană. Pentru un credincios aceeaşi intrebare ar pu- 
tea suna în felul următor — cum de ne imaginăm că Dumnezeu vorbeşte 
una dintre bicisnicele limbi pământene? lar dacă nu vorbeşte — cum de ne 
imaginăm că mesajele sale pot fi traduse in aceste limbi intocmai, fără a 
pierde sau deforma nici o idee, nici un sens, nici o nuanţă... Şi atunci cum 
de ne imaginăm că textele revelate trebuie luate, in fiecare religie, ad 
litteram? 

Analiza textelor religioase cade, oricum, în afara obiectivelor prezentei 
lucrări şi a competențelor autorului; putem să ne exprimăm, insă, o părere 
despre revelaţiile contactaţilor, indiferent că este vorba de mesaje reamin- 
tite spontan sau sub hipnoză, de texte primite prin dicteu automat, de răs- 
punsuri primite prin metoda pendulului ori prin procedee echivalente. 


În toate aceste manifestări, ca de altfel în toate cazurile în care gândim, 
creăm sau, pur şi simplu, aştemem câteva rânduri pe hârtie, actele inte- 
lectului nostru sunt rezultatul unei imense concertări a nenumărate tendinţe 
concordante şi opuse, conducătoare şi subordonate, pe care le avem în 
minte. O parte dintre aceste tendinţe sunt conştiente; altă parte işi au iz- 
vorul in subconștient, in amintiri uitate, poate in scene din vise întipărite în 
memorie, poate in imagini văzute cu ochii minţii la citirea unei cărţi, poate 
în secvențe dintr-un vechi film pe care l-am uitat etc. In sfârşit, cine ştie, 
poate, unele dintre aceste tendinţe sunt sugerate, într-adevăr, „din afară“. 
Dar ce procent? Şi, oare, esenţialul sau, doar, mici detalii periferice? 

Deci, ca o regulă practică, indiferent că este vorba de un raport de la 
bordul unui OZN sau de un mesaj sosit prin dicteu automat, de un text 
debitat sub efectul regresiei hipnotice sau un şir de răspunsuri primite cu 

o tehnică de tipul pendulului, este înţelept să acceptăm că NU ESTE IM- 
POSIBIL ca, UNEORI, o PARTE din text să fie un mesaj autentic venit 
de pe un alt tărâm, dar, aproape sigur, majoritatea este o zgură a- 
dăugata de „procesele tehnologice“ specifice minţii noastre. Şi se pa- 
re că, cu cât mintea noastră este mai incărcată cu prejudecăţi osificate, fie 
ele ştiinţifice sau religioase, cu atât cantitatea de „zgură“ va fi mai mare. 
În acelaşi sens, creştinul se va întâlni în excursiile cereşti (imaginare sau 
nu) cu Isus, hindusul cu Shiva ş.a.m.d. Detaliile vor fi, şi ele, deformate in 
amintire de experienţa culturală anterioară a fiecărui martor, mai ales când 
crâmpeiele ceţoase din amintire trebuie transformate într-o istorisire coe- 
rentă. 

Cum putem distinge mesajul autentic de „bruiaj'? Teoretic, într-un sin- 
gur mod — ascultând sute de martori care au trecut prin experienţe similare 
şi reţinând doar elementele comune. Cl. Shannon, unul dintre creatorii teo- 
riei informaţiei, a demonstrat o teoremă care-i poartă numele, pentru trans- 
miterea oricât de sigură a unui mesaj printr-un canal bruiat. In esenţă, el 
sugera atunci aceeaşi idee. Nenorocirea este că, nu fiecărui contactat i se 
transmite acelaşi mesaj; aplicând, deci, „teorema lui Shannon“ riscăm să 
aruncăm la gunoi şi informaţii autentice. Un alt neajuns al acestei propuneri 
este că prin mass-media cei in cauză se pot contamina reciproc, deci 
există pericolul ca sub hipnoză cineva să-şi povestească, de fapt, imaginile 
pe care le-a avut in minte atunci când a citit despre păţania similară a 
altcuiva. Este adevărat, cei care au avut o experienţă reală trăiesc cu mult 
mai intens întâmplările revelate sub hipnoză, existând şi alte tehnici care 
ne pot ajuta să facem distincţia. 

Şi e bine să nu uităm că bruiajul poate fi şi intenționat teoretic cel puţin, 
o sursă ar putea-o constitui inşişi extratereştrii, preocupaţi să nu ne per- 
turbe prea mult, prin prezenţa lor, o altă sursă ar putea fi autorităţile pă- 
mânteşti, dirijând o campanie de dezinformare. În aceste cazuri de pildă, 
aceeaşi minciună, transmisă cu obstinaţie, va fi acceptată ca adevărată 
pentru că, aparent, se întâlneşte in mod sistematic. 

10. ÎNGERI SAU DEMONI? 


Ce vor ocupanţii OZN-urilor de la noi: să ne invadeze? să ne spo- 
lieze de bogăţiile subsolului sau de materiale biologice? suntem o 
rezervaţie zoologică a extratereştrilor? suntem cobai pentru expe- 
riențe medicale, genetice sau sociologice? Sau, dimpotrivă, ocupan- 
[ii OZN-urilor sunt ingerii păzitori ai omenirii? 


Ne vor binele sau răul? 


Care să fie, oare, explicaţia straniilor întâmplări reproduse mai sus, ca 
de altfel a intregului fenomen? 

Dacă eliminăm reducerea la cauze naturale incă necunoscute, ori la 
farsă şi delir colectiv, ipotezele analiştilor se concentrează asupra obiecti- 
‘velor ipotetice ale unor lumi străine față de Pământ şi de pământeni. A- 
cestea au fost percepute în literatură, de regulă, fie ca obiective negative, 
fie ca pozitive. Dintre cele negative mai răspândite sunt, probabil, următoa- 
rele: 

— o invazie iminentă, la ale cărei preparative asistăm; 

— furtul unor minerale, al unor materiale biologice etc.; 

— suntem o grădină zoologică sau o rezervaţie a extratereştrilor; 

— oamenii reprezintă nişte cobai pentru experimente genetice, medicale 
sau sociologice. 

Dintre obiectivele pozitive cele mai importante sunt: 

— suntem înconjurați de dragostea unor veghetori sau grădinari ai Pă- 
mântului; 

- asistăm, de fapt, la o manifestare a bunăvoinţei divine. 

Desigur, ipotezele de mai sus se pot suprapune parţial; de asemenea, 
mai există şi alte explicaţii posibile. Oricum, argumentele care ie stau la 
bază, merită o examinare pe câteva pagini. 


O invazie iminentă? 


Problema invaziei a fost la modă pe la inceputul anilor 50, când am- 
plificarea fenomenului OZN a fost interpretată drept o pregătire a iminentei 
debarcări, cu testarea capacităţii de apărare pe care ar putea-o opune ar- 
matele pământene. Mai târziu, pe măsură ce fenomenul continua netulburat, 
un deceniu după altul, ipoteza invaziei şi-a pierdut, treptat, din credibilitate. 

E drept, unii mai cred şi astăzi in ea, de pildă Hellen Crystall, in Silent 
Invasion (1991), este convinsă că ocupanţii OZN-urilor sunt pe cale de a 
infăptui o invazie tăcută a Pământului (vezi fig. 11); deghizarea navelor lor 
in avioane, elicoptere etc. este doar unul dintre semnele intenţiilor lor. Du- 
pă Howard Blum, in Out There (1990), primul incident de acest tip a fost 
semnalat in toamna anului 1975 când, două seri la rând, un elicopter fără 
insemne şi care n-a putut fi in nici un fel identificat, a staționat deasupra 
bazei Loring din Limestone (Maine) a aviaţiei militare americane. In ace- 
eaşi săptămână, istoria s-a repetat cu un obiect neidentificat la baza avia- 
tică Malmstrom din Great Falls (Montana). La tentativele de intercepţie a- 
cesta s-a ridicat vertical şi a dispărut din raza vizuală. In ambele cazuri, 
ca şi in altele care au urmat, incidentele s-au petrecut in apropierea unor 
depozite de arme nucleare. Faptul că, aparent, vizitatorii înşişi se pot de- 
ghiza in oameni care nu pot fi deosebiți de cei obişnuiţi, este un alt exem- 
plu dovedind cât sunt de periculoşi. 


Fig. 11 Tipul de navă intâlnit de mai multe ori de Hellen Crystal 
şi descris in Silent Invasion 

De ce ar râvni presupuşii extratereştri Pământul? După Hellen Crystall 
principalul lor obiectiv ar fi mineritul (vezi fig. 12), în special pentru beriliu, 
zirconiu şi titar, in acest scop au construit deja numeroase instalaţii sub- 
terane. Oamenii ii încurcă; de aceia îi şi ocolesc. O altă ipoteză a aceleiaşi 
autoare este că vizitatorii folosesc materiale biologice pământene pentru 
a-şi revitaliza rasa, de pildă în stadiul creşterii embrionilor. Aceasta ar fi, 
de pildă, explicaţia mutilărilor de animale. George Andrews merge mai de- 
parte, spunând că s-ar putea ca Ei să ne caute deoarece se hrănesc cu 
energia noastră psihică; iată-ne cu această ipoteză in plin ştiinţifico-fan- 
tastic. 

Totuşi, ipoteza invaziei este greu de acceptat. Azi înțelegem că, după 
toate probabilitățile, există supercivilizaţii care ne-au devansat în călătoriile 
cosmice cu milioane de ani; aceste călătorii includeau, desigur, şi vizite pe 
Pământ. Deci, dacă reprezentanţii acestor civilizaţii ar fi vrut cu adevărat 
să ne invadeze planeta, puteau s-o facă mult mai uşor acum cincizeci de 
mii sau poate chiar acum un milion de ani. Dacă n-au făcut-o, inseamnă 
că nu au vrut şi, in consecinţă, foarte probabil nu au motive să vrea nici 
acum. Pe de altă parte, într-un fel, noi suntem de mult invadaţi, probabil 
de zeci de mii de ani, discret, chiar dacă nu vrem să recunoaştem. 


Pământul - o rezervaţie a extratereştrilor? 


Mult mai credibilă pare ipoteza grădinii zoologice sau, altfel spus, a 
rezervației extratereştrilor. Conform ei, Pământul este o uriaşă rezervație 
naturală, o insulă a Universului in care viaţa diverselor specii este lăsată, 
în mare, în voia hazardului, sub interdicţia oricărui amestec notabil, făcân- 
du-se cel mult unele mici corecţii în evoluţia fiinţei inteligente. 


Aşa cum remarcă mai mulți răpiți sau contactaţi, pământenilor li se re- 
cunoaşte tot dreptul de a se omori între ei, li se recunoaşte chiar şi dreptul 
de a decide dacă vor să se dezvolte in pace ori işi vor arunca planeta în 
aer; extratereştrii vor interveni cel mult pentru a salva unele exemplare 
umane; ca să nu se piardă, totuşi, glorioasa lor spiţă. 

Diane Tai, o pacientă a Dr. Fiore, işi reamintea sub hipnoză că i s-ar 
fi spus că extratereştrii sunt faţă de noi in acelaşi raport în care ne aflăm 
noi înşine faţă de animalale noastre. In această lumină, obiectivul extrate- 
reştrilor nu este cel de a ne trata ca de la egal la egal, ci de a cxercita 
asupra noastră un control ca de la proprietar la proprietate. Deci, stăpânii 
poate se distrează cu vizite turistice, poate se ocupă de hibridări, poate fac 
asupra noastră tot soiul de alte experimente, ca pe cobai. In acest scop, au 
nevoie de indivizi aleşi după criterii proprii, care nouă ne scapă. Ei nu-şi bat 
capul să lege conversații, altele decât cele strict necesare scopului urmărit, 


Fig. 12 Rasă de omuleţi des menţionată in rapoartele martorilor. 
Morocănoşi, ostili, deseori înarmați, au fost văzuți investigând mediul 
şi colectând mostre de minerale şi de sol. 

iar dacă ceea ce ne spun este inţesat de absurdităţi, nu vor avea mustrări 
de conştiinţă. Şi mai ales nu se pune problema să ceară voie vreunei ofi- 
cialităţi pământene pentru toate acestea. 

Grija ca să nu ni se perturbe obiceiurile, modul nostru de viaţă, nu 
exclude, prin urmare, micile intervenţii. De altfel, şi pe Pământ, cei ce au 
în grijă o grădină zoologică ori o rezervaţie, intervin uneori discret, atunci 
când accidentarea sau îmbolnăvirea unor exemplare riscă să dăuneze o- 
biectivelor urmărite, fără ca, prin aceasta, să interfere prea mult in mersul 
firesc al vieţii animalelor. Ştim că in rezervaţiile africane se implantează in 
cornurile rinocerilor capsule minuscule, se agaţă coliere de gâtul unor ze- 
bre ş.a.m.d., bineinţeles după ce animalele au fost amețite cu gloanţe som- 
nifere sau prin alte mijloace similare. Acele obiecte au ìn interiorul lor e- 
miţătoare minuscule, prin care naturaliştii urmăresc traseul parcurs, locurile 
de cuibărire şi multe altele. Uneori, urmărirea se face din satelit, iar cen- 
tralizarea datelor cu ajutorul reţelelor de calculatoare. Alteori, ca ìn cazul 
păsărilor, se pot utiliza simple inele inscripţionate sau alte marcaje. Oare 
să fie aceasta explicaţia micilor obiecte implantate, conform declaraţiei 
martorilor, în nas, sub pielea piciorului ori in alte locuri, a răpirilor repetate, 
a figurilor geometrice sau poate, chiar, a cicatricelor care apar pe piele, a 
unor insănătoşiri inexplicabile ş.a.m.d.? Servesc ele pentru a se studia de- 
plasarea celor marcați? pentru a putea fi regăsiţi, din când în când, pentru 
câte un control? 


Mutilări de animale 


Misterioasele instanţe care ne vizitează, cele care stau in spatele răpi- 
rilor şi dispariţiilor, par să fie interesate şi de animalele noastre. Aceasta 
ne duce cu gândul la straniile cazuri de mutilări de animale, semnalate, in 
special, in S.U.A. şi in unele state latino-americane, pe care nu puţini ana- 
lişti tind să le incadreze tot în cortegiul de bizarerii care insoţesc fenomenul 
OZN. George Andrews aprecia in Extraterrestrials among us (1986) că, la 
mijlocul anilor optzeci, numărul de mutilări trecuse de 10.000 numai în 
S.U.A. Alte numeroase cazuri au fost semnalate din Canada, Puerto Rico, 
Brazilia, Spania, insulele Canare. Circa 90% din acestea aveau drept vic- 
time vite, restul alte animale: cai, câini etc. 

De cele mai multe ori, un fermier işi găseşte o vită ucisă, cu anumite 
organe îndepărtate: aparatul reproductiv, digestiv, alteori limba, buzele, u- 
gerul, urechea, ochii. Tăieturile sunt perfecte, fără franjuri sau sfâşieri. Chi- 
rurgii au apreciat că o asemenea netezime nu se poate obţine decât cu 
ajutorul unor bisturie cu laser. De foarte multe ori, animalul este perfect 
exsanguinat, de regulă prin vena jugulară. S-a remarcat că nici cea mai 
modernă pompă de vid nu poate extrage atât de complet sângele din vine. 


O altă ciudăţenie frecventă este absenţa urmelor ìn jurul animalului, 

inclusiv a urmelor de sânge. Deşi, de multe ori animalul a fost găsit în 
zăpadă, noroi sau, chiar, în mlaştini, la multe mile distanţă de locul unde 
ar fi trebuit să fie în mod normal, nu se vedea împrejur nici o urmă de paşi, 
nici ale animalului, nici ale făptaşilor. Aceasta şi faptul că locul găsirii era, 
uneori, inaccesibil vitelor sau vehiculelor, de pildă mici platouri montane, 
au acreditat ideea că animalele moarte au fost aruncate acolo de la inăl- 
time. 

ipotezele n-au lipsit, dar nici una nu a reuşit să explice lucrurile intr-un 
mod satisfăcător. S-a spus că armata ori guvernul ar face experienţe, de 
pildă cu gaze otrăvitoare, iar sacrificările ar viza colectarea de materiale 
biologice necesare măsurării efectelor. Această variantă era întărită de nu- 
mărul mare de elicoptere ciudate care au fost văzute frecvent în zonele în 
care au avut loc mutilările. Numai că aceste elicoptere, de obicei negre, 
nu aveau nici un fel de insemne şi făceau adesea manevre de care nici 
un elicopter obişnuit nu ar fi in stare, drept pentru care oamenii s-au între- 
bat dacă nu erau cumva OZN-uri adoptând un mimetism adecvat situaţiei. 
O altă ipoteză viza sectele satanice. Lipsa urmelor, dificultatea ca aceste 
secte să dispună de instrumentele necesare bizarelor operaţii şi, chiar, nu- 
mărul foarte mare de cazuri, făceau, insă, ca ipoteza să nu fie consistentă. 
De altfel, s-au oferit recompense, mergând până la 45.000 dolari, pentru 
informaţii care ar duce la prinderea făptaşilor, sumele au rămas, insă, nea- 
tribuite. Alte ipoteze au vizat animale de pradă, inclusiv pe controversatul 
bigfoot, omul sălbatic al pădurilor nord-americane; lipsa urmelor, a rănilor 
sfâşiate ori a resturilor în jur, au făcut, însă, şi această ipoteză de ne- 
susţinut. 

Deşi, nici ipoteza că OZN-urile ar fi de vină nu beneficiază de dovezi 
incontestabile, în afară unor semnalări sporadice privind lumini stranii aso- 
ciate mutilărilor, există totuşi câteva mărturii care pun pe gânduri. Probabil, 
cea mai veche datează din 19 aprilie 1897, când, în văzul fermierului 
Alexander Hamilton din La Roy (Kansas), a fiului său şi a unui arendaş, 
dintr-o maşinărie, plutind la o inălţime de circa 10 metri, a coborât un lat 
roşu, agăţând de gât o junincă şi trăgând-o in sus. Cei trei au incercat s-o 
salveze, dar fără succes. A doua zi i-au găsit, la circa 5 kilometri, pielea, 
capul şi un picior. 

in 1976, fermierul Pat Mc. Guire din Wyoming, i-a povestit lui Leo 
Sprinkle, între altele, faptul că a urmărit într-o seară cu luneta un OZN 
trecând peste o creastă aflată la circa trei kilometri de casa lui. Pe creastă 
era şi o vacă; aceasta a dispărut, pur şi simplu, când OZN-ul a trecut 
deasupra ei. A doua zi dimineaţa, Mc. Guire găseşte la locul respectiv doar 
viţelul care-şi căuta, disperat, mama. 

In 1980, un fermier din Texas, ocolind nişte tufişuri, s-a pomenit, brusc, 
faţă in faţă cu un umanoid cenușiu, inalt de circa 1,20 metri, stând lângă 
un cadavru de vițel mutilat. 

Într-o noapte de mai 1991, un fermier din statul Washington vede un 
fascicul de lumină albastră ridicând în aer un taur de 800 de kilograme; 
acesta se roteşte de câteva ori în jurul axului, pe măsură ce se înalță. 
După un interval foarte scurt, lumina se stinge brusc şi taurul cade inapoi, 
jovindu-se de pământ cu o bufnitură surdă. A doua zi, examinându-se ca- 
davrul, se găsesc pe el urmele unor mutilări clasice. 

Jaques Vallée, în cartea sa Confrontations (1990) (tradusă in româneş- 
te cu titlul Confruntări, 1994), în care aduce numeroase exemple de relaţii 
nu tocmai prietenoase între oameni şi ocupanţii OZN-urilor, inclusiv nume- 
roase accidente mortale pe care el insuşi le-a investigat, aminteşte cazul 
unui băiat de 12 ani, pe nume Oscar, care, în zorii zilei de 6 septembrie 
1978, intr-un sat aflat la sud de Rosario (Argentina), s-a pomenit in faţa 
unui disc cu diametrul de vreo 10 metri, din care a coborât o făptură de 
peste 2 metri, care-l invită la bord. Când dă să urce, zăreşte înăuntru un 
roboţel tăind în bucăţi oase mari care puteau fi de vită sau de cal. Se 
sperie şi refuză să mai intre. După aceasta, noapte de noapte, va visa că 
este în interiorul navei şi i se fac diverse examene medicale, trezindu-se 
țipând. Cu şase zile inainte, tatăl lui găsise o vacă moartă pe proprietatea 
sa, cu coastele şi crupa lipsă. Dacă ar fi fost hoți, zicea el, făptaşii s- ar fi 
orientat spre cu totul alte părți. 

Judy Doraty, din Huston (Texas), se intorcea într-o seară acasă, cu 
maşina în care se mai aflau fiica ei, Cindy, mama şi cumnata ei. Văd o 
lumină ciudată, opresc maşina să o vadă mai bine; apoi, işi continuă dru- 
mul. După un timp, Judy incepe să aibă coşmaruri şi dureri groaznice de 
cap. Se adresează unor medici şi ajunge, in cele din urmă, la Dr. Leo 
Sprinkle. Acesta o hipnotizează; reiese că in noaptea respectivă ea fusese 
victima unei întâlniri apropiate de gradul IV. işi va reaminti intre altele că, 
fiind în interiorul navei, a fost martoră la răpirea şi aducerea la bord, cu 
ajutorul unei raze de lumină, a unui vițel alb-negru. A trebuit să asiste la 
un şir de operaţii care se petrec cu o viteză ameţitoare, viţelului scoţân- 
du-i-se, incă pe viu, inima, ficatul, rinichii, creierul. Țesutul indepărtat din 
animal, incă palpitând, este întins pe podea şi inţesat cu ace (poate sonde) 
strălucitoare continuate cu ţevi. Ei i s-a făcut rău la vederea scenei. Işi mai 
amintea că doi omuleţi i-au explicat că, in felul acesta, se măsoară sub- 
stanţele nocive acumulate în fiecare organ, deci, implicit, poluarea mediu- 
lui. Răspunsul are logica sa. Să fie insă numai atât? 

Pentru o clipă o zăreşte şi pe fiica ei întinsă pe o masă; este ingrozită 
de ideea unei paralele... 

Se pune intrebarea: sunt, oare, aceste răpiri legate de ploile cu sânge 
sau cu diverse animale — peşti, broaşte etc. — semnalate in decursul isto- 
riei? Şi incă una — in vechime divinitatea cerea mereu jertfe in carne; 

dovadă stau nenumărate mărturii, de la Biblie la legendele indienilor algon- 
quini. Să existe vreo legătură cu mutilările? Să fie, oare, mutilările gestul 
unei instanţe care işi confirmă în felul acesta un drept din vremuri imemo- 
riale, pe care am uitat să-l mai onorăm? 


Omenirea - o specie de cobai? 


Susan Ramstead, al cărei caz a fost descris de Kevin D. Randle în 
cartea sa The UFO Casebook (1989), işi va aduce aminte că vizitatorii i-au 
spus că au ales un număr de persoane drept cobai; vieţile lor sunt urmărite 
in detaliu. Desigur, ei nu pot fi examinaţi zilnic, dar, din când în când, sunt 
aduşi la bordul navelor şi, prin metode asemănătoare regresiei hipnotice, 
ori cu ajutorul unor droguri, se extrag din ei amintirile intervalului precedent, 
li se face o examinare fizică, li se iau probe biologice, după care sunt 
conduşi inapoi, acasă. 

O variantă sinistră a acestei ipoteze transpare şi din relatarea pacien- 
tului James hipnotizat de Dr. Fiore. El şi-a reamintit că, răpit fiind, i s-au 
luat probe de sânge şi i s-au făcut şi alte investigaţii, vizitatorii incercând 
să afle cum de mai este în viaţă, având în vedere că, in urmă cu douăzeci 
de ani, i-au inoculat un virus care pentru Ei este mortal fără excepţie... 
Acum se gândeau să-i hibrideze pe James cu specia lor, pentru a crea 
urmaşi rezistenți la virusul respectiv... 

În relaţiile om-animal, nimeni nu-şi face probleme când o broască este 
paralizată, distrugându-i-se măduva spinării, ca, apoi, să fie disecată pe 
viu, pentru a arăta studenţilor cum ii bate inima. Nimeni nu va protesta 
dacă unor şoareci le producem leziuni canceroase pentru a testa, apoi, 
eficacitatea unor remedii. Suntem trataţi cumva şi noi, uneori, ca nişte ani- 
male de laborator? lar dacă nu rezistăm tratamentului... asta el? 

Putem accepta, oare, această ipoteză? Să fie, oare, adevărat că pă- 
mântenii, intreaga civilizaţie omenească, sunt subiectul unui imens ex- 
periment? Că suntem cobaii unei puteri care ne depăşeşte din toate 
punctele de vedere, putere care urmăreşte nişte obiective străine nouă şi 
pe care n-avem şanse să le înțelegem? 

Şi nu cumva e mai mult decât atât? Nu cumva suntem cu toţii cobai, 
de pildă în mari experimente „sociologice“, cum ar fi războaiele interetnice 
sau regimurile totalitare? 


Selecţia şi îmbunătăţirea raselor? 


În Biblie scrie că „fii lui Dumnezeu au văzut că fetele oamenilor erau 
frumoase; şi din toate şi-au luat de neveste... după ce s-au impreunat fiii 
lui Dumnezeu cu fetele oamenilor şi le-au născut ele copii: aceştia erau 

vitejii care au fost în vechime oameni cu nume“ (Geneza, VI.2,4). Ideea 
este dezvoltată in Cartea lui Enoh cel care „a umblat cu Dumnezeu; apoi 
nu s-a mai văzut pentru că l-a luat Dumnezeu“ (Geneza, V.24). Această 
carte, considerată apocrifă, intocmită, probabil, in jurul anului 50 î.e.n., păs- 
trată de biserica creştină din Etiopia şi tradusă in engleză prima dată in 
1912, istoriseşte că patriarhul a fost vizitat noaptea de doi bărbaţi înalți, 
care l-au luat pe aripile lor şi l-au pus pe un nor care îl ridică în ceruri, 
într-o lume de intuneric, mai adânc decât acela al nopţilor de pe Pământ, 
în care Soarele şi Luna sunt văzute concomitent; după aceasta ajunge în 
cele şapte ceruri, unde va sta 60 de zile, insuşindu-şi invăţături cu care va 
reveni pe Pământ. „Aterizarea“, aşa cum este descrisă, surprinde prin fi- 
delitatea observaţiilor, redând cam ceea ce poate vedea un astronaut rein- 
trând în atmosfera terestră. 

Enoh mai aduce şi mărturii suplimentare impotriva „veghetorilor care 
păcătuiesc cu fiicele oamenilor“. Conform unor manuscrise de la Marea 
Moartă, Noe insuşi ar fi fost conceput astfel. Toate acestea dovedesc, pe 
de o parte, o dată în plus, legătura fenomenului OZN cu ce! religios, iar 
pe de altă parte, marea vechime a motivului. 

Dar aceeaşi origine şi-o revendicau şi semizeii Greciei antice; să ne 
gândim de pildă la Danae, cea inchisă într-un turn şi insămânţată printr-o 
ploaie de aur venită din ceruri de la Zeus. ca urmare născându-se eroul 
Perseu. Nepoata acestuia, Alcmena, se va impreuna şi ea cu Zeus, năs- 
cându-se astfel Hercule, cel prețuit nu doar pentru muncile sale, ci şi ca 
întemeietor al agriculturii, viticulturii şi pomiculturii în Libia, ori ca cel ce îi 
învaţă prima oară pe Greci că Pământul este sferic. Şi exemplele pot con- 

„tinua. 

Ne-am putea gândi şi la incubi şi succubi, ființe de pe un alt tărâm, 

care vin noaptea, pe furiş, in paturile femeilor, respectiv ale bărbaţilor, pen- 
"tru a se impreuna. Sub o formă sau alta aceste personaje sunt prezente 
in miturile şi poveştile mai tuturor popoarelor, între care şi in legendele 
„româneşti cu zburătorul. Istoricul roman Suetoniu afirma că împăratul Au- 
gust a fost rezultatul unei relaţii între mama lui şi un incub; la fel s-a spus 
despre Platon, despre legendarul vrăjitor Merlin şi alţii. 

Nu cumva - se întreabă unii — intreaga evoluţie a speciei umane a fost 
„controlată de o instanţă extraterestră? Strămoşii noştri de acum trei-patru 
milioane de ani aveau capacitatea creierului de 500-800 cm’, faţă de cea 
“a omului actual, de 1300-1500 cm°. Evoluţia nu a mers, însă, liniar. De 

pildă, acum circa 35-40 de mii de ani, intr-o lume bântuită timp de sute 
de mii de ani de omul de Neanderthal şi rudele sale, apare brusc in scenă 
omul de azi, homo sapiens sapiens, cu toate atributele pe care le cunoaş- 
“tem. Mai mut, reprezentantul său cel mai cunoscut, omul de Cro-Magnon, 

avea în medie 1,80 metri înălțime şi capacitatea creierului de 1500-1600 
cmă, mai mare decât a contemporanilor noştri. Mutti biologi şi paleontologi 
şi-au exprimat indoiala că un astfel de salt, ca şi altele care probabil l-au 
precedat, ar fi fost posibile fără o intervenţie externă. 

Această viziune caută, între altele, să impace şi contradicţia dintre 
creaţionism şi evoluţionism. Conform ei omul ar fi fost, într-adevăr, creat, 
de o instanță cosmică aflată mult deasupra noastră, dar nu din nimic ci 
îmbunătăţind creaturi inferioare deja existente, asupra cărora a intervenit 
prin tehnici de inginerie genetică. 

După aceste opinii, „țărâna“ din care a fost făcut omul conform tradiţiei 
biblice, ar trebui interpretat ca „materie pământeană“, incluzând aici şi vie- 
țuitoarele de pe Pământ. Şi nu ne gândim, doar, la scriptură. Astfel, într-un 
text sumerian, cu cel puţin o mie de ani mai vechi decât cele mai vechi 
scrieri biblice, text citat de Zecharia Sitchin în Genesis Revisited (1990), 
se vorbeşte de Anunnaki, ceea ce in sumeriană însemna „cei care au venit 
din Cer pe Pământ“. Aceştia ar fi venit, conform documentului, în urmă cu 
445.000 de ani dintr-un loc numit Nibiru, pe care Sitchin îl consideră o 
planetă indepărtată, creând omul prin amestecarea unor elemente divine 
cu altele pământene. Dacă ţinem cont că în perioada respectivă calculele 
se făceau adesea şi în ani lunari (adică in luni) valoarea citată ar putea 
insemna, de fapt, 35.000 de ani, adică exact perioada în care paleontologia 
plasează apariţia omului modern. Sitchin interpretează textele sumeriene 
într-un sens original — Anunnaki ar fi venit pe Pământ pentru a extrage aur; 
având nevoie de sclavi ar fi procedat la manipulări de inginerie genetică, 
cu fertilizare in-vitro, asupra unor oameni-maimuţă, care au dat naştere la 
primii oameni. Sitchin afirmă, in concluzie, că Adam n-ar fi fost, în acest 
caz, altceva decât primul „copil-eprubetă“. În cartea citată este reprodus 
un desen de pe un sigiliu sumerian, in care apar nişte zeități, un copil şi 
mai multe vase; autorul cărţii este convins că desenul face aluzie tocmai 
la această operaţie, aducând şi o mulţime de alte argumente în acest 
sens. 

Omul de Cro-Magnon şi urmaşii săi au creat primele capodopere de 
artă plastică, în primul rând faimoasele picturi rupestre. Între acestea sunt 
şi cele de la Pech Merle, pe care faimosul OZN-olog francez Aime Michel 
le-a interpretat drept siluete de OZN-uri, extratereştri cu capete enorme, 
unii, chiar, vânaţi cu lancea într-o tentativă de exorcizare. 

Conform celor spuse de martorii examinaţi de Budd Hopkins, Raymond 
Fowler, Edith Fiore etc. ar exista un „plan“, prin care nişte fiinţe venite de 
nu se ştie unde şi dotate cu puteri care ne depăşesc puterea de înțelegere, 
colectează material genetic uman: ovule, spermă, care vor fi supuse, apoi, 
unui proces de fecundare artificială; produsului de concepţie i se modifică 

informaţia genetică, după care urmează implantarea in uterul unei femei 
pământene care va constata peste trei sau patru luni că i-a dispărut sarcina 
într-un mod misterios, in timp ce viitorul copil va fi mutat într-un uter artifi- 
cial, în care se va dezvolta până la „naştere“. Nu cumva foarte multe „sar- 
cini false“ au in spate acest fenomen? Şi de când continuă aceste expe- 
rimente? De pildă, Jacques Vallée, in Dimensions (1988, tradusă şi în 
româneşte), menţionează că intr-un calendar francez din secolul XV există 
imagini în care demonii sunt infăţişaţi penetrând abdomenul victimelor lor 
cu ace lungi. Să fie oare ecoul rememorării unor intâmplări similare petre- 
cute în Evul Mediu? 

Omul neolitic se purta la fel cu turmele sale de vite; selecta pentru 
prăsilă exemplarele mai viguroase, ori care dădeau mai multă carne ori 
mai mult lapte. Cu alte cuvinte, tintea să îmbunătăţească acele performan- 
te pe care el le aprecia la vitele sale. Şi noi creştem şi incrucişăm animale 
(cu grija obţinerii unor noi rase), pentru a le mânca, pentru a produce ouă, 
lapte, lână etc., ori pentru tracţiune, pază, luptă, curse, distracţie etc. Ne 
putem, deci, intreba — suntem oare de folos cu ceva ipoteticilor extrate- 
reştri? Care ar putea fi acele calităţi pe care să le imbunătăţească prin 
sinistrele experienţe de hibridare relatate de martorii răpirilor? Cum fac 
selecţia in acest scop? Doresc, cumva, crearea unei rase perfecte, aşa 
cum visa Hitler? Sau doresc crearea unui supraom ca cel visat de Fr. 
Nietzsche? Oare ştiu Ei mai bine cum trebuie să arate acest supraom? 
Cu ce drept manipulează, oare, destinele noastre in folosul altora? Suntem 
cumva, intr-adevăr, proprietatea lor? 


Rezervații pentru pământeni pe alte planete? 


Într-una dintre şedinţele de regresie hipnotică descrise de Edith Fiore 
în Encounters, pacienta Diane Tai işi amintea că, fiind răpită, s-a văzut in 
mijlocul unui grup de persoane de toate rasele, cărora unul dintre stranii 
vizitatori nocturni le-a explicat că Ei urmăresc evoluţia oamenilor de mii şi 
mii de ani şi că acum circa 40.000 de ani, când Ei (o rasă inrudită mai 
dinainte cu strămoşii noştri?) au venit aici prima dată, au luat pe planeta 
lor mulţi pământeni. Unde adică? Există, oare, în diferite unghere ale 
Universului alte „rezervaţii“ în care sunt „cultivate“ alte rase de oa- 
meni, care vin acum şi ne vizitează cu farturiile zburătoare? 

Sunt, oare, acestea locurile în care au fost duşi in decursul timpului şi 
alţi pământeni? Cum ar fi Enoh sau cei dispăruţi fără urmă in atâtea în- 
tâmplări stranii, numite, de alţii şi de mine, in mod independent, întâlniri 
de gradul V? 

De pildă, la vremea respectivă, presa şi televiziunea sovietică au făcut 

multă vâlvă în jurul întâmplării, temeinic investigată, prin care au trecut pen- 
sionara Vera Prokofievna, o prietenă a ei, Alexandra Stepanovna, ingineră, 
şi fiica de şase ani a acesteia, in seara zilei de 4 iulie 1989 in Hidropark-ul 
din Kiev, aflat pe malul Niprului. Trei indivizi palizi, cu ochi mari, strălucitori 
şi plete lungi, bălaie, imbrăcaţi într-un soi de cămăşi de noapte argintii, 
semănând unul cu altul de parcă ar fi fost gemeni, intră în vorbă cu ele 
intr-o rusească uşor arhaică. Le spun că sunt extratereștri, că vin în fiecare 
zi să ia oameni de pe Pământ, să-i ducă pe planeta lor, aflată într-un loc 
care depăşeşte puterea de înţelegere a martorelor, şi că acum ar dori să 
le ia pe ele. Le arată in acest sens un soi de butoi metalic uriaş, cu o 
antenă circulară deasupra, aterizat in boschetul de alături. Femeile ar vrea 
să ţipe, să fugă, dar sunt paralizate şi simt inţepături în tot corpul. In cele 
din urmă apucă să spună că vor să rămână pe Pământ, că au familie, 
copii, obligaţii. Cei trei se lasă induplecaţi uşor, spunând că vor lua, atunci, 
pe alţii. Urcă in „butoi“, acesta decolează, devine in câteva secunde o stea 
pe cer şi dispare. 

Interesant că, in aceeaşi seară, şi familia Iskuskov a raportat, în mod 
independent, că a văzut, in acelaşi Hidropark, nişte arătări cu aceeaşi în- 
făţişare. Istorii cu astfel de „tentative de răpire“ nu sunt rare in zona fostei 
U.R.S.S. 

Aşa cum scriu V. Ajaja şi E. Kruşelniţki în cartea NLO Vokrug Nas 
(1992), în oraşul Scelkovo, din apropierea Moscovei, intr-o dimineaţă inso- 
rită de primăvară din 1990, Nadejda Petrovna privea de la fereastra apar- 
tamentului său, aflat la etajul patru al unui bloc turn, plecarea soţului la 
lucru. O umbră întunecată care trece peste peisaj o face să intoarcă pri- 
virea spre cer. Zăreşte zburând către pădure un obiect discoidal cenuşiu, 
având în partea inferioară două picioare. Are, apoi, viziunea unui vapor 
cuirasat plutind deasupra norilor, cu tunurile aţintite spre cer. Cuprinsă de 
teroare, se îndreaptă spre dormitor, cu gândul să se culce şi să se liniş- 
tească. Dar când să inchidă uşa, simte că „n obiect elastic, invizibil, o 
împiedică. Se ascunde in pat, trăgând cuvertura deasupra capului. In ace- 
eaşi clipă in cameră se aprinde o lumină roşietică şi albastră, atât de pu- 
ternică încât se vedea prin cuvertură. Nu trec decât câteva secunde şi o 
mână nevăzută trage pătura de pe ea. 

Vede, ingrozită, lângă fereastră, o arătare cu formă omenească. Avea 
vreo 2,30 metri, o faţă rotundă şi neagră din care, ulterior, Nadejda işi va 
aminti doar ochii mari, intunecaţi; mâinile sale aveau incheieturile negre şi 
doar câte patru degete foarte lungi. Cu o voce potolită ii spune, repetat — 
„liniştiţi-vă, totul va fi bine; trebuie să veniţi cu noi; nu vă temeți, eu sunt 
doar un robot...“ 

Femeia apucă de mâini arătarea — nişte mâini flexibile ca ale unei pă- 
puşi de cârpă — şi incepe să se roage spunând „...am doi copii, soţ, servici. 

Nu pot merge cu voi nicăieri. Cum aţi ajuns aici? De unde aţi venit?“ Răs- 
punsul a fost şi mai ciudat — „De fapt nu avem nevoie de dumneata, ci de 
mintea şi gândurile dumitale“. 

„Dacă scap cu viaţă din această păţanie, o voi povesti la toată lumea“ 
— s-a gândit Nadejda involuntar. Robotul îi răspunse imediat, fără a mişca 
din buze — „nu veţi povesti nimănui; oricum, nimeni nu v-ar crede“... 

În cele din urmă, femeia propune un compromis — „De acord; dacă aveţi 
chiar atâta nevoie de gândurile mele, veniţi peste un an, sau doi, sau peste 
cinci“. Această promisiune pare-se că a mulţumit vizitatorul, care in clipa 
următoare s-a topit in aer. 

In ziua de 21 iulie 1975, Anatolii Malişev, pictor amator de 18 ani, şi-a 
propus să transpună pe pânză un peisaj in pădurea de lângă satul Kostino, 
raionul Soinecinogorskii din preajma Moscovei. Pe la ora 8 seara se simte 
cuprins de o nelinişte neobişnuită; intorcându-se vede, la vreo 80 de metri, 
un disc cu diametrul de circa 13 metri şi înălțimea de 4 metri. Din el co- 
boară trei persoane imbrăcate in salopete argintii — in frunte o femeie scun- 
dă, blondă, cu ochi albaştri, in spatele ei doi bărbaţi cam de 1,65-1,70 
metri înălțime. li spun că vin de pe o altă planetă şi il invită la o plimbare 
cu nava lor. Anatolii acceptă. Pământul dispare vertiginos. După spusele 
gazdelor sale, în 40 de minute străbat o distanţă de circa 3 ani-lumină. 

Ajung pe o planetă care pare în intregime artificială, deşi seamănă cu 
Pământul. Aici vede o mulţime de lucruri stranii. A văzut oameni obişnuiţi, 
dar şi mici de un metru, cu capul mare, sau mari de trei metri şi cu în- 
făţişare infricoşătoare. A mai văzut oameni întineriţi cu ajutorul unei ma- 
şinării; sau oameni transformați intr-un glob de lumină din care, invers, 
poate fi recreat omul din care a provenit globul sau, eventual, mai multe 
persoane identice. A văzut şi oameni pe care-i cunoscuse pe Pământ, dar 
despre care ştia că şunt morți. | se dă o mâncare asemănătoare cu salata, 
ca şi apă minerală carbogazoasă. | se atrage atenţia să nu povestească 
cele văzute decât persoanelor care sunt deschise să-l creadă. 

În 17 aprilie 1979, in acelaşi loc, Malişev se întâlneşte cu unul din omu- 
leții pe care i-a cunoscut şi are o discuție cu el. In acelaşi an, de astă dată 
acasă, simte imboldul de a picta creatura blondă cu care se întâlnise cu 
patru ani in urmă. Face eforturi să şi-o reamintească, gândindu-se in ace- 
laşi timp ce bine ar fi dacă ar putea-o revedea. Aproape instantaneu, blon- 
da apare, imbrăcată pământeşte, şezând liniştită la trei metri de el, in ace- 
laşi unghi din care el incepuse tabloul. Anatolii o pictează timp de vreo 
două ore; in tot acest răstimp ea stă nemişcată şi fără a scoate vreo vorbă. 
Când pictura e terminată arătarea dispare. 

Va vorbi despre acest incident abia peste trei ani, unui coleg cu care 
făcea armata. Când intâmplarea devine notorie, Anatolii va fi examinat de 

sociologi, medici, psihologi, psihiatri, parapsihologi. De două ori este supus 
unui control medical complet foarte riguros. S-a aplicat de mai multe ori 
metoda regresiei hipnotice. Pe locurile indicate de martor au fost găsite 
urme de aterizare tipice pentru OZN-uri. In cele din urmă, oamenii de 
ştiinţă au opinat că cele istorisite nu păreau să fie invenţii, farse ori mani- 
festări ale vreunei dereglări psihice. 

Un caz foarte bine documentat este dispariţia lui Frederick Valentich 
care pilota singur, în ziua de 21 octombrie 1978, un mic avion deasupra 
Mării Tasmaniei. La un moment, dat anunţă aeroportul de destinaţie că 
este urmărit de un obiect în formă de ţigară de foi, fără aripi, cu patru 
lumini verzi foarte puternice. Acesta avea o viteză mult superioară, an- 
gajându-se într-un soi de „joacă“ cu micuțul avion, după care se postează 
deasupra lui. Motorul avionului incepe să dea rateuri. Valentich işi semna- 
lează poziţia, confirmă prezenţa in continuare a obiectului, după care în 
microfon se aude, timp de 17 secunde, un sunet metalic ascuţit, urmat de 
tăcere. Nu s-a găsit niciodată nici cea mai mică rămăşiţă a catastrofei. La 
două luni după acest caz, un bărbat prezintă o fotografie făcută pe malul 
mării, in zona respectivă, cu 23 de minute inaintea intreruperii legăturii. Pe 
fotografie se vede o formaţiune curioasă plutind în aer deasupra mării. Ne- 
gativul este trimis in Statele Unite pentru a fi examinat cu ajutorul calcu- 
latorului; experţii apreciază că nu este vorba de nici o contrafacere, iar 
pata se dovedeşte a fi un obiect metalic discoidal, ascuns parţial într-un 
nor de fum negru. In octombrie 1990, OZN-ologii australieni au anunţat că 
există patru martori care au văzut obiectul cu lumini verzi deasupra avio- 
nului lui Valentich. 

Dar pentru ca legenda să fie completă, mai adăugăm o conexiune. 
Contactatul William Herrmann, din North Charleston (Carolina de Sud), a 
avut, aparent, mai multe întâlniri cu ocupanţii unor OZN-uri. Răpitorii săi, 
care afirmau că sunt yeniţi din zona stelei Zeta Reticuli, s-au arătat dispuşi, 
la un moment dat, să-i răspundă la mai multe intrebări. Aducând vorba de 
Valentich, cazul căruia era, incă, proaspăt in mass-media, interlocutorul lui 
Herrmann afirmă că acesta este bine sănătos, in grija „reţelei“, undeva pe 
o altă planetă îndepărtată, aşa cum, de altfel, e! însuşi a dorit-o. Dacă va 
voi, se va putea intoarce oricând pe Pământ... 


Divaghez puţin pentru a comenta această ultimă afirmaţie. În noaptea 
de 30/31 august 1978 un tânăr moscovit, numit pentru convenienţă M. 
Markov, aflat în vacanţă la Planerskoe (Crimeea), simte brusc nevoia să 
facă baie in Marea Neagră. La scurt timp după ce a ieşit în larg este in- 
terceptat de un OZN robot şi urcat la bordul acestuia. Este intrebat dacă 
n-ar dori să plece într-o altă planetă, cu o civilizaţie mult superioară, unde 
trăiesc, deja, numeroşi pământeni. El ezită, apoi spune că ar fi de acord, 

cu condiţia ca, după un timp, să se poată intoarce acasă. | se răspunde 
că aşa ceva nu este posibil, deoarece dacă se va intoarce va muri. Istoria 
aminteşte, intr-un mod neliniştitor, de vechiul basm „Tinerețe fără bătrâneţe 
şi viaţă fără de moarte“, semnalat atât la noi, cât şi la alte popoare. Re- 
flectă el oare acelaşi fenomen, văzut dintr-o altă epocă? 

Revenind la cazul Valentich, ne vine în minte şi intâmplarea, descrisă 
de Timothy Good in Alien Liaison (1991) (tradusă in româneşte cu titlul 
Ei sunt aici, 1993), a colonelului Peterson din Air Force, care a declarat, 
de mai multe ori, că a avut întâlniri cu extratereștri cu înfăţişare umană şi, 
in cele din urmă, a dispărut fără urmă în 1959 deasupra Atlanticului, după 
ce işi anunţase colegii că s-a decis să se alăture extratereştrilor. 

În contextul dispariţiilor definitive, cine n-a auzit, insă, de Triunghiul 
Bermudelor, cu nenumăratele nave sau avioane dispărute fără a se mai 
găsi in urma lor nici un supravieţuitor, nici un ciob de fuselaj, nici o pată 
de ulei pe luciul apei? Despre faimosul „zbor 19“ din 5 decembrie 1945 în 
care au dispărut ziua, pe o vreme senină, fără nici o urmă în ciuda tuturor 
căutărilor, cinci bombardiere TBM-Avenger şi un hidroavion bimotor trimis 
după ele, cu un efectiv total de 27 persoane bine instruite, s-a scris enorm, 
ca şi despre numeroase cazuri similare. S-a scris mult, inclusiv in Româ- 
nia, şi despre bricul „Marie Celeste“, găsit in derivă, cu toate în perfectă 
ordine, dar fără nici un om la bord, ori despre alte întâmplări asemănătoare 
din largul mării care nu au putut fi explicate niciodată mulţumitor. S-a scris 
mult şi despre numeroase alte dispariţii, in „Marea Diavolului“ din sud-es- 
tul Japoniei, pe „Ruta Morţii“ dintre Quito şi Quenga, etc. Nu are rost să 
reamintim aici decât câteva cazuri tipice, în primul rând pentru cei care 
frecventează mai rar acest gen de literatură. 


În 23 noiembrie 1953, la baza de aviaţie militară din Kinross (Michigan) 
radarele reperează o ţintă aeriană care nu răspunde cererii de identificare. 
S-a trimis un avion de vânătoare pentru intercepţie. Avionul a fost pilotat 
de locotenentul Felix Moncla jr., având alături pe ofiţerul de radar R. R. 
Wilson. Cei de la sol menţin permanent legătura cu avionul, din care, în 
timp ce se afla deasupra Lacului Superior, se anunţă apropierea unui OZN. 
Cele două ţinte se văd limpede pe radarul bazei; la un moment dat, puncte- 
le luminoase de pe ecran se contopesc, legătura cu avionul se intrerupe; 
după câteva secunde punctul luminos pur şi simplu se stinge. In ciuda unor 
căutări asidui, nu s-a găsit niciodată nici o urmă de epavă, nici o pată de 
ulei, nici un cadavru. 

Un radioamator american, Gene Ruegg, care urmărea comunicațiile 
dintre avioanele unei baze militare din apropiere, a recepționat şi inregistrat 
pe bandă la 9 iulie 1968 vocea isterizată a pilotului unui avion, cu nume 
de cod Delta-4, care spunea că este atacat de un OZN. Ultimele cuvinte 

au fost „este foarte aproape, nu mai pot controla direcţia. S-a întâmplat 
ceva cu avionul. Obiectul acesta mă duce cu el! Ajutor! Ajutori...“. Apoi un 
sunet metalic, un țipăt şi atât. Radioamatorul a dus banda la baza Air Force; 
aici s-a recunoscut pierderea unui avion in ziua respectivă, dar a fost re- 
fuzat orice alt comentariu. 

Un alt caz, în care printre investigatori s-a aflat şi Timothy Good, s-a 
petrecut la 28 decembrie 1988 in Puerto Rico, în zona de coastă Cabo 
Rojo. Un număr mare de martori au urmărit, inclusiv cu ajutorul binoclurilor, 
un OZN triunghiular uriaş, uşor curbat in partea din spate. Două avioane 
de vânătoare, F-16 după unele relatări, F-14 Tomcat după altele, au încer- 
cat să-l intercepteze; după spusele martorilor erau minuscule in comparaţie 
cu obiectul neidentificat. Acesta la inceput s-a oprit nemişcat, apoi, prin 
două scurte manevre, părea că pur şi simplu a „inghiţit“ cele două avioane. 
Totul n-a durat decât câteva secunde, după care şi OZN-ul a dispărut. 
Administraţia Federală a Aviației S.U.A. a negat incidentul, dar persoane 
din U. S. Navy au admis că totul a fost urmărit pe radare şi inregistrat, 
atâta doar că aceste inregistrări sunt secrete, deci nu pot fi puse la dispo- 
ziţie pentru consultare. Dacă e să dăm crezare surselor, un incident similar 
se petrecuse, tot in Puerto Rico, şi in 16 noiembrie 1988. 


Dispariţii de avioane au fost semnalate şi deasupra Rusiei. Aşa cum 
scriu V. Ajaja şi E. Kruşelniţki in NLO Vokrug Nas (1992), în aprilie 1970 
un bombardier a dispărut fără urmă deasupra Siberiei, după ce legătura 
radio s-a întrerupt brusc. Un mare număr de avioane şi elicoptere trimise 
in zonă au efectuat cercetări indelungate, fără a descoperi nici o urmă; în 
schimb, au văzut numeroase OZN-uri. La un moment dat, unul dintre piloţi 
raporta că este survolat de cel puţin 25 de obiecte neidentificate imense, 
care au fost urmărite pe o mare distanţă, până deasupra Krasnoiarsk-ului. 


Ziarele din epocă au relatat că, în 1872, vasul „Iron Mountain“ cu 52 
de pasageri, remorcând şlepuri cu bumbac şi melasă pe Mississippi, a dis- 
părut absolut fără nici o urmă, şlepurile rămânând intacte. Dar nu numai 
aerul sau oceanele sunt nesigure. S-a scris şi despre dispariţii pe teren 
ferm. Cazul cel mai cunoscut este, probabil, cel de la Gallipoli, unde în 
dimineaţa de 28 august 1915, au dispărut 2000 de oameni din regimentul 
britanic Norfolk, „răpiți“ în văzul lumii, de un nor aşezat in calea lor, care 
s-a ridicat apoi şi a plecat agale. in aceeaşi zi şi in acelaşi loc, documente 
complet independente vorbeau despre două avioane franceze care au fost 
văzute intrând într-un nor din care nimeni nu le-a mai văzut ieşind. Cititorul 
pasionat poate găsi numeroase alte exemple, inclusiv în cărţi tipărite în 
limba română; este vorba, între altele, de cazuri in care cineva dispare, 
pur şi simplu, topindu-se in aer, sub ochii consternaţi ai celor din jur. De 
mai multe ori, poliţia va constata că urmele de paşi ale celui dispărut, vi- 


ÎNTÂLNIRI DE GRADUL IV 169 


zibile in zăpadă, praf sau noroi, se opresc brusc în locul dispariţiei, fără 
nici o explicaţie raţională. Un caz tipic, mai puţin cunoscut la noi, este cel 
din 1941 din Elveţia, când o echipă de salvare a plecat să caute trei alpi- 
nişti dispăruţi. Urmele acestora se vedeau clar pe zăpadă până la un mic 
platou unde se intrerupeau brusc, ca şi cum toţi trei ar fi fost ridicaţi în 
văzduh. Ceva mai incolo erau trei găuri circulare în zăpadă, formând un 
triunghi echilaterai cu latura de 12,8 metri. Să fi fost o farfurie zburătoare 
avant la lettre? 

Civilizaţiile mai vechi decât noi cu milioane de ani trebuie să fi împânzit, 
de mult, toate planetele locuibile din Galaxie, sau poate din intregul Uni- 
vers; desigur, acele planete pe care nu ar fi impiedicat dezvoltarea altor 
forme de viaţă. Nu numai că Pământul trebuie să fie, in acest caz, o zonă 
ocrotită (şi asta de sute de milioane de ani), dar este foarte posibil ca toate 
planetele locuibile (deşi lipsite de viaţă) pe o rază de mai multe zeci de 
ani lumină în jurul Pământului să fi fost afectate respectivei „rezervaţii“. In 
a-ceastă ipoteză, de ce să nu admitem că de mii de ani, poate chiar de 
milioane, vizitatorii cosmici vin la noi, recoltează exemplare de animale, de 
plante, de oameni, care li se par reuşite, ducându-le pe planete invecinate 
sau mai îndepărtate, cultivându-le, hibridându-le, creând noi specii şi rase. 
Evident, in această activitate puteau fi angajate mii de nave, realizând în 
ultimele milenii (dar mai ales in ultimele decenii) un du-te-vino permanent. 
Asemănarea (inclusiv compatibilitatea genetică) dintre vizitatori şi pămân- 
teni capătă, în acest fel, o anumită explicaţie. 


Omuleţi născuţi în eprubetă 


După descrierile martorilor, s-a estimat că entităţile care duc la indepli- 
nire răpirile nocturne ar putea avea un creier de 3000 sau poate chiar 4000 
cm? şi o inteligență corespunzător mai mare. Dar un cap atât de mare, pe 
un trup atât de firav ar pune probleme deosebite in momentul naşterii... 


Fowler citează în acest sens opinia lui Michael Swords, Ph. D., con- 
sultant MUFON. Acesta remarcă faptul că, spre deosebire de alte mami- 
fere, naşterea la om e dureroasă. Explicaţia stă in faptul că, pe de o parte, 
craniul său a crescut tot mai mult in ultimele sute de mii de ani, iar pe de 
altă parte, mersul biped nu mai permite lărgirea oaselor bazinului care măr- 
ginesc canalul pelvian, pe care fătul il străbate la naştere. Cu alte cuvinte, 
dimensiunile creierului omenesc au atins o limită; un om cu un creier mai 
mare nu s-ar mai putea naşte decât prin cezariană. 

Se pare că la naştere creierul omenesc nu-şi atinge, incă, intreaga mă- 
rime potenţială. Printr-o sincronizare, obţinută la capătul multor mii de ge- 
neraţii, la termenul de 9 luni, creierul ajunge să consume deja jumătate 
din cantitatea de oxigen furnizată viitorului copil de către organismul ma- 

mei. Faptul că, in acest moment, oxigenul incepe să nu mai ajungă, duce 
la un inceput de asfixie, ceea ce declanşează, poate printr-un semnal chi- 
mic intermediar, travaliul naşterii. 

Să fie, oare, adevărat că, aşa cum i s-a transmis Betty-ei Luca, omu- 
leţii din OZN-uri trebuie să se nască „în eprubetă“ deoarece ei nu se 
mai pot naşte pe o cale naturală? Nu cumva specia lor este derivată 
chiar din cea omenească prin experimente genetice vizând creşterea inte- 
ligenţei, dar, din cauza craniului mult prea voluminos, indivizii trebuie să 
vină pe lume pe cale artificială? 

Mulţi au remarcat asemănarea dintre descrierile de extratereştri şi em- 
brionii umani (vezi fig. 13). Aceasta inseamnă că, prin fenomenul numit 
neotenie, maturizarea poate fi forţată inainte de a atinge intăţişarea ultimă 
din formula genetică a speciei noastre. La embrion raportul cap/corp este 
mai mare decât la adult; dacă reuşim să maturizăm un individ oprind evo- 
luţia infăţişării lui, am putea obţine o specie cu capul mare şi corpul firav. 
Despre om s-a spus că este derivat din maimuţă tot prin neotenie; spre 
deosebire de maimuţă (practic de toate mamiferele terestre), nouă nu ne 
mai creşte părul decât in anumite locuri sau mult mai rar, ca şi când am 
fi nişte prunci maturizaţi forţat. Omuleții cenuşii ar fi rodul unui proces 


Fig. 13 Asemănare frapantă intre capul unui extraterestru 
(manechin realizat de Fred Youngren după descrierea făcută 
de Betty Luca) şi capul unui embrion uman 

asemănător, doar că au fost „forţaţi să se maturizeze“ şi mai devreme de- 
cât noi. Drept urmare, Ei nu mai au păr de loc, caracterele sexuale sunt 
atenuate, dacă nu cumva dispărute complet etc. 

Conform rapoartelor asupra întâlnirilor apropiate de gradul IV, o parte 
dintre indivizii creaţi in „eprubetă“ cu ocazia experimentelor genetice ar pu- 
tea avea o infăţişare perfect omenească; ei ar putea fi aduşi inapoi pe 
Pământ, amestecați printre oamenii veritabili, pentru a ne controla. Dar fap- 
tul că aceştia, sau aţţii, sunt ființe genetic inrudite cu oamenii, face ca isto- 
risirile privind impreunări ca cea raportată de Villas Boas ori ca cele din 
Biblie să fie acceptabile biologic, ştiind că incrucişările intre reprezentanţii 
unor specii diferite nu produc urmaşi viabili. 

Există desigur şi alte căi prin care oamenii din preajma noastră ar putea 
să fie altceva decât par la prima vedere; într-un capitol precedent am amin- 
tit că un pacient al Dr. Edith Fiore s-a declarat extraterestru incarnat pe 
Pământ, spunând că la terminarea misiunii se va intoarce, pur şi simplu, 
acolo de unde a venit. Pământenii vor interpreta plecarea ca pe o răpire 
definitivă ori o dispariţie inexplicabilă. Să fie, oare, aceasta explicaţia pen- 
tru o parte dintre cazuri sau avem de-a face doar cu un exemplu de fabu- 
laţie delirantă? 

Se protilează, insă, şi o altă intrebare — dacă omulgţii cenușii sau blonzi 
etc. întâlniți in postură de răpitori sunt rase create din specia umană sau 
roboţi antropomorfi, inseamnă, intre altele, că în spatele lor trebuie să 
existe alte creaturi, cele care au făcut toate aceste manipulări genetice, 
poate incă de acum multe milioane de ani; nişte creaturi care preferă să 
trimită pe Pământ ființe genetic inrudite cu oamenii în loc să se arate ele 
insele. Cine sunt acestea? Unde şi de ce se ascund? Sunt, oare, prea 
înspăimântătoare pentru ochii noştri? Se tem de reacţiile noastre duşmă- 
noase? Consideră sub demnitatea lor să se coboare până la noi? Au alte 
motive care ne depăşesc puterea de ințelegere? 


Veghetorii şi grădinarii cei buni 


Există şi o altă faţetă a mărturiilor OZN, cea care ne arată nişte ființe 
pline de iubire şi bunăvoință faţă de noi, ființe care merită şi ele respectul 
şi iubirea noastră. Ele nu s-ar amesteca în nici un chip in deciziile noastre, 
în liberul nostru arbitru, incercând doar să ne invețe, să ne ocrotească şi 
să ne sugereze calea inţeleaptă in tot ce intreprindem. Unii cred că aceste 
ființe ne urmăresc pas cu pas, spre binele nostru, pe fiecare dintre noi, in 
tot ce facem. Există, chiar, şi părerea că o astfel de urmărire se face o 
săptămână sau două, după care ne părăsesc un timp, ca să revină apoi 
din nou. 

Vizitatorii din această categorie se autointitulează grădinari ai Pământu- 
lui, sau gardieni, sau veghetori (în englezeşte Watchers - acesta este, 
de altfel, şi titlul celei de a treia cărţi a lui Raymond Fowler consacrată 
cazului Betty Andreasson Luca). Ei îndrumă discret dezvoltarea omenirii. 
În ultimul timp, îngroziţi de marşul nostru nesăbuit spre autodistrugerea 
nucleară, ecologică, genetică, incearcă să ne trezească la realitate prin 
mesaje tot mai ingrijorate; aceste mesaje sunt transmise prin diverse 
căi, intre care şi prin dicteu automat sau prin alte canale, proces numit 
„Channeling“. lar receptorii sunt numiţi câteodată „Copiii luminii“. 

În cartea lui Fowler veghetorii, ocupanţi ai OZN-urilor, au rolul de îngrijitori 
(caretakers), cu alte cuvinte sunt cei ce poartă de grijă naturii, oricărei for- 
me de viaţă şi, in primul rând, omenirii. Dar ei poartă de grijă şi restului 
Universului in care activităţile umane, scăpate de sub control, ar putea cau- 
za mari neajunsuri. De aceea ne urmăresc cu îngrijorare programele de 
inarmare; de aceea se şi interesează atât de mult de centralele nucleare, 
ca şi de depozitele de arme nucleare. Ne trimit, din când in când, mesaje 
de pace, incercând să ne readucă la drumul raţiunii. Chiar dacă răpesc 
oameni şi fac asupra lor diverse experimente, dacă ne pun in faţa unor 
situaţii incurcate, este doar spre binele nostru, ca să ne oblige să gândim, 
să ne perfecţionăm. 

Conform altor opinii, toate fenomenele citate ar veni din lumea spiritelor 
şi, poate, a ingerilor ~ buni sau răi — ca şi a divinității Unii, ca George 
Andrews in Extra-Terrestrials Among Us (1986), se intreabă dacă veghe- 
torii nu sunt cumva aceiaşi cu ingerii căzuți, menţionaţi in cartea apocrifă 
a biblicului Enoh, 


Dincolo de bine şi de rău 


Oamenii suferă adesea de o ciudată deformaţie a percepţiei numită 
maniheism. În mintea multora, toate fenomenele umane, sociale, supra- 
naturale, care se petrec în jurul nostru, nu sunt decât manifestări ale luptei 
intre două tendinţe opuse: binele universal şi răul universal. Pentru a ìn- 
țelege cât este de păguboasă această viziune, ajunge să ne amintim câte 
baricade se ridică şi azi in diverse locuri ale lumii. Cei care stau de cele 
două părţi sunt gata să se ucidă intre ei până la ultima suflare, in numele 
acestui mod de a vedea lucrurile; pentru că şi cei care stau de o parte a 
baricadei şi cei de pe partea cealaltă sunt convinşi că cei buni sunt ei, iar 
cei răi ceilațți... 

Am avut ocazia s-o spun şi cu alte ocazii — puţine pericole sunt mai 
mari pentru omenire decât convingerea deținerii unui adevăr absolut şi de- 
finitiv. Dacă am această convingere, nu mai are nici un sens — nu-i aşa? 

— să-l ascult pe cel care afirmă altceva; dacă eu deţin adevărul, cei ce mă 
contrazice nu poate fi decât un partizan al neadevărului, deci al răului uni- 
versal (de câte ori n-a fost hulit „spiritul care neagă totul). lar dacă cel ce 
vrea să mă convingă face prea multă gălăgie, a-l reduce definitiv la tăcere 
este un mare bine pe care-l pot face semenilor mei... lată o posibilă ilus- 
trare a mecanismelor intoleranţei... 

Citind mulţimea de cărţi dedicate fenomenului, nu trebuie să ne mire 
că, în spiritul maniheismului de care pomeneam, aceeaşi impărţire alb/ne- 
gru se aplică şi imaginilor pe care le avem despre vizitatorii descinşi din 
OZN-uri. Vom invăţa, astfel, că cei din Arcturus sunt cei buni, cei din Orion 
sunt cei răi, sau că vizitatorii blonzi ne vor binele, iar cei cenuşii răul, că 
unii sunt ingeri, iar ceilalți demoni. Unii contactaţi sunt convinşi că toţi ex- 
tratereştrii sunt răi, alţii că toți sunt binevoitori. Brad Steiger şi Shery Han- 
sen Steiger, in Starborn (1992), admit că extratereştrii sunt de două feluri: 
buni şi indiferenți ş.a.m.d. 

În realitate, lumea, mai ales lumea unor fiinţe gânditoare, nu poate fi 
niciodată descrisă, la modul maniheist, doar in alb şi negru. Şi această 
afirmaţie este cu atât mai valabilă cu cât lumea la care facem referire este 
mai complexă. Pacienţii examinaţi de Dr. Fiore au afirmat, nu o dată, că 
au constatat un amestec deconcertant de bine şi de rău în comportamentul 
răpitorilor lor. Whitley Strieber descrie, in Transformation, incapacitatea sa 
(tipic nord-americană) de a accepta că unele acţiuni ale vizitatorilor ar pu- 
tea fi, in acelaşi timp, şi bune şi rele, privite fiind sub anumite unghiuri. 
Până la urmă, el scapă de dilemă într-un mod neaşteptat, amintindu-şi că, 
in fond, plusul şi minusul curentului electric sunt cele care, impreună, pun 
în mişcare motoarele. 

Multe dintre relatările martorilor — şi o bună parte le-am reprodus şi in 
prezenta carte — descriu creaturi lipsite de sentimente, de afecţiune, care 
taie cu sânge rece În carne vie şi se miră dacă victima nu le inţelege. lar 
„victima“, la rândul ei nu pricepe cum de nu este nici măcar intrebată pen- 
tru toate câte i se fac... Fără indoială dacă ne oprim aici, ii vom găsi demni 
de blam. Dar să ne gândim - chirurgul nu taie, oare, şi el in carne vie, 
pentru binele pacientului său, uneori fără să mai aibă timp să-i ceară con- 
simțământul? ori noi inşine nu suntem, uneori, de acord că anumiţi semeni 
ai noştri trebuie omorâţi? Şi nu mă refer, doar, la marii criminali. Să ne 
gândim, de pildă, la mândria şi emoția care ne umple sufletele când ne 
aducem aminte cum eroii noştri omorau inamicii in război; şi aceeaşi mân- 
drie şi emoție umple desigur piepturile celor care işi aduc aminte de eroii 
lor, cei omorâţi de eroii noştri, sau cei care au omorât pe eroii noștri... 

Sau, trecând pe un alt plan, ce or fi gândind Ei despre noi, animale 
dintr-o rezervaţie, marcate cu emițătoare miniaturale? Ce am zice noi dacă 
am afla că tigrii dintr-o pădure discută despre dreptul omului de a intra în 

junglă sau că se întreabă dacă oamenii le vor binele sau răul? Ori, cum 
spune W. Strieber in Communion, ce-o fi gândind, oare, despre savanții din 
laborator maimuța de experienţă, cu nenumărați electrozi infipţi în creier... 

Îşi face, oare, vânătorul probleme pentru căprioarele ucise in pădure? 
sau spectatorii torridei pentru taurii ucişi in arenă ca să satisfacă pofta de 
sânge şi de confruntare bărbătească, violentă? Dar mai ales, işi face ci- 
neva probleme că viţelul sau porcul sau mielul, pe care până ieri i-am 
inconjurat cu o anumită afecţiune azi ii ucidem? Să nu uităm că aceste 
animale, oricât ar fi de inferioare în raport cu noi, nu sunt total lipsite de 
o anumită înţelegere a lumii; ele ne recunosc, poate unele ajung, chiar, să 
creadă în bunătatea noastră inainte de a ajunge la cuţit. 


Stăpânii supercivilizaţiilor care se pare că ne supraveghează din genu- 
nile Universului sunt, poate, cu sute de milioane de ani, poate chiar cu 
miliarde de ani, mai avansați decât noi. Strămoşul nostru de acum un mi- 
liard de ani era un vierme. Stăpânii aceia au intervenit, poate, ca din acel 
vierme să devenim ceea ce am devenit. Oricum, distanţa dintre Ei şi noi, 
pe scara evoluţiei este mult mai mare decât distanţa dintre noi şi căprioară, 
sau porc, sau taur. Argumentele şi reproşurile pe care le-am putea ridica 
noi faţă de comportarea vizitatorilor (şi nimic nu ne indreptăţeşte să credem 
că aceştia ar dori vreodată să ne ucidă) ar fi mult mai ridicole decât argu- 
mentele pe care le-ar putea ridica, la absurd, o oaie contra uciderii sale. 

Înţelegem, aşadar, nu numai faptul că binele şi răul — aşa cum le con- 
cepe cineva — pot sta laolaltă, in aceeaşi ființă, dar şi faptul că în relaţiile 
dintre specii diferite ca evoluţie noţiunile de bine şi rău aproape că işi pierd 
sensul. Strieber a fost apreciat, de către analişti, in bună măsură tocmai 
pentru puterea sa de pătrundere, prin care a inţeles că marea distanţă 
dintre speciile pământene şi cele extraterestre, dintre lumile şi moralele 
noastre face ca, de fapt, problema binelui şi a răului să nu se poată pune. 
Măsuraţi cu măsuri pământene, despre reprezentanţii supercivilizaţiilor ex- 
traterestre nu se poate spune decât că sunt dincolo de bine şi de rău. 

11. DE CE SE FERESC DE NOI? 


De ce se feresc ocupanţii OZN-urilor de noi? Principalele ipoteze: 
diferenţele dintre noi sunt prea mari ca să-i intereseze o legătură 
oficială; se tem de agresivitatea şi proasta noastră condiție morală; 
nu vor să ne strivească sub greutatea ştiinţei lor sau aşteaptă de la 
noi ceva ce nu s-ar mai putea realiza în cazul unui contact extins. 


Urmele se şterg 


Vizitele, cu precădere nocturne, ale straniilor apariţii neidentificate se 
petrec eluziv, adică fără a lăsa in urma lor dovezi pe care să nu le poată 
nimeni contesta. Fotografiile, filmele, benzile video, sunt fie voalate, fie ne- 
concludente, fie apar mărturii că au fost trucate sau că puteau fi trucate 
cu uşurinţă. Puținele obiecte primite de la prezumptivii extratereştri sau 
dispar, sau se dovedesc a fi făcute din materiale banale, la indemâna unor 
pământeni; la fel se intâmplă şi cu urmele rămase pe sol. Zvonurile şi măr- 
turiile, tot mai persistente, conform cărora unele guverne, in speţă cel al 
Statelor Unite ar deţine resturi ale unor OZN-uri prăbuşite, cadavre ale 
ocupanților sau, chiar, extratereștri in carne şi oase, captivi sau ìn „schimb 
de experienţă“, sunt sistematic dezminţite şi ridiculizate de oficialități. 

Dacă fenomenul OZN reprezintă manitestarea unor civilizaţii incompa- 
rabil mai avansate, dacă Ei vin la noi de mult şi ne cunosc foarte bine — 
de ce se ascund de noi? Faptul că fac aceasta în mod intenționat este 
evident. Între documentele UMMO (indiferent cine ar fi autorii) găsim scris, 
de pildă, in acest sens: „marea masă a oamenilor de pe Pământ, lipsiţi de 
facultăţi intelectuale deosebite, intreţine ipoteza stupidă după care, atât noi 
cât şi alţi presupuşi vizitatori galactici, ar trebui să ne prezentăm cu una 
dintre «farfuriile zburătoare» in mijlocul unei pieţe din New York, imbrăcaţi 
in combinezoane argintii şi purtând in mâini arme cu raze ucigătoare, aşa 
cum se intâmplă în romanele dvs. ştiinţifico-fantastice... nu avem de loc 
interesul ca organizarea socială terestră să posede dovezi sigure referitoa- 

re la prezenţa noastră... ne-am dat seama că dezvăluirea treptată a pre- 
zenţei noastre numai câtorva persoane nu va implica pericole, deoarece 
ceilalţi vor reacţiona cu neincredere“ (citat după Călin Turcu, Super-secret: 
Raportul UMMO, 1993). 

Care să fie motivul acestei atitudini? 

Raymond Fowler citează in acest sens un studiu din 1968 al Academiei 
Forţelor Aeriene ale S.U.A., care avansează patru explicaţii posibile: 

- am putea fi obiectul unui indelungat studiu sociologic şi psihologic; în 
astfel de cazuri, rezultatele pot fi alterate prin contacte cu subiecţii, in afara 
cadrului strict al activităţilor de culegere şi analiză a informaţiei; 

— am putea fi obiect de amuzament, in maniera animalelor expuse intr-o 
grădină zoologică, vizităm şi noi, adesea, astfel de locuri, dar nu ne gândim 
nici o dată să intrăm în contact, de pildă, cu şopârlele; 

— s-ar putea ca unele guverne pământene să fie, deja, în contact cu 
extratereştrii; din motive evidente de securitate, aceste contacte vor fi păs- 
trate ultrasecrete; 

— Ei se află la un alt nivel de conştiență, superior faţă de al nostru, cam 
la modul în care nivelul nostru de conştienţă este superior celui al anima- 
lelor; in consecinţă, nu suntem, deocamdată, capabili să percepem comu- 
nicaţiile care se desfăşoară la nivelul lor. 

Fowler adaugă că nişte creaturi care ne-au devansat cu un miliard de 
ani posedă un bagaj de inteligenţă şi de cunoştinţe care-l depăşeşte pe al 
nostru cam cât îl depăşim noi pe cel al unui vierme; prin urmare, este greu 
să ne imaginăm că Ei ar dori să aterizeze, într-o bună zi, pe peluza din 
faţa Casei Albe, propunându-ne un schimb de ambasadori. 

Şi autorul prezentelor rânduri a detaliat unele răspunsuri posibile in mai 
multe lucrări precedente, de pildă in Sfidarea extraterestră (1995); in mare, 
cele mai importante dintre acestea sunt următoarele: = 

- diferențele dintre noi exclud o conversaţie oficială, 

- le e frică de noi, 

— nu vor să ne strivească sub greutatea ştiinţei şi culturii lor, 

- aşteaptă de la noi ceva care nu s-ar mai putea realiza dacă contac- 
tele noastre s-ar extinde. 


Să ne oprim puţin asupra acestor posibile motive. 


Nu-i interesăm 


Prima ipoteză susţine, in esenţă, că nu-i interesăm într-atâta incât să 
vrea să converseze cu noi; între partizanii acestui punct de vedere se nu- 
mără, într-un fel, şi Cari Sagan, care afirmă că, oamenii, la rândul lor, deşi 

studiază viața multor vieţuitoare inferioare, nu işi bat capul să intre in con- 
versaţie cu ele. Reluând o idee enunțată mai sus, extratereştrii s-ar putea 
interesa de noi cam cât ne interesează pe noi animalele dintr-o grădină 
zoologică. 

Hellen Crystall, in Silent Invasion (1991), işi exprima convingerea, re- 
lativ singulară, că extratereştrii au pe Pământ cu totul alte obiective decât 
să ne studieze pe noi (de pildă caută anumite minerale rare); deci, pe 
lângă faptul că nu-i interesăm, uneori prezenţa noastră ii mai şi încurcă. 

O altă variantă a aceleiaşi ipoteze afirmă că o conversaţie oficială nici 
n-ar fi posibilă datorită marilor diferenţe dintre nivelurile intelectuale. De 
pildă, G. Cocconi şi P. Morrison, într-un articol des citat, din 1959, argu- 
mentau că probabilitatea unui schimb de informaţii, intre noi şi o civilizaţie 
care ne-a devansat cu milioane de ani, este nulă. 

Totuşi, aşa cum am mai spus-o, o civilizaţie viabilă apare în Galaxie, 
conform calculelor, abia o dată la câteva milioane de ani; cu alte cuvinte, 
naşterea civilizaţiei noastre trebuie să reprezinte unui dintre marile eveni- 
mente ale Galaxiei in ultimul milion de ani. indiferența nu pare justificată, 
in această lumină. 


Le e frică de noi? 


A doua ipoteză, care o contrazice până la un punct pe cea de mai sus, 
ar fi că le este frică de noi. Despre această frică vorbesc numeroşi martori 
ai unor întâlniri, care fie au observat-o in atitudinea răpitorilor, fie aceştia 
au declarat-o deschis. Dintre cazurile expuse putem cita, in acest, sens pe 
Charles Moody, Herbert Schirmer, Travis Walton, Whitley Strieber sau Hellen 
Crystall. 

Cauza este predispoziția speţei umane spre violenţă, militarism, con- 
flicte războinice. O civilizaţie avansată are, desigur, mijloace să ne ţină, in 
caz de nevoie, la respect. Dar nu cumva echilibrul s-ar putea rupe dacă, 
în urma unor schimburi oficiale de tehnologie, noi am pune mâna pe aceste 
mijloace? Să ne gândim la agresivitatea innăscută a oamenilor, la dorinţa 
nesăţioasă de putere şi posesiune a multora dintre semenii noştri, la 
xenofobie — repulsia faţă de cei de alt neam, altă rasă ori altă limbă, la 
refuzul, lehamitea sau incapacitatea de a accepta punctul de vedere al 
cuiva care gândeşte altfel decât noi, la tendinţa multora, inclusiv dintre cei 
puternici, de a recurge la forţă atunci când li se termină argumentele logice 
(iar uneori, chiar, ca unică metodă). 

Din descrierile martorilor unor întâlniri de gradul Ill sau IV răzbate 
sentimentul vizitatorilor că pământenii sunt o rasă mult mai agresivă de- 
cât reprezentanţii altor civilizaţii cosmice, deci integrarea noastră într-o 

Federație Galactică ar pricinui multă durere de cap viitorilor noştri parte- 
neri. Dr. Edith Fiore relatează că unuia dintre pacienţii ei i s-a spus că 
vizitatorii se simt obligaţi să se deghizeze, să nu apară în faţa ochilor noştri 
sub adevărata lor înfăţişare, deoarece filmele de groază, benzile desenate, 
romanele de duzină, inclusiv cele despre ipotetici extratereştri, imperii ga- 
lactice etc., au imprimat ìn mintea majorităţii oamenilor sentimente de tea- 
mă şi repulsie faţă de creaturile născute pe alte planete. Istoria fenome- 
nului OZN reţine, de pildă, că la 28 octombrie 1954, un grup de omuleți 
de 1,20 metri inălţine, coborâţi dintr-un vehicul luminos, au fost alungaţi, 
bombardaţi fiind cu fructe stricate, de trecătorii aflaţi in zonă. Aceştia s-au 
arătat, apoi, foarte mândri de isprava lor. Se cunosc mai multe cazuri si- 
milare, demonstrând „simpatia“ cu care pământenii obişnuiţi ar inconjura, 
la o adică, pe reprezentanţii unei civilizaţii extraterestre. 

Încă din 1967, filosoful John Bernal afirma că civilizațiile extraterestre 
nu vor intra în legătură cu noi decât după ce vom fi atins un anumit nivel 
de maturitate, in primul rând morală. Intr-adevăr, dacă omenirea ar pune 
mâna pe tehnologiile pe care, aparent, le posedă civilizațiile extraterestre, 
fie ar ajunge să le folosească într-un război distrugător, mondial, ceea ce 
in mod sigur ar insemna sfârşitul civilizaţiei pământene, fie ar porni la cu- 
cerirea şi subjugarea planetelor, constelaţiilor şi galaxiilor din Univers. 

Ştim pe propria piele că orice guvern pământean care deţine tehnologii 
care ar putea fi convertite in arme, trebuie să le păzească cu străşnicie, 
pentru a nu incăpea pe mâna unei ţări inamice (şi toate ţările puternice au 
inamici), dar mai ales trebuie să le păzească să nu cadă in mâinile unui 
grup terorist care, pentru a-şi dovedi dreptatea şi a-şi atinge obiectivele 
(de pildă de natură religioasă, vezi recent cazul unei secte din Japonia), 
nu s-ar sfii să le folosească la un plan de exterminare in masă. 

Dr. Steven M. Greer, directorul Centrului de Studii pentru Inteligența 
Extraterestră (CSETI) cu sediul in Asheville (Carolina de Nord), afirmă, în 
articolul ETI Technology and World Security (1991), că, la ora actuală, o 
infuzie de tehnologie extraterestră ar destabiliza şi mai mult echilibrul pre- 
car al securităţii mondiale şi că una dintre condiţiile necesare pentru o re- 
cunoaştere extraterestră va fi, in acest sens, crearea unui guvern mondial 
unic. Profesorul Jean-Pierre Petit, de la CNRS Franţa, sublinia şi el intr-un 
interviu din octombrie 1984 pentru revista Paris-Match, că tot ce inventea- 
ză omul este aplicat, cu prioritate, in cursa inarmărilor. După cum spunea, 
„95% din activităţile omeneşti sunt canalizate spre această nebunie colec- 
tivă. Suntem nişte maniaci sinucigaşi“. Aceste avertismente, ca şi multe 
altele de acelaşi fel, sunt complementare cu mesajele primite de martorii 
întâlnirilor OZN, privind necesitatea de a preveni marile pericole: nucleare, 
ecologice, genetice etc. care pasc omenirea. 

Şocul cultural 


O altă ipoteză vizează șocul cultural la care ar fi supusă omenirea in 
cazul unui contact cu o civilizaţie extraterestră. O astfel de reţinere o ma- 
nifestăm şi noi atunci când milităm pentru dreptul fiecărei etnii, al fiecărui 
grup uman, de a-şi păstra identitatea culturală. Multor martori li s-a spus 
că legile Federaţiei Galactice (după alţii ale unui „Consiliu interplanetar“) 
interzic orice amestec in evoluţia civilizaţiei pământene. Mai mult, contac- 
tatului William Herrmann i s-a transmis că încălcarea acestei legi, a bună- 
voinţei universale, atrage după sine nimicirea formei de viață responsabile, 
pedeapsă care nu poate fi comutată şi pentru care nu există drept de apel 
ori de discuţii... 

Efectele nefaste ale şocului cultural, de care noi am devenit conştienţi 
doar în ultimele decenii, trebuie să fie binecunoscute unor civilizaţii cu o 
vechime mai mare. Herbert Schirmer şi-a adus aminte că răpitorii i-au 
spus, intre altele, că ei ne transmit informaţiile doar treptat, in cantităţi mici, 
mai mult să ne incite, să ne deruteze, să ne provoace curiozitatea. Se 
plângeau că, in ultimul timp, şi aşa ne-au arătat prea multe... 


Conform unei variante mai aparte a acestei ipoteze, menţionată uneori, 
Federaţia Galactică veghează ca Pământul să nu fie acaparat în sfera cul- 
turală a nici uneia dintre civilizațiile capabile să facă aceasta, apărându-se 
dreptul pământenilor ia liberă opţiune. 


Vor ceva de la noi 


Altă ipoteză implică o grijă de un nivel mai inalt. Poate reținerea vizi- 
tatorilor se explică prin faptul că intreaga comunitate a civilizaţiilor cosmice 
aşteaptă ceva de la noi, ceva ce nu s-ar mai putea naşte în cazul unui 
contact prematur. 

Noi selectăm şi ingrijim animalele noastre domestice (in sensul cel mai 
larg) pentru ca să producă lapte, ouă, lână, miere etc. Nu cumva suntem 
şi noi cultivați pentru a produce ceva specific uman — poate ştiinţă, poate 
muzică, poate arhitectură, poate altceva, oricum, o lucrare care să ne fie 
de folos atât nouă, cât şi Lor. 

Autorul prezentelor rânduri ţine foarte mult la această explicaţie, expusă 
pe larg într-un serial de articole din revista Știință şi Tehnică (1978), pre- 
cum şi in volumele: De ce tac civilizațiile extraterestre? (1983), Extrate- 
reşirii printre noi? (1991) şi Sfidarea extraterestră (1995). Nu e locul să 
mai reiau argumentaţia din aceste texte. Menţionez doar că, in esenţă, 
ipoteza susţine că valoarea supremă pe care Pământul o poate oferi civi- 
lizaţiilor galactice este punctul de vedere original, capacitatea de a des- 

chide cunoaşterii căi pe care vechile civilizaţii, osificate in viziunile proprii, 
nu le mai pot intrezări. 

Această ipoteză este, de fapt, o variantă a celei de mai sus, cea privind 
şocul cultural. Ea pleacă de la faptul că o civilizaţie dădăcită prea mult in 
primele sale faze de evoluţie nu va mai fi capabilă, ulterior, să dezvolte un 
punct de vedere creator, original. Avem câteva exemple nefericite in acest 
sens şi în istoria pământeană. Contactul cu civilizaţia superioară, europea- 
nă, a frânt coloana vertebrală a unor culturi, precum cea a indienilor din 
America, ori a băştinaşilor din Africa. Aceştia, inainte de întâlnirea cu eu- 
ropenii, creaseră imperii cu realizări remarcabile (ajunge să ne gândim la 
mayaşi, incaşi, azteci, dar şi la ashanti, zimbabwe etc.), dar şi-au pierdut 
la ora actuală capacitatea de a mai crea ceva original de aceeaşi uluitoare 
importanţă, rămânând să maimuţărească elemente ale culturii europene, 
pe care adesea le inţeleg doar periferic. Dacă pământenii ar fi conectaţi 
brusc la toată ştiinţa şi tehnologia unor civilizaţii care ne-au precedat cu 
milioane de ani, ne-am afla in situaţia unui papuaş din Noua Guinee arun- 
cat în forfota Bursei de pe Wall Street. Chiar dacă, treptat, ne-am adapta, 
am deveni nişte indivizi fără identitate; n-am mai putea ocupa niciodată 
decât un rol minor, n-am mai putea crea nimic realmente semnificativ. Pier- 
derea nu ar fi doar a noastră, ci şi a celor care aşteaptă să li se alăture 
un partener capabil de un punct de vedere inedit, de o colaborare ca de 
la egal la egal, şi nu simpli reprezentanţi ai unei lumi subdezvoltate, avizi 
doar să primească fără a fi in stare să dea mare lucru în schimb. 

Cred, deci, că Cineva acolo sus aşteaptă, răbdător, ceva de la noi. Nu 
se amestecă în deciziile noastre, sau dacă da, o face cu extremă discreţie, 
deoarece altminteri ceea ce aşteaptă nu ar mai fi in stare să-i ofere plăcuta 
surpriză pe care o speră. Aşteaptă de la noi o lucrare; poate morală, 
poate ştiinţifică, poate artistică; oricum intelectuală. Produsele umane cele 
mai de preţ sunt cele ale minţii noastre. Este puţin probabil să fim consi- 
deraţi doar nişte animale de reproducere, ori nişte cobai, ori subiect de 
amuzament. Deşi nu este exclus ca de la diferiți oameni să se aştepte 
aporturi diferite. 

Oare adevărata ştiinţă, adevărata artă se creează pe alte tărâmuri, iar 
ceea ce creează pământenii sunt doar palide ecouri ale acestora sau 
creaţia noastră autentică poate surprinde şi bucura până şi Divinitatea? Imi 
place să cred că este mai adevărată a doua imagine; imi place să cred că 
nu avem acces la ştiinţa şi la arta sferelor de deasupra noastră tocmai 
pentru a fi în stare să creăm ştiinţa şi arta noastră proprie, in toată origi- 
nalitatea lor. 

Un om îşi poate concepe viaţa in multe feluri; între altele, o poate con- 
sidera un cadou, prilej de distracție (conform devizei „trăieşte-ţi clipa”), 

imbogăţire, acumulare de putere, dar o poate considera şi ca o misiune 
care trebuie dusă la bun sfârşit, chiar cu anumite sacrificii. Religiile care 
se sprijină pe ideea reincarnării indeamnă credincioşii să-şi aducă aminte 
care este misiunea cu care au fost investiţi in acest ciclu de viaţă şi să 
facă totul s-o implinească. Misiunile primite vizează un anumit progres: un 
progres individual, dar, probabil, şi un progres al colectivităţii. Conform a- 
cestor viziuni, Pământul este o şcoală sau poate un loc de penitenţă, prin 
care individul ajunge mai aproape de perfecţiune. Dar, fără indoială, Pă- 
mântul este şi teatrul unei grandioase lucrări colective, un creuzet în care 
se produc: o morală sau mai multe, o ştiinţă sau mai multe, o cultură sau 
mai multe. Toate acestea nu pot fi obiectul unor misiuni individuale; deci 
ansamblul misiunilor individuale poate ţinti un obiectiv mai complex decât 
simpla alăturare a tuturor misiunilor individuale in parte; ceva imposibil de 
definit integral intr-un scenariu prealabil. 

Putem şti mai mult despre natura acestor misiuni? Puțin probabil. Să 
nu uităm limitele minţii noastre in a pătrunde meandrele unei gândiri aflată 
mult deasupra celei pământene. Putem adăuga observaţia lui Jaques Vallée: 
„acţiunile organizate ale unei rase superioare trebuie să apară ca absurde 
pentru o rasă inferioară“. 

Aproape sigur suntem vizitaţi de rase nenumărate, venite din toate un- 
gherele realităţii. Intre ele, trebuie să fie una care vine mai de departe 
decât toate celelalte. Ce este, insă, dincolo de hotarele pe care aceştia, 
cei mai de departe, au apucat să le intrezărească? Ce este de un milion 
de ori mai departe? 

Încercăm un răspuns, prin cuvintele lui W. Strieber din Transformation: 
„Noi şi vizitatorii noştri căutăm laolaltă adevărul nostru şi destinul nostru. 
Din toate părţile ne apasă şi ne zoreşte noaptea“. 


182 DAN D. FARCAŞ 


ANEXĂ 


TEST PRIVIND CONTACTELE CU EXTRATEREŞTRII 


În România tazurile cunoscute de răpiri sunt mult mai puţine decât, de 
pildă, in Statele Unite; totuşi, astfel de cazuri există şi la noi; chiar autorul 
acestor rânduri cunoaşte câteva. Nici unul dintre acestea nu a fost, insă, 
explorat, după ştiinţa mea, in mod sistematic. Puţinătatea cazurilor s-ar 
putea datora faptului că fenomenul OZN nu este acceptat social, ca şi lip- 
sei unui cadru adecvat de investigare — cel in cauză neștiind unde să le 
raporteze, preferă să le ignore. In sfârşit, probabil că o cauză majoră este 
absenţa unor tehnici moderne de investigaţie, intre care, in primul rând, 
absenţa unor medici care să aplice in mod curent, in scop de investigaţie 
sau terapeutic, regresia hipnotică pe mai multe niveluri. 

Până la constituirea corpului de specialişti şi a cadrului în care aceştia 
să intre în legătură cu presupusele victime ale unor întâlniri de gradul IV, 
există, totuşi, unele căi de investigare care ar putea fi utilizate. 

Nu uităm că unii dintre eroii descrişi în capitolele precedente n-au con- 
ştientizat decât sub hipnoză faptul că au fost implicaţi într-o întâlnire cu un 
OZN. Atunci când o persoană a suferit o răpire sau a avut o întâlnire de 
tipul celor descrise, chiar dacă evenimentel» i s-au şters din memoria con- 
ştientă, ele au rămas ingropate în memoria subconştientă. Unele elemente 
de comportament ar putea, insă, trăda existenţa lor. l 

Este util să incepem cu o autoexaminare. Prima intrebare pe care ci- 
neva şi-o poate pune este dacă merită să se supună unei examinări mai 
detaliate. Răspunsul este DA, in cazul in care subiectul este perfect să- 
nătos psihic şi dă răspunsuri pozitive la mai multe dintre întrebările de mai 
jos: 

— te obsedează amintirea unei intâmplări ciudate şi care nu poate fi pe 
deplin explicată, petrecută cândva în trecut; 

— ţi s-a întâmplat că ai trăit o „lacună în timp“, cu alte cuvinte că o oră 
sau două au trecut ca o clipă, fără să poţi da socoteală ce s-a întâmplat; 


— ai avut coşmaruri repetate în vis, ai somnul întrerupt sistematic într-o 
imprejurare similară (de pildă, mereu la o aceeaşi oră); 

— ai semne (cicatrice, escare, tatuaje etc.) pe corp, despre care nu ştii 
când au fost căpătate; 

— ai suferit de hemoragie nazală nocturnă; ai avut, uneori, senzaţii neo- 
bişnuite şi inexplicabile la trezire: furnicături, amețeli, greutate, paralizii; 

— ai fost insănătoşit brusc, in mod inexplicabil; 

- ai sentimentul că eşti in comunicare telepatică cu cineva; 

— ai sentimentul că ți s-a transmis o misiune sau sarcină de indeplinit, 
primită de la o instanță nepământeană; 

— ai văzut OZN-uri de repetate ori; 

- porţi in minte amintirea, mai mult sau mai puţin vagă, a unor feno- 
mene care ar putea sugera o răpire cu OZN, aşa cum apare ea in literatură; 

— frică, anxietate, fobii inexplicabile, legate de anumite locuri, obiecte 
sau situaţii, de intuneric, locuri pustii; 

— teama de a nu fi răpit, groază de ace lungi, de ochii mari ca de 
bufniţă; 

— te apucă o groază inexplicabilă la vederea unor imagini cu farfurii 
zburătoare sau cu extratereștri; 

— posezi abilităţi psihice paranormale: telepatie, precogniţie, clarviziune; 

— ai văzut, in casă sau in imprejurimi, lumini neobişnuite: mingi de foc, 
raze; 

— te-ai trezit noaptea cu toată casa scăldată în lumină, ori ai trecut prin 
întâmplări stranii similare. 

Dacă, deci, la mai multe întrebări dintre cele de mai sus răspunsul este 
pozitiv, merită să incercaţi să mergeţi mai departe. Varianta ideală ar putea 
fi o şedinţă cu o persoană capabilă de a aplica regresia hipnotică in mod 
corect, atât medical, cât şi pentru a obține maximum de informaţie. Pentru 
aceasta trebuie luate in considerare câteva mici sfaturi: 

- este bine să existe o pătură !a îndemână pentru a acoperi picioarele 
celui hipnotizat, intrucât sub hipnoză scade temperatura corpului; 

- hipnoza se face, de regulă, pe trei niveluri: uşor, mediu, adânc; pentru 
investigaţiile care ne interesează ajung, de cele mai multe ori, primele două; 

— hipnoza începe printr-o invitaţie ca subiectul să se întoarcă în timp la 
evenimentul cutare; 

— se poate sugera sub hipnoză ca, la inceput, subiectul să răspundă 
doar cu „da“ ridicând un deget şi cu „nu“ ridicând un alt deget; evident, 
ambele convenite dinainte; 

— dacă apar blocaje, hipnotizatorul poate spune: „voi număra până la 
trei şi-ţi vei aminti foarte clar“ sau „ai o perdea inaintea ta; când voi număra 
până la trei, ie apropii şi priveşti rapid ce-i dincolo“. 

Întrebările tipice care se pun in timpul unei şedinţe de regresie hipnotică 
sunt: 

— descrie locul în care eşti (maşină, şosea, dormitor etc.), 

— cum e vremea, cât e ceasul etc., 

— ce faci? şi acum ce faci? şi acum unde mai eşti? 

— în ce poziţie te găseşti? 

— ce mai vezi? cine? dă cât mai multe detalii cum arată? (culoare, ana- 
tomie etc.); 

— mai erau şi alţii? cine? câţi? 

— ți-au atins faţa? (etc.); 

— acum un timp nu vei vedea nimic; concentrează-te şi spune ce simţi 
(diferite părţi ale corpului); 

— simţi o durere? descrie! 

— s-au folosit instrumente speciale? cum arătau? 

— ți s-a transmis ceva? ce? pe ce cale? 

— mai poți adăuga ceva? 

— de unde ştii asta? 

— ți-au spus că vor reveni? când? 

— cum te-ai reintors? 

— s-a mai repetat şi altă dată? când? 

În cazul unor reacţii emoţionale foarte puternice, hipnotizatorul poate 
linişti persoana hipnotizată amintindu-i: 

-— relaxează-te, sunt doar amintiri, aici eşti in siguranţă, 

— eşti sub hipnoză, putem opri hipnoza când vrei, 

-— linişteşte-te! imediat te vei simţi mai bine, 

— e doar un vis! ce mai visezi? 

Dacă cel in cauză refuză să răspundă la anumite întrebări, este bine 
să nu se forțeze nota; se va putea reveni la o dată viitoare. 

La terminarea şedinţei este bine să se aplice sugestii posthipnotice po- 
zitive, pentru a facilita continuarea investigaţiilor până la lămurirea tuturor 
problemelor. Conversaţia trebuie înregistrată pe bandă. Pentru acurateţea 
datelor, este util, mai ales în cazul unor şedinţe succesive, să i se sugereze 
celui in cauză ca în stare conştientă să nu-şi amintească cele spuse sub 
hipnoză, conţinutul conversaţiilor fiind făcut cunoscut abia după terminarea 
interviurilor. 

Din păcate, in primul rând, datorită dificultăţilor de a găsi personal ca- 
lificat, nu toată lumea va putea recurge la metoda de mai sus. Urmând 
sfatul psihiatrei Dr. Edith Fiore, o metodă de „interogare a subconştientului“ 

poate fi şi metoda pendulului, de care am amintit in capitolele anterioare, 
dar pe care n-am descris-o. Metoda este veche şi, probabil pentru mulţi 
cititori, binecunoscută. Există pendule foarte sofisticate comercializate 
chiar in acest scop, dar un pendul satisfăcător poate fi confecţionat de 
oricine dintr-o aţă lungă de 15-25 cm, de care se agaţă un obiect mic, 
greu, de preferinţă simetric (de pildă o piatră semipreţioasă dintr-o bijuterie 
desperecheată, o verighetă etc.). Aşezaţi-vă cu cotul sprijinit pe tăblia unei 
mese şi ţineţi intre două degete un capăt al firului. Incercând, în mod con- 
ştient, să păstraţi pendulul cât mai nemişcat, puneţi-vă o intrebare la care 
ştiţi răspunsul (să zicem răspunsul „nu“) şi concentraţi-vă asupra ei. Dacă 
experimentul se desfăşoară corect, după circa 10-20 secunde, pendulul 
va începe să oscileze (fără ca să-l mişcaţi in mod conştient!) intr-un plan 
paralel cu pieptul Dvs., deci aproximativ spre dreapta şi spre stânga, ca şi 
când aţi da din cap a negaţie. Dacă vă veţi gândi la o intrebare cu răspuns 
afirmativ pendulul va incepe să oscileze intr-un plan perpendicular pe piep- 
tul Dvs., adică apropiindu-se şi depărtându-se, ca şi când v-ar urmări miş- 
cările când aţi da din cap in semn de afirmaţie. După ce v-aţi „antrenat“ 
astfel pe întrebări cărora le ştiaţi răspunsul, puteţi trece la întrebările din 
lista de mai jos, sondându-vă subconştientul dacă ştie ceva despre vreo 
întâmplare de care conştientul nu-şi mai aduce aminte. 

Un ultim avertisment inainte de a incepe. Nu vă imaginajți cumva că 
metoda este infailibilă;, deci răspunsurile pe care le veţi primi nu trebuie 
considerate „literă de evanghelie“ şi nu trebuie luate mai in serios decât 
este rezonabil. Aşa cum am menţionat şi intr-un capitol anterior, informaţiile 
de acest tip, primite pe orice cale, dar mai ales pe cele de tipul pendulului, 
sunt puternic „bruiate“, in primul rând de instanţele conştientului, eventual 
chiar şi de cei din jur. O anumită creştere a acurateţei se poate obţine prin 
repetarea întrebărilor în diverse contexte şi evitarea tuturor stărilor emoţio- 
nale perturbatoare. În nici un caz răspunsurile obţinute nu trebuie să stea 
la baza unor decizii fundamentale în viaţa Dvs. 

Dăm în continuare o listă de întrebări, prelucrată după Dr. Edith Fiore, 
prin care să vă interogaţi subconştientul. Unele dintre ele au variante. Fără 
indoială, cu puţin exerciţiu, veţi putea compune şi intrebările Dvs., adaptate 
unor situaţii speciale, pe care să le adăugaţi listei. 

1. Am văzut vreodată vreun OZN? 

2. Păstrează memoria mea subconştientă amintirea întâlnirii cu un OZN? 

3. Am avut o experienţă OZN pe care nu mi-o amintesc conştient? (sau 
două, trei etc.?) 

4. Am vise care, in realitate, conţin fragmente de amintiri dintr-o răpire 
OZN? 

5. Eram singur când am avut experienţa OZN? 

6. Experienţa(ele) a(au) fost traumatică(e)? (emoţional, mental, fizic?) 

7. În cadrul întâlnirii au fost implicaţi şi extratereştri (ET)? 

8. Unde am fost contactat pentru prima dată de extratereștri? în casă? 
afară? (curte? dormitor? living? etc.) 

9. Am fost luat pe un OZN? 

10. Am fost examinat fizic? (genital?) 

11. Au fost folosite instrumente in cadrul examinării? 

12. A fost introdus vreun ac lung într-o parte a corpului? (ombilic, cap, 
nas, ureche etc.?) 

13. Mi s-a făcut vreun tratament „medical“? 

14. Am fost operat? 

15. S-au utilizat instrumente cu laser sau raze? 

16. Am fost ajutat intr-un fel de tratamentul sau operaţia efectuată? 

17. Am fost vindecat de o problemă fizică avută? 

18. Mi s-au pus întrebări? 

19. ET mi-au vorbit? 

20. Au folosit cumva ET telepatia? (comunicare fără cuvinte) 

21. Mi s-a dat vreo explicaţie de ce am fost răpit/contactat? 

22. Mi s-au dat anumite informaţii? 

23. ET arătau ca oamenii? 

24. Erau mai inalţi de 1,50 metri? (1,20 m, 90 cm?) 

25. Erau prezenţi ET de diferite dimensiuni? 

26. Erau ET de diferite tipuri (specii)? 

27. Au fost mai mulţi ET? (Câţi? doi? trei? etc.) 

28. Întâlnirea cu OZN-ul (prima întâlnire) s-a petrecut inainte de vârsta 
de 12 ani? (respectiv cinci ani, patru etc.) 

29. De la ultima întâlnire a trecut mai mult de un an? (o lună, o 
săptămână) 

30. Mi s-a dat de înţeles că aş avea de indeplinit o misiune pentru (sau 
cu) ET? (acum? în viitor?) 

31. Întâlnirea a durat mai mult de o oră? (două ore? trei? etc.) 

32. Am fost hipnotizat de ET? 

33. Mi s-a poruncit să uit (să nu-mi amintesc) experienţa? 

34. Mi s-a poruncit să uit că am fost examinat? 

35. Au plasat cumva ET în corpul meu un obiect prin care să mă poată 
urmări sau prin care să poată comunica cu mine? 

36. Am primit vreodată mesaje telepatice de la ET? 

37. Se datoresc cumva problemele mele (teamă, anxietate, fobii etc.?) 
unor experienţe cu ET? 

38. Ştie cumva subconştientul meu despre întâlniri cu ET sau OZN avu- 
te de alte persoane (rude, prieteni)? 

39. Mi-au apărut anumite daruri (para)psihice ca rezultat al unor întâlni- 
ri/contacte cu ET? 

40. (Pentru femei) Mi-au recoltat cumva ET ovule? (dacă da, după fer- 
tilizare? inainte? Mai mult de o dată? de două ori? de trei ori? etc.) (Pentru 
bărbaţi) Mi s-a introdus vreun instrument în penis? mi s-a recoltat spermă? 

41. (Pentru femei) Am avut vreo experienţă sexuală cu un ET? O relaţie 
sexuală? Dacă da, a rezultat o sarcină? A fost cumva luat ovulul fertilizat? 
avortat natural? sarcina a fost dusă la termen, la naştere? (Pentru bărbaţi) 
Am fost forțat să am relaţii sexuale cu o ET? (o dată, de două ori, de trei 
ori etc.?) 

42. Am recepționat informaţii sau viziuni privind evenimente viitoare? 

43. Am recepționat informaţii sau viziuni despre schimbări ale planetei 
Pământ? 

44. Am recepționat informaţii sau viziuni privind schimbări politice şi/sau 
sociale viitoare? Schimbări personale? Schimbări ştiinţifice? 

45. Sunt cumva un hibrid om-extraterestru? un ET deghizat? 

46. În corpul meu s-a incuibat cumva un ET? în trecut? în prezent? 

47. Experiențele avute cu ET mi-i arată a fi ostili? nepăsători? urmărind 
doar obiectivitatea ştiinţifică? 

48. Experiențele avute cu ET mi-i arată plini de dragoste? compasiune? 
grijulii pentru bunăstarea Pământului? 

49. Am fost cumva vătămat de legătura cu ET? 

50. Am tras vreun folos din legătura cu ET? 

Vă urez succes in explorarea Universului Dumneavoastră Interior, 
oglindă complexă a Universului cel Mare, şi sunt convins că surprizele nu 
se vor lăsa aşteptate. 

